
॥ नमो तस्स भगवतो अरहतो सम्मासम्बुद्धस्स॥ 


खुहकनिकाये 


जातकपाळि 
(पठमो भागो) 
१. एककनिपातो 
१. अपण्णकवग्गो 
१. अपण्णकजातकं 


१. अपण्णकं ठानमेके, दुतियं आहु तक्किका। 
एतदञ्जाय मेधावी, तं गण्हे यदपण्णकन्ति [तं गण्हेय्य अपण्णकं (क०)]॥ 


अपण्णकजातकं पठमं । 
२. वण्णुपथजातकं 


२. अकिलासुनो वण्णुपथे [वण्णपथे (क०)] खणन्ता, उदङ्गणे तत्थ पपं अविन्दुं 
एवं मुनी वीरिय [मुनि विरिय (पी०), मुनि वीरिय (स्या० क०)] बलूपपन्नो, अकिलासु विन्दे हदयस्स 
सन्तिन्ति॥ 


वण्णुपथजातकं दुतियं । 
३. सेरिववाणिजजातकं 


३. इध चेनं [इध चे हि नं (सी० पी०)] विराधेसि, सद्धम्मस्स नियामतं [नियामकं (स्या० क०)]। 
चिरं त्वं अनुतप्पेसि [अनुतपेस्ससि (सी० पी०), अनुतप्पिस्ससि (?)], सेरिवायंव वाणिजोति॥ 


सेरिवबाणिजजातकं ततियं। 
४. चूळसेड्रिजातकं 


४. अप्पकेनपि मेधावी, पाभतेन विचक्खणो। 
समुद्ठापेति अत्तानं, अणुं अग्गिंव सन्धमन्ति॥ 

चूळ [चुल्ल (सी०), चुल्लक (स्या० पी०)] सेड्टिजातकं चतुत्थं। 
५. तण्डुलनाळिजातकं 


५. [किमग्घती तण्डुलनाळिका च, बाराणसी अन्तरबाहिरानि। अस्सपञ्चसते तानि, एका तण्डुलनाळिकाति। 
(स्या०)] किमग्घति तण्डुलनाळिकाय, अस्सान मूलाय वदेहि राज [नाळिका च (सी०), नाळिकाय (क० सी० 


अट्ट?)]। 
बाराणसिं सन्तरबाहिरतो [बाहिरन्तं (सी०)], अयमग्घति तण्डुलनाव्ठिकाति [किमग्घती वण्डुलनाव्ठिका च, 
बाराणसी अन्तरबाहिरानि । अस्सपञ्चसते तानि, एका तण्डुलनाळिकाति । (स्या०)]॥ 
तण्डुलनाव्ठिजातकं पञ्चमं । 
६. देवधम्मजातकं 


६. हिरिओत्तप्पसम्पन्ना, सुक्कधम्मसमाहिता । 
सन्तो सप्पुरिसा लोके, देवधम्माति वुच्चरेति॥ 


देवधम्मजातकं छटुं। 
७. कट्ठहारिजातकं 


७. पुत्तो त्याहं महाराज, त्वं मं पोस जनाधिप। 
अञ्जेपि देवो पोसेति, किञ्च [किञ्चि (क०)] देवो सकं पजन्ति॥ 


कद्टुहारि [कटुवाहन (क०)] जातकं सत्तमं । 
८. गामणिजातकं 


८. अपि अतरमानानं, फलासाव समिज्झति। 
विपक्कब्रह्मचरियोस्मि, एवं जानाहि गामणीति॥ 


गामणिजातकं अद्टुमं । 
९. मघदेवजातकं 


९. उत्तमङ्गरुहा मय्हं, इमे जाता वयोहरा। 
पातुभूता देवदूता, पब्बज्जासमयो ममाति॥ 


मघदेव [मखादेव (सी० पी०), देवदूत (क०)] जातकं नवमं । 

१०. सुखविहारिजातकं 


१०. यञ्च अञ्ञे न रक्खन्ति, यो च अञ्ञे न रक्खति। 


स वे राज सुखं सेति, कामेसु अनपेक्खवाति॥ 
सुखविहारिजातकं दसमं । 
अपण्णकवग्गो पठमो । 
तस्सुद्दानं - 


वरापण्णक वण्णुपथ सेरिवरो, सुविचक्खण तण्डुलनाळिकस्सा। 
हिरि पुत्तवरुत्तगार्माणना, यो च न रक्खति तेन दसाति॥ 


२. सीलवग्गो 
११. लक्खणमिगजातकं 


९९. होति सीलवतं अत्थो, पटिसन्थार [पटिसन्धार (क०)] वुत्तिनं । 
लक्खणं पस्स आयन्तं, जातिसङ्घपुरक्खतं [पुरक्खितं (स्या०), पुरेक्खितं (क०)]। 
अथ पस्ससिमं काळं, सुविहोनंव जातिभीति॥ 


लक्खणमिगजातकं पठमं । 
९२. निग्रोधमिगजातकं 


९२. निग्रोधमेव सेवेय्य, न साखमुपसंवसे। 
निग्रोधस्मिं मतं सेय्यो, यञ्चे साखस्मि [साखस्मिं (सी० पी०)] जीवितन्ति॥ 


निग्रोधमिगजातकं दुतियं | 
१३. कण्डिजातकं 


१३. धिरत्थु कण्डिनं सल्लं, पुरिसं गाळहवेधिनं । 
धिरत्थु तं जनपदं, यत्थित्थी परिणायिका। 
ते चापि धिक्किता [धिक्कता (?)] सत्ता, ये इत्थीनं वसंगताति॥ 


कण्डिजातकं ततियं। 


९४. वातमिगजातकं 

९४. न किरत्थि रसेहि पापियो, आवासेहि व [वा (सब्बत्थ)] सन्थवेहि वा। 
वातमिगं गहननिस्सितं [गेहनिस्सितं (सी० पी०)], बसमानेसि रसेहि सञ्जयोति॥ 


वातमिगजातकं चतुत्थं । 
९५. खरादियजातकं 
१५. अट्ठक्खुरं खरादिये, मिगं वङ्कातिवङ्किनं । 
सत्तहि कालातिक्कन्तं [सत्तहि कलाह'तिक्कन्तं (सी०), सत्तकालेह'तिक्कन्तं (स्या०), सत्तहि 
कालाह'तिक्कन्तं (पी०)], न नं ओवदितुस्सहेति॥ 
खरादियजातकं पञ्चमं । 


९६. तिपल्लत्थमिगजातकं 


९६. मिगं तिपल्लत्थ [तिपल्लत्त (क०)] मनेकमायं, अट्टकखुरं अड्डरत्तापपायि [अड्टरत्तावपायि (सी० पी०)]। 
एकेन सोतेन छमास्ससन्तो, छहि कलाहितिभोति [कलाहतिभोति (सी० स्या० पी०)] भागिनेय्योति॥ 


तिपल्लत्थमिगजातकं छट्टं । 
९७. मालुतजातकं 


९७. काळे वा यदि वा जुण्हे, यदा वायति मालुतो । 
वातजानि हि सीतानि, उभोत्थमपराजिताति॥ 


मालुतजातकं सत्तमं । 
१८. मतकभत्तजातक 


१८. एवं चे सत्ता जानेय्युं, दुकखायं जातिसम्भवो । 
न पाणो पाणिनं हञ्ञे, पाणघाती हि सोचतीति॥ 


मतकभत्तजातकं अद्टुमं । 
९९. आयाचितभत्तजातकं 


१९. सचे मुच्चे [मुञ्चे (सी० स्या० पी०)] पेच्च मुच्चे [मुञ्चे (सी० स्या० पी०)], मुच्चमानो हि बज्झति । 
न हेवं धीरा मुच्चन्ति, मुत्ति बालस्स बन्धनन्ति॥ 


आयाचितभत्तजातकं नवमं । 

२०. नळपानजातक 


२०. दिस्वा पदमनुत्तिण्णं, दिस्वानोतरितं पदं। 
नळेन वारिं पिस्साम [पिविस्साम (सी० स्या० पी०)], नेव [न च (क०)] मं त्वं बधिस्ससीति॥ 


नळपानजातकं दसमं। 
सीलवग्गो दुतियो। 
तस्सुद्दानं - 


अथ लक्खण साख धिरत्थु पुन, न किरत्थि रसेहि खरादिया। 
अतिभोति वर [रस (सब्बत्थ)] मालुत पाण, मुच्चेन नळअव्हयनेन भवन्ति दसाति॥ 


३. कुरुङ्गवग्गो 
२९. कुरुङ्गमिगजातकं 


२१. जातमेतं कुरुङ्गस्स, यं त्वं सेपण्णि सिय्यसि [सेय्यसि (सी० स्या० पी०)]। 
अञ्ञं सेपण्णि गच्छामि, न मे ते रुच्चते फलन्ति॥ 


कुरुङ्गमिगजातकं पठमं । 
२२. कुक्कुरजातकं 


२२. ये कुक्कुरा राजकुलम्हि वद्धा, कोलेय्यका वण्णबलूपपन्ना । 
तेमे न बज्झा मयमस्म वज्झा, नायं सघच्चा दुब्बलघातिकायन्ति॥ 


कुक्कुरजातकं दुतियं। 
२३. गोजानीयजातकं 


२३. अपि पस्सेन सेमानो, सल्लेभि सल्ललीकतो। 
सेय्योब वळवा गोजो [भोज्जो (सी०), भोज्झो (स्या० पी०)], युञ्ज मज्जेव सारथीति॥ 


गोजानीय [भोजाजानीय (सी० स्या० पी०)] जातकं ततियं। 
२४. आजञ्ञजातक 


२४. यदा यदा यत्थ यदा, यत्थ यत्थ यदा यदा। 

आजज्जो कुरुते वेगं, हायन्ति तत्थ वाळवाति॥ 
आजञ्ञजजातकं चतुत्थं । 
२५. तित्थजातकं 


२५. अञ्ञमञ्जेहि तित्थेहि, अस्सं पायेहि सारथि। 
अच्चासनस्स पुरिसो, पायासस्सपि तप्पतीति॥ 


तित्थजातकं पञ्चमं । 
२६. महिळामुखजातकं 


२६. पुराणचोरान वचो निसम्म, महिळामुखो पोथयमन्वचारी। 
सुसञ्जतानञ्हि वचो निसम्म, गजुत्तमो सब्बगुणेसु अट्ठाति॥ 


महिळामुखजातकं छट्टं । 
२७. अभिण्हजातकं 


२७. नालं कबळं पदातवे, न च पिण्डं न कुसे न घंसितुं। 
मञ्जामि अभिण्हदस्सना, नागो ख्रेहमकासि [सिनेहमकासि (सी० स्या० पी०)] कुक्कुरेति॥ 


अभिण्हजातकं सत्तमं । 
२८. नन्दिविसालजातरकं 


२८. मनुञ्ञमेव भासेय्य, नामनुञ्ञं कुदाचनं । 
मनुञ्ञं भासमानस्स, गरु भारं उदद्धरि । 
धनञ्च नं अलाभेसि, तेन चत्तमनो अहृति॥ 


नन्दिविसालजातकं अद्टुमं । 
२९. कण्हजातक 


२९. यतो यतो गरु धुरं, यतो गम्भीरवत्तनी। 
तदास्सु कण्हं युञ्जन्ति, स्वास्सु तं बहते धुरन्ति॥ 


कण्हजातकं नवमं । 

३०. मुनिकजातकं 


३०. मा मुनिकस्स पिहयि, आतुरन्नानि भुञ्जति । 


अप्पोस्सुक्को भुसं खाद, एतं दीघायुलवखणन्ति॥ 
मुनिकजातकं दसमं । 
कुरुङ्गवग्गो ततियो। 
तस्सुद्दानं - 


कुरुङ्गस्स कुक्कुरगोजवरो, पुन वाळवस्ससिरिव्हयनो [सिरिवयनो (सब्बत्थ)] । 
महिळामुखनामनुञ्जवरो, बहते धुर मुनिकेन दसाति॥ 


४. कुलावकवग्गो 
३१. कुलावकजातकं 


३१. कुलावका मातलि सिम्बलिस्मिं, ईसामुखेन परिवज्जयस्सु। 
कामं चजाम असुरेसु पाणं, मा मे दिजा विक्कुलवा [मायिमे दिजा विकुलावा (सी० स्या० पी०)] अहेसुन्ति॥ 


कुलावकजातकं पठमं । 
३२. नच्चजातकं 


३२. रुदं मनुञ्ञं रुचिरा च पिट्ठि, वेळुरियवण्णूपनिभा [वण्णूपटिभा (स्या०), बण्णसन्निभा (क०)] च गीवा। 
ब्याममत्तानि च पेखुणानि, नच्चेन ते धीतरं नो ददामीति॥ 


नच्चजातकं दुतियं | 
३३. सम्मोदमानजातकं 


३३. सम्मोदमाना गच्छन्ति, जालमादाय पक्खिनो । 
यदा ते विवदिस्सन्ति, तदा एहिन्ति मे वसन्ति॥ 


सम्मोदमानजातकं ततियं । 
३४. मच्छजातकं 


३४. न मं सीतं न मं उण्हं, न मं जालस्मि बाधनं। 

यञ्च मं मञ्जते मच्छी, अञ्ञं सो रतिया गतोति॥ 


मच्छजातकं चतुत्थं। 


३५. 


३६. 


३७. 


३८. 


३९. 


३५. वट्टकजातकं 


सन्ति पक्खा अपतना, सन्ति पादा अवञ्चना। 
मातापिता च निक्खन्ता, जातवेद पटिक्कमाति ॥ 


वट्टकजातक पञ्चमं । 
३६. सकुणजातकं 


यं निस्सिता जगतिरुहं विहङ्गमा, स्वायं अग्गिं पमुञ्चति। 
दिसा भजथ वक्कङ्गा [वङ्क्ङ्गा (स्या०)], जातं सरणतो भयन्ति॥ 


सकुणजातकं छट्टं । 
३७. तित्तिरजातकं 


ये बुड़ [वद्ध (सी० पी०)] मपचायन्ति, नरा धम्मस्स कोविदा। 
दिट्ठेव धम्मे पासंसा, सम्पराये च सुग्गतीति॥ 


तित्तिरजातकं सत्तमं । 
३८. बकजातक 


नाच्चन्तं निकतिप्पञ्जो, निकत्या सुखमेधति । 


आराधेति निकतिप्पञ्ञो [आराधे निकतिप्पञ्ञजो (पी०)], बको कक्कटकामिवाति॥ 


बकजातकं अद्टुमं। 
३९. नन्दजातक 


मञ्ञे सोवण्णयो रासि, सोण्णमाला च नन्दको । 


यत्थ दासो आमजातो, ठितो थुल्लानि [थूलानि (क०)] गज्जतीति॥ 


नन्दजातकं नवमं । 


४०. खदिरङ्गारजातकं 

४०. कामं पतामि निरयं, उद्धंपादो अवंसिरो। 
नानरियं करिस्सामि, हन्द पिण्डं पटिग्गहाति॥ 


खदिरङ्गारजातकं दसमं । 
कुलावकवग्गो चतुत्थो। 
तस्सुद्दानं - 


सिरिमातलि धीतर पक्खिवरो, रतियागतो मातापिता च पुन। 
जगतीरुह बुड़ सुकक्कटको, तथा नन्दकपिण्डवरेन दसाति॥ 
५. अत्थकामवग्गो 


४९. लोसकजातक 


४१. यो अत्थकामस्स हितानुकम्पिनो, ओवज्जमानो न करोति सासनं । 
अजिया पादमोलम्ब [पादमोलुम्ब (सी० स्या० पी०)], मित्तको विय सोचतीति॥ 


लोसकजातकं पठमं । 
४२. कपोतजातकं 


४२. यो अत्थकामस्स हितानुकम्पिनो, ओवज्जमानो न करोति सासनं । 
कपोतकस्स वचनं अकत्वा, अमित्तहत्थत्थगतोब सेतीति॥ 


कपोतजातकं दुतियं । 
४३. वेळुकजातकं 


४३. यो अत्थकामस्स हितानुकम्पिनो, ओवज्जमानो न करोति सासनं । 
एवं सो निहतो सेति, वेळूकस्स यथा पिताति॥ 


वेळुकजातकं ततियं। 
४४. मकसजातकं 


४४. सेय्यो अमित्तो मतिया उपेतो, न त्वेव मित्तो मतिविप्पहीनो । 
मकसं बधिस्सन्ति हि एळमूगो, पृत्तो पितु अब्मिदा उत्तमङ्गन्ति॥ 


मकसजातकं चतुत्थं । 

४५. रोहिणिजातकं 


४५. सेय्यो अमित्तो मेधावी, यञ्चे बालानुकम्पको । 
पस्स रोहिणिकं जम्मिं, मातरं हन्त्वान सोचतीति॥ 


रोहिणिजातकं पञ्चमं । 
४६. आरामदूसकजातकं 


४६. न वे अनत्थकुसलेन, अत्थचरिया सुखावहा । 
हापेति अत्थं दुम्मेधो, कपि आरामिको यथाति॥ 


आरामदूसकजातकं छट्टं । 
४७. वारुणिदूसकजातकं 


४७. न वे अनत्थकुसलेन, अत्थचरिया सुखावहा । 
हापेति अत्थं दुम्मेधो, कोण्डञ्जो वारुणि यथाति॥ 


वारुणिदूसकजातकं सत्तमं। 
४८. वेदब्बजातकं 


४८. अनुपायेन यो अत्थं, इच्छति सो विहञ्ञति। 
चेता हनिंसु वेदब्बं [वेदन्भं (सी० पी०)], सब्बे ते ब्यसनमञ्झगूति॥ 


वेदब्ब [वेदब्भ (सी० पी०)] जातकं अद्टुमं । 
४९. नक्खत्तजातक 


४९. नक्खत्तं पटिमानेन्तं, अत्थो बालं उपच्चगा। 
अत्थो अत्थस्स नक्खत्तं, कि करिस्सन्ति तारकाति॥ 


नक्खत्तजातकं नवमं । 
५०. दुम्मेधजातकं 


५०. दुम्मेधानं सहस्सेन, यञ्जो मे उपयाचितो। 
इदानि खोहं यजिस्सामि, बहु [बहू (सी० पी०), बहुं (क०)] अधम्मिको जनोति॥ 

दुम्मेधजातकं दसमं । 
अत्थकामवग्गो पञ्चमो । 
तस्सुद्दानं - 


अथ मित्तक मातु कपोतवरो, तथा वेळूक एळमूगो रोहिणी। 
कपि वारुणि चेतचरा च पुन, तथा तारक यञ्जवरेन दसाति॥ 


पठमो पण्णासको । 
६. आसीसवग्गो 
५१.महासीलवजातकं 


५१. आसीसेथेव [आसिंसेथेव (सी० स्या० पी०)] पुरिसो, न निब्बिन्देय्य पण्डितो। 
पस्सामि बोहं अत्तानं, यथा इच्छि तथा अहृति॥ 


महासीलवजातकं पठमं । 


५२. चूळजनकजातकं 


५२. वायमेथेव पुरिसो, न निब्बिन्देय्य पण्डितो । 
पस्सामि वोहं अत्तानं, उदका थलमुब्भतन्ति॥ 


चूळजनकजातकं दुतियं । 
५३. पुण्णपातिजातकं 


५३. तथेव पुण्णा पातियो, अञ्ञायं वत्तते कथा। 
आकारणेन [आकारकेन (सी० स्या० पी०)] जानामि, न चायं भद्दिका सुराति॥ 


पुण्णपातिजातकं ततियं । 
५४. किफलजातकं 


५४. नायं रुक्खो दुरारुहो, नपि गामतो आरका। 
आकारणेन जानामि, नायं सादुफलो दुमोति॥ 


किंफलजातकं चतुत्थं । 

५५. पञ्चावुधजातकं 


५५. यो अलीनेन चित्तेन, अलीनमनसो नरो। 
भावेति कुसलं धम्मं, योगक्खेमस्स पत्तिया। 
पापुणे अनुपुब्बेन, सब्बसंयोजनक्खयन्ति॥ 


पञ्चावुधजातकं पञ्चमं । 
५६. कञ्चनक्खन्धजातकं 


५६. यो पहट्टेन चित्तेन, पहट्टठमनसो नरो। 
भावेति कुसलं धम्मं, योगक्खेमस्स पत्तिया। 
पापुणे अनुपुब्बेन, सब्बसंयोजनक्खयन्ति॥ 


कञ्चनक्खन्धजातकं छट्ं । 
५७. वानरिन्दजातकं 


५७. यस्सेते चतुरो धम्मा, वानरिन्द यथा तव। 
सच्चं धम्मो धिति [धिती (सी० पी०)] चागो, दिं सो अतिवत्ततीति॥ 


वानरिन्दजातकं सत्तमं । 
५८. तयोधम्मजातकं 


५८. यस्सेते च [यस्स एते (सी० पी०)] तयो धम्मा, वानरिन्द यथा तव। 
दक्खियं सूरियं पञ्जा, दिट्टं सो अतिवत्ततीति॥ 


तयोधम्मजातकं अद्टुमं 
५९. भेरिवादकजातकं 


५९. थमे धमे नातिधमे, अतिधन्तञ्हि पापकं । 
धन्तेन हि सतं लद्धं, अतिधन्तेन नासितन्ति॥ 


भेरिवादकजातकं नवमं । 
६०. सङ्झधमजातक 


६०. धमे धमे नातिधमे, अतिधन्तञ्हि पापकं । 

धन्तेनाधिगता भोगा, ते तातो विधमी धमन्ति॥ 
सङ्कधमजातकं दसमं। 
आसीसवग्गो छट्टो। 
तस्सुद्दानं - 


यथा इच्छिं तथाहदका थला, सुर सादुफलो च अलीनमनो। 
सम्पहट्टमनो चतुरो च तयो, सतलद्भक भोगधनेन दसाति॥ 


७. इत्थिवग्गो 
६१. असातमन्तजातक 


६१. असा लोकित्थियो नाम, वेला तासं न विज्जति। 
सारत्ता च पगब्भा च, सिखी सब्बघसो यथा। 
ता हित्वा पब्बजिस्सामि, विवेकमनुबूहयन्ति॥ 


असातमन्तजातकं पठमं । 
६२. अण्डभूतजातकं 


६२. यं ब्राह्मणो अवादेसि, वीणं समुखवेठितो । 
अण्डभूता भता भरिया, तासु को जातु विस्ससेति॥ 


अण्डभूतजातकं दुतियं । 
६३. तक्कपण्डितजातकं 


६३. कोधना अकतञ्ञू च, पिसुणा मित्तभेदिका [पिसुणा च विभेदिका (सी० स्या० पी०)]। 
ब्रह्मचरियं चर भिक्खु, सो सुखं न विहाहसीति [पिहाहिसीति (सी० स्या० पी०), विहायसि (क०)]॥ 


तक्कपण्डितजातकं [तक्कजातकं (सी० स्या० पी० अट्ठ०)] ततियं । 
६४. दुराजानजातकं 


६४. मा सु नन्दि इच्छति मं, मा सु सोचि न मिच्छति [न इच्छति (सी० स्या० पी०)]। 
थीनं भावो दुराजानो, मच्छस्सेवोदके गतन्ति॥ 

६५. 


६६. 


६७. 


६८. 


६९. 


७०. 


दुराजानजातकं चतुत्थं । 
६५. अनभिरतिजातकं 


यथा नदी च पन्थो च, पानागारं सभा पपा। 
एवं लोकित्थियो नाम, नासं कुज्झन्ति पण्डिताति॥ 


अनभिरतिजातकं पञ्चमं । 
६६. मुदुलक्खणजातक 


एका इच्छा पुरे आसि, अलद्धा मुदुलकखणं । 
यतो लद्भा अळारक्खी, इच्छा इच्छं विजायथाति॥ 


मुदुलक्खणजातकं छट्टं । 
६७. उच्छड्गजातकं 


उच्छङ्गे देव मे पुत्तो, पथे धावन्तिया पति। 
तञ्च देसं न पस्सामि, यतो सोदरियमानयेति [सोदरियं नये (क०)]॥ 


उच्छङ्गजातकं सत्तमं। 
६८. साकेतजातकं 


यस्मिं मनो निविसति, चित्तञ्चापि [चित्तं वापि (कत्थचि)] पसीदति। 
अंदिट्टपुब्बके पोसे, कामं तस्मिम्पि विस्ससेति॥ 


साकेतजातकं अद्ठुमं । 
६९. विसवन्तजातकं 


धिरत्थु तं विसं वन्तं, यमहं जीवितकारणा। 
वन्तं पच्चावमिस्सामि [पच्चाहरिस्सामि (क०)], मतं मे जीविता वरन्ति॥ 


विसवन्तजातकं नवमं । 
७०. कुद्दालजातकं 


न तं जितं साधु जितं, यं जितं अवजीयति। 

तं खो जितं साधु जितं, यं जितं नावजीयतीति॥ 
कुद्दालजातकं॑ दसमं । 
इत्थिवग्गो सत्तमो। 
तस्सुद्दानं - 


सिखीसब्बघसोपि च वीणवरो, पिसुणा मित्तभेदिका नन्दी नदी। 
मुदुलक्खण सोदरिया च मनो, विस साधुजितेन भवन्ति दसाति॥ 


८. वरुणवग्गो 
७९. वरुणजातक 


७९. यो पुब्बे करणीयानि, पच्छा सो कातुमिच्छति। 
वरुणकट्ठ [वरणकट्ठ (सी० पी०)] भञ्जोब, स पच्छा मनुतप्पतीति॥ 


वरुणजातकं पठमं। 
७२. सीलवहत्थिजातकं 


७२. अकतञ्ञुस्स पोसस्स, निच्चं विवरदस्सिनो। 
सब्बं चे पथवि [पठविं (सी० स्या० पी०)] दज्जा, नेव नं अभिराधयेति॥ 


सीलवहत्थिजातकं दुतियं । 
७३. सच्चंकिरजातकं 


७३. सच्चं किरेवमाहंसु, नरा एकच्चिया इध । 
कट्टु निप्लवितं [विप्लावितं (सी० पी०)] सेय्यो, न त्वेवेकच्चियो नरोति॥ 


सच्चंकिरजातकं ततियं। 
७४. रुक्खधम्मजातक 


७४. साधू सम्बहुला जाती, अपि रुक्खा अरञ्जजा। 
वातो वहति एकदं, ब्रहन्तम्पि वनप्पतिन्ति॥ 


रुक्खधम्मजातकं चतुत्थं । 

७५. मच्छजातक 


७५. अभित्थनय पज्जुन्न, निधि काकस्स नासय। 
काकं सोकाय रन्धेहि, मञ्च सोका पमोचयाति॥ 


मच्छजातकं पञ्चमं | 
७६. असङ्कियजातकं 


७६. असङ्कियोम्हि गामम्हि, अरज्जे नत्थि मे भयं। 
उजुं मग्गं समारूळहो, मत्ताय करुणाय चाति॥ 


असङ्कियजातकं छट्रं । 
७७. महासुपिनजातकं 


७७. उसभा रुक्खा गावियो गवा च, अस्सो कंसो सिङ्गाली [सिगासी (सी० स्या० पी०)] च कुम्भो । 
पोक्खरणी च अपाकचन्दनं, लाबूनि सीदन्ति सिला प्लवन्ति॥ 


मण्ड्कियो कण्हसप्पे गिलन्ति, काकं सुपण्णा परिवारयन्ति । 
तसा वका एळकानं भयाहि, विपरियासो [विपरियायो (स्या० क०)] वत्तति नयिध मत्थीति॥ 


महासुपिनजातकं सत्तमं । 
७८. इल्लिसजातकं 


७८. उभो खञ्जा उभो कुणी, उभो विसमचकखुका [चकखुला (सी० पी०)]। 
उभिन्नं पिळका [पीळका (स्या०)] जाता, नाहं पस्सामि इल्लिसन्ति॥ 


इल्लिसजातकं अङ्ठुमं । 
७९. खरस्सरजातकं 


७९. यतो विलुत्ता च हता च गावो, दड्ठानि गेहानि जनो च नीतो। 
अथागमा पुत्तहताय पृत्तो, खरस्सरं डिण्डिमं [देण्डिमं (सी० स्या० पी०), डिन्दिमं (क०)] वादयन्तोति॥ 


खरस्सरजातकं नवमं । 


८०. भीमसेनजातकं 

८०. यं ते पवरिकत्थितं पुरे, अथ ते पूतिसरा सजन्ति पच्छा। 
उभयं न समेति भीमसेन, युद्भकथा च इदञ्च ते विहञ्जन्ति॥ 


भीमसेनजातकं दसमं । 
वरुणवग्गो [वरणवग्गो (सी० पी०)] अद्टुमो। 
तस्सुद्दानं - 


वरुणा अकतञ्ञूवरे तु सच्चवरं, सवनप्पतिना च अभित्थनय। 
करुणाय सिलाप्लव इल्लिसतो, पुन डिण्डिमपृतिसरेन दसाति॥ 


९. अपायिम्हवग्गो 
८९. सुरापानजातकं 


८१. अपायिम्ह अनच्चिम्ह, अगायिम्ह रुदिम्ह च। 
विसञ्जिकरणि पित्वा [पीत्वा (सी० स्या० पी०)], दिट्ठा नाहुम्ह वानराति॥ 


सुरापानजातकं पठमं । 
८२. मित्तविन्दकजातकं 


८२. अतिक्कम्म रमणकं, सदामत्तञ्च दूभकं । 
स्वासि पासाणमासीनो, यस्मा जीवं न मोक्खसीति॥ 


मित्तविन्दकजातकं दुतियं । 


८३. कालकण्णिजातकं 


८३. मित्तो हवे सत्तपदेन होति, सहायो पन द्वादसकेन होति। 
मासङ्टमासेन च जाति होति, ततुत्तरिं अत्तसमोपि होति। 
सोहं कथं अत्तसुखस्स हेतु, चिरसन्थुतं [चिरसन्धवं (क०), चिरसत्थुनं (पी०)] काळकण्णिं जहेय्यन्ति॥ 


कालकण्णिजातकं ततियं । 
८४. अत्थस्सद्वारजातकं 


८४. आरोग्यमिच्छे परमञ्च लाभं, सीलञ्च वुद्धानुमतं सुतञ्च। 
धम्मानुवत्ती च अलीनता च, अत्थस्स द्वारा पमुखा छळेतेति॥ 

अत्थस्सद्वारजातकं चतुत्थं । 
८५. किपक्कजातकं 


८५. आयतिं दोसं नाञ्ञाय, यो कामे पटिसेवति। 
विपाकन्ते हनन्ति नं, किपक्कमिव भक्खितन्ति॥ 


किपक्कजातकं पञ्चमं । 
८६. सीलवीमंसकजातकं 


८६. सीलं किरेव कल्याणं, सीलं लोके अनुत्तरं । 
पस्स घोरविसो नागो, सीलवाति न हञ्ञतीति॥ 


सीलवीमंसकजातकं छट्टं । 


८७. मङ्लजातकं 

८७. यस्स मङ्गला समूहतासे [समूहता (सी० स्या० पी० सु० नि० ३६२], उप्पाता [उप्पादा (पी०)] सुपिना च 


लक्खणा च। 


सो [स (सी० पी० क०)] मङ्गलदोसवीतिवत्तो, युगयोगाधिगतो न जातुमेतीति॥ 


मङ्गलजातकं सत्तमं । 
८८. सारम्भजातक 


८८. कल्याणिमेव मुञ्चेस्य, न हि मुञ्चेय्य पापिकं । 
मोक्खो कल्याणिया साधु, मुत्वा तप्पति पापिकन्ति॥ 


सारम्भजातकं अद्टुमं । 
८९. कुहकजातकं 


८९. वाचाव किर ते आसि, सण्हा सखिलभाणिनो। 
तिणमत्ते असज्जित्थो, नो च निक्खसतं हरन्ति॥ 


कुहकजातकं नवमं | 


९०. अकतञ्ञुजातकं 

९०. यो पुब्बे कतकल्याणो, कतत्थो नावबुज्झति। 
पच्छा किच्चे समुप्पन्ने, कत्तारं नाधिगच्छतीति॥ 


अकतञ्जुजातकं दसमं | 
अपायिम्हवग्गो नवमो । 
तस्सुद्दानं - 


अपायिम्ह च दूभकं सत्तपदं, छळद्वर च आयतिना च पुन। 
अहिसीलव मङ्गलि पापिकस्सा, सतंनिक्ख कतत्थवरेन दसाति॥ 


९०. लित्तवग्गो 
९१. लित्तजातकं 


९१. लित्तं परमेन तेजसा, गिलमकखं पुरिसो न बुज्झति । 
गिल रे गिल पापधुत्तक, पच्छा ते कटुकं भविस्सतीति॥ 


लित्तजातकं पठमं । 
९२. महासारजातक 


९२. उक्कड्े सूरमिच्छन्ति, मन्तीसु अकुतूहलं । 
पियञ्च अन्नपानम्हि, अत्थे जाते च पण्डितन्ति॥ 


महासारजातकं दुतियं । 


९३. विसासभोजनजातकं 


९३. न विस्ससे अविस्सत्थे, विस्सत्थेपि न विस्ससे। 
विस्सासा भयमन्वेति, सीहंव मिगमातुकाति [मिगमातुया (क०)]॥ 


विसासभोजनजातकं ततियं । 


९४. लोमहंसजातकं 


९४. सोतत्तो सोसिन्दो [सोसीतो (सी० स्या० पी०), सोसिनो (क०)] चेव, एको भिसनके वने। 
नग्गो न चग्गिमासीनो, एसनापसुतो मुनीति॥ 

लोमहंसजातकं चतुत्थं । 
९५. महासुदस्सनजातकं 


९५. अनिच्चा वत सङ्घारा, उप्पादवयधम्मिनो । 
उप्पज्जित्वा निरुज्झन्ति, तेसं वूपसमो सुखोति॥ 


महासुदस्सनजातकं पञ्चमं । 
९६. तेलपत्तजातकं 


९६. समतित्तिकं अनवसेकं, तेलपत्तं यथा परिहरेय्य । 
एवं सचित्तमनुरकखे, पत्थयानो दिसं अगतपुब्बन्ति॥ 


तेलपत्तजातकं छट्रं । 
९७. नामसिद्धिजातकं 


९७. जीवकञ्च मतं दिस्वा, धनपालिञ्च दुग्गतं । 
पन्थकञ्च वने मूळहं, पापको पुनरागतोति॥ 


नामसिद्धिजातकं सत्तमं । 
९८. कूटवाणिजजातकं 


९८. साधु खो पण्डितो नाम, न त्वेव अतिपण्डितो । 
अतिपण्डितेन पुत्तेन, मनम्हि उपकूळितोति [उपकूलितोति (सी०), उपकुड्टितोति (स्या०), उपकुटितो (क०)]॥ 


कूटबाणिजजातकं अट्टुमं । 
९९. परोसहस्सजातकं 


९९. परोसहस्सम्पि समागतानं, कन्देय्युं ते वस्ससतं अपञ्ञा। 
एकोव सेय्यो पुरिसो सपञ्ञो, यो भासितस्स विजानाति अत्थन्ति॥ 


परोसहस्सजातकं नवमं । 
९००. असातरूपजातक 


९००.असातं सातरूपेन, पियरूपेन अप्पियं। 

दुक्खं सुखस्स रूपेन, पमत्तमतिवत्ततीति॥ 
असातरूपजातकं दसमं । 
लित्तवग्गो दसमो । 
तस्सुद्दानं - 


गिलमक्खकुतूहल मातुकस्सा, मुनिना च अनिच्चत पत्तवरं। 
धनपालिवरो अतिपण्डितको, सपरोसहस्सअसातदसाति॥ 


मज्झिमो पण्णासको । 
११. परोसतवग्गो 
१०१. परोसतजातकं 


१०१.परोसतं चेपि समागतानं, झायेय्युं ते वस्ससतं अपञ्जा। 
एकोव सेय्यो पुरिसो सपञ्ञो, यो भासितस्स विजानाति अत्थन्ति॥ 


परोसतजातकं पठमं । 
९०२. पण्णिकजातकं 


१०२.यो दुक्खफुट्ठाय भवेय्य ताणं, सो मे पिता दुब्मि [दूभि (सी० पी०)] वने करोति। 
सा कस्स कन्दामि वनस्स मज्झे, यो तायिता सो सहसं [सहसा (सी० स्या० पी०)] करोतीति॥ 


पण्णिकजातकं दुतियं । 
१०३. वेरिजातकं 


९०३.यत्थ वेरी निविसति [निवसति (सी० क०)], न वसे तत्थ पण्डितो । 
एकरत्तं दिरत्त वा, दुक्खं बसति वेरिसूति॥ 


वेरिजातकं ततियं । 
९०४. मित्तविन्दकजातकं 


१०४चतुन्मि अइज्झगमा, अट्ठाहिपि च सोळस। 
सोळसाहि च बात्तिस [बत्तिस (सी० स्या० पी०)], अत्रिच्छं चक्कमासदो। 

इच्छाहतस्स पोसस्स, चक्कं भमति मत्थकेति॥ 
मित्तविन्दकजातकं चतुत्थं । 
९०५. दुब्बलकड्ुजातकं 


१०५ नहुम्पेतं वने कट्ठं, वातो भञ्जति दुब्बलं । 
तस्स चे भायसी नाग, किसो नून भविस्ससीति॥ 


दुब्बलकड्टजातकं पञ्चमं । 
१०६. उदञ्चनीजातकं 


१०६.सुखं वत मं जीवन्तं [सुखकं वत जीवं (क०)], पचमाना उदञ्चनी। 
चोरी जायप्पवादेन, तेलं लोणञ्च याचतीति॥ 


उदञ्चनीजातकं छट्टं । 
९०७. सालित्तकजातरकं 


१०७ साधु खो सिप्पकं नाम, अपि यादिस कौदिसं । 
पस्स खञ्जप्पहारेन, लद्धा गामा चतुद्दिसाति॥ 


सालित्तकजातकं सत्तमं । 


१०८. बाहियजातरकं 


१०८.सिक्खेय्य सिक्खितब्बानि, सन्ति तच्छन्दिनो [सच्छन्दिनो (सी० पी०)] जना। 


बाहिया हि [पि (सी० स्या० पी०)] सुहन्नेन, राजानमभिराधयीति॥ 
बाहियजातकं अट्ठमं। 
१०९. कुण्डपूवजातकं 


१०९.यथन्नो पुरिसो होति, तथन्ना तस्स देवता। 
आहरेतं कुण्डपूवं [कणं पूवं (सी० पी०)], मा मे भागं विनासयाति॥ 


कुण्डपूवजातकं नवमं । 


११०. सब्बसंहारकपञ्हजातक 

११०. सब्बसंहारको [सब्बसाहारको (क०)] नत्थि, सुद्धं कङ्गु पवायति। 
अलिकं भायतियं धुत्ती, सच्चमाह महल्लिकाति॥ 


सब्बसंहारकपञ्हजातकं दसमं । 
परोसतवग्गो एकादसमो। 
तस्सुद्दानं - 


सपरोसत तायित वेरी पुन, भमचक्कथ नागसिरिव्हयनो। 
सुखकञ्च वत सिप्पक बाहिया, कुण्डपूव महल्लिकका च दसाति॥ 


९२. हंचिवग्गो 
९९९. गद्रभपञ्हजातकं 


१११. हंचि [हंसि (सी० स्या०), हञ्चि (?)] तुवं एवमञ्ञसि सेय्यो, पृत्तेन पिताति राजसेट्ट । 
हन्दस्सतरस्स ते अयं, अस्सतरस्स हि गद्रभो पिताति॥ 


गद्रभपञ्हजातकं पठमं । 
११२. अमरादेवीपञहजातकं 


११२.येन सत्तुबिलङ्गा च, दिगुणपलासो च पुप्फितो। 
येन ददामि [येना'दामि (सी० स्या०)] तेन वदामि, येन न ददामि [येन ना'दामि (सी० स्या०)] न तेन वदामि। 
एस मग्गो यवमज्झकस्स, एतं छन्नपथं विजानाहीति॥ 


अमरादेवीपञ्हजातकं दुतियं । 
११३. सिङ्ालजातकं 


९१३. सहदहासि सिङ्गालस्स [सिगालस्स (सी० स्या० पी०)], सुरापीतस्स ब्राह्मण । 
सिप्पिकानं सतं नत्थि, कुतो कंससता दुवेति॥ 


सिङ्गालजातकं ततियं। 
११४. मितचिन्तिजातकं 


९१४ .बहुचिन्ती अप्पचिन्ती, उभो जाले अबज्झरे । 
मितचिन्ती पमोचेसी, उभो तत्थ समागताति॥ 

मितचिन्तिजातकं चतुत्थं । 
११५. अनुसासिकजातकं 


११५ .यायञ्ञ [यायञ्ञे (क०)] मनुसासति, सयं लोलुप्पचारिनी। 
सायं विपक्खिका सेति, हता चक्केन सासिकाति [सालिकाति (सी० स्या० पी०)]॥ 


अनुसासिकजातकं पञ्चमं । 
११६. दुब्बचजातकं 


११६. अतिकरमकराचरिय, मस्हम्पेतं न रुच्चति । 
चतुत्थे लङ्घयित्वान, पञ्चमायसि आवुतोति॥ 


दुब्बचजातकं छट्टं । 
११७. तित्तिरजातकं 


११७.अच्चुग्गतातिलपता [अतिबलता (सी० स्या० पी०), अतिलपका (कत्थचि)], अतिवेलं पभासिता। 
वाचा हनति दुम्मेधं, तित्तिरंबातिवस्सितन्ति॥ 


तित्तिरजातकं सत्तमं । 
११८. वट्टकजातक 


११८.नाचिन्तयन्तो पुरिसो, विसेसमधिगच्छति । 
चिन्तितस्स फलं पस्स, मुत्तोस्मि वधबन्धनाति॥ 


वडुकजातकं अद्ठुमं। 
११९. अकालराविजातकं 


११९. अमातापितरसंवद्भो [पितरि (सी० पी०), पितु (स्या०)], अनाचेरकुले वसं । 
नायं कालं अकालं वा, अभिजानाति कुक्कुटोति॥ 


अकालराविजातकं नवमं । 
९२०. बन्धनमोक्खजातक 


९२०.अबद्भा तत्थ बञ्झन्ति, यत्थ बाला पभासरे। 

बद्धापि तत्थ मुच्चन्ति, यत्थ धीरा पभासरेति॥ 
बन्धनमोक्खजातकं दसमं । 
हंचिवग्गो [हंसिवग्गो (सी० स्या०)] द्वादसमो। 
तस्सुद्दानं - 


अथ गद्रभ सत्तुव कंससतं, बहुचिन्ति सासिकायातिकर । 
अतिवेल विसेसमनाचरियोव, धीरापभासरतेन दसाति॥ 


१३. कुसनाळिवग्गो 
९२९. कुसनाळिजातकं 


१२१. करे सरिक्खो अथ वापि सेट्टो, निहीनको वापि करेय्य एको। 
करेय्युमेते [करेय्युं ते (सी० पी०)] ब्यसने उत्तमत्थं, यथा अहं कुसनाळि रुचायन्ति॥ 


कुसनाळिजातकं पठमं । 
१२२. दुम्मेधजातकं 


१२२.यसं लद्भान दुम्मेधो, अनत्थं चरति अत्तनो। 
अत्तनो च परेसञ्च, हिंसाय पटिपज्जतीति॥ 


दुम्मेधजातकं दुतियं | 
१२३. नङ्गलीसजातकं 


१२३.असब्बत्थगामिं वाचं, बालो सब्बत्थ भासति। 
नायं दधिं वेदि न [न वेदि (क०)] नङ्गलीसं, दधिप्पयं [दधिम्पयं (सी० पी०)] मञ्जति नङ्गलीसन्ति॥ 


नङ्गलीसजातकं ततियं । 
९२४. अम्बजातक 


९२४ व्रायमेथेव पुरिसो, न निब्बिन्देय्य पण्डितो । 
वायामस्स फलं पस्स, भृत्ता अम्बा अनीतिहन्ति॥ 


अम्बजातकं चतुत्थं । 

१२६.तदेवेकस्स [तथेवेकस्स (सी० स्या० पी० अट्ट० मूलपाठो)] कल्याणं, तदेवेकस्स पापकं । 


तस्मा सब्बं न कल्याणं, सब्बं वापि न पापकन्ति॥ 
असिलक्खणजातकं छट्टं । 
१२७. कलण्डुकजातकं 


१२७ते देसा तानि वत्थूनि, अहञ्च वनगोचरो। 
अनुविच्च खो तं गण्हेय्युं, पिब [पिप (सी० पी०)] खीरं कलण्डुकाति॥ 


कलण्डुकजातकं सत्तमं । 
१२८. बिळारवतजातकं 


१२८.यो वे धम्मं धजं [धम्मधजं (स्या० पी० क०)] कत्वा, निगूळहो पापमाचरे। 
विस्सासयित्वा भूतानि, बिळारं नाम तं वतन्ति॥ 


बिळारवतजातकं अद्टमं । 
९२९. अग्गिकभारद्वाजजातकं 


१२९.नायं सिखा पुञ्जहेतु, घासहेतु अयं सिखा। 
नाङ्ुट्ठणनं याति, अलं ते होतु अग्गिकाति॥ 


अग्गिकभारद्वाजजातकं नवमं । 
१३०. कोसियजातकं 


१३०.यथा वाचा च भुञ्जस्सु, यथा भुत्तञ्च ब्याहर। 
उभयं ते न समेति, वाचा भृत्तञ्च कोसियेति॥ 

कोसियजातकं दसमं । 
कुसनाळिवग्गो [सरिक्खवग्गो (क०)] तेरसमो । 
तस्सुद्दानं - 


कुसनाळिसिरिव्हयनो च यसं, दधि मम्ब कटाहकपञ्चमको । 
अथ पापक खीर बिळारवतं, सिखि कोसियसव्हयनेन दसाति॥ 


९४. असम्पदानवग्गो 
९३१. असम्पदानजातक 


१३१. असम्पदानेनितरीतरस्स, बालस्स मित्तानि कली भवन्ति। 
तस्मा हरामि भुसं अड्डमानं, मा मे मित्ति जीयित्थ सस्सतायन्ति॥ 


असम्पदानजातकं पठमं । 
१३२. भीरुकजातकं 


१३२.कुसलूपदेसे धितिया दळहाय च, अनिवत्तितत्ताभयभीरुताय [अवत्थितत्ताभयभीरुताय (सी० स्या० पी०)] च। 
न रक्खसीनं वसमागमिम्हसे, स सोत्थिभावो महता भयेन मेति॥ 


भीरुक [पञ्चगरुक (सी० पी०), पञ्चभीरुक (स्यार), अभयभीरुत§(?)] जातकं दुतियं । 
१३३. घतासनजातकं 


९३३.खेमं यहिं तत्थ अरी उदीरितो [अरि उद्धरितो (क०)], दकस्स मज्झे जलते घतासनो। 
न अज्ज वासो महिया महीरुहे, दिसा भजव्हो सरणाज्ज नो भयन्ति॥ 


घतासनजातकं ततियं। 


९३४. झानसोधनजातकं 


९३४ ये सञ्चिनो तेपि दुग्गता, येपि असञ्जिनो तेपि दुग्गता। 
एतं उभयं विवज्जय, तं समापत्तिसुखं अनङ्गणन्ति॥ 


झानसोधनजातकं चतुत्थं । 


९३५. चन्दाभजातक 

१३५ -चन्दाभं सूरियाभञ्च, योध पञ्ञाय गाधति॥ 
अवितक्केन झानेन, होति आभस्सरूपगोति॥ 


चन्दाभजातकं पञ्चमं । 
१३६. सुवण्णहंसजातकं 


१३६.यं लद्धं तेन तुडब्बं, अतिलोभो हि पापको । 
हंसराजं गहेत्वान, सुबण्णा परिहायथाति॥ 


सुबण्णहंसजातकं छट्टं । 
१३७. बब्बुजातक 


१३७यत्थेको लभते बब्बु, दुतियो तत्थ जायति। 
ततियो च चतुत्थो च, इदं ते बब्बुका बिलन्ति॥ 


बब्बुजातकं सत्तमं । 
९३८. गोधजातकं 


१३८.कि ते जटाहि दुम्मेध, कि ते अजिनसाटिया। 
अब्भन्तरं ते गहनं, बाहिरं परिमज्जसीति॥ 


गोधजातकं अद्टुमं । 
१३९. उभतोभट्टजातकं 


१३९.अक्खी भिन्ना पटो नट्ट, सखिगेहे च भण्डनं। 
उभतो पदुद्ठा कम्मन्ता [पदुडुकम्मन्तो (सी०), पदुड्ठो कम्मन्तो (पी०)], उदकम्हि थलम्हि चाति॥ 


उभतोभट्टजातकं नवमं । 
९४०. काकजातक 


१४०निच्चं उब्बिग्गहदया, सब्बलोकविहेसका। 
तस्मा नेसं वसा नत्थि, काकानम्हाक [काकानस्माक (सी० स्या० पी०)] जातिनन्ति॥ 


काकजातकं दसमं। 

असम्पदानवग्गो चुद्दसमो। 
तस्सुद्दानं - 


इतरीतर रक्खसि खेमियो च, परोसतपञ्हेन आभस्सरो पुन । 
अथ हंसवरुत्तमबब्बुजटं, पटनट्टक काकवरेन दसाति॥ 


९५. ककण्टकवग्गो 
१४१. गोधजातकं 


१४१.न पापजनसंसेवी, अच्चन्तसुखमेधति। 
गोधाकुलं [गोधक्कुलं (क०)] ककण्टाव [ककण्टका (क०)], कलिं पापेति अत्तनन्ति॥ 


गोधजातकं पठमं। 
१४२. सिङ्गालजातकं 


९४ २एतऊि ते दुराजानं, यं सेसि मतसायिकं । 
यस्स ते कड्डमानस्स, हत्था दण्डो न मुच्चतीति॥ 


सिङ्गालजातकं दुतियं । 
१४३. विरोचजातकं 


१४ ३लसी च ते निप्फलिता, मत्थको च पदालितो [विदालितो (सी० पी०)]। 
सब्बा ते फासुका भग्गा, अज्ज खो त्वं विरोचसीति॥ 


विरोचजातकं ततियं । 
१४४. नङ्गुइ॒जातकं 


९४ ४बहुम्पेतं असब्भि [बहुपेतमसब्मि (क०)] जातवेद, यं तं वालधिनाभिपूजयाम। 
मंसारहस्स नत्थज्ज मंसं, नड्डुड्ठम्पि भवं पटिग्गहातूति॥ 


नङ्गुट्टुजातकं चतुत्थं । 
१४५. राधजातकं 


९४५ त्वं राध विजानासि, अङड्॒रत्ते अनागते। 

अब्ययतं [अब्यायतं (सी० स्या० पी०), अब्यत्ततं (?)] विलपसि, विरत्ता कोसियायनेति॥ 
राधजातकं पञ्चमं । 
१४६. समुद्दकाकजातर्क 


९४६.अपि नु हनुका सन्ता, मुखञ्च परिसुस्सति। 
ओरमाम न पारेम, पूरतेव महोदधीति॥ 


समुदह्दकाकजातकं छट्ं । 
१४७. पुप्फरत्तजातकं 


१४ ७नयिदं दुक्खं अदुं दुक्खं, यं मं तुदति वायसो। 
यं सामा पुप्फरत्तेन, कत्तिकं नानुभोस्सतीति॥ 


पुप्फरत्तजातकं सत्तमं । 
१४८. सिङ्गालजातकं 


१४८नाहं पुनं न च पुनं, न चापि अपुनप्पुनं । 
हत्थिबोन्दिं पवेक्खामि, तथा हि भयतज्जितोति॥ 


सिङ्गालजातकं अद्ठुमं । 
१४९. एकपण्णजातकं 


१४९एकपण्णो अयं रुक्खो, न भूम्या चतुरङ्गुलो । 
फलेन विसकण्पेन, महायं कि भविस्सतीति॥ 


एकपण्णजातकं नवमं । 
९५०. सञ्जीवजातकं 


१५०.असन्तं यो पग्गण्हाति, असन्तं चूपसेवति । 
तमेव घासं कुरुते, ब्यग्घो सञ्जीवको यथाति॥ 


सञ्जीवजातकं दसमं । 


ककण्टक [पापसेवन (क०)] वग्गो पन्नरसमो। 

तस्सुद्दानं - 


सुखमेधति दण्डवरो च पुन, लसि वालधि पञ्चमराधवरो। 
समहोदधि कत्तिक बोन्दि पुन, चतुरङ्गुलब्यग्घवरेन दसाति॥ 


(उपरिमो पण्णासको।) [() सीहळपोत्थकेयेव दिस्सति] 
अथ वग्गुद्दानं - 


अपण्णकं सीलवग्गकुरुङ्ग, कुलावकं अत्थकामेन पञ्चमं । 
आसीसो इत्थिवरुणं अपायि, लित्तवग्गेन ते दस। 
परोसतं हंचि कुसनाळि [हंसि सरिक्खं (सब्बत्थ)], असम्पदं ककण्टकवग्गो॥ 


एकनिपातम्हिलङ्कतन्ति। 


एककनिपातं निद्वितं । 


२. दुकनिपातो 
९. दळहवग्गो 
१५९. राजोवादजातकं (२-१-९) 


१. दळहं दळहस्स खिपति, बल्लिको [मल्लिको (सी० पी०)] मुदुना मुद्‌ं। 
साधुम्पि साधुना जेति, असाधुम्पि असाधुना । 
एतादिसो अयं राजा, मग्गा उय्याहि सारथि॥ 


२. अक्कोधेन जिने कोधं, असाधुं साधुना जिने। 
जिने कदरियं दानेन, सच्चेनालिकवादिनं । 
एतादिसो अयं राजा, मग्गा उय्याहि सारथीति॥ 


राजोबादजातकं पठमं । 
९५२. असमेक्खितकम्मन्तं, तुरिताभिनिपातिनं। 
सानि कम्मानि तप्पेन्ति, उण्हंबज्झोहितं मुखे॥ 


४. सीहो च सीहनादेन, दहरं अभिनादयि । 
सुत्वा सीहस्स निग्घोसं, सिङ्गालो [सिगालो (सी० स्या० पी०)] दहरे बसं । 

भीतो सन्तासमापादि, हदयञ्चस्स अप्फलीति॥ 
सिङ्गालजातकं [सिगालजातकं (सी० स्या० पी०)] दुतियं | 
१५३. सूकरजातकं (२-९-३) 


५. चतुष्पदो अहं सम्म, त्वम्पि सम्म चतुप्पदो। 
एहि सम्म [सीह (सी० पी०)] निवत्तस्सु, कि नु भीतो पलायसि॥ 


६. असुचि पूतिलोमोसि, दुग्गन्धो वासि सूकर। 
सचे युज्झितुकामोसि, जयं सम्म ददामि तेति॥ 


सूकरजातकं ततियं। 
९५४. उरगजातक (२-१-४) 


७. इधूरगानं पवरो पविट्ठो, सेलस्स वण्णेन पमोक्खमिच्छं । 
ब्रह्मञ्च वण्णं [वक्कं (क०)] अपचायमानो, बुभुक्खितो नो वितरामि [विसहामि (क० सि० स्या० पी०)] भोत्तुं॥ 


८. सो ब्रह्मगृत्तो चिरमेव जीव, दिव्या च ते पातुभवन्तु भक्खा। 
यो ब्रह्मवण्णं अपचायमानो, बुभुक्खितो नो वितरासि [सब्बत्थपि समानं] भोत्तुन्ति॥ 


उरगजातकं चतुत्थं । 
१५५. भग्गजातक (२-१-५) 


९. जीव वस्ससतं भग्ग [गग्ग (सी० पी०)], अपरानि च वीसतिं [वीसति (स्या० क०)]। 
मा मं पिसाचा खादन्तु, जीव त्वं सरदो सतं॥ 


९०. त्वम्पि वस्ससतं जीव, अपरानि च वीसतिं। 
विसं पिसाचा खादन्तु, जीव त्वं सरदो सतन्ति॥ 


भग्गजातकं पञ्चमं । 
१५६. अलीनचित्तजातकं (२-१-६) 


११. अलीनचित्तं निस्साय, पहट्ठा महती चमू । 
कोसलं सेनासन्तुटुँ, जीवग्गाहं अगाहयि॥ 

१२. एवं निस्सयसम्पन्नो, भिक्खु आरद्भवीरियो । 
भावयं कुसलं धम्मं, योगक्खेमस्स पत्तिया। 
पापुणे अनुपुब्बेन, सब्बसंयोजनकखयन्ति॥ 


अलीनचित्तजातकं छट्ठं । 
१५७. गुणजातकं (२-९-७) 


१३. येन कामं पणामेति, धम्मो बलवतं मिगी। 
उन्नदन्ती विजानाहि, जातं सरणतो भयं॥ 


९४. अपि चेपि दुब्बलो मित्तो, मित्तधम्मेसु तिट्ठति। 
सो जातको च बन्धु च, सो मित्तो सो च मे सखा। 
दाठिनि मातिमञ्जित्थो [मञ्जिवो (स्या०), मञ्जव्हो (क०)], सिङ्गालो मम पाणदोति॥ 


गुणजातकं सत्तमं । 
९५८. सुहनुजातकं (२-९-८) 


९५. नयिदं विसमसीलेन, सोणेन सुहनू सह। 
सुहनूपि तादिसोयेव, यो सोणस्स सगोचरो॥ 


१६. पक्खन्दिना पगब्भेन, निच्चं सन्दानखादिना। 
समेति पापं पापेन, समेति असता असन्ति॥ 


सुहनुजातकं अट्ठमं। 
१५९. मोरजातकं (२-१-९) 


९७. उदेतयं चक्खुमा एकराजा, हरिस्सवण्णो पथविप्पभासो [पठविप्पभासो (सी० स्या० पी०)]। 
तं तं नमस्सामि हरिस्सवण्णं पथविप्पभासं, तयाज्ज गुत्ता विहरेमु दिवसं॥ 


ये ब्राह्मणा वेदगू सब्बधम्मे, ते मे नमो ते च मं पालयन्तु। 
नमत्थु बुद्धानं [बुद्धान (?)] नमत्थु बोधिया, नमो विमुत्तानं [विमुत्तान (?)] नमो विमुत्तिया। 
इमं सो परित्तं कत्वा, मोरो चरति एसना॥ 


१८. अपेतयं चक्खुमा एकराजा, हरिस्सवण्णो पथविप्पभासो। 
तं तं नम्मस्सामि हरिस्सवण्णं पथविप्पभासं, तयाज्ज गृत्ता विहरेमु रत्ति॥ 

ये ब्राह्मणा वेदगू सब्बधम्मे, ते मे नमो ते च मं पालयन्तु। 
नमत्थु बुद्धानं नमत्थु बोधिया, नमो विमुत्तानं नमो विमृत्तिया। 
इमं सो परित्तं कत्वा, मोरो वासमकप्पयीति॥ 


मोरजातकं नवमं । 
९६०. विनीलजातकं (२-१-१०) 


९९. एवमेव नून [नु (क०)] राजानं, वेदेहं मिथिलग्गहं। 
अस्सा वहन्ति आजञ्ञा, यथा हंसा विनीलकं॥ 


२०. विनील दुग्गं भजसि, अभूमि तात सेवसि। 
गामन्तकानि [गामन्तिकानि (सी०), गामन्तरानि (क०)] सेवस्सु, एतं मातालयं तवाति॥ 


विनीलजातकं दसमं । 
दळहवग्गो पठमो। 
तस्सुद्दानं - 


वरबल्लिक दहर सूकरको, उरगृत्तम पञ्चमभग्गवरो। 
महतीचमु याव सिङ्गालवरो, सुहनुत्तम मोर विनीलं दसाति॥ 


२. सन्थववग्गो 
१६१. इन्दसमानगोत्तजातकं (२-२-९) 


२९. न सन्थवं [सन्धवं (क०)] कापुरिसेन कयिरा, अरियो अनरियेन पजानमत्थं । 
चिरानुबुत्थोपि करोति पापं, गजो यथा इन्दसमानगोत्तं॥ 


२२. यं त्वेव जञ्ञा सदिसो ममन्ति, सीलेन पञ्ञाय सुतेन चापि। 
तेनेव मेत्ति कयिराथ सद्भि, सुखो हवे सप्पुरिसेन सङ्गमोति॥ 


इन्दसमानगोत्तजातकं पठमं । 
९६२. सन्थवजातक (२-२-२) 


२३. न सन्थवस्मा परमत्थि पापियो, यो सन्थवो [सन्धवो (क०)] कापुरिसेन होति। 
सन्तप्पितो सप्पिना पायसेन [पायासेन (क०)], किच्छाकतं पण्णकुटिं अदय्हि [अदइहि (सी० स्या०), अदट्टुहि 


www.tipitaka.org Vipassana Research Institute 


२४. 


२५. 


२६. 


२७. 


२८. 

(पी०), अदद्दहि (?)]॥ 


न सन्थवस्मा परमत्थि सेय्यो, यो सन्थवो सप्पुरिसेन होति। 
सीहस्स ब्यग्घस्स च दीपिनो च, सामा मुखं लेहति सन्थवेनाति॥ 


सन्थवजातकं दुतियं । 


१६३. सुसीमजातकं (२-२-३) 

काळा मिगा सेतदन्ता तवीमे [तव इमे (सी० स्या० पी०)], परोसतं हेमजालाभिछन्ना [हेमजालाभिसञ्छन्ना 


(सी०)]। 
ते ते ददामीति सुसीम बूसि, अनुस्सरं पेत्तिपितामहानं॥ 


काळा मिगा सेतदन्ता ममीमे [मम इमे (सी० पी०)], परोसतं हेमजालाभिच्छन्ना। 


ते ते ददामीति वदामि माणव, अनुस्सरं पेत्तिपितामहानन्ति॥ 
सुसीमजातकं ततियं | 
९६४. गिज्झजातकं (२-२-४) 


यं नु गिज्झो योजनसतं, कुणपानि अवेक्खति । 
कस्मा जालञ्च पासञ्च, आसज्जापि न बुज्झसि॥ 


यदा पराभवो होति, पोसो जीवितसङ्कये । 
अथ जालञ्च पासञ्च, आसज्जापि न बुज्झतीति॥ 


गिज्झजातकं चतुत्थं । 
९६५. नकुलजातक (२-२-५) 


सन्धिं कत्वा अमित्तेन, अण्डजेन जलाबुज। 
विवरिय दाठं सेसि [सयसि (सी० स्या० पी०)], कुतो ते भयमागतं॥ 


. सङ्केथेव [सङ्कतेव (क०)] अमित्तस्मिं, मित्तस्मिम्पि न विस्ससे। 


अभया भयमुप्पन्नं, अपि मूलानि कन्ततीति [मूलं निकन्ततीति (सी०)]॥ 
नकुलजातकं पञ्चमं । 


१६६. उपसाळकजातकं (२-२-६) 

उपसाळकनामानि [उपसाळहकनामानं (सी० स्या० पी०)], सहस्सानि चतुह्दस। 
अस्मिं पदेसे दड्डानि, नत्थि लोके अनामतं॥ 


यम्हि सच्चञ्च धम्मो च, अहिंसा संयमो दमो। 
एतं अरिया सेवन्ति, एतं लोके अनामतन्ति॥ 


उपसाळकजातकं छट्रं। 
१६७. समिद्धिजातकं (२-२-७) 


अभुत्वा भिक्खसि भिक्खु, न हि भुत्वान भिक्खसि । 
भुत्वान भिक्खु भिकखस्सु, मा तं कालो उपच्चगा॥ 


कालं बोहं न जानामि, छन्नो कालो न दिस्सति। 
तस्मा अभुत्वा भिक्खामि, मा मं कालो उपच्चगाति॥ 


समिद्धिजातकं सत्तमं । 
१६८. सकुणग्धिजातकं (२-२-८) 


सेनो बलसा पतमानो, लापं गोचरठायिनं । 
सहसा अज्झप्पत्तोव, मरणं तेनुपागमि॥ 


सोहं नयेन सम्पन्नो, पेत्तिके गोचरे रतो। 
अपेतसत्तु मोदामि, सम्पस्सं अत्थमत्तनोति॥ 


सकुणग्धिजातकं अट्ठमं। 
१६९. अरकजातकं (२-२-९) 


यो वे मेत्तेन चित्तेन, सब्बलोकानुकम्पति । 
उद्धं अधो च तिरियं, अप्पमाणेन सब्बसो॥ 


अप्पमाणं हितं चित्तं, परिपुण्णं सुभावितं । 
यं पमाणकतं कम्मं, न तं तत्रावसिस्सतीति॥ 


अरकजातकं नवमं । 


१७०. ककण्टकजातकं (२-२-१०) 

३९. नायं पुरे उण्णमति [उन्नमति (स्या०)], तोरणग्गे ककण्टको । 
महोसध विजानाहि, केन थद्धो ककण्टको॥ 


४०. अलड्धपुब्बं लद्भान, अड्रमासं ककण्टको। 
अतिमञ्जति राजानं, वेदेहं मिथिलग्गहन्ति॥ 


ककण्टकजातकं दसमं। 
सन्थववग्गो दुतियो। 
तस्सुद्दानं - 


अथ इन्दसमान सपण्णकुटि, सुसिमुत्तम गिज्झ जलाबुजको । 
उपसाळक भिक्खु सलापवरो, अथ मेत्तवरो दसपुण्णमतीति॥ 


३. कल्याणवग्गो 
१७१. कल्याणधम्मजातकं (२-३-९) 


४१. कल्याणधम्मोति यदा जनिन्द, लोके समञ्ञं अनुपापुणाति । 
तस्मा न हिय्येथ [हीयेथ (सी०)] नरो सपञ्जो, हिरियापि सन्तो धुरमादियन्ति॥ 


४२. सायं समञ्ञा इध मज्ज पत्ता, कल्याणधम्मोति जनिन्द लोके । 
ताहं समेक्खं इध पब्बजिस्सं, न हि मत्थि छन्दो इध कामभोगेति॥ 


कल्याणधम्मजातकं पठमं । 
१७२. दहरजातक (२-३-२) 


४३. को नु सद्देन महता, अभिनादेति दहरं । 
तं सीहा नप्पटिनदन्ति [किं सीहा नप्पटिनदन्ति (सी० पी०), न सीहा पटिनदन्ति (क०)], को नामेसो मिगाधिभू॥ 


४४. अधमो मिगजातानं, सिङ्गालो तात वस्सति। 
जातिमस्स जिगुच्छन्ता, तुण्ही सीहा समच्छरेति॥ 


दहरजातकं दुतियं । 


९७३. मक्कटजातक (२-३-३) 

४५. तात माणवको एसो, तालमूलं अपस्सितो। 
अगारकञ्चिदं अत्थि, हन्द देमस्सगारकं॥ 


४६. मा खो त्वं तात पक्कोसि, दूसेय्य नो अगारकं । 
नेतादिसं मुखं होति, ब्राह्मणस्स सुसीलिनोति॥ 


मक्कटजातकं ततियं । 
१७४. दुब्भियमक्कटजातकं (२-३-४) 


४७. अदम्ह ते वारि पहूतरूपं, घम्माभितत्तस्स पिपासितस्स। 
सो दानि पित्वान [पीत्वान (सी० पी०)] किरिङ्करोसि [किकिंकरोसि (सी० स्या० पी०)], असङ्गमो पापजनेन 
सेय्यो॥ 


४८. को ते सुतो वा दिट्ठो वा, सीलवा नाम मक्कटो। 
इदानि खो तं ओहच्छं [ऊहच्च (सी० पी०), ओहच्चं (स्या०), उहज्जं (क०)], एसा अस्माक धम्मताति॥ 


दुब्भियमक्कटजातकं चतुत्थं । 
१७५. आदिच्चुपट्ठानजातकं (२-३-५) 


ढं 


0 


. सब्बेसु किर भूतेसु, सन्ति सीलसमाहिता। 
पस्स साखामिगं जम्मं, आदिच्चमुपतिट्ठति॥ 


५०. नास्स सीलं विजानाथ, अनज्ञाय पसंसथ। 
अग्गिहुत्तञ्च उहन्नं [ऊहन्तं (सी०), ऊहनं (स्या०), ऊहन्ति (पी०), उहदं (क०)], द्वे च भिन्ना कमण्डलूति॥ 


आदिच्चुपड्ठानजातकं पञ्चमं । 
१७६. कळायमुट्रिजातकं (२-३-६) 


५९. बालो वतायं दुमसाखगोचरो, पञ्जा जनिन्द नयिमस्स विज्जति। 
कळायमुट्िं [कलायमुङ्ढि (सी० पी०)] अवकिरिय केबलं, एकं कळायं पतितं गवेसति॥ 


५२. एवमेव मयं राज, ये चञ्ञे अतिलोभिनो। 
अप्पेन बहुं जिय्याम, कळायेनेव वानरोति॥ 


कळायमुट्टिजातकं छट्टं । 

९७७. तिन्दुकजातकं (२-३-७) 


५३. धनुहत्थकलापेहि, नेत्ति सवरधारिभि । 
समन्ता परिकिण्णम्ह, कथं मोक्खो भविस्सति॥ 


५४. अप्पेव बहुकिच्चानं, अत्थो जायेथ कोचि नं। 
अत्थि रुक्खस्स अच्छिन्नं, खज्जथज्जेव तिन्दुकन्ति॥ 


तिन्दुकजातकं सत्तमं । 
१७८. कच्छपजातक (२-३-८) 


५५. जनित्तं मे भवित्तं मे, इति पङ्के अवस्सयिं । 
तं मं पङ्को अज्झभवि, यथा दुब्बलकं तथा। 


तं तं वदामि भग्गव, सुणोहि वचनं मम॥ 


५६. गामे वा यदि वा रज्जे, सुखं यत्राधिगच्छति। 
तं जनित्तं भवित्तञ्च, पुरिसस्स पजानतो। 


यम्हि जीवे तम्हि गच्छे, न निकेतहतो सियाति॥ 
कच्छपजातकं अद्टुमं। 
९७९. सतधम्मजातकं (२-३-९) 


५७. तञ्च अप्पञ्च उच्छिटुं, तञ्च किच्छेन नो अदा। 
सोहं ब्राह्मणजातिको, यं भृत्तं तम्पि उग्गतं॥ 


५८. एवं धम्मं निरंकत्वा [निराकत्वा (?) नि+ आ + कर + त्वा], यो अधम्मेन जीवति। 
सतधम्मोव लाभेन, लद्धेनपि न नन्दतीति॥ 


सतधम्मजातकं नवमं । 
९८०. दुहददजातक (२-३-९०) 


५९. दुद्ददं ददमानानं, दुक्करं कम्म कुब्बतं । 
असन्तो नानुकुब्बन्ति, सतं धम्मो दुरन्नयो॥ 

६०. तस्मा सतञ्च असतं, नाना होति इतो गति। 
असन्तो निरयं यन्ति, सन्तो सग्गपरायणाति [परायना (स्या० क०)]॥ 


दुहृदजातकं दसमं । 
कल्याणवग्गो ततियो। 
तस्सुद्दानं - 


सुसमञ्जमिगाधिभू माणवको, वारिपहूतरूपादिच्चुपट्ठाना । 
सकळायसतिन्दुकपङ्क पुन, सतधम्म सुदुद्ददकेन दसाति॥ 


४. असदिसवग्गो 
१८१. असदिसजातकं (२-४-१) 


६१. धनुग्गहो असदिसो, राजपृत्तो महब्बलो । 
दूरेपाती अक्खणवेधी, महाकायप्पदालनो॥ 


६२. सब्बामित्ते रणं कत्वा, न च कञ्चि विहेठयि । 
भातरं सोत्थिं कत्वान, संयमं अज्झुपागमीति॥ 


असदिसजातकं पठमं । 
९८२. सङ्गामावचरजातक (२-४-२) 


६३. सङ्गामावचरो सूरो, बलवा इति विस्सुतो । 
कि नु तोरणमासज्ज, पटिककमसि कुञ्जर॥ 


६४. ओमद्द खिप्पं पलिघं, एसिकानि च अब्बह [उब्बह (स्या०), अब्भुह (क०)]। 
तोरणानि च महित्वा, खिप्पं पविस कुञ्जराति॥ 


सङ्गामावचरजातकं दुतियं। 
१८३. वालोदकजातकं (२-४-३) 


६५. वालोदकं अप्परसं निहीनं, पित्वा [पीत्वा (सी० पी०)] मदो जायति गद्रभानं । 
इमञ्च पित्वान रसं पणीतं, मदो न सञ्जायति सिन्धवानं॥ 

६६. अप्पं पिवित्वान निहीनजच्चो, सो मज्जती तेन जनिन्द पुठ्ठो [फुट्टो (सी० स्या०), मुट्ठो (क०)]। 
धोरय्हसीली च कुलम्हि जातो, न मज्जती अग्गरसं पिवित्वाति॥ 


वालोदकजातकं ततियं। 
९८४. गिरिदत्तजातकं (२-४-४) 


६७. दूसितो गिरिदत्तेन [गिरिदन्तेन (पी०)], हयो सामस्स पण्डवो। 
पोराणं पकतिं हित्वा, तस्सेवानुविधिय्यति [नुविधीयति (सी० पी०)]॥ 


६८. सचे च तनुजो पोसो, सिखराकार [सिङ्गाराकार (स्या०)] कप्पितो। 
आनने नं [तं (सी० स्या० पी०)] गहेत्वान, मण्डले परिवत्तये। 


खिप्पमेव पहन्त्वान, तस्सेवानुविधिय्यतीति॥ 
गिरिदत्तजातकं चतुत्थं । 
१८५. अनभिरतिजातकं (२-४-५) 


६९. यथोदके आविले अप्पसन्ने, न पस्सति सिप्पिकसम्बुकञ्च । 
सकखरं वालुकं मच्छगुम्बं, एवं आविलम्हि [आविले हि (सी०)] चित्ते। 


न पस्सति अत्तदत्थं परत्थं॥ 


७०. यथोदके अच्छे विप्पसन्ने, सो पस्सति सिप्पिकसम्बुकञ्च। 
सकखरं वालुकं मच्छगुम्बं, एवं अनाविलम्हि चित्ते। 


सो पस्सति अत्तदत्थं परत्थन्ति॥ 
अनभिरतिजातकं पञ्चमं । 
१८६. दधिवाहनजातक (२-४-६) 


७१. वण्णगन्धरसूपेतो, अम्बोयं अहुवा पुरे । 
तमेव पूजं लभमानो, केनम्बो कटुकप्फलो॥ 


७२. पुचिमन्दपरिवारो, अम्बो ते दधिवाहन। 
मूलं मूलेन संसटु, साखा साखा [साखं (स्या० क०)] निसेवरे [निवीसरे (क०)]। 

असातसन्निवासेन, तेनम्बो कटुकप्फलोति॥ 
दधिवाहनजातकं छट्रं । 
९८७. चतुमट्टजातक (२-४-७) 


७३. उच्चे विटभिमारुय्ह, मन्तयव्हो रहोगता। 
नीचे ओरुय्ह मन्तव्हो, मिगराजापि सोस्सति॥ 


७४. यं सुवण्णो सुवण्णेन [यं सुपण्णो सुपण्णेन (सी० स्या० पी०)], देवो देवेन मन्तये। 
कि तेत्थ चतुमड्टस्स, बिलं पविस जम्बुकाति॥ 


चतुमट्टजातकं सत्तमं । 
१८८. सीहकोत्थुजातकं (२-४-८) 


७५. सीहङ्गली सीहनखो, सीहपादपतिट्टितो । 
सो सीहो सीहसङ्गम्हि, एको नदति अञ्ञथा॥ 


७६. मा त्वं नदि राजपृत्त, अप्पसद्दो वने वस। 
सरेन खो [मा (क०)] तं जानेय्युं, न हि ते पेत्तिको सरोति॥ 


सीहकोत्थुजातकं अड्टमं । 
१८९. सीहचम्मजातकं (२-४-९) 


७७. नेतं सीहस्स नदितं, न ब्यग्घस्स न [ब्यग्घस्स न च (क०)] दीपिनो। 
पारुतो सीहचम्मेन, जम्मो नदति गद्रभो॥ 


७८. चिरम्पि खो तं खादेय्य, गद्रभो हरितं यवं । 
पारुतो सीहचम्मेन, रवमानोव दूसयीति॥ 


सीहचम्मजातकं नवमं । 
१९०. सीलानिसंसजातकं (२-४-१०) 


७९. पस्स सद्भाय सीलस्स, चागस्स च अयं फलं । 
नागो नावाय वण्णेन, सद्धं वहतुपासकं ॥ 

८०. सब्भिरेव समासेथ, सब्मि कुब्बेथ सन्थवं। 


सतञ्हि सन्निवासेन, सोत्थिं गच्छति न्हापितोति॥ 
सीलानिसंसजातकं दसमं । 
असदिसवग्गो चतुत्थो। 
तस्सुद्दानं - 


धनुग्गह कुञ्जर अप्परसो, गिरिदत्तमनाविलचित्तवरं । 
दधिवाहन जम्बूक सीहनखो, हरितयव नागवरेन दसाति॥ 


५, रुहकवग्गो 
१९१. रुहकजातक (२-५-९) 


८१. अपि [अम्भो (स्या० क० सी०)] रुहक छिन्नापि, जिया सन्धीयते पुन । 
सन्धीयस्सु पुराणिया, मा कोधस्स वसं गमि॥ 


८२. विज्जमानेसु वाकेसु [विज्जमानासु मरुवासु (सी०), विज्जमानासु मरूद्वासु (पी०)], विज्जमानेसु कारिसु । 
अञ्ञं जियं करिस्सामि, अलज्जेव पुराणियाति॥ 


रुहकजातकं पठमं । 
१९२. सिरिकाळकण्णिजातकं (२-५-२) 


८३. इत्थी सिया रूपवती, सा च सीलवती सिया। 
पुरिसो तं न इच्छेय्य, सहहासि महोसध॥ 


८४. सद्दहामि महाराज, पुरिसो दुब्भगो सिया। 
सिरी च काळकण्णी च, न समेन्ति कुदाचनन्ति॥ 


सिरिकाळकण्णिजातकं दुतियं | 
१९३. चूळपदुमजातकं (२-५-३) 


८५. अयमेव सा अहमपि [अहम्पि (सी० स्या० पी०), अहम्सि (क०)] सो अनञ्ञो, अयमेव सो हत्थच्छिन्नो 
अनञ्ञो। 
यमाह “कोमारपती मम न्ति, वज्झित्थियो नत्थि इत्थीसु सच्चं॥ 

८६. इमञ्च जम्मं मुसलेन हन्त्वा, लुद्दं छवं परदारूपसेवि। 
इमिस्सा च नं पापपतिब्बताय, जीवन्तिया छिन्दथ कण्णनासन्ति॥ 


चूळपदुमजातकं ततियं । 
९९४. मणिचोरजातकं (२-५-४) 


८७. न सन्ति देवा पवसन्ति नून, न हि नून सन्ति इध लोकपाला। 
सहसा करोन्तानमसञ्जतानं, न हि नून सन्ती पटिसेधितारो॥ 


८८. अकाले वस्सती तस्स, काले तस्स न वस्सति। 
सग्गा च चवति ठाना, ननु सो तावता हतोति॥ 


मणिचोरजातकं चतुत्थं । 
१९५. पब्बतूपत्थरजातकं (२-५-५) 


८९. पब्बतूपत्थरे [पब्बतपत्थरे (सी० स्या० पी०)] रम्मे, जाता पोक्खरणी सिवा। 
तं सिङ्गालो अपापायि [अपापासि (सी० स्या० पी०)], जानं सीहेन रक्खितं ॥ 


९०. पिवन्ति चे [पिवन्ति वे (सी०), पिवन्तिव (पी०), पिवन्तेव (?)] महाराज, सापदानि महानदि । 
न तेन अनदी होति, खमस्सु यदि ते पियाति॥ 


पब्बतूपत्थर [पब्बतपत्थर (सी० स्या० पी०)] जातकं पञ्चमं । 
१९६. वलाहकस्सजातकं (२-५-६) 


९१. ये न काहन्ति ओवादं, नरा बुद्धेन देसितं । 
ब्यसनं ते गमिस्सन्ति, रक्खसीहिव वाणिजा ॥ 


९२. ये च काहन्ति ओवादं, नरा बुद्धेन देसितं। 
सोत्थिं पारं गमिस्सन्ति, बलाहेनेव [वालाहेनेव (सी० पी०)] बाणिजाति॥ 


वलाहकस्स [वालाहस्स (सी० पी०)] जातकं छट्टं । 
९९७. मित्तामित्तजातकं (२-५-७) 


९३. न नं उम्हयते दिस्वा, न च नं पटिनन्दति। 
चक्खूनि चस्स न ददाति, पटिलोमञ्च वत्तति॥ 

९४. एते भवन्ति आकारा, अमित्तस्मिं पतिद्विता । 
येहि अमित्तं जानेय्य, दिस्वा सुत्वा च पण्डितोति॥ 


मित्तामित्तजातकं सत्तमं । 
९९८. राधजातक (२-५-८) 


९५. पवासा आगतो तात, इदानि नचिरागतो। 
कच्चिन्नु तात ते माता, न अञ्ञमुपसेबति॥ 


९६. न खो पनेतं सुभणं, गिरं सच्चुपसंहितं । 
सयेथ पोट्टपादोव, मुम्मुरे [मुम्मुरे (स्या०), मं पुरे (क०) मुम्मुरसद्दो थुसग्गिम्हि कुक्कुळे च वत्ततीति 
सक्कताभिधानेस्‌] उपकूथितोति [उपकूसितोति (सी० स्या० पी०), उपकूलितो (क०)]॥ 


राधजातकं अद्टुमं । 
१९९, गहपतिजातकं (२-५-९) 


९७. उभयं मे न खमति, उभयं मे न रुच्चति। 
याचायं कोट्ठमोतिण्णा, नाइसं इति भासति॥ 


९८. तं तं गामपति बूमि, कदरे अप्पस्मि जीविते । 
द्वे मासे सङ्गरं कत्वा [कारं कत्वान (सी० पी०), संकरं कत्वा (क०)], मंसं जरग्गवं किसं। 


अप्पत्तकाले चोदेसि, तम्पि मय्हं न रुच्चतीति॥ 
गहपतिजातकं नवमं । 
२००. साधुसीलजातकं (२-५-१०) 


९९. सरीरदब्यं वुडुब्यं [वद्धब्यं (सी० पी०)], सोजच्चं साधुसीलियं । 
ब्राह्मणं तेव पुच्छाम, कन्नु तेसं वनिम्हसे [वणिम्हसे (सी० पी०)]॥ 


१००.अत्थो अत्थि सरीरस्मिं, बुडब्यस्स नमो करे। 
अत्थो अत्थि सुजातस्मिं, सीलं अस्माक रुच्चतीति॥ 


साधुसीलजातकं दसमं । 


रुहकवग्गो पञ्चमो । 

तस्सुद्दानं - 


अपिरुहक रूपवती मुसलो, पवसन्ति सपञ्चमपोकखरणी। 
अथ मुत्तिमवाणिज उम्हयते, चिरआगत कोट्ठ सरीर दसाति॥ 


६. नतंदळहवग्गो 
२०१. बन्धनागारजातक (२-६-१) 


१०१.न तं दळहं बन्धनमाहु धीरा, यदायसं दारुजपब्बजञ्च [बब्बजञ्च (सी०)]। 
सारत्तरत्ता मणिकुण्डलेसु, पुत्तेसु दारेसु च या अपेक्खा॥ 


१०२.एतं दळहं बन्धनमाहु धीरा, ओहारिनं सिथिल दुप्पमुञ्चं । 
एतम्पि छेत्वान बजन्ति धीरा, अनपेक्खिनो कामसुखं पहायाति॥ 


बन्धनागारजातकं पठमं । 
२०२. केळिसीलजातकं (२-६-२) 


१०३.हंसा कोञ्चा मयूरा च, हत्थयो [हत्थिनो (सी०), हत्थियो (स्या० पी०)] पसदा मिगा। 
सब्बे सीहस्स भायन्ति, नत्थि कायस्मि तुल्यता॥ 


१०४एवमेव मनुस्सेसु, दहरो चेपि पञ्जवा। 
सो हि तत्थ महा होति, नेव बालो सरीरवाति॥ 


केळिसीलजातकं दुतियं । 
२०३. खण्डजातक (२-६-३) 


१०५विरूपकखेहि मे मेत्तं, मेत्तं एरापथेहि मे। 
छब्यापुत्तेहि मे मेत्तं, मेत्तं कण्हागोतमकेहि च॥ 


अपादकेहि मे मेत्त॑, मेत्तं द्विपादकेहि मे। 
चतुप्पदेहि मे मेत्तं, मेत्तं बहुप्पदेहि मे॥ 


मा मं अपादको हिंसि, मा मं हिंसि द्विपादको । 
मा मं चतुष्पदो हिंसि, मा मं हिंसि बहुप्पदो॥ 


सब्बे सत्ता सब्बे पाणा, सब्बे भूता च केवला । 

सब्बे भद्रानि पस्सन्तु, मा कञ्चि [किञ्चि (स्या क०)] पापमागमा॥ 


९०६.अप्पमाणो बुद्धो, अप्पमाणो धम्मो। 
अप्पमाणो सङ्घो, पमाणवन्तानि सरीसपानि [सिरिसपानि (सी० स्या० पी०)] । 
अहिविच्छिकसतपदी, उण्णनाभि [उण्णानाभि (सी० स्या० पी०)] सरबूमूसिका॥ 


कता मे रक्खा कता मे परित्ता, पटिक्कमन्तु भूतानि। 
सोहं नमो भगवतो, नमो सत्तन्नं सम्मासम्बुद्भानन्ति॥ 


खण्डजातकं ततियं । 
२०४. वीरकजातकं (२-६-४) 


१०७.अपि वीरक पस्सेसि, सकुणं मञ्जुभाणकं । 
मयूरगीवसङ्कासं, पति मय्हं सविट्ठकं॥ 


१०८.उदकथलचरस्स पक्खिनो, निच्चं आमकमच्छभोजिनो। 
तस्सानुकरं सविट्ठको, सेवाले पलिगुण्ठितो मतोति॥ 


वीरकजातकं चतुत्थं । 
२०५. गङ्गेय्यजातकं (२-६-५) 


९०९.सोभति मच्छो गङ्गेय्यो, अथो सोभति यामुनो [सोभन्ति मच्छा गङ्गेय्या, अथो सोभन्ति यामुना (स्या० पी०)]। 
चतुप्पदोयं पुरिसो, निग्रोधपरिमण्डलो । 


ईसकायत [ईसमायत (क०)] गीवो च, सब्बेव अतिरोचति॥ 


९१०.यं पुच्छितो न तं अक्खासि [अवखा (सी० स्या० पी०)], अञ्ञं अक्खासि [अक्खाति (स्या० पी०)] पुच्छितो। 
अत्तप्पसंसको पोसो, नायं अस्माक रुच्चतीति॥ 


गङ्गेय्यजातकं पञ्चमं । 
२०६. कुरुङ्गमिगजातकं (२-६-६) 


१११. इङ्घ वद्धमयं [वद्धमयं (सी० स्या० पी०)] पासं, छिन्द दन्तेहि कच्छप । 
अहं तथा करिस्सामि, यथा नेहिति लुद्दको॥ 


११२. कच्छपो पाविसी वारिं, कुरुङ्गो पाविसी वनं । 

सतपत्तो दुमग्गम्हा, दूरे पुत्ते अपानयीति॥ 
कुरुङ्गमिगजातकं छट्टं । 
२०७. अस्सकजातक (२-६-७) 


११३. अयमस्सकराजेन, देसो विचरितो मया। 
अनुकामय कामेन [अनुकामयवनुकामेन (सी० पी०)], पियेन पतिना सह॥ 


११४ .नवेन सुखदुक्खेन, पोराणं अपिधीयति [अपिथीयति (सी० पी०), अपिथिय्यति (स्या०)]। 
तस्मा अस्सकरञ्ञाव, कोटो पियतरो ममाति॥ 


अस्सकजातकं सत्तमं। 
२०८. सुसुमारजातकं (२-६-८) 


११५.अलं मेतेहि अम्बेहि, जम्बूहि पनसेहि च । 
यानि पारं समुद्दस्स, वरं मय्हं उदुम्बरो॥ 


११६.महती वत ते बोन्दि, न च पञ्जा तदूपिका। 
सुसुमार [सुंसुमार (सी० स्या० पी०)] बञ्चितो मेसि, गच्छ दानि यथासुखन्ति॥ 


सुसुमारजातकं अट्ठुमं। 
२०९. कुक्कुटजातकं (२-६-९) 


१९७.दिद्ठा मया वने रुक्खा, अस्सकण्णा विभीटका [विभेदका (स्या० क०)]। 
न तानि एवं सक्कन्ति, यथा त्वं रुक्ख सक्कसि॥ 


११८.पुराणकुक्कुटो [कक्करो (सी० स्या० पी०)] अयं, भेत्वा पञ्जरमागतो। 
कुसलो वाळपासानं, अपक्कमति भासतीति॥ 


कुक्कुट [कक्कर (सी० स्या० पी०)] जातकं नवमं । 
२१०. कन्दगलकजातकं (२-६-२०) 


११९. अम्भो को नाम यं रुक्खो, सिन्नपत्तो [सीनपत्तो (सी० पी०)] सकण्टको। 

१२०.अचारि वतायं वितुदं वनानि, कट्ठज्ञरुक्खेसु असारकेसु । 
अथासदा खदिरं जातसारं [जातिसारं (क०)], यत्थब्भिदा गरुळो उत्तमङ्गन्ति॥ 


कन्दगलक [कन्दलक (क०)] जातकं दसमं । 
नतंदळ्हवग्गो छट्ठो। 
तस्सुद्दानं - 


दळहबन्धन हंसवरो च पुन, विरूपक्ख सविट्ठक मच्छवरो। 
सकुरुङ्ग सअस्सक अम्बवरो, पुन कुक्कुटको गरुळेन दसाति॥ 


७. बीरणथम्भवग्गो 
२११. सोमदत्तजातकं (२-७-९) 


१२१. अकासि योग्गं धुवमप्पमत्तो, संवच्छरं बीरणथम्भकस्मिं। 
ब्याकासि सञ्ञं परिसं विगय्ह, न निय्यमो तायति अप्पपञ्ञं॥ 


९२२.द्रयं याचनको तात, सोमदत्त निगच्छति । 
अलाभं धनलाभं वा, एवं धम्मा हि याचनाति॥ 


सोमदत्तजातकं पठमं । 
२१२. उच्छिट्ुभत्तजातकं (२-७-२) 


१२३.अञ्ञो उपरिमो वण्णो, अञ्ञो वण्णो च हेट्टिमो। 
ब्राह्मणी त्वेव पुच्छामि, कि हेड्ठा किञ्च उप्परि॥ 


९२४.अहं नटोस्मि भद्दन्ते, भिक्खकोस्मि इधागतो। 
अयज्हि कोडुमोतिण्णो, अयं सो यं [त्वं (क०)] गवेससीति॥ 


उच्छिट्ठभत्तजातकं दुतियं। 
२१३. भरुजातकं (२-७-३) 


१२५ .इसीनमन्तरं कत्वा, भरुराजाति [कुरुराजाति (क०)] मे सुतं । 
उच्छिन्नो सह रड्ठेहि [रड्रेन (सी० पी०)], सराजा विभवङ्गतो॥ 

१२६.तस्मा हि छन्दागमनं, नप्पसंसन्ति पण्डिता। 
अदुटुचित्तो भासेय्य, गिरं सच्चुपसंहितन्ति॥ 


भरुजातकं [कुरुरातक॑ (क०)] ततियं। 
२१४. पुण्णनदीजातकं (२-७-४) 


१२७पुण्णं नदिं येन च पेय्यमाहु, जातं यवं येन च गुय्हमाहु । 
दूरं गतं येन च अव्हयन्ति, सो त्यागतो [त्याभतो (स्या० क०) पहेळिगाथाभावो मनसि कातब्बो] हन्द च भुञ्ज 
ब्राह्मण॥ 


१२८.यतो मं सरती राजा, वायसम्पि पहेतवे। 
हंसा कोञ्चा मयूरा च [हंसकोञ्चमयूरानं (क० अट्ठ० पाठन्तरं)], असतीयेव पापियाति॥ 


पुण्णनदीजातकं चतुत्थं । 
२१५. कच्छपजातक (२-७-५) 


१२९. अवधी वत अत्तानं, कच्छपो ब्याहरं गिरं [कच्छपोव पब्याहरं (स्या), कच्छपो सो पब्याहरं (क०)]। 
सुग्गहीतस्मिं कट्टस्मिं, वाचाय सकियावधि॥ 


१३०.एतम्पि दिस्वा नरवीरियसेट्रु, वाचं पमुञ्चे कुसलं नातिवेलं । 
पस्ससि बहुभाणेन, कच्छपं ब्यसनं गतन्ति॥ 


कच्छपजातकं पञ्चमं । 
२१६. मच्छजातक (२-७-६) 


१३१.न मायमग्गि तपति, न सूलो साधुतच्छितो । 
यञ्च मं मञ्जते मच्छी, अञ्जं सो रतिया गतो॥ 


१३२.सो मं दहति रागग्गि, चित्तं चूपतपेति मं । 
जालिनो मुञ्चथायिरा मं, न कामे हञ्जते क्वचीति॥ 


मच्छजातकं छट्रं। 
२१७. सेग्गुजातकं (२-७-७) 


१३३.सब्बो लोको अत्तमनो अहोसि, अकोविदा गामधम्मस्स सेग्गु। 

कोमारि को नाम [कोमारिका नाम (क०), कोमारिको नाम (स्या० पी०)] तवज्ज धम्मो, यं त्वं गहिता पवने 
परोदसि॥ 


१३४यो दुक्खफुट्टाय भवेय्य ताणं, सो मे पिता दुब्मि वने करोति। 
सा कस्स कन्दामि वनस्स मज्झे, यो तायिता सो सहसं करोतीति॥ 


सेग्गुजातकं सत्तमं । 
२१८. कूटवाणिजजातकं (२-७-८) 


१३५ सठस्स साठेय्यमिदं सुचिन्तितं, पच्चोड्डितं पटिकूटस्स कूटं । 
फालञ्चे खादेय्युं [अदेय्युं (सी० पी०)] मूसिका, कस्मा कुमारं कुलला न [नो (सी० स्या० पी०)] हरेय्युं॥ 


१३६.कूटस्स हि सन्ति [सन्तीध (क०)] कूटकूटा, भवति [भवन्ति (क०)] चापि निकतिनो निकत्या। 
देहि पुत्तनदु फालनट्डस्स फालं, मा ते पृत्तमहासि फालनड्डोति॥ 


कूटबाणिजजातकं अट्टमं । 
२१९. गरहितजातकं (२-७-९) 


९३७हिरञ्जं मे सुवण्णं मे, एसा रत्ति दिवा कथा। 
दुम्मेधानं मनुस्सानं, अरियधम्मं अपस्सतं॥ 


१३८ द्वे द्रे गहपतयो गेहे, एको तत्थ अमस्सुको। 
लम्बत्थनो वेणिकतो, अथो अङ्कितकण्णको। 


कोतो धनेन बहुना, सो तं वितुदते जनन्ति॥ 
गरहितजातकं नवमं । 
२२०. धम्मधजजातकं (२-७-९०) 


१३९.सुखं जीवितरूपोसि, रट्ठा विवनमागतो। 
सो एकको रुक्खमूले [अरञ्ञस्मिं (सी० स्या० पी०)], कपणो विय झायसि॥ 


१४०सुखं जीवितरूपोस्मि, रट्टा विवनमागतो। 
सो एकको रुक्खमूले, कपणो विय झायामि । 


सतं धम्मं अनुस्सरंति॥ 

धम्मधजजातकं दसमं । 
बीरणथम्भवग्गो सत्तमो। 
तस्सुद्दानं - 


अथ बीरणथम्भवरो च नटो, भरुराजवरुत्तमपुण्णनदी। 
बहुभाणि अग्गिपवने मूसिका, सहलम्बत्थनो कपणेन दसाति॥ 


८. कासाववग्गो 
२२१. कासावजातक (२-८-९) 


९४१.अनिक्कसावो कासावं, यो वत्थं परिदहिस्सति [परिदहेस्सति (सी० पी०)]। 
अपेतो दमसच्चेन, न सो कासावमरहति॥ 


१४२यो च वन्तकसावस्स, सीलेसु सुसमाहितो। 
उपेतो दमसच्चेन, स वे कासावमरहतीति॥ 


कासावजातकं पठमं । 
२२२. चूळनन्दियजातकं (२-८-२) 


१४३इदं तदाचरियवचो, पारासरियो यदब्रवि [पोराणाचरियोब्रवि (क०)]। 
मासु त्वं अकरि [अकरा (सी० पी०)] पापं, यं त्वं पच्छा कतं तपे॥ 


१४४य्रानि करोति पुरिसो, तानि अत्तनि पस्सति। 
कल्याणकारी कल्याणं, पापकारी च पापकं । 


यादिसं वपते बीजं, तादिसं हरते फलन्ति॥ 
चूळनन्दियजातकं दुतियं । 
२२३. पृटभत्तजातकं (२-८-३) 


१४ ५नमे नमन्तस्स भजे भजन्तं, किच्चानुकुब्बस्स करेय्य किच्चं। 
नानत्थकामस्स करेय्य अत्थं, असम्भजन्तम्पि न सम्भजेय्य॥ 


९४६चजे चजन्तं वनथं न कयिरा, अपेतचित्तेन न सम्भजेय्य। 

दिजो दुमं खीणफलन्ति जत्वा, अञ्जं समेक्खेय्य महा हि लोकोति॥ 
पुटभत्तजातकं ततियं। 
२२४. कुम्भिलजातकं (२-८-४) 


९४७य्स्सेते चतुरो धम्मा, वानरिन्द यथा तव। 
सच्चं धम्मो धिति चागो, दिट्ठं सो अतिवत्तति॥ 


९४८यस्स चेते न विज्जन्ति, गुणा परमभद्दका । 
सच्चं धम्मो धिति चागो, दिट्ठ सो नातिवत्ततीति॥ 


कुम्भिलजातकं चतुत्थं। 
२२५. खन्तिवण्णजातकं (२-८-५) 


९४९.अत्थि मे पुरिसो देव, सब्बकिच्चेसु ब्यावटो [वावटो (क०)]। 
तस्स चेकोपराधत्थि, तत्थ त्वं किन्ति मञ्ञसि॥ 


१५०.अम्हाकम्पत्थि पुरिसो, एदिसो इध विज्जति। 
दुल्लभो अङ्गसम्पन्नो, खन्तिरस्माक रुच्चतीति॥ 


खन्तिवण्णजातकं पञ्चमं । 
२२६. कोसियजातकं (२-८-६) 


१५१.काले निक्खमना साधु, नाकाले साधु निक्खमो। 
अकालेन हि निक्खम्म, एककम्पि बहुज्जनो। 


न किञ्चि अत्थं जोतेति, धङ्कसेनाव कोसियं॥ 


१५२.धीरो च विधिविधानञ्ञू, परेसं विवरानुगू । 
सब्बामित्ते वसीकत्वा, कोसियो सुखी सियाति॥ 


कोसियजातकं छट्टं । 
२२७. गूथपाणजातकं (२-८-७) 


१५७३ सूरो सूरेन सङ्गम्म, विक्कन्तेन पहारिना। 


www.tipitaka.org 


Page 53 sur 3] 0 


Vipassana Research Institute 


Page 54 sur 3]0 


एहि नाग निवत्तस्सु, कि नु भीतो पलायसि। 
पस्सन्तु अङ्गमगधा, मम तुय्हञ्च विक्कमं ॥ 


१५४ तं पादा वधिस्सामि, न दन्तेहि न सोण्डिया। 
मीळहेन तं बधिस्सामि, पूति हञ्ञतु पूतिनाति॥ 


गूथपाणजातकं सत्तमं। 
२२८. कामनीतजातकं (२-८-८) 


१५५तयो गिरिं अन्तरं कामयामि, पञ्चाला कुरुयो केकके च [कुरयो केकये च (सी०)]। 
ततुत्तरिं [तदुत्तरिं (क०)] ब्राह्मण कामयामि, तिकिच्छ मं ब्राह्मण कामनीतं॥ 


१५६ कण्हाहिदट्ठस्स करोन्ति हेके, अमनुस्सपविट्टस्स [अमनुस्सवद्भस्स (सी० पी०), अमनुस्सविट्टस्स (स्या०)] 
करोन्ति पण्डिता। 
न कामनीतस्स करोति कोचि, ओक्कन्तसुक्कस्स हि का तिकिच्छाति॥ 


कामनीतजातकं अङ्टुमं । 
२२९. पलायितजातकं (२-८-९) 


१५७गजग्गमेघेहि हयग्गमालिभि, रथूमिजातेहि सराभिवस्सेभि [सराभिवस्सभि (स्या० सी० अट्ट०), सराभिवस्सिभि 
(?)]। 
थरुग्गहावट्ट [धनुग्गहावट्ट (क०)] दळहप्पहारिभि, परिवारिता तक्कसिला समन्ततो॥ 


१५८[अभिधावथा च पतथा च, विविधविनदिता च दन्तिभि। वत्ततज्ज तुमुलो घोसो, यथा विज्जुता जलधरस्स 
गज्जतोति। (सी० पी० क०)] अभिधावथ चूपधावथ च [अभिधावथा चुप्पतथा च (स्या०)], विविधा विनादिता 
[विनादितत्थ (क०)] वदन्तिभि। 
वत्ततज्ज तुमुलो घोसो यथा, विज्जुलता जलधरस्स गज्जतोति [अभिधावथा च पतथा च, विविधविनदिता च 
दन्तिभि। वत्ततज्ज तुमुलो घोसो, यथा विज्जुता जलधरस्स गज्जतोति। (सी० पी० क०)]॥ 


पलायितजातकं नवमं । 
२३०. दुतियपलायितजातकं (२-८-१०) 


१५९.धजमपरिमितं अनन्तपारं, दुप्पसहंधङ्केहि सागरंव [सागरमिव (सी० स्या० पी०)]। 
गिरिमिवअनिलेन दुप्पसय्हो [दुप्पसहो (सी० पी० क०)], दुप्पसहो अहमज्जतादिसेन॥ 

१६०.मा बालियं विलपि [विप्पलपि (बहूसु)] न हिस्स तादिसं, विडय्हसे [विव्ठय्हसे (सी० पी०)] न हि लभसे 
निसेधकं । 


आसज्जसि गजमिव एकचारिनं, यो तं पदा नळमिव पोथयिस्सतीति॥ 
दुतियपलायितजातकं दसमं । 
कासाववग्गो अट्ठमो। 
तस्सुद्दानं - 


वरवत्थवचो दुमखीणफलं, चतुरोधम्मवरं पुरिसुत्तम। 
धङ्कमगधा च तयोगिरिनाम, गजग्गवरो धजवरेन दसाति॥ 


९. उपाहनवग्गो 
२३१. उपाहनजातक (२-९-१) 


१६१.यथापि कोता पुरिसस्सुपाहना, सुखस्स अत्थाय दुखं उदब्बहे । 
घम्माभितत्ता थलसा पपीळिता, तस्सेव पादे पुरिसस्स खादरे॥ 


९६२.एवमेव यो दुक्कुलीनो अनरियो, तम्माक [तम्हाक (सी०), तुम्हाक (स्या० पी०)] विज्जञ्च सुतञ्च आदिय। 
तमेव सो तत्थ सुतेन खादति, अनरियो वुच्चति दुपाहनूपमोति [पानदूपमोति (सी० पी०)]॥ 


उपाहनजातकं पठमं । 
२३२. वीणागुणजातकं (२-९-२) 


१६३.एकचिन्तितो यमत्थो, बालो अपरिणायको। 
न हि खुज्जेन वामेन, भोति सङ्गन्तुमरहसि॥ 


१६४ पुरिसूसभं मञ्जमाना, अहं खुज्जमकामयि । 
सोयं संकुटितो सेति, छिन्नतन्ति यथा विणाति [थुणाति (सी०)]॥ 


बीणागुणजातकं दुतियं । 
२३३. विकण्णजातकं (२-९-३) 


१६५ कामं यहिं इच्छसि तेन गच्छ, विद्धोसि मम्मम्हि [ममस्मि (क०)] विकण्णकेन। 
हतोसि भत्तेन सुवादितेन [सवादितेन (सी० स्या० पी०)], लोलो च मच्छे अनुबन्धमानो॥ 

१६६.एवम्पि लोकामिसं ओपतन्तो, विहञ्ञती चित्तवसानुवत्ती। 
सो हञ्ञति जातिसखान मज्झे, मच्छानुगो सोरिव सुंसुमारोति [सुसुमारो (क०)]॥ 


विकण्णजातकं ततियं। 
२३४. असिताभूजातकं (२-९-४) 


१६७त्वमेव दानिमकर [मकरि (स्या०), मकरा (क० सी०)], यं कामो ब्यगमा तयि। 
सोयं अप्पटिसन्धिको, खरछिन्नंव रेनुकं [रेरुकं (सी० पी०)]॥ 


९६८.अत्रिच्छं [अत्रिच्छा (सी० स्या० पी०)] अतिलोभेन, अतिलोभमदेन च। 
एवं हायति अत्थम्हा, अहंव असिताभुयाति॥ 


असिताभूजातकं चतुत्थं । 
२३५. वच्छनखजातक (२-९-५) 


१६९.सुखा घरा वच्छनख, सहिरञ्ञा सभोजना। 
यत्थ भुत्वा पिवित्वा च, सयेय्याथ अनुस्सुको॥ 


१७० घरा नानीहमानस्स, घरा नाभणतो मुसा। 
घरा नादिन्नदण्डस्स, परेसं अनिकुब्बतो [अनिकुब्बतो (क०)]। 


एवं छिहं दुरभिसम्भवं [दुरभिभवं (सी० पी०)], को घरं पटिपज्जतीति॥ 
वच्छनखजातकं पञ्चमं । 
२३६. बकजातकं (२-९-६) 


१७१९.भहको वतयं पक्खी, दिजो कुमुदसन्निभो। 
बूपसन्तेहि पक्खेहि, मन्दमन्दोव झायति॥ 


९७२नास्स सीलं विजानाथ, अनञ्ञाय पसंसथ। 
अम्हे दिजो न पालेति, तेन पक्खी न फन्दतीति॥ 


बकजातकं छद्रं। 


२३७. साकेतजातकं (२-९-७) 

१७३को नु खो भगवा हेतु, एकच्चे इध पुग्गले । 
अतीव हदयं निब्बाति, चित्तञ्चापि पसीदति॥ 


९७४पुब्बेव सन्निवासेन, पच्चुप्पन्नहितेन वा । 
एवं तं जायते पेमं, उप्पलंव यथोदकेति॥ 


साकेतजातकं सत्तमं । 
२३८. एकपदजातक (२-९-८) 


१७५इङ्घ एकपदं तात, अनेकत्थपदस्सितं [पदनिस्सितं (सी० पी०)]। 
किञ्चि सङ्गाहिकं बूसि, येनत्थे साधयेमसे॥ 


१७६दकखेय्येकपदं तात, अनेकत्थपदस्सितं । 
तञ्च सीलेन सञ्ञुत्तं, खन्तिया उपपादितं । 


अलं मित्ते सुखापेतुं, अमित्तानं दुखाय चाति॥ 
एकपदजातरकं अद्ठुमं । 
२३९. हरितमण्डूकजातकं (२-९-९) 


१७७आसीविसम्पि मं [आसीविसं ममं (सी० पी०)] सन्तं, पविट्ठं कुमिनामुखं । 
रुच्चते हरितामाता, यं मं खादन्ति मच्छका॥ 


१७८ विलुम्पतेव पुरिसो, यावस्स उपकणप्पति । 
यदा चज्जे विलुम्पन्ति, सो विलृत्तो विलुम्पतीति [विलुप्पतीति (?)]॥ 


हरितमण्डूकजातकं नवमं । 
२४०. महापिङ्लजातकं (२-९-९०) 


१७९ सब्बो जनो हिंसितो पिङ्गलेन, तस्मिं मते पच्चया [पच्चयं (सी० स्या० पी०)] वेदयन्ति। 
पियो नु ते आसि अकण्हनेत्तो, कस्मा नु त्वं रोदसि द्वारपाल ॥ 


१८०.न मे पियो आसि अकण्हनेत्तो, भायामि पच्चागमनाय तस्स। 
इतो गतो हिंसेय्य मच्चुराजं, सो हिंसितो आनेय्य पुन इध॥ 


१८९.दड़ो वाहसहस्सेहि, सित्तो घटसतेहि सो। 

परिक्खता च सा भूमि, मा भायि नागमिस्सतीति॥ 
महापिङ्गलजातकं दसमं । 
उपाहनवग्गो नवमो । 
तस्सुद्दानं - 


वरुपाहन खुज्ज विकण्णकको, असिताभुय पञ्चमवच्छनखो । 
दिज पेमवरुत्तमएकपदं, कुमिनामुख पिङ्गलकेन दसाति॥ 


१०. सिङ्गालवग्गो 
२४९. सब्बदाठिजातक (२-१०-९) 


९८२.सिङ्गालो मानथद्भो च, परिवारेन अत्थिको । 
पापुणि महतिं भूमिं, राजासि सब्बदाठिनं॥ 


१८३.एवमेव मनुस्सेसु, यो होति परिवारवा। 
सो हि तत्थ महा होति, सिङ्गालो विय दाठिनन्ति॥ 


सब्बदाठिजातकं पठमं । 
२४२. सुनखजातकं (२-९०-२) 


१८४ब्रालो बतायं सुनखो, यो वरत्तं [यो च योत्तं (क०)] न खादति। 
बन्धना च पमुञ्चेय्य, असितो च घरं वजे॥ 


१८५.अद्टितं मे मनस्मिं मे, अथो मे हदये कतं । 
कालञ्च पटिकङ्कामि, याव पस्सुपतू जनो [पसुपतुज्जनो (स्या० क०)]॥ 


सुनखजातकं दुतियं | 
२४३. गुत्तिलजातकं (२-१०-३) 


९८६.सत्ततन्तिं सुमधुरं, रामणेय्यं अवाचयि। 
सो मं रङ्गम्हि अव्हेति, सरणं मे होहि कोसिय॥ 


९८७.अहं तं सरणं सम्म [अहं ते सरणं होमि (वि० व° ३२८)], अहमाचरियपूजको । 

न तं जयिस्सति सिस्सो, सिस्समाचरिय जेस्ससीति॥ 
गुत्तिलजातकं ततियं । 
२४४. विगतिच्छजातक (२-१०-४) 


९८८.यं पस्सति न तं इच्छति, यञ्च न पस्सति तं किरिच्छति। 
मञ्जामि चिरं चरिस्सति, न हि तं लच्छति यं स इच्छति॥ 


१८९.यं लभति न तेन तुस्सति, यञ्च पत्थेति लद्धं हीळेति। 
इच्छा हि अनन्तगोचरा, विगतिच्छान [वीतिच्छानं (सी० पी०)] नमो करोमसेति॥ 


विगतिच्छ [वीतिच्छ (सी० पी०)] जातकं चतुत्थं । 
२४५. मूलपरियायजातकं (२-९०-५) 


१९०.कालो घसति भूतानि, सब्बानेव सहत्तना। 
यो च कालघसो भूतो, स भूतपचनि पचि॥ 


१९१. बहूनि नरसीसानि, लोमसानि ब्रहानि च । 
गीवासु पटिमुक्कानि, कोचिदेवेत्थ कण्णवाति॥ 


मूलपरियायजातकं पञ्चमं । 
२४६. बालोवादजातकं (२-१०-६) 


१९२.हन्त्वा छेत्वा [झत्वा (सी० पी०), घत्वा (स्या०)] वधित्वा च, देति दानं असञ्ञतो। 
एदिसं भत्तं भुञ्जमानो, स पापमुपलिम्पति [स पापेन उपलिप्पति (सी० पी०)]॥ 


१९३.पुत्तदारम्पि चे हन्त्वा, देति दानं असञ्जतो। 
भुञ्जमानोपि सप्पञ्ञो, न पापमुपलिम्पतीति॥ 


बालोवादजातकं छट्टं । 
२४७. पादञ्जलीजातकं (२-१०-७) 


१९४.अद्धा पादञ्जली सब्बे, पञ्ञाय अतिरोचति। 
तथा हि ओड भञ्जति, उत्तरिं नून पस्सति॥ 

१९५,नायं धम्मं अधम्मं वा, अत्थानत्थञ्च बुज्झति। 
अञ्ञत्र ओद्रुनिब्मोगा, नायं जानाति किञ्चनन्ति॥ 


पादञ्जलीजातकं सत्तमं। 
२४८. किंसुकोपमजातकं (२-१०-८) 


१९६.सब्बेहि किंसुको दिट्ठो, किन्वेत्थ विचिकिच्छथ । 
न हि सब्बेसु ठानेसु, सारथी परिपुच्छितो॥ 


१९७.एवं सब्बेहि जाणेहि, येसं धम्मा अजानिता। 
ते वे धम्मेसु कङ्कन्ति, किंसुकस्मिंब भातरोति॥ 


किसुकोपमजातकं अट्ठमं। 
२४९. सालकजातक (२-१०-९) 


१९८.एकपुत्तको भविस्ससि, त्वञ्च नो हेस्ससि इस्सरो कुले । 
ओरोह दुमस्मा सालक, एहि दानि घरकं वजेमसे॥ 


१९९.ननु मं सुहदयोति [ननु मं हदयेति (सी० पी०)] मञ्जसि, यञ्च मं हनसि वेळुयड्टिया । 
पक्कम्बवने रमामसे, गच्छ त्वं घरकं यथासुखन्ति॥ 


सालकजातकं नवमं । 
२५०. कपिजातकं (२-१०-१०) 


२००.अयं इसी उपसमसंयमे रतो, स तिट्ठुति [सन्तिड्ुति (सी० पी०)] सिसिरभयेन अड्टितो। 
हन्द अयं पविसतुमं अगारकं, विनेतु सीतं दरथञ्च केवलं॥ 


२०१९.नायं इसी उपसमसंयमे रतो, कपी अयं दुमवरसाखगोचरो। 
सो दूसको रोसको चापि जम्मो, सचेवजेमम्पि [सचे + आवजे + इमम्पि] दूसेय्यगारन्ति [दूसये घरन्ति (सी० 
स्या० पी०)]॥ 


कपिजातकं दसमं । 
सिङ्गालवग्गो दसमो। 


तस्सुद्दानं ८ 

अथ राजा सिङ्गालवरो सुनखो, तथा कोसिय इच्छति कालघसो । 
अथ दानवरोद्ुपि सारथिना, पुनम्बबनञ्च सिसिरकपि दसाति॥ 


अथ वग्गुद्दानं - 


दळहञ्च वग्गं अपरेन सन्थवं, कल्याणवग्गासदिसो च रूहकं । 
नतंदळह बीरणथम्भकं पुन, कासावुपाहन सिङ्गालकेन दसाति॥ 


दुकनिपातं निट्टितं । 
३. तिकनिपातो 


१. सङ्कप्पवग्गो 
२५९. सङ्कप्परागजातकं (३-१-१) 


९. सङ्कप्परागधोतेन, वितवकनिसितेन च। 
नालङ्कतेन भद्रेन [नेवालङ्कतभद्रेन (स्या०)], उसुकाराकतेन च [न उसुकारकतेन च (सी० स्या० पी०)]॥ 


२. न कण्णायतमुत्तेन, नापि मोरूपसेविना । 
तेनम्हि हदये विद्धो, सब्बङ्गपरिदाहिना॥ 


३. आवेधञ्च न पस्सामि, यतो रुहिरमस्सवे। 
याव अयोनिसो चित्तं, सयं मे दुक्खमाभतन्ति॥ 


सङ्कप्परागजातकं पठमं । 
२५२. तिलमुद्रिजातकं (३-९-२) 


४. अज्जापि मे तं मनसि [सरसि (क०)], यं मं त्वं तिलमुट्टिया । 
बाहाय मं गहेत्वान, लड्डिया अनुताळयि॥ 


५. ननु जीविते न रमसि, येनासि ब्राह्मणागतो। 
यं मं बाहा गहेत्वान, तिक्खत्तुं अनुताळयि॥ 


६. अरियो अनरियं कुब्बन्तं [कुब्बानं (सी० पी०), कुब्बं (स्या०)], यो दण्डेन निसेधति। 
सासनं तं न तं वेरं, इति नं पण्डिता विदूति॥ 


तिलमुट्टिजातकं दुतियं । 

२५३. मणिकण्ठजातकं (३-१-३) 


ममन्नपानं विपुलं उळारं, उप्पज्जतीमस्स मणिस्स हेतु । 
तं ते न दस्सं अतियाचकोसि, न चापि ते अस्सममागमिस्सं॥ 


सुसू यथा सक्खरधोतपाणी, तासेसि मं सेलं याचमानो । 
तं ते न दस्सं अतियाचकोसि, न चापि ते अस्सममागमिस्सं॥ 


न तं याचे यस्स पियं जिगीसे [जिगिसे (सी० स्या० पी०)], देस्सो होति अतियाचनाय। 
नागो मणिं याचितो ब्राह्मणेन, अदस्सनंयेव तदज्झगमाति॥ 


मणिकण्ठजातकं ततियं । 
२५४. कुण्डककुच्छिसिन्धवजातकं (३-१-४) 


भुत्वा तिणपरिघासं, भुत्वा आचामकुण्डकं । 
एतं ते भोजनं आसि, कस्मा दानि न भुञ्जसि॥ 


यत्थ पोसं न जानन्ति, जातिया विनयेन वा। 
बहुं [पहू (सी० पी०), पहुं (स्या क०)] तत्थ महाब्रम्हे, अपि आचामकुण्डकं॥ 


त्वञ्च खो मं पजानासि, यादिसायं हयुत्तमो। 
जानन्तो जानमागम्म, न ते भक्खामि कुण्डकन्ति॥ 


कुण्डककुच्छिसिन्धवजातकं चतुत्थं। 
२५५. सुकजातकं (३-९-५) 


याव सो मत्तमञ्ञासि, भोजनस्मि विहङ्गमो। 
ताव अद्भानमापादि, मातरञ्च अपोसयि॥ 


यतो च खो बहुतरं, भोजनं अज्झवाहरि [अज्झुपाहरि (सी० पी०)]। 
ततो तत्थेव संसीदि, अमत्तञ्ञू हि सो अहु॥ 


तस्मा मत्तञ्जुता साधु, भोजनस्मि अगिद्धता [अगिद्धिता (स्या० क०)]। 
अमत्तञ्ञू हि सीदन्ति, मत्तञ्जू च न सीदरेति॥ 


सुकजातकं पञ्चमं । 

२५६. जरूदपानजातकं (३-१-६) 


१६. जरूदपानं खणमाना, वाणिजा उदकत्थिका। 
अज्झगमुं अयसं लोहं [अज्झगंसु अयोलोहं (सी० स्या० पी०)], तिपुसीसञ्च बाणिजा। 
रजतं जातरूपञ्च, मुत्ता वेळूरिया बहू॥ 


१७. ते च तेन असन्तुट्ठा, भिय्यो भिय्यो अखाणिसुं । 
ते तत्थासीविसो [तत्थ आसीविसो (क०), तत्थपासीविसो (स्या०)] घोरो, तेजस्सी तेजसा हनि॥ 


१८. तस्मा खणे नातिखणे, अतिखातं [अतिखणं (क०)] हि पापकं । 
खातेन च [खणेन च (क०), खणनेन (स्या०)] धनं लद्धं, अतिखातेन [अतिखणेन (क०)] नासितन्ति॥ 


जरूदपानजातकं छट्रं । 
२५७. गामणिचन्दजातकं (३-९-७) 


१९. नायं घरानं कुसलो, लोलो अयं बलीमुखो। 
कतं कतं खो दूसेय्य, एवंधम्ममिदं कुलं॥ 


२०. नयिदं चित्तवतो लोमं, नायं अस्सासिको मिगो। 
सिट [सत्थं (सी० स्या० पी०)] मे जनसन्धेन, नायं किञ्चि विजानति॥ 


२९. न मातरं पितरं वा, भातरं भगिनि सकं। 
भरेय्य तादिसो पोसो, सिड दसरथेन मेति॥ 


गामणिचन्द [गामणिचण्ड (सी० पी०)] जातकं सत्तमं । 
२५८. मन्धातुजातकं (३-१-८) 


२२. यावता चन्दिमसूरिया, परिहरन्ति दिसा भन्ति विरोचना [विरोचमाना (क०)]। 
सब्बेव दासा मन्धातु, ये पाणा पथविस्सिता [पठविनिस्सिता (सी० पी०), पठविस्सिता (स्या०)]॥ 


२३. न कहापणवस्सेन, तित्ति कामेसु विज्जति। 
अप्पस्सादा दुखा कामा, इति विज्ञाय पण्डितो॥ 


२४. अपि दिब्बेसु कामेसु, रतिं सो नाधिगच्छति । 
तण्हक्खयरतो होति, सम्मासम्बुद्भसावकोति॥ 


मन्धातुजातकं अङ्टमं । 

२५९. तिरीटवच्छजातकं (३-१-९) 


२५. नयिमस्स विज्जामयमत्थि किञ्चि, न बन्धवो नो पन ते सहायो। 
अथ केन वण्णेन तिरीटवच्छो [तिरीटिवच्छो (स्या० क०)], तेदण्डिको भुञ्जति अग्गपिण्डं॥ 


२६. आपासु [आवासु (क०)] मे युद्धपराजितस्स, एकस्स कत्वा विबनस्मि घोरे । 
पसारयी किच्छगतस्स पाणि, तेनूदतारिं दुखसंपरेतो॥ 


२७. एतस्स किच्चेन इधानुपत्तो, वेसायिनो विसया जीवलोके | 
लाभारहो तात तिरीटवच्छो, देथस्स भोगं यजथञ्च [यजतञ्च (सी० पी०), यजितञ्च (स्या०)] यञ्ञन्ति॥ 


तिरीटवच्छजातकं नवमं । 
२६०. दूतजातकं (३-१-९०) 


२८. यस्सत्था दूरमायन्ति, अमित्तमपि याचितुं । 
तस्सूदरस्सहं दूतो, मा मे कुज्झ [कुज्झि (सी० पी०)] रथेसभ॥ 


२९. यस्स दिवा च रत्तो च, वसमायन्ति माणवा । 
तस्सूदरस्सहं दूतो, मा मे कुज्झ [कुज्झि (सी० पी०)] रथेसभ॥ 


३०. ददामि ते ब्राह्मण रोहिणीनं, गवं सहस्सं सह पुङ्गवेन। 
दूतो हि दूतस्स कथं न दज्जं, मयम्पि तस्सेव भवाम दूताति॥ 


दूतजातकं दसमं । 
सङ्कप्पवग्गो पठमो । 
तस्सुद्दानं - 


उसुकारवरो तिलमुट्टि मणि, हयराज विहङ्गम आसिविसो। 
जनसन्ध कहापणवस्स पुन, तिरिटं पुन दूतवरेन दसाति॥ 


२. पदुमवग्गो 
२६१. पदुमजातक (३-२-९) 


३१. यथा केसा च मस्सू च, छिन्नं छिन्नं विरूहति। 
एवं रूहतु ते नासा, पदुमं देहि याचितो॥ 

३२. यथा सारदिकं बीजं, खेत्ते वुत्तं विरूहति। 
एवं रूहतु ते नासा, पदुमं देहि याचितो॥ 


३३. उभोपि पलपन्तेते [विलपन्तेते (स्या० क०)], अपि पद्यानि दस्सति। 
वज्जुं वा ते न वा वज्जुं, नत्थि नासाय रूहना। 
देहि सम्म पदुमानि, अहं याचामि याचितोति॥ 


पदुमजातकं पठमं । 
२६२. मुदुपाणिजातकं (३-२-२) 


३४. पाणि चे मुदुको चस्स, नागो चस्स सुकारितो। 
अन्धकारो च वस्सेय्य, अथ नून तदा सिया॥ 


३५. अनला मुदुसम्भासा, दुप्पूरा ता [दुप्पूरत्ता (क०)] नदीसमा। 
सीदन्ति नं विदित्वान, आरका परिवज्जये॥ 


३६. यं एता उपसेवन्ति, छन्दसा वा धनेन वा। 
जातवेदोव सं ठानं, खिप्पं अनुदहन्ति नन्ति॥ 


मुदुपाणिजातकं दुतियं । 
२६३. चूळपलोभनजातकं (३-२-३) 


३७. अभिज्जमाने वारिस्मि, सयं [अयं (क०)] आगम्म इद्धया । 
मिस्सीभावित्थिया गन्त्वा, संसीदसि [संसीदति (क०)] महण्णबे॥ 


३८. आवटुनी महामाया, ब्रह्मचरियविकोपना । 
सीदन्ति नं विदित्वान, आरका परिवज्जये॥ 


३९. यं एता उपसेवन्ति, छन्दसा वा धनेन वा। 
जातवेदोव सं ठानं, खिप्पं अनुदहन्ति नन्ति॥ 


चूळपलोभन [चुल्लपलोभन (सी० स्या० पी०)] जातकं ततियं । 
२६४. महापनादजातकं (३-२-४) 


४०. पनादो नाम सो राजा, यस्स यूपो सुवण्णयो। 
तिरियं सोळसुब्बेधो [सोळसपन्बेधो (सी० पी०)], उद्भमाह [उच्चमाह (सी० स्या० पी०)] सहस्सधा॥ 

४१. सहस्सकण्डो सतगेण्डु [सतभेदो (सी० पी०), सतभेण्डु (सी० निस्सय)], धजासु हरितामयो। 
अनच्चुं तत्थ गन्धब्बा, छ सहस्सानि सत्तधा॥ 


४२. एवमेतं [एवमेव (क०)] तदा आसि, यथा भाससि भद्दजि। 
सक्को अहं तदा आसि, वेय्यावच्चकरो तवाति॥ 


महापनादजातकं चतुत्थं । 
२६५. खुरप्पजातकं (३-२-५) 


४३. दिस्वा खुरप्पे धनुवेगनुन्ने, खग्गे गहीते तिखिणे तेलधोते । 
तस्मिं भयस्मि मरणे वियूळहे, कस्मा नु ते नाह छम्भितत्तं॥ 


४४. दिस्वा खुरप्पे धनुवेगनुन्ने, खग्गे गहीते तिखिणे तेलधोते । 
तस्मिं भयस्मिं मरणे वियूळहे, वेदं अलत्थ विपुलं उळारं॥ 


४५. सो वेदजातो अज्झभवि अमित्ते, पुब्बेव मे जीवितमासि चत्तं। 
न हि जीविते आलयं कुब्बमानो, सूरो कयिरा सूरकिच्चं कदाचीति॥ 


खुरप्पजातकं पञ्चमं । 
२६६. वातग्गसिन्धवजातक (३-२-६) 


४६. येनासि किसिया पण्डु, येन भत्तं न रुच्चति। 
अयं सो आगतो भत्ता [तातो (सी० स्या० पी०)], कस्मा दानि पलायसि॥ 


४७. सचे [न खो (स्या० क०)] पनादिकेनेव, सन्थवो नाम जायति। 
यसो हायति इत्थीनं, तस्मा तात पलायहं [पलायिहं (स्या०), पलायितं (क०)]॥ 


४८. यस्सस्सिनं कुले जातं, आगतं या न इच्छति। 
सोचति चिररत्ताय, वातग्गमिव भद्दलीति [कुन्दलीति (सी० पी०), गद्रभीति (स्या०)]॥ 


वातग्गसिन्धवजातकं छद्रं । 
२६७. कक्कटकजातकं (३-२-७) 


४९. सिङ्गीमिगो आयतचकखुनेत्तो, अट्टित्तचो वारिसयो अलोमो। 
तेनाभिभूतो कपणं रुदामि, मा हेव मं पाणसमं जहेय्य [जहेय्या (पी०) जहा'य्ये (?)]॥ 

५०. अय्य न तं जहिस्सामि, कुञ्जरं सट्टिहायनं [कुञ्जर सट्टिहायन (सी० पी०)]। 
पथब्या चातुरन्ताय, सुप्पियो होसि मे तुवं॥ 


५९. ये कुळीरा समुद्दस्मिं, गङ्गाय यमुनाय [नम्मदाय (सी० पी०)] च। 
तेसं त्वं वारिजो सेट्टी, मुञ्च रोदन्तिया पतिन्ति॥ 


कक्कटक [कुळीर (क०)] जातकं सत्तमं । 
२६८. आरामदूसकजातकं (३-२-८) 


५२. यो वे सब्बसमेतानं, अहवा सेडुसम्मतो । 
तस्सायं एदिसी पञ्जा, किमेव इतरा पजा॥ 


५३. एवमेव तुवं ब्रह्मे अनञ्जाय विनिन्दसि। 
कथं मूलं अदिस्वान [कथंहि मूलं अदित्वा (स्या० पी०)], रुक्खं जज्ञा पतिट्टितं॥ 


५४. नाहं तुम्हे विनिन्दामि, ये चञ्ञे वानरा वने। 
विस्ससेनोव गारय्हो, यस्सत्था रुक्खरोपकाति॥ 


आरामदूसकजातकं अड्टमं । 
२६९. सुजातजातकं (३-२-९) 


५५. न हि वण्णेन सम्पन्ना, मञ्जुका पियदस्सना। 
खरवाचा पिया होति, अस्मिं लोके परम्हि च॥ 


५६. ननु पस्ससिमं काळि, दुब्बण्णं तिलकाहतं । 
कोकिलं सण्हवाचेन, बहूनं पाणिनं पियं॥ 


५७. तस्मा सखिलवाचस्स, मन्तभाणी अनुद्भतो । 
अत्थं धम्मञ्च दीपेति, मधुरं तस्स भासितन्ति॥ 


सुजातजातकं नवमं । 
२७०. उलूकजातकं (३-२-१०) 


५८. सब्बेहि किर जातीहि, कोसियो इस्सरो कतो। 
सचे जातीहि अनुञ्ञातो [जातीहनुञ्जातो (सी० पी०)], भणेय्याहं एकवाचिकं॥ 

५९. भण सम्म अनुञ्ञातो, अत्थं धम्मञ्च केवलं । 
सन्ति हि दहरा पक्खी, पञ्जवन्तो जुतिन्धरा॥ 


६०. न मे रुच्चति भहं वो [भदन्ते (क०)], उलूकस्साभिसेचनं । 
अक्कुद्भस्स मुखं पस्स, कथं कुद्धो करिस्सतीति॥ 


उलूकजातकं दसमं | 
पदुमवग्गो दुतियो। 
तस्सुद्दानं - 


पदुमुत्तम नागसिरिव्हयनो, स-महण्णव यूप खुरप्पवरो। 
अथ भद्दली कुञ्जर रुक्ख पुन, खरवाच उलूकवरेन दसाति॥ 


३. उदपानवग्गो 
२७१. उदपानदूसकजातकं (३-३-९) 


६१. आरञ्जिकस्स इसिनो, चिररत्तं तपस्सिनो। 
किच्छाकतं उदपानं, कथं सम्म अवाहसि [अवाहयि (सी० पी०), अपाहसि (स्या०)]॥ 


६२. एस धम्मो सिङ्गालानं, यं पित्वा ओहदामसे। 
पितुपितामहं धम्मो, न तं [न नं (सी० पी०)] उज्झातुमरहसि॥ 


६३. येसं वो एदिसो धम्मो, अधम्मो पन कोदिसो । 
मा वो धम्मं अधम्मं वा, अहसाम कुदाचनन्ति॥ 


उदपानदूसकजातकं पठमं । 
२७२. ब्यग्घजातकं (३-३-२) 


६४. येन मित्तेन संसग्गा, योगकखेमो विहिय्यति। 
पुब्बेवज्झाभवं तस्स, रुक्खे अवखीव पण्डितो॥ 


६५. येन मित्तेन संसग्गा, योगकखेमो पवड्डति। 
करेय्यत्तसमं वृत्ति, सब्बकिच्चेसु पण्डितो॥ 


६६. एथ ब्यग्धा निवत्तव्हो, पच्चुपेथ [पच्चमेथ (सी० पी०)] महावनं । 

मा वनं छिन्दि निब्यग्घं, ब्यग्घा माहेसु निब्बनाति॥ 
ब्यग्घजातकं दुतियं । 
२७३. कच्छपजातकं (३-३-३) 


को नु उद्धितभत्तोव [उद्दितभत्तोव (सी०), वड्डितभत्तोव (स्या०)], पूरहत्थोव ब्राह्मणो । 
कहं नु भिक्खं अचरि, कं सद्धं उपसङ्कमि॥ 


अहं कपिस्मि दुम्मेधो, अनामासानि आमसिं । 
त्वं मं मोचय भइन्ते, मुत्तो गच्छेय्य पब्बतं॥ 


कच्छपा कस्सपा होन्ति, कोण्डञ्ञा होन्ति मक्कटा। 
मुञ्च कस्सप कोण्डञ्ञं, कतं मेथुनकं तयाति॥ 


कच्छपजातकं ततियं। 


२७४. लोलजातकं (३-३-४) 


. कायं बलाका सिखिनी, चोरी लङ्गिपितामहा। 


ओरं बलाके आगच्छ, चण्डो मे वायसो सखा॥ 


नाहं बलाका सिखिनी, अहं लोलोस्मि वायसो। 
अकत्वा वचनं तुय्हं, पस्स लूनोस्मि आगतो॥ 


पुनपापज्जसी सम्म, सीलञ्हि तव तादिसं । 
न हि मानुसका भोगा, सुभुञ्जा होन्ति पक्खिनाति॥ 


लोलजातकं चतुत्थं । 
२७५. रुचिरजातक (३-३-५) 


कायं बलाका रुचिरा, काकनीळस्मिमच्छति । 
चण्डो काको सखा मय्हं, यस्स [तस्स (सी० पी०)] चेतं कुलावकं ॥ 


ननु मं सम्म जानासि, दिज सामाकभोजन । 
अकत्वा वचनं तुय्हं, पस्स लूनोस्मि आगतो॥ 


पुनपापज्जसी सम्म, सीलञ्हि तव तादिसं । 

न हि मानुसका भोगा, सुभुञ्जा होन्ति पक्खिनाति॥ 
रुचिरजातकं पञ्चमं । 
२७६. कुरुधम्मजातकं (३-३-६) 


७६. तव सद्भञ्च सीलञ्च, विदित्वान जनाधिप। 
वण्णं अञ्जनवण्णेन, कालिङ्गस्मिं निमिम्हसे [विनिम्हसे (स्या०), वनिम्हसे (क०)]॥ 


७७. अन्नभच्चा चभच्चा च, योध उद्दिस्स गच्छति। 
सब्बे ते अप्पटिक्खिप्पा, पुब्बाचरियवचो इदं॥ 


७८. ददामि वो ब्राह्मणा नागमेतं, राजारहं राजभोग्गं यसस्सिनं । 
अलङ्कृतं हेमजालाभिछन्नं, ससारथि गच्छथ येन कामन्ति॥ 


कुरुधम्मजातकं [कुरुधम्मजातकं (सी० स्या० पी०)] छट्ं । 
२७७. रोमकजातकं (३-३-७) 


७९. वस्सानि पञ्जास समाधिकानि, वसिम्ह सेलस्स गुहाय रोमक। 
असङ्कमाना अभिनिब्बुतत्ता [अभिनिब्बुतचित्ता (स्या० क०)], हत्थत्त [हत्थत्थ (स्या०)] मायन्ति ममण्डजा पुरे॥ 


८०. ते दानि वक्कङ्ग किमत्थमुस्सुका, भजन्ति अञ्ञं गिरिकन्दरं दिजा। 
न नून मञ्जन्ति ममं यथा पुरे, चिरप्पवुत्था अथ वा न ते इमे॥ 


८९. जानाम तं न मयं सम्पमूळहा [न मय'मस्म मूळहा (सी० पी०)], सोयेव त्वं ते मयमस्म नाज्जे। 
चित्तञ्च ते अस्मिं जने पदुडं, आजीविका [आजीवक (सी० स्या०), आजीविक (पी०)] तेन तमुत्तसामाति॥ 


रोमकजातकं सत्तमं । 
२७८. महिंसराजजातकं (३-३-८) 


८२. किमत्थ [कमत्थ (सी० पी०)] मभिसन्धाय, लहुचित्तस्स दुब्भिनो [दूभिनो (सी० पी०)]। 
सब्बकामददस्सेव [दुहस्सेव (सी० स्या० पी०), रहस्सेव (क०)], इमं दुक्खं तितिक्खसि॥ 


८३. सिङ्गेन निहनाहेतं, पदसा च अधिद्ुह। 
भिय्यो [भीयो (सी०)] बाला पकुज्झेय्युं, नो चस्स पटिसेधको॥ 


८४. ममेवायं मञ्ञमानो, अञ्जेपेवं [अञ्ञम्पेवं (सी० स्या० पी०)] करिस्सति। 

ते नं तत्थ वधिस्सन्ति, सा मे मुत्ति भविस्सतीति॥ 
महिंसराजजातकं [महिसजातकं (सी० स्या० पी०)] अद्टुमं । 
२७९. सतपत्तजातकं (३-३-९) 


८५. यथा माणवको पन्थे, सिङ्गालि वनगोचरिं। 
अत्थकामं पवेदेन्तिं [पवदन्तिं (पी०)], अनत्थकामाति मञ्जति। 
अनत्थकामं सतपत्तं, अत्थकामोति मञ्ञति॥ 


८६. एवमेव इधेकच्चो, पुग्गलो होति तादिसो। 
हितेहि वचनं वृत्तो, पटिगण्हाति वामतो॥ 


८७. ये च खो नं पसंसन्ति, भया उक्कंसयन्ति वा [च (सी० पी०)]। 
तञ्हि सो मञ्जते मित्तं, सतपत्तंव माणवोति॥ 


सतपत्तजातकं नवमं । 
२८०. पुटदूसकजातकं (३-३-९०) 


८८. अद्धा हि नून मिगराजा, पुटकम्मस्स कोविदो । 
तथा हि पुटं दूसेति, अञ्ञं नून करिस्सति॥ 


८९. न मे माता वा पिता वा, पुटकम्मस्स कोविदो। 
कतं कतं खो दूसेम, एवं धम्ममिदं कुलं॥ 


९०. येसं वो एदिसो धम्मो, अधम्मो पन कीदिसो। 
मा वो धम्मं अधम्मं वा, अहसाम कुदाचनन्ति॥ 


पुटदूसकजातकं दसमं । 
उदपानवग्गो [अरञ्ञवग्गो (सी० पी० क०)] ततियो। 
तस्सुद्दानं - 


उदपानवरं वनब्यग्घ कपि, सिखिनी च बलाक रुचिरवरो। 
सुजनाधिपरोमकदूस पुन, सतपत्तवरो पुटकम्म दसाति॥ 


४. अब्भन्तरवग्गो 

२८१. अब्भन्तरजातक (३-४-१) 


९१. अब्मन्तरो नाम दुमो, यस्स दिब्यमिदं फलं । 
भुत्वा दोहळिनी नारी, चक्कवत्ति विजायति॥ 


९२. त्वम्पि [त्वञ्च (सी० पी०), त्वं हि (क०)] भद्दे महेसीसि, सा चापि [चासि (सी० पी०)] पतिनो पिया। 
आहरिस्सति ते राजा, इदं अब्भन्तरं फलं॥ 


९३. भत्तुरत्थे परक्कन्तो, यं ठानमधिगच्छति। 
सूरो अत्तपरिच्चागी, लभमानो भवामहन्ति॥ 


अब्भन्तरजातकं पठमं । 
२८२. सेय्यजातकं (३-४-२) 


९४. सेय्यंसो सेय्यसो होति, यो सेय्यमुपसेवति। 
एकेन सन्धिं कत्वान, सतं वज्झे [मच्चे (क०), बज्झे (क० अट्ट०)] अमोचयि॥ 


९५. [कस्मा...पे०... सग्गं न गच्छेय्य (कत्थचि)] तस्मा सब्बेन लोकेन, सन्धिं कत्वान एकतो [एकको (सी० स्या० 
पी०)]। 
पेच्च सग्गं निगच्छेय्य [कस्मा...पे०... सग्गं न गच्छेय्य (कत्थचि)], इदं सुणाथ कासिया [कासयो (सी० पी०)]॥ 


९६. इदं वत्वा महाराजा, कंसो बाराणसिग्गहो । 
धनुं कण्डञ्च [तूणिञ्च (सी० पी०)] निक्खिप्प, संयमं अज्झृपागमीति॥ 


सेस्यजातकं दुतियं | 
२८३. वड़कीसूकरजातकं (३-४-३) 


९७. वरं वरं त्वं निहनं पुरे चरि, अस्मिं पदेसे अभिभुय्य सूकरे। 
सो दानि एको ब्यपगम्म झायसि, बलं नु ते ब्यग्घ न चज्ज विज्जति॥ 


९८. इमे सुदं [इमस्सु ता (स्या० क०)] यन्ति दिसोदिसं पुरे, भयट्टिता लेणगवेसिनो पुथु। 
ते दानि सङ्गम्म वसन्ति एकतो, यत्थट्टिता दुप्पसहज्जमे [दुप्पसहज्जिमे (स्या०)] मया॥ 


९९. नमत्थु सङ्घान समागतानं, दिस्वा सयं सख्य वदामि अम्भृतं । 
ब्यग्घं मिगा यत्थ जिनिंसु दाठिनो, सामग्गिया दाठबलेसु मुच्चरेति॥ 


वड़्कोसूकरजातकं ततियं । 

२८४. सिरिजातकं (३-४-४) 


९०० यं उस्सुका सङ्घरन्ति, अलक्खिका बहुं धनं । 
सिप्पवन्तो असिप्पा च, लक्खिवा तानि भुञ्जति॥ 


१०१.सब्बत्थ कतपुञ्ञजस्स, अतिच्चञ्जेब पाणिनो। 
उप्पज्जन्ति बहू भोगा, अप्पनायतनेसुपि॥ 


१०२.कुक्कुटो [कुक्कुट (सी० पी०), कुक्कुटा (सी० निस्सय, सद्दनीति)] मणयो दण्डो, थियो च पुञ्जलक्खणा। 
उप्पज्जन्ति अपापस्स, कतपुञ्जस्स जन्तुनोति॥ 


सिरिजातकं चतुत्थं । 
२८५. मणिसूकरजातकं (३-४-५) 


९०३.दरिया सत्त वस्सानि, तिसमत्ता वसामसे। 
हञ्ञाम [हञ्छेम (सी० पी०), हञ्छाम (?)] मणिनो आभं, इति नो मन्तनं अहु॥ 


९०४यावता मणि घंसाम [याव याव निघंसाम (सी० पी०)], भिय्यो बोदायते मणि। 
इदञ्च दानि पुच्छाम, कि किच्चं इध मञ्ञसि॥ 


९१०५.अयं मणि वेळूरियो, अकाचो विमलो [विपुलो (क०)] सुभो। 
नास्स सक्का सिरि हन्तुं, अपक्कमथ सूकराति॥ 


मणिसूकर [मणिघंस (क०)] जातकं पञ्चमं । 
२८६. सालूकजातकं (३-४-६) 


१०६.मा सालूकस्स पिहयि, आतुरन्नानि भुञ्जति। 
अप्पोस्सुक्को भुसं खाद, एतं दीघायुलकखणं॥ 


१०७३दानि सो इधागन्त्वा, अतिथी युत्तसेवको। 
अथ दक्खसि सालूकं, सयन्तं मुसलृत्तरं ॥ 


१०८.विकन्तं [विकत्तं (सी०), विकन्तियमानं छिन्दियमानंति अत्थो] सूकरं दिस्वा, सयन्तं मुसलुत्तरं । 
जरग्गवा विचिन्तेसुं, वरम्हाकं भुसामिवाति॥ 


सालूकजातकं छट्ं । 

२८७. लाभगरहजातक (३-४-७) 


१०९.नानुम्मत्तो नापिसुणो, नानटो नाकुतूहलो । 
मूळहेसु लभते लाभं, एसा ते अनुसासनी॥ 


११०.धिरत्थु तं यसलाभं, धनलाभञ्च ब्राह्मण। 
या वृत्ति विनिपातेन, अधम्मचरणेन [अधम्मचरियाय (सी० स्या०)] वा॥ 


१११. अपि चे पत्तमादाय, अनगारो परिब्बजे। 
एसाव जीविका सेय्यो [सेय्या (सी० स्या० पी०)], या चाधम्मेन एसनाति॥ 


लाभगरहजातकं सत्तमं। 
२८८. मच्छुह्दानजातकं (३-४-८) 


११२. अग्घन्ति मच्छा अधिकं सहस्सं, न सो अत्थि यो इमं सहहेय्य | 
मय्हञ्च अस्सु इध सत्त मासा, अहम्पि तं मच्छुद्दानं किणेय्यं॥ 


११३. मच्छानं भोजनं दत्वा, मम दक्खिणमादिसि। 
तं दक्खिणं सरन्तिया, कतं अपचितिं तया॥ 


११४,पदुटुचित्तस्स न फाति होति, न चापि तं [नं (सी० स्या०)] देवता पूजयन्ति। 
यो भातरं पेत्तिकं सापतेय्यं, अवञ्चयी दुक्कटकम्मकारीति॥ 


मच्छुहानजातकं अट्टमं। 
२८९. नानाछन्दजातक (३-४-९) 


१९५ .नानाछन्दा महाराज, एकागारे वसामसे। 
अहं गामवरं इच्छे, ब्राह्मणी च गवं सतं॥ 


९१६. पुत्तो च आजञ्ञरथं, कञ्ञा च मणिकुण्डलं । 
या चेसा पुण्णिका जम्मी, उदुक्खलंभिकद्भति॥ 


११७ ब्राह्मणस्स गामवरं, ब्राह्मणिया गवं सतं । 
पुत्तस्स आजञ्जरथं, कञ्ञाय मणिकुण्डलं । 
यञ्चेतं पुण्णिकं जम्मिं, पटिपादेथुदुक्खलन्ति॥ 


नानाछन्दजातकं नवमं । 

२९०. सीलवीमंसकजातकं (३-४-१०) 


११८.सीलं किरेव कल्याणं, सीलं लोके अनुत्तरं । 
पस्स घोरविसो नागो, सीलवाति न हञ्ञति॥ 


११९. सोहं सीलं समादिस्सं, लोके अनुमतं सिवं। 
अरियवुत्तिसमाचारो, येन वुच्चति सीलवा॥ 


१२०.जातीनञ्च पियो होति, मित्तेसु च विरोचति। 
कायस्स भेदा सुगतिं, उपपज्जति सीलवाति॥ 


सीलवीमंसकजातकं दसमं । 
अब्भन्तरवग्गो चतुत्थो। 
तस्सुद्दानं - 


दुम कंसवरुत्तमब्यग्धमिगा, मणयो मणि सालुकमव्हयनो। 
अनुसासनियोपि च मच्छवरो, मणिकुण्डलकेन किरेन दसाति॥ 


५. कुम्भवग्गो 
२९१. सुराघटजातकं (२-५-१) 


१२९. सब्बकामददं कुम्भं, कुटं लद्धान धृत्तको । 
याव नं अनुपालेति, ताव सो सुखमेधति॥ 


१२२.यदा मत्तो च दित्तो च, पमादा कुम्भमब्भिदा | 
तदा नग्गो च पोत्थो च, पच्छा बालो विहञ्ञति॥ 


१२३.एवमेव यो धनं लद्भा, पमत्तो [अमत्ता (सी०), अमत्तो (पी०)] परिभुञ्जति। 
पच्छा तप्पति दुम्मेधो, कुटं भित्वाव [कुटं भिन्नोब (सी० पी०), कुटभिन्नोब (?)] धुत्तकोति॥ 


सुराघट [भद्रघट (सी० पी०), भद्रघटभेदक (स्या०)] जातकं पठमं । 
२९२. सुपत्तजातकं (३-५-२) 


१२४ बाराणस्यं [बाराणस्सं (सी० पी०)] महाराज, काकराजा निवासको [निवासिको (सी० पी०)]। 
असीतिया सहस्सेहि, सुपत्तो परिवारितो॥ 

१२५ तस्स दोहळिनी भरिया, सुफस्सा भक्खितुमिच्छति [मच्छमिच्छति (सी० पी०)]। 
रञ्जो महानसे पक्कं, पच्चग्घं राजभोजनं॥ 


१२६.तेसाहं पहितो दूतो, रञ्जो चम्हि इधागतो। 
भत्तु अपचिति कुम्मि, नासायमकरं [मकरिं (सी० निस्सय)] वणन्ति॥ 


सुपत्तजातकं दुतियं । 
२९३. कायनिब्बिन्दजातकं (३-५-३) 


१२७ फुट्टस्स मे अञ्जतरेन ब्याधिना, रोगेन बाळहं दुखितस्स रुप्पतो। 
परिसुस्सति खिप्पमिदं कळेवरं, पुप्फं यथा पंसुनि आतपे कतं॥ 


१२८.अजञ्ञं जञ्ञसङ्कातं, असुचि सुचिसम्मतं । 
नानाकुणपपरिपूरं, जज्जरूपं अपस्सतो॥ 


१२९.धिरत्थुमं आतुरं पूतिकायं, जेगुच्छियं अस्सुचि ब्याधिधम्मं । 
यत्थप्पमत्ता अधिमुच्छिता पजा, हापेन्ति मग्गं सुगतूपपत्तियाति॥ 


कायनिब्बिन्द [कायविच्छन्द (सी०), कायविच्छिन्द (पी०)] जातकं ततियं । 
२९४. जम्बुखादकजातकं (३-५-४) 


९३०.कोयं बिन्दुस्सरो वग्गु, सरवन्तान [पवदन्तान (सी० पी०)] मृत्तमो। 
अच्चुतो जम्बुसाखाय, मोरच्छापोव कूजति॥ 


१३१.कुलपुत्तोव जानाति [कुलपुत्तो पजानाति (स्या० क०)], कुलपुत्तं [कुलपृत्ते (सी० पी०)] पसंसितुं। 
ब्यग्घच्छापसरीवण्ण, भुञ्ज सम्म ददामि ते॥ 


९३२.चिरस्सं वत पस्सामि, मुसावादी समागते। 
वन्तादं कुणपादञ्च, अञ्जमञ्ञं पसंसकेति॥ 


जम्बुखादकजातकं चतुत्थं । 
२९५. अन्तजातक (३-५-५) 


९३३.उसभस्सेव ते खन्धो, सीहस्सेव विजम्भितं । 
मिगराज नमो त्यत्थु, अपि किञ्चि लभामसे॥ 

१३४ कुलपुत्तोब जानाति, कुलपृत्तं पसंसितुं । 
मयूरगीवसङ्कास, इतो परियाहि वायस॥ 


१३५मिगानं सिङ्गालो [कोत्थुको (सी० पी०), कोठुको (स्या०)] अन्तो, पक्खीनं पन वायसो । 
एरण्डो अन्तो रुक्खानं, तयो अन्ता समागताति॥ 


अन्तजातकं पञ्चमं । 
२९६. समुहजातकं (३-५-६) 


१३६.को नायं [को न्वायं (स्या०)] लोणतोयस्मिं, समन्ता परिधावति । 
मच्छे मकरे च वारेति, ऊमीसु च विहञ्ञति॥ 


१३७.अनन्तपायी सकुणो, अतित्तोति दिसासुतो । 
समुदं पातुमिच्छामि, सागरं सरितं पति॥ 


१३८.सो अयं हायति चेव, पूरते च महोदधि । 
नास्स नायति पीतन्तो, अपेय्यो किर सागरोति॥ 


समुद्दजातक॑ छट । 
२९७. कामविलापजातकं (३-५-७) 


१३९.उच्चे सकुण डेमान, पत्तयान विहङ्गम । 
बज्जासि खो त्वं वामूरुं, चिरं खो सा करिस्सति [सरिस्सति (क०)]॥ 


१४०इदं खो सा न जानाति, असिं सत्तिञ्च ओड्ितं। 
सा चण्डी काहति कोधं, तं मे तपति नो इदं [नो इध (सी० स्या० पी०)]॥ 

१४१.एस उप्पलसन्नाहो, निक्खञ्चुस्सीसकोहितं [निक्खमुस्सीसके कतं (सी० पी०), निक्खञ्चुस्सीसके कतं 


(स्या०)]। 


कासिकञ्च मुदुं वत्थं, तप्पेतु धनिका पियाति [धनकामियाति (स्या० पी), धनकामिकाति (सी०)]॥ 


कामविलापजातकं सत्तमं । 
२९८. उदुम्बरजातकं (३-५-८) 


१४ २उदुम्बरा चिमे पक्का, निग्रोधा च कपित्थना। 
एहि निक्खम भुञ्जस्सु, कि जिघच्छाय मिय्यसि॥ 

९४३एवं सो सुहितो होति, यो वुझ्मपचायति। 
यथाहमज्ज सुहितो, दुमपक्कानि मासितो॥ 


९४ ड॑य्रं वनेजो वनेजस्स, वञ्चेय्य कपिनो कपि। 
दहरो कपि [दहरोपि तं न (सी० पी०), दहरोपि न (स्या०)] सद्धेय्य, न हि जिण्णो जराकपीति॥ 


उदुम्बरजातकं अड्ट॒मं । 
२९९. कोमारपुत्तजातकं (३-५-९) 


१४५पुरे तुवं सीलवतं सकासे, ओक्कन्तिकं [ओक्कन्दिकं (सी० स्या० पी०)] कोळसि अस्समम्हि। 
करोहरे [करोहि रे (क०)] मक्कटियानि मक्कट, न तं मयं सीलवतं रमाम॥ 


१४६सुता हि मय्हं परमा विसुद्धि, कोमारपुत्तस्स बहुस्सुतस्स । 
मा दानि मं मज्जि तुवं यथा पुरे, झानानुयुत्तो विहरामि [झानानुयुत्ता विहराम (सी० पी०)] आवुसो॥ 


१४७सचेपि सेलस्मि वपेय्य बीजं, देवो च वस्से न हि तं विरूळ्हे [नेव हि तं रुहेय्य (सी० पी०), न हि तं विरूहे (?)]। 
सुता हि ते सा परमा विसुद्धि, आरा तुवं मक्कट झानभूमियाति॥ 


कोमारपृत्तजातकं नवमं । 
३००. वकजातकं (३-५-९०) 


१४८परपाणरोधा [परपाणघाते (स्या०), परपाणरोचं (क०)] जीवन्तो, मंसलोहितभोजनो । 
वको वतं समादाय, उपपज्जि उपोसथं॥ 


१४९तस्स सक्को वतञ्ञाय, अजरूपेनुपागमि । 
वीततपो अज्झप्पत्तो, भञ्जि लोहितपो तपं॥ 


१५०एवमेव इधेकच्चे, समादानम्हि दुब्बला। 
लहुं करोन्ति अत्तानं, वकोव अजकारणाति॥ 


वकजातकं दसमं । 
कुम्भवग्गो पञ्चमो । 
तस्सुद्दानं - 


वरकुम्भ सुपत्तसिरिव्हयनो, सुचिसम्मत बिन्दुसरो चुसभो। 

सरितंपति चण्डि जराकपिना, अथ मक्कटिया वककेन दसाति॥ 
अथ वग्गुद्दानं - 


सङ्कप्पो पदुमो चेव, उदपानेन ततियं। 
अब्भन्तरं घटभेदं, तिकनिपातम्हिलङ्कतन्ति॥ 


तिकनिपात॑ निद्धितं। 


४. चतुक्कनिपातो 
९. कालिङ्गवग्गो 
३०१. चूळकालिङ्गजातकं (४-२-९) 


१. विवरथिमासं [विवरथ इमासं (सी० स्या० पी०)] द्वारं, नगरं पविसन्तु [पविसितुं मया। (क०)] अरुणराजस्स। 
सीहेन सुसिड्टेन, सुरक्खितं [सुसत्थेन, सुरक्खितं (सी० पी०), सुसिट्ठेन (क०)] नन्दिसेनेन॥ 


२. जयो कलिङ्गानमसप्हसाहिनं, पराजयो अनयो [अजयो (स्या०), अन्वितो (क०)] अस्सकानं । 
इच्चेव ते भासितं ब्रह्मचारि, न उज्जुभूता वितथं भणन्ति॥ 


३. देवा मुसावादमुपातिवत्ता, सच्चं धनं परमं तेसु [तथं पेमकरं नु (क०), तथं परमं करं नु (स्या०)] सक्क। 
तं ते मुसा भासितं देवराज, कि वा पटिच्च मघवा महिन्द॥ 


४. ननु ते सुतं ब्राह्मण भञ्ञमाने, देवा न इस्सन्ति पुरिसपरक्कमस्स । 
दमो समाधि मनसो अभेज्जो [अदेज्जो (सी० पी०), अभिज्जो (क०)], अब्यग्गता निक्कमनञ्च [निक्खमनञ्च 
(सी०)] काले । 
दळहञ्च विरियं पुरिसपरक्कमो च, तेनेव आसि विजयो अस्सकानन्ति॥ 


चूळकालिङ्गजातकं पठमं । 
३०२. महाअस्सारोहजातकं (४-१-२) 


५. अदेय्येसु ददं दानं, देय्येसु नप्पवेच्छति। 
आपासु ब्यसनं पत्तो, सहायं नाधिगच्छति॥ 


६. नादेय्येसु ददं दानं, देय्येसु यो पवेच्छति। 
आपासु ब्यसनं पत्तो, सहायमधिगच्छति॥ 

सञ्जोगसम्भोगविसेसदस्सनं, अनरियधम्मेसु सठेसु नस्सति। 
कतञ्च अरियेसु च अज्जवेसु, महप्फलं होति अणुम्पि तादिसु॥ 


यो पुब्बे कतकल्याणो, अका लोके सुदुक्करं । 
पच्छा कयिरा न वा कयिरा, अच्चन्तं पूजनारहोति॥ 


महाअस्सारोहजातकं दुतियं । 
३०३. एकराजजातकं (४-९-३) 


अनुत्तरे कामगुणे समिद्धे, भुत्वान पुब्बे वसी एकराज । 
सो दानि दुग्गे नरकम्हि खित्तो, नप्पज्जहे वण्णबलं पुराणं॥ 


पुब्बेब खन्ती च तपो च मय्हं, सम्पत्थिता दुब्भिसेन [दब्बसेना (सी० पी०)] अहोसि। 
तं दानि लद्भान कथं नु राज, जहे अहं वण्णबलं पुराणं॥ 


सब्बा किरेवं परिनिड्टितानि, यसस्सिनं पञ्जवन्तं विसस्ह | 
यसो च लद्धा पुरिमं उळारं, नप्पज्जहे वण्णबलं पुराणं॥ 


पनुज्ज दुक्खेन सुखं जनिन्द, सुखेन वा दुक्खमसय्हसाहि । 
उभयत्थ सन्तो अभिनिब्बुतत्ता, सुखे च दुक्खे च भवन्ति तुल्याति॥ 


एकराजजातकं ततियं। 
३०४. दद्रजातक (४-९-४) 


इमानि मं दद्दर तापयन्ति, वाचादुरुत्तानि मनुस्सलोके । 
मण्डूकभक्खा उदकन्तसेवी, आसीविसं मं अविसा सपन्ति॥ 


सका रट्टा पब्बाजितो, अञ्जं जनपदं गतो। 
महन्तं कोई कयिराथ, दुरुत्तानं [दुरुत्तानि (क०)] निधेतवे॥ 


यत्थ पोसं न जानन्ति, जातिया विनयेन वा। 
न तत्थ मानं कयिराथ, वसमञ्ञातके जने॥ 


विदेसवासं वसतो, जातवेदसमेनपि [जातवेदभयेनपि (क०)]। 
खमितब्बं सपञ्ञजेन, अपि दासस्स तज्जितन्ति॥ 


दद्दरजातकं चतुत्थं । 

३०५. सीलवीमंसनजातकं (४-९-५) 


९७. नत्थि लोके रहो नाम, पापकम्मं पकुब्बतो। 
पस्सन्ति वनभूतानि, तं बालो मञ्जती रहो॥ 


९८. अहं रहो न पस्सामि, सुञ्ञं वापि न विज्जति। 
यत्थ अज्ञं [सुञ्ञं (स्या० क०)] न पस्सामि, असुञ्जं होति तं मया॥ 


१९. दुज्जच्चो च सुजच्चो [अजच्चो (पी०)] च, नन्दो च सुखवड्टितो [सुखवच्छको (सी०), सुखवच्छनो (स्या० 
पी०)]। 
वेज्जो च अद्भुवसीलो [अथ सीलो (क०)] च, ते धम्मं जहु मत्थिका॥ 


२०. ब्राह्मणो च कथं जहे, सब्बधम्मान पारगू। 
यो धम्ममनुपालेति, धितिमा सच्चनिक्कमोति॥ 


सीलवीमंसनजातकं पञ्चमं । 
३०६. सुजातजातकं (४-९-६) 


२१. किमण्डका इमे देव, निक्खित्ता कंसमल्लके । 
उपलोहितका वग्गू, तं [ते (पी०)] मे अकखाहि पुच्छितो॥ 


२२. यानि पुरे तुवं देवि, भण्डु नन्तकवासिनी। 
उच्छङ्गहत्था पचिनासि, तस्सा ते कोलियं फलं॥ 


२३. उड्टय्हते न रमति, भोगा विप्पजहन्ति तं [विप्पजहन्ति' मं (?)]। 
तत्थेविमं पटिनेथ, यत्थ कोलं पचिस्सति॥ 


२४. होन्ति हेते महाराज, इद्धिप्पत्ताय [इद्भिमत्ताय (क०)] नारिया। 
खम देव सुजाताय, मास्सा [मासु (क०)] कुज्झ रथेसभाति॥ 


सुजातजातकं छट्ठं । 
३०७. पलासजातक (४-९-७) 


२५. अचेतनं ब्राह्मण अस्सुणन्तं, जानो अजानन्तमिमं पलासं । 
आरद्भविरियो धुवं अप्पमत्तो, सुखसेय्यं पुच्छसि किस्स हेतु॥ 


२६. दूरे सुतो चेव ब्रहा च रुक्खो, देसे ठितो भूतनिवासरूपो। 

तस्मा नमस्सामि इमं पलासं, ये चेत्थ भूता ते [ते च (सी० पी०)] धनस्स हेतु॥ 


२७. सो ते करिस्सामि यथानुभावं, कतञ्ञुतं ब्राह्मण पेक्खमानो । 
कथञ्हि आगम्म सतं सकासे, मोघानि ते अस्सु परिफन्दितानि॥ 


२८. यो तिन्दुकरुक्खस्स परो [पुरो (क०)] पिलक्खो [पिलकखु (सी० पी०), मिलक्खु (क०)], परिवारितो पुब्बयञ्जो 
उळारो। 
तस्सेस मूलस्मिं निधि निखातो, अदायादो गच्छ तं उद्धराहीति॥ 


पलासजातकं सत्तमं । 
३०८. सकुणजातकं (४-९-८) 


२९. अकरम्हस ते किच्चं, यं बलं अहुवम्हसे। 
मिगराज नमो त्यत्थु, अपि किञ्चि लभामसे॥ 


३०. मम लोहितभक्खस्स, निच्चं लुद्दानि कुब्बतो। 
दन्तन्तरगतो सन्तो, तं बहुं यम्पि जीवसि॥ 


३१. अकतञ्जुमकत्तारं, कतस्स अप्पटिकारकं । 
यस्मिं कतञ्जुता नत्थि, निरत्था तस्स सेवना॥ 


३२. यस्स सम्मुखचिण्णेन, मित्तधम्मो न लब्भति। 
अनुसूय [अनुसुय्य (सी० पी०)] मनक्कोसं, सणिकं तम्हा अपक्कमेति॥ 


सकुणजातकं अट्टमं। 
३०९. छवकजातकं (४-९-९) 


३३. सब्बमिदं चरिमं कतं [चरिमवतं (सी० पी०)], उभो धम्मं न पस्सरे। 
उभो पकतिया चुता, यो चायं मन्तेज्झापेति [मन्तज्झायति (सी०), सज्झापयति (पी०)]। 
यो च मन्तं अधीयति॥ 


३४. सालीनं ओदनं भुञ्जे, सुचि मंसूपसेचनं । 
तस्मा एतं न सेवामि, धम्मं इसीहि सेवितं 


३५. परिब्बज महा लोको [महाब्रह्मो (क०)], पचन्तञ्ञेपि पाणिनो । 
मा तं अधम्मो आचरितो, अस्मा कुम्भमिवाभिदा॥ 

३६. धिरत्थु तं यसलाभं, धनलाभञ्च ब्राह्मण । 
या वृत्ति विनिपातेन, अधम्मचरणेन वाति॥ 


छवकजातकं नवमं । 
३१०. सेय्यजातकं (४-१-२०) 


३७. ससमुहपरियायं, महिं सागरकुण्डलं । 
न इच्छे सह निन्दाय, एवं सेय्य [सय्ह (सी० स्या० पी०)] विजानहि॥ 


३८. धिरत्थु तं यसलाभं, धनलाभञ्च ब्राह्मण । 
या वुत्ति विनिपातेन, अधम्मचरणेन वा॥ 


३९. अपि चे पत्तमादाय, अनगारो परिब्बजे। 
सायेव जीविका सेय्यो, या चाधम्मेन एसना॥ 


४०. अपि चे पत्तमादाय, अनगारो परिब्बजे। 
अञ्जं अहिंसयं लोके, अपि रज्जेन तं वरन्ति॥ 


सेय्यजातकं [सय्हजातकं (सी० स्या० पी०)] दसमं । 
कालिङ्गवग्गो [विवरवग्गो (सी० पी०)] पठमो। 
तस्सुद्दानं - 


विवरञ्च अदेय्य समिद्धवरं, अथ दह्र पापमहातिरहो। 
अथ कोलि पलासवरञ्च कर, चरिमं ससमुद्दवरेन दसाति॥ 


२. पृचिमन्दवग्गो 
३११. पुचिमन्दजातकं (४-२-१) 


४९. उट्ठेहि चोर कि सेसि, को अत्थो सुपनेन [सुपितेन (सी०), सुपिनेन (पी० क०)] ते। 
मा तं गहेसुं [गण्हेय्युं (क०)] राजानो, गामे किब्बिसकारकं ॥ 


४२. यं नु [नून (स्या०)] चोरं गहेस्सन्ति, गामे किन्बिसकारकं । 
कि तत्थ पुचिमन्दस्स, वने जातस्स तिट्ठुतो॥ 


४३. न त्वं अस्सत्थ जानासि, मम चोरस्स चन्तरं। 

चोरं गहेत्वा राजानो, गामे किब्बिसकारकं । 
अप्पेन्ति [अच्चेन्ति (स्या०)] निम्बसूलस्मि, तस्मिं मे सङ्कते मनो॥ 


४४. सङ्केय्य सङ्कितब्बानि, रक्खेय्यानागतं भयं । 
अनागतभया धीरो, उभो लोके अवेक्खतीति॥ 


पुचिमन्दजातकं पठमं । 
३१२. कस्सपमन्दियजातकं (४-२-२) 


४५. अपि कस्सप मन्दिया, युवा सपति हन्ति [सम्पटिहन्ति (क०)] वा। 
सब्बं तं खमते धीरो, पण्डितो तं तितिक्खति॥ 


४६. सचेपि सन्तो विवदन्ति, खिप्पं सन्धीयरे पुन । 
बाला पत्ताव भिज्जन्ति, न ते समथमज्झगू॥ 


४७. एते भिय्यो समायन्ति, सन्धि तेसं न जीरति। 
यो चाधिपन्नं जानाति, यो च जानाति देसनं॥ 


४८. एसो हि उत्तरितरो, भारवहो धुरद्भरो । 
यो परेसाधिपन्नानं, सयं सन्धातुमरहतीति॥ 


कस्सपमन्दियजातकं दुतियं । 
३१३. खन्तीवादीजातकं (४-२-३) 


४९. यो ते हत्थे च पादे च, कण्णनासञ्च छेदयि । 
तस्स कुज्झ महावीर, मा रटुँ विनसा [विनस्स (क० सी० स्या० क०)] इदं॥ 


५०. यो मे हत्थे च पादे च, कण्णनासञ्च छेदयि। 
चिरं जीवतु सो राजा, न हि कुज्झन्ति मादिसा॥ 


५९. अहू अतीतमद्धानं [अह अतीतमद्धाने (स्या० पी० क०)], समणो खन्तिदीपनो। 
तं खन्तियायेव ठितं, कासिराजा अछेदयि॥ 


५२. तस्स कम्म [कम्मस्स (सी० पी०)] फरुसस्स, विपाको कटुको अहु। 
यं कासिराजा वेदेसि, निरयम्हि समप्पितोति॥ 


खन्तीवादीजातकं ततियं। 

३१४. लोहकुम्भिजातकं (४-२-४) 


५३. दुज्जीवितमजीविम्ह, ये सन्ते [येसं नो (स्या० क०)] न ददम्हसे । 
विज्जमानेसु भोगेसु, दीपं नाकम्ह अत्तनो॥ 


५४. सट्टि [सड्िं (स्या०)] वस्ससहस्सानि, परिपुण्णानि सब्बसो। 
निरये पच्चमानानं, कदा अन्तो भविस्सति॥ 


५५. नत्थि अन्तो कुतो अन्तो, न अन्तो पटिदिस्सति। 
तदा हि पकतं पापं, मम तुय्हञ्च मारिसा [मारिस (सी० स्या० पी०)]॥ 


५६. सोहं नून इतो गन्त्वा, योनि लद्धान मानुसिं । 
वदञ्जू सीलसम्पन्नो, काहामि कुसलं बहुन्ति॥ 


लोहकुम्भिजातकं चतुत्थं । 
३१५. सब्बमंसलाभजातक (४-२-५) 


५७. फरुसा वत ते वाचा, मंसं [सम्म (पी० क०)] याचनको असि [चसि (पी०)]। 
किलोमसदिसी [किलोमस्स सदिसा (पी०)] वाचा, किलोमं सम्म दम्मि ते॥ 


५८. अङ्गमेतं मनुस्सानं, भाता लोके पवुच्चति । 
अङ्गस्स सदिसी वाचा [अङ्गस्सदिसी ते वाचा (क०)], अङ्गं सम्म ददामि ते॥ 


५ 


© 


- ताताति पुत्तो वदमानो, कम्पेति [सम्मेति (क०)] हदयं पितु । 
हदयस्स सदिसी [हदयस्सदिसी (क०)] वाचा, हदयं सम्म दम्मि ते॥ 


. यस्स गामे सखा नत्थि, यथारञ्ञं तथेव तं। 
सब्बस्स सदिसी वाचा, सब्बं सम्म ददामि तेति॥ 


० 


६ 

सब्बमंसलाभजातकं [मंसजातकं (सी० स्या० पी०)] पञ्चमं । 


३१६. ससपण्डितजातकं (४-२-६) 


६९. 


~© 


सत्त मे रोहिता मच्छा, उदका थलमुब्भता । 
इदं ब्राह्मण मे अत्थि, एतं भुत्वा वने वस॥ 


६२. दुस्स मे खेत्तपालस्स, रत्तिभत्तं अपाभतं । 
मंससूला च द्वे गोधा, एकञ्च दधिवारकं । 

इदं ब्राह्मण मे अत्थि, एतं भुत्वा वने बस॥ 


६३. अम्बपक्कं दकं [अम्बपक्कोदकं (सी० पी०)] सीतं, सीतच्छाया मनोरमा [सीतच्छायं मनोरमं (सी० स्या० 
पी०)]। 
इदं ब्राह्मण मे अत्थि, एतं भुत्वा वने वस॥ 


६४. न ससस्स तिला अत्थि, न मुग्गा नपि तण्डुला । 
इमिना अग्गिना पक्कं, ममं [मंसं (क०)] भुत्वा वने बसाति॥ 


ससपण्डितजातकं छट्टं । 
३१७. मतरोदनजातकं (४-२-७) 


६५. मतं मतं एव [मतमतमेव (सी स्या० पी०)] रोदथ, न हि तं रोदथ यो मरिस्सति। 
सब्बेपि [सब्बेव (सी० स्या० पी०)] सरीरधारिनो, अनुपुब्बेन जहन्ति जीवितं॥ 


६६. देवमनुस्सा चतुष्पदा, पक्खिगणा उरगा च भोगिनो। 
सम्हि [यम्हि (स्या०), अस्मिं (पी० क०)] सरीरे अनिस्सरा, रममानाव जहन्ति जीवितं॥ 


६७. एवं चलितं असण्ठितं, सुखदुक्खं मनुजेस्वपेक्खिय । 
कन्दितरुदितं निरत्थकं, किं वो सोकगणाभिकोररे॥ 


६८. धृत्ता च सोण्डा [धृत्ता सोण्डा (सी०), धृत्ता सोण्डा च (स्या०)] अकता, बाला सूरा अयोगिनो [बाला सूरा वीरा 
अयोगिनो (पी०)]। 
धीरं मञ्जन्ति बालोति, ये धम्मस्स अकोविदाति॥ 


मतरोदनजातकं सत्तमं । 
३१८. कणवेरजातकं (४-२-८) 


६९. यं तं वसन्तसमये, कणवेरेसु भाणुसु । 
सामं बाहाय पीळेसि, सा तं आरोग्यमब्रवि॥ 


७०. अम्भो न किर सद्धेय्यं, यं वातो पब्बतं वहे। 
पब्बतञ्चे वहे वातो, सब्बम्पि पथवि वहे। 
यत्थ सामा कालकता [कालङ्कता (क०)], सा मं आरोग्यमब्रवि॥ 


७९. न चेव सा कालकता, न च सा अञ्ञमिच्छति। 

एकभत्तिकिनी [एकभत्ता किर (सी० स्या०), एकभत्तकिनी (पी०)] सामा, तमेब अभिकङ्कति॥ 


७२. असन्थुतं मं चिरसन्थृतेन [असन्धतं मं चिरसन्धतेन (क०)], निमीनि सामा अधुवं धुवेन। 
मयापि सामा निमिनेय्य अञ्ञं, इतो अहं दूरतरं गमिस्सन्ति॥ 


कणवेरजातकं अद्ठुमं । 
३१९. तित्तिरजातकं (४-२-९) 


७३. सुसुखं वत जीवामि, लभामि चेव भुञ्जितुं । 
परिपन्थेव तिट्ठामि, का नु भन्ते गती मम॥ 


७४. मनो चे ते नप्पणमति, पक्खि पापस्स कम्मुनो । 
अब्यावटस्स भद्रस्स, न पापमुपलिम्पति॥ 


७५. जातको नो निसिन्नोति, बहु आगच्छते जनो। 
पटिच्च कम्मं फुसति, तस्मिं मे सङ्कते मनो॥ 


७६. न पटिच्च कम्मं फुसति, मनो चे नप्पदुस्सति। 
अप्पोस्सुक्कस्स भद्रस्स, न पापमुपलिम्पतीति॥ 


तित्तिरजातकं नवमं । 
३२०. सुच्चजजातकं (४-२-२०) 


७७. सुच्चजं वत नच्चजि, वाचाय अददं गिरिं। 
कि हितस्स चजन्तस्स, वाचाय अदद पब्बतं॥ 


७८. यञ्हि कयिरा तञ्हि वदे, यं न कयिरा न तं वदे। 
अकरोन्तं भासमानं, परिजानन्ति पण्डिता॥ 


७९. राजपुत्त नमो त्यत्थु, सच्चे धम्मे ठितो चसि। 
यस्स ते ब्यसनं पत्तो, सच्चस्मिं रमते मनो॥ 


८०. या दलिद्दी दलिहस्स, अड्डा अड्डस्स कित्तिम [कित्तिमा (सी० स्या० पी०)]। 
सा हिस्स परमा भरिया, सहिरञ्ञस्स इत्थियोति॥ 


सुच्चजजातकं दसमं । 

पुचिमन्दवग्गो दुतियो। 
तस्सुद्दानं - 


अथ चोर सकस्सप खन्तीवरो, दुज्जीवितता च वरा फरुसा। 
अथ सस मतञ्च वसन्त सुखं, सुच्चजंबतनच्चजिना च दसाति॥ 


३. कुटिदूसकवग्गो 
३२९. कुटिदूसकजातकं (४-३-९) 


८९. मनुस्सस्सेव ते सीसं, हत्थपादा च वानर। 
अथ केन नु बण्णेन, अगारं ते न विज्जति॥ 


८२. मनुस्सस्सेव मे सीसं, हत्थपादा च सिङ्गिल [सिङ्गाल (क०), पिङ्गल (टीका)]। 
याहु सेट्ठा मनुस्सेसु, सा मे पञ्जा न विज्जति॥ 


८३. अनवट्टितचित्तस्स, लहुचित्तस्स दुब्मिनो [दूभिनो (पी०)]। 
निच्चं अद्भुवसीलस्स, सुखभावो [सुचिभावो (सी०), सुखभागो (?)] न विज्जति॥ 


८४. सो करस्सु आनुभावं, वीतिवत्तस्सु सीलियं । 
सीतवातपरित्ताणं, करस्सु कुटवं [कुटिकं (सी० स्या०)] कपीति॥ 


कुटिदूसक [सिङ्गालसकुण (क०)] जातकं पठमं । 
३२२. दुदुभजातक (४-३-२) 


८५. दुहुभायति [दद्दभायति (सी० पी०)] भददन्ते, यस्मिं देसे वसामहं । 
अहम्पेतं न जानामि, किमेतं दुहुभायति॥ 


८६. बेलुवं पतितं सुत्वा, दुहुभन्ति [दद्दभन्ति (सी०)] ससो जवि। 
ससस्स वचनं सुत्वा, सन्तत्ता मिगवाहिनी॥ 


८७. अप्पत्वा पदविञ्ञाणं, परघोसानुसारिनो। 
पनादपरमा बाला, ते होन्ति परपत्तिया॥ 


८८. ये च सीलेन सम्पन्ना, पञ्ञायूपसमे रता। 
आरका विरता धीरा, न होन्ति परपत्तियाति॥ 

दुहुभजातकं [दद्दभजातकं (सी० पी०)] दुतियं। 
३२३. ब्रह्मदत्तजातकं (४-३-३) 


८९. द्वयं याचनको राज, ब्रह्मदत्त निगच्छति । 
अलाभं धनलाभं वा, एवं धम्मा हि याचना॥ 


९०. याचनं रोदनं आहु, पञ्चालानं रथेसभ । 
यो याचनं पच्चकखाति, तमाह पटिरोदनं॥ 


९१. मा महसंसु रोदन्तं, पञ्चाला सुसमागता। 
तुवं वा पटिरोदन्तं, तस्मा इच्छामहं रहो॥ 


९२. ददामि ते ब्राह्मण रोहिणीनं, गवं सहस्सं सह पुङ्गवेन। 
अरियो हि अरियस्स कथं न दज्जा [दज्जे (सी०), दज्जं (?)], सुत्वान गाथा तव धम्मयृत्ताति॥ 


ब्रह्मदत्तजातकं ततियं। 
३२४. चम्मसाटकजातक (४-३-४) 


९३. कल्याणरूपो वतयं चतुष्पदो, सुभदको चेव सुपेसलो च। 
यो ब्राह्मणं जातिमन्तूपपन्नं, अपचायति मेण्डवरो यसस्सी॥ 


९४. मा ब्राह्मण इत्तरदस्सनेन, विस्सासमापज्जि चतुप्पदस्स। 
दळहप्पहारं अभिकङ्कमानो [अभिकत्तुकामो (स्या०)], अवसक्कती दस्सति सुप्पहारं॥ 


९७. ऊरुद्ठि [ऊरद्वि (सी०)] भग्गं पवट्टितो [पतितो (सी० स्या०)] खारिभारो, सब्बञ्च भण्डं ब्राह्मणस्स 
[ब्राह्मणस्सीध (क० सी० पी०), ब्राह्मणस्सेब (क० सी० स्या० क०)] भिन्नं । 
उभोपि बाहा पग्गस्ह [पग्गय्येव (स्या०), पग्गहीय (?)] कन्दति [बाहा पग्गय्य कन्दति (पी० क०)], अभिधावथ 
हञ्जते ब्रह्मचारी ॥ 


९६. एवं सो निहतो सेति, यो अपूजं पसंसति [नमस्सति (पी०)]। 
यथाहमज्ज पहतो, हतो मेण्डेन दुम्मतीति॥ 


चम्मसाटकजातकं चतुत्थं । 
३२५. गोधराजजातकं (४-३-५) 


९७. समणं तं मञ्जमानो, उपगच्छिमसञ्जतं । 

सो मं दण्डेन पाहासि, यथा अस्समणो तथा॥ 


९८. कि ते जटाहि दुम्मेध, कि ते अजिनसाटिया। 
अब्भन्तरं ते गहनं, बाहिर परिमज्जसि॥ 


९९. एहि गोध निवत्तस्सु, भुञ्ज सालीनमोदनं । 
तेलं लोणञ्च मे अत्थि, पहूतं मय्ह पिप्फलि॥ 


१००.एस भिय्यो पवेक्खामि, वम्मिकं सतपोरिसं। 
तेलं लोणञ्च कित्तेसि [किन्तेसि (स्या० पी०)], अहितं मय्ह पिप्फलीति॥ 


गोधराजजातकं पञ्चमं । 
३२६. कक्कारुजातक (४-३-६) 


१०९.कायेन यो नावहरे, वाचाय न मुसा भणे। 
यसो लद्भा न मज्जेय्य, स वे कक्कारुमरहति॥ 


९०२.धम्मेन वित्तमेसेय्य, न निकत्या धनं हरे। 
भोगे लद्भा न मज्जेय्य, स वे कक्कारुमरहति॥ 


१०३.यस्स चित्तं अहालिहं, सद्धा च अविरागिनी। 
एको सादुं न भुञ्जेय्य, स वे कक्कारुमरहति॥ 


१०४ सम्मुखा वा तिरोक्खा वा [परोक्खा वा (पी०), परम्मुखा (क०)], यो सन्ते न परिभासति। 
यथावादी तथाकारी, स वे कक्‍्कारुमरहतीति॥ 


कक्कारुजातकं छद्ुं। 
३२७. काकवतीजातकं (४-३-७) 


९०५ वाति चायं [वायं (क०)] ततो गन्धो, यत्थ मे बसती पिया। 
दूरे इतो हि काकवती [काकाती (सी०), काकाति (स्या० पी०)], यत्थ मे निरतो मनो॥ 


१०६.कथं समुद्दमतरी, कथं अतरि केपुकं [केबुकं (सी० पी०)]। 
कथं सत्त समुद्दानि, कथं सिम्बलिमारुहि॥ 


१०७तया समुद्दमतरिं, तया अतरि केपुकं [केबुकं (सी० पी०)]। 
तया सत्त समुद्दानि, तया सिम्बलिमारुहिं॥ 

१०८ धिरत्थुमं महाकायं, धिरत्थुमं अचेतनं । 
यत्थ जायायहं जारं, आवहामि वहामि चाति॥ 


काकवतीजातकं सत्तमं । 
३२८. अननुसोचियजातकं (४-३-८) 


१०९.बहूनं विज्जती भोती, तेहि मे कि भविस्सति। 
तस्मा एतं न सोचामि, पियं सम्मिल्लहासिनि॥ 


११०.त॑ तं चे अनुसोचेय्य, यं यं तस्स न विज्जति। 
अत्तानमनुसोचेय्य, सदा मच्चुवसं पतं॥ 


१११. न हेव ठितं नासीनं, न सयानं न पद्भगुं [पत्थगुं (स्या०)]। 
याव ब्याति निमिसति, तत्रापि रसती [सरती (सी० स्या० पी०)] वयो॥ 


११२. तत्थत्तनि वतप्पद्धे [वत पन्थे (स्या०), वत बन्धे (क०) वत + प-अद्धे = वतप्पद्धे], विनाभावे असंसये। 
भूतं सेसं दयितब्बं, वीतं अननुसोचियन्ति [चवितं नानुसोचियन्ति (स्या०), मतन्तं नानुसोचियं (क०)]॥ 


अननुसोचियजातकं अट्ठमं। 
३२९. काळबाहुजातकं (४-३-९) 


११३.यं अन्नपानस्स पुरे लभाम, तं दानि साखमिगमेव गच्छति। 
गच्छाम दानि वनमेव राध, असक्कता चस्म धनञ्जयाय [धनञ्चयाय (क०)]॥ 


९१४.लाभो अलाभो यसो अयसो च, निन्दा पसंसा च सुखञ्च दुक्खं । 
एते अनिच्चा मनुजेसु धम्मा, मा सोचि कि सोचसि पोडुपाद॥ 


११५.अद्धा तुवं पण्डितकोसि राध, जानासि अत्थानि अनागतानि । 
कथं नु साखामिगं दक्खिसाम [दक्खियाम (क०), दकखाम (स्या०)], निद्धावितं [निद्भापितं (सी० स्या०), 
निब्बापितं (पी०), निच्छदं (क०)] राजकुलतोव जम्मं ॥ 


११६. चालेति कण्णं भकुटिं करोति, मुहं मुहुं भाययते [भायते (स्या०), भायापते (क०)] कुमारे । 
सयमेव तं काहति काळबाहु, येनारका ठस्सति अन्नपानाति॥ 


काळबाहुजातकं नवमं । 


३३०. सीलवीमंसजातकं (४-३-९०) 

११७.सील॑ किरेव कल्याणं, सीलं लोके अनुत्तरं। 
पस्स घोरविसो नागो, सीलवाति न हञ्ञति॥ 


११८.यावदेवस्सहू किञ्चि, तावदेव अखादिसुं। 
सङ्गम्म कुलला लोके, न हिंसन्ति अकिज्चनं॥ 


११९. सुखं निरासा सुपति, आसा फलवती सुखा। 
आसं निरासं कत्वान, सुखं सुपति पिङ्गला॥ 


१२०.न समाधिपरो अत्थि, अस्मिं लोके परम्हि च। 


न परं नापि अत्तानं, विहिंसति समाहितोति॥ 
सीलवीमंसजातकं दसमं । 
कुटिदूसकवग्गो ततियो। 
तस्सुद्दानं - 


समनुस्स -सदुहुभ-याचनको, अथ मेण्डवरुत्तम-गोधवरो। 
अथ कायसकेपुक भोतीवरो, अथ राधसुसीलवरेन दसाति॥ 


४. कोकिलवग्गो 
३३१. कोकिलजातकं (४-४-१) 


१२१.यो वे काले असम्पत्ते, अतिवेलं पभासति। 
एवं सो निहतो सेति, कोकिलायिव अत्रजो॥ 


१२२.न हि सत्थं सुनिसितं, विसं हलाहलामिव [हलाहलं इव (पी०)]। 
एवं निकट्ठे [निक्कड़े (स्या०), निकड्डे (क०)] पातेति, वाचा दुब्भासिता यथा॥ 


१२३.तस्मा काले अकाले वा [अकाले च (सी० स्या०)], वाचं रक्खेय्य पण्डितो । 
नातिवेलं पभासेय्य, अपि अत्तसमम्हि वा॥ 


९२४यो च काले मितं भासे, मतिपुब्बो विचक्खणो । 
सब्बे अमित्ते आदेति, सुपण्णो उरगामिवाति॥ 


कोकिलजातकं [कोकालिकजातकं (सब्बत्थ)] पठमं । 

३३२. रथलट्टिजातकं (४-४-२) 


१२५.अपि हन्त्वा हतो बूति, जेत्वा जितोति भासति। 
पुब्बवक्खायिनो [पुब्बमक्खायिनो (सी० स्या०)] राज, अञ्ञदत्थु [एकदत्थु (सी० पी०)] न सहहे॥ 


१२६.तस्मा पण्डितजातियो, सुणेय्य इतरस्सपि। 
उभिन्नं वचनं सुत्वा, यथा धम्मो तथा करे॥ 


१२७.अलसो गिही कामभोगी न साधु, असञ्जतो पब्बजितो न साधु। 
राजा न साधु अनिसम्मकारी, यो पण्डितो कोधनो तं न साधु॥ 


१२८ .निसम्म खत्तियो कयिरा, नानिसम्म दिसम्पति। 
निसम्मकारिनो राज [रञ्ञो (सी० स्या०)], यसो कित्ति च वड़्तीति॥ 


रथलड्टिजातकं दुतियं । 
३३३. पक्कगोधजातकं (४-४-३) 


१२९.तदेव मे त्वं विदितो, वनमज्झे रथेसभ। 
यस्स ते खग्गबद्भस्स, सन्नद्भस्स तिरीटिनो। 
अस्सत्थदुमसाखाय, पक्का गोधा पलायथ॥ 


१३०.नमे नमन्तस्स भजे भजन्तं, किच्चानुकुब्बस्स करेय्य किच्चं । 
नानत्थकामस्स करेय्य अत्थं, असम्भजन्तम्पि न सम्भजेय्य॥ 


१३१.चजे चजन्तं वनथं न कयिरा, अपेतचित्तेन न सम्भजेय्य। 
दिजो दुमं खीणफलन्ति [फलंव (क० सी० स्या० क०), दुकनिपाते पुटभत्तजातकेन संसन्देतब्बं] जत्वा, अज्जं 
समेक्खेय्य महा हि लोको॥ 


१३२.सो ते करिस्सामि यथानुभावं, कतञ्ञुतं खत्तिये [खत्तियो (स्या क०)] पेक्खमानो । 
सब्बञ्च ते इस्सरियं ददामि, यस्सिच्छसी तस्स तुवं ददामीति ॥ 


पक्कगोधजातकं [गोधजातकं (सी० स्या० पी०)] ततियं । 
३३४. राजोवादजातकं (४-४-४) 


१३३.गवं चे तरमानानं, जिम्हं गच्छति पुङ्गवो । 
सब्बा ता जिम्हं गच्छन्ति [सब्बा गावी जिम्हं यन्ति (सी० स्या०)], नेत्ते जिम्हं गते सति॥ 

९३४ 7एवमेव मनुस्सेसु, यो होति सेट्टसम्मतो । 
सो चे अधम्मं चरति, पगेव इतरा पजा। 
सब्बं रं दुखं सेति, राजा चे होति अधम्मिको॥ 


१३५/वं चे तरमानानं, उजुं गच्छति पुङ्गवो । 
सब्बा गावी उजुं यन्ति [सब्बा ता उजुं गच्छन्ति (पी० अ० नि० ४.७०)], नेत्ते उजुं गते सति॥ 


१३६.एवमेव मनुस्सेसु, यो होति सेट्टसम्मतो । 
सो सचे धम्मं चरति, पगेव इतरा पजा। 
सब्बं रुं सुखं सेति, राजा चे होति धम्मिकोति॥ 


राजोवादजातकं चतुत्थं । 
३३५. जम्बुकजातकं (४-४-५) 


१३७ब्रहा पवडट्टकायो सो, दीघदाठो च जम्बुक । 
न त्वं तत्थ कुले जातो, यत्थ गण्हन्ति कुञ्जरं॥ 


१३८.असीहो सीहमानेन, यो अत्तानं विकुब्बति। 
कोत्थूव [कुटूव (सी०), कुत्थुव (स्या० पी)] गजमासज्ज, सेति भूम्या अनुत्थुनं ॥ 


१३९.यसस्सिनो उत्तमपुग्गलस्स, सञ्जातखन्धस्स महब्बलस्स। 
असमेक्खिय थामबलूपपत्ति, स सेति नागेन हतोयं जम्बुको॥ 


१४०यो चीध कम्मं कुरुते पमाय, थामब्बलं अत्तनि संविदित्वा । 
जप्पेन मन्तेन सुभासितेन, परिक्खवा सो विपुलं जिनातीति॥ 


जम्बुकजातकं पञ्चमं । 
३३६. व्रहाछत्तजातकं (४-४-६) 


९४१.तिणं तिणन्ति लपसि, को नु ते तिणमाहरि। 
कि नु ते तिणकिच्चत्थि, तिणमेव पभाससि॥ 


१४ २इधागमा ब्रह्मचारी, ब्रहा छत्तो बहुस्सुतो। 
सो मे [सो वे (क०)] सब्बं समादाय, तिणं निक्खिप्प गच्छति॥ 


१४३7एवेतं होति कत्तब्बं, अप्पेन बहुमिच्छता। 

सब्बं सकस्स आदानं, अनादानं तिणस्स च॥ ( ) [(तिणस्स चाटीसु गतो, तत्थ का परिदेवना) (सी० स्या०) 
(चाटीसु पक्खिपित्वान, तत्थ का परिदेवना) (क०)] 


१४ ४सीलवन्तो न कुब्बन्ति, बालो सीलानि कुब्बति । 
अनिच्चसीलं दुस्सील्यं [दुस्सीलं (पी०)], कि पण्डिच्चं करिस्सतीति॥ 


ब्रहाछत्तजातकं छट्ठू । 
३३७. पीठजातकं (४-४-७) 


१४५न ते पीठमदायिम्हा [मदासिम्ह (पी० क०)], न पानं नपि भोजनं । 
ब्रह्मचारि खमस्सु मे, एतं पस्सामि अच्चयं॥ 


१४६नेवाभिसज्जामि न चापि कुप्पे, न चापि मे अप्पियमासि किञ्चि। 
अथोपि मे आसि मनोवितक्को, एतादिसो नून कुलस्स धम्मो॥ 


१४७एसस्माकं कुले धम्मो, पितुपितामहो सदा। 
आसनं उदकं पज्जं, सब्बेतं निपदामसे॥ 


१४८एसस्माकं कुले धम्मो, पितुपितामहो सदा। 
सक्कच्चं उपतिड्ठाम, उत्तमं विय जातकन्ति॥ 


पीठजातकं सत्तमं । 
३३८. थुसजातकं (४-४-८) 


१४९विदितं थुसं उन्दुरानं [उन्दूरानं (क०)], विदितं पन तण्डुलं । 
थुसं थुसं [थुसं थूलं (सी०)] विवज्जेत्वा, तण्डुलं पन खादरे॥ 


१५० या मन्तना अरञ्जस्मिं, या च गामे निकण्णिका। 
यञ्चेतं इति चीति च, एतम्पि विदितं मया॥ 


१५१.धम्मेन किर जातस्स, पिता पुत्तस्स मक्कटो । 
दहरस्सेव सन्तस्स, दन्तेहि फलमच्छिदा॥ 


१७२ यमेतं परिसप्पसि [परिसब्बेसि (क०)], अजकाणोव सासपे। 
योपायं हेड्डतो सेति [सेसि (सी०)], एतम्पि विदितं मयाति॥ 


थुसजातकं अद्टमं । 

३३९. बावेरुजातकं (४-४-९) 


१५३.अदस्सनेन मोरस्स, सिखिनो मञ्जुभाणिनो। 
काकं तत्थ अपूजेसुं, मंसेन च फलेन च॥ 


९५ ४य्रदा च सरसम्पन्नो, मोरो बावेरुमागमा। 
अथ लाभो च सक्कारो, वायसस्स अहायथ॥ 


१५५य़ाव नुप्पज्जती बुद्रो, धम्मराजा पभङ्करो। 
ताव अञ्ञे अपूजेसुं, पुथू समणब्राह्मणे॥ 


९५६.यदा च सरसम्पन्नो, बुद्धो धम्मं अदेसयि। 
अथ लाभो च सक्कारो, तित्थियानं अहायथाति॥ 


बावेरुजातकं नवमं । 
३४०. विसय्हजातकं (४-४-१०) 


१५७ अदासि दानानि पुरे विसय्ह, ददतो च ते खयधम्मो अहोसि । 
इतो परं चे न ददेय्य दानं, तिट्ठेय्युं ते संयमन्तस्स भोगा॥ 


१५७८ .अनरियमरियेन सहस्सनेत्त, सुदुग्गतेनापि अकिच्चमाहु । 
मा वो धनं तं अहु देवराज [अहवा जनिन्द (क० सी० स्या० पी०)], यं भोगहेतु विजहेमु सद्धं ॥ 


९५९.येन एको रथो याति, याति तेनापरो रथो। 
पोराणं निहितं वत्तं, वत्ततञ्ञेव [वद्धं, वद्धतञ्जेव (क० सी० पी०)] वासव॥ 


९६०.यदि हेस्सति दस्साम, असन्ते कि ददामसे । 
एवंभूतापि दस्साम, मा दानं पमदम्हसेति॥ 


विसय्हजातकं दसमं । 
कोकिलवग्गो [कोकालिकवग्गो (क०)] चतुत्थो। 
तस्सुद्दानं - 


अतिवेलपभासति जीतवरो, वनमज्झ रथेसभ जिम्हगमो । 
अथ जम्बु तिणासनपीठवरं, अथ तण्डुल मोर विसय्ह दसाति॥ 

५. चूळकुणालवग्गो 
३४१. कण्डरीजातकं (४-५-९) 


१६१. नरानमारामकरासु नारिसु, अनेकचित्तासु अनिग्गहासु च। 
सब्बत्थ नापीतिकरापि [सब्ब'त्तना'पीतिकरापि (सी० स्या०)] चे सिया [सियुं (स्या०)], न विस्ससे तित्थसमा हि 
नारियो॥ 


१६२.यं वे [यञ्च (स्या० क०)] दिस्वा कण्डरीकिन्नरानं [किन्नरकिन्नरीनं (स्या०), किन्नरीकिन्नरानं (क०)], 
सब्बित्थियो न रमन्ति अगारे। 
तं तादिसं मच्चं चजित्वा भरिया, अञ्ञं दिस्वा पुरिसं पीठसप्पिं॥ 


१६३.बकस्स च बावरिकस्स [पावारिकस्स (सी०)] रञ्ञो, अच्चन्तकामानुगतस्स भरिया। 
अवाचरी [अच्चाचरि (स्या), अनाचरि (क०)] पट्टवसानुगस्स [बद्धवसानुगस्स (सी० स्या०), 
पत्तवसानुगतस्स (क०)], कं वापि इत्थी नातिचरे तदञ्ञं॥ 


९६४ पिङ्गियानी सब्बलोकिस्सरस्स, रज्ञो पिया ब्रह्मदत्तस्स भरिया। 
अवाचरी पट्ठवसानुगस्स, तं वापि सा नाज्झगा कामकामिनीति॥ 


कण्डरीजातकं [किन्नरीजातकं (क० सी० क), कुण्डलिकजातकं (स्या०)] पठमं । 
३४२. वानरजातकं (४-५-२) 


१६५.असक्खिं वत अत्तानं, उद्धातुं उदका थलं । 
न दानाहं पुन तुय्हं, वसं गच्छामि वारिज॥ 


९६६.अलमेतेहि अम्बेहि, जम्बूहि पनसेहि च । 
यानि पारं समुद्दस्स, वरं मय्हं उदुम्बरो॥ 


१६७यो च उप्पतितं अत्थं, न खिप्पमनुबुज्झति । 
अमित्तवसमन्वेति, पच्छा च अनुतप्पति॥ 


१६८.यो च उप्पतितं अत्थं, खिप्पमेव निबोधति। 
मुच्चते सत्तुसम्बाधा, न च पच्छानुतप्पतीति॥ 


वानरजातकं दुतियं | 


३४३. कुन्तिनीजातकं (४-५-३) 

१६९. अवसिम्ह तवागारे, निच्चं सक्कतपूजिता। 
त्वमेव दानिमकरि, हन्द राज वजामहं॥ 


१७०यो वे कते पटिकते, किब्बिसे पटिकिब्बिसे | 
एवं तं सम्मती वेरं, वस कुन्तिनि मागमा॥ 


१७१.न कतस्स च कत्ता च, मेत्ति [मेत्ती (पी०), मित्ती (क०)] सन्धीयते पुन। 
हदयं नानुजानाति, गच्छञ्जेव रथेसभ॥ 


९७२.कतस्स चेव कत्ता च, मेत्ति सन्धीयते पुन । 
धीरानं नो च बालानं, वस कुन्तिनि मागमाति॥ 


कुन्तिनीजातकं ततियं । 
३४४. अम्बजातक (४-५-४) 


१७३यो नीलियं मण्डयति, सण्डासेन विहञ्ञति। 
तस्स सा बसमन्वेतु, या ते अम्बे अवाहरि॥ 


१७४वीसं वा पञ्चवीसं [पण्णुवीसं (क० सी० पी०)] बा, ऊनतिसं व जातिया। 
तादिसा पति मा लद्धा [पतिं मा लद्भा (पी०), पति मा लत्थ (?)], या ते अम्बे अवाहरि॥ 


१७५दीघं गच्छतु अद्धानं, एकिका अभिसारिका । 
सङ्केते पति मा अह [मा अहस (सी० पी०)], या ते अम्बे अवाहरि॥ 


९७६.अलङ्कता सुवसना, मालिनी चन्दनुस्सदा। 
एकिका सयने सेतु, या ते अम्बे अवाहरीति॥ 


अम्बजातकं [अम्बचोरजातकं (क० सी० पी०)] चतुत्थं । 
३४५. गजकुम्भजातक (४-५-५) 


९७७वनं यदग्गि दहति, पावको कण्हवत्तनी। 
कथं करोसि पचलक, एवं दन्धपरक्कमो॥ 


१७८ बहूनि रुक्खछिद्दानि, पथब्या विवरानि च। 
तानि चे नाभिसम्भोम, होति नो कालपरियायो॥ 


९७९.यो दन्धकाले तरति, तरणीये च दन्धति। 

सुक्खपण्णंव अक्कम्म, अत्थं भञ्जति अत्तनो॥ 


१८०.यो दन्धकाले दन्धेति, तरणीये च तारयि। 
ससीव रत्ति विभजं, तस्सत्थो परिपूरतीति॥ 


गजकुम्भजातकं पञ्चमं । 
३४६. केसवजातकं (४-५-६) 


१८१.मनुस्सिन्दं जहित्वान, सब्बकामसमिद्भिनं । 
कथं नु भगवा केसी, कप्पस्स रमति अस्समे [रमतस्समे (क०)]॥ 


१८२.सादूनी [साधूनि (क० सी० स्या क०)] रमणीयानि, सन्ति वक्खा मनोरमा । 
सुभासितानि कप्पस्स, नारद रमयन्ति मं॥ 


१८३.सालीनं ओदनं भुञ्जे, सुचि मंसूपसेचनं । 
कथं सामाकनीवारं, अलोणं छादयन्ति तं॥ 


१८४ सादुं वा [असादुं (पी०)] यदि वासादुं, अप्पं वा यदि वा बहुं। 
विस्सत्थो यत्थ भुञ्जेय्य, विस्सासपरमा रसाति॥ 


केसवजातकं [केसीजातकं (क०)] छट्रं । 
३४७. अयकूटजातकं (४-५-७) 


१८५ सब्बायसं कूटमतिप्पमाणं, पग्गय्ह यो [सो (पी०)] तिट्ठस अन्तलिक्खे। 
रक्खाय मे [मं (सी०)] त्वं विहितो नुसज्ज, उदाह मे चेतयसे [वायमसे (सी० स्या०)] वधाय॥ 


९८६.दूतो अहं राजिध रकखसानं, वधाय तुय्हं पहितोहमस्मि। 
इन्दो च तं रक्खति देवराजा, तेनुत्तमङ्गं न ते [न हि (क० सी० पी०), ते न (क०)] फालयामि॥ 


१८७ सचे च मं रक्खति देवराजा, देवानमिन्दो मघवा सुजम्पति। 
कामं पिसाचा विनदन्तु सब्बे, न सन्तसे रक्खसिया पजाय॥ 


१८८.कामं कन्दन्तु [कन्तन्तु (क०), कण्डन्तु (स्या०)] कुम्भण्डा, सब्बे पंसुपिसाचका । 
नालं पिसाचा युद्धाय, महती सा विभिसिकाति [विभेसिकाति (स्या०), विहेसिकाति (पी०)]॥ 


अयकूटजातकं सत्तमं । 

३४८. अरञ्ञजातकं (४-५-८) 


१८९.अरञ्जा गाममागम्म, किंसीलं किंवतं अहं। 
पुरिसं तात सेवेय्यं, तं मे अक्खाहि पुच्छितो॥ 


१९०.यो तं विस्सासये तात, विस्सासञ्च खमेय्य ते। 
सुस्सूसी च तितिकखी च, तं भजेहि इतो [तं भजेय्यासितो (क०)] गतो॥ 


१९१. यस्स कायेन वाचाय, मनसा नत्थि दुक्कटं । 
उरसीव पतिट्टाय, तं भजेहि इतो गतो॥ 


१९२.हलिद्दिरागं कपिचित्तं, पुरिसं रागविरागिनं । 
तादिसं तात मा सेवि, निम्मनुस्सम्पि चे सियाति॥ 


अरञ्जजातकं अद्ठुमं । 
३४९. सन्धिभेदजातकं (४-५-९) 


१९३.नेव इत्थीसु सामञ्ञं, नापि भक्खेसु सारथि। 
अथस्स सन्धिभेदस्स, पस्स याव सुचिन्तितं॥ 


१९४ .असि तिक्खोव मंसम्हि, पेसुञ्ञं परिवत्तति। 
यत्थूसभञ्च सीहञ्च, भक्खयन्ति मिगाधमा॥ 


१९५ इमं सो सयनं सेति, यमिमं [ययिमं (सी० पी०), यिमं (क०)] पस्ससि सारथि। 
यो वाचं सन्धिभेदस्स, पिसुणस्स निबोधति॥ 


१९६.ते जना सुखमेधन्ति, नरा सग्गगतारिव। 
ये वाचं सन्धिभेदस्स, नावबोधन्ति सारथीति॥ 


सन्धिभेदजातकं नवमं | 
३५०. देवतापञ्हजातकं (४-५-९०) 


१९७हन्ति हत्थेहि पादेहि, मुखञ्च परिसुम्भति। 
स वे राज पियो होति, कं तेन त्वाभिपस्ससि [मभिपस्ससि (सी०)]॥ 


९९८.अक्कोसति यथाकामं, आगमञ्चस्स इच्छति । 
स वे राज पियो होति, क॑ तेन त्वाभिपस्ससि॥ 

१९९. अब्भक्खाति अभूतेन, अलिकेनाभिसारये। 
स वे राज पियो होति, क॑ तेन त्वाभिपस्ससि॥ 


२००हरं अन्नञ्च पानञ्च, वत्थसेनासनानि च। 
अञ्जदत्थुहरा सन्ता, ते वे राज पिया होन्ति। 
कं तेन त्वाभिपस्ससीति॥ 


देवतापञ्हजातकं दसमं । 
चूळकुणालवग्गो पञ्चमो। 
तस्सुद्दानं ८ 


नरानं असक्खिवसिम्हवरो, नीलियमग्गिवरञ्च पुन । 
पुन रसायसकूटवरो, तथारञ्ञ सारथि हन्ति दसाति॥ 


अथ वग्गुद्दानं - 


कालिङ्गं [विवरं (बहूसु)] पुचिमन्दञ्च, कुटिदूसक कोकिला [कुटिदूसं बहुभाणकं (बहूसु)] । 
चूळकुणालवग्गो सो, पञ्चमो सुप्पकासितोति॥ 


चतुक्कनिपातं निट्टितं । 


५. पञ्चकनिपातो 
१. मणिकुण्डलवग्गो 
३५९. मणिकुण्डलजातकं (५-९-९) 


१. जीनो रथस्सं मणिकुण्डले च, पृत्ते च दारे च तथेव जीनो। 
सब्बेसु भोगेसु असेसकेसु [असेसितेसु (सी० पी), असेसिकेसु (क०)], कस्मा न सन्तप्पसि सोककाले॥ 


२. पुब्बेव मच्चं विजहन्ति भोगा, मच्चो वा ते [च ने (पी०), धने (क०)] पुब्बतरं जहाति। 
असस्सता भोगिनो कामकामि, तस्मा न सोचामहं सोककाले॥ 


३. उदेति आपूरति वेति [पूरेति खीयति (स्या०)] चन्दो, अत्थं तपेत्वान [अन्धं तपेत्वान (क०), अत्थङ्गमेत्वान 
(स्या०), एत्थ “तपेत्वान अत्थं पलेती”ति सम्बन्धो] पलेति सूरियो। 
विदिता [विजिता (स्या०)] मया सत्तुक लोकधम्मा, तस्मा न सोचामहं सोककाले॥ 

४. अलसो गिही कामभोगी न साधु, असञ्जतो पब्बजितो न साधु। 
राजा न साधु अनिसम्मकारी, यो पण्डितो कोधनो तं न साधु॥ 


५. निसम्म खत्तियो कयिरा, नानिसम्म दिसम्पति। 
निसम्मकारिनो राज [रञ्ञो (सी० स्या०)], यसो कित्ति च वड़्तीति॥ 


मणिकुण्डलजातकं पठमं । 
३५२. सुजातजातकं (५-९-२) 


६. किं नु सन्तरमानोव, लायित्वा हरितं तिणं । 
खाद खादाति लपसि, गतसत्तं जरग्गवं॥ 


७. नहि अन्नेन पानेन, मतो गोणो समुड॒हे । 
त्वञ्च तुच्छं विलपसि, यथा तं दुम्मती तथा॥ 


८. तथेव तिट्ठति सीसं, हत्थपादा च वालधि । 
सोता तथेव तिइन्ति [सो तात तथेव तिट्ठति (क०)], मञ्ञे गोणो समुटुहे॥ 


९. नेवय्यकस्स सीसञ्च [सीसं वा (सी० स्या० पी०)], हत्थपादा च दिस्सरे। 
रुदं मत्तिकथूपस्मि, ननु त्वञ्ञेव दुम्मति॥ 


९०. आदित्तं वत मं सन्तं, घतसित्तंव पावकं । 
वारिना विय ओसिञ्चं [ओसिञ्चि (क०)], सब्बं निब्बापये दरं॥ 


११. अब्बही [अब्बूळहं (सी० स्या०), अब्भूळहं (क०)] वत मे सल्लं, यमासि हदयस्सितं [सोकं हदयनिस्सितं (सी० 
स्या०)]। 
यो मे सोकपरेतस्स, पितु सोकं अपानुदि॥ 


९२. सोहं अब्बूळहसल्लोस्मि, वीतसोको अनाविलो। 
न सोचामि न रोदामि, तव सुत्वान माणव॥ 


१३. एवं करोन्ति सप्पञ्ञा, ये होन्ति अनुकम्पका। 
विनिवत्तेन्ति सोकम्हा, सुजातो पितरं यथाति॥ 


सुजातजातकं दुतियं | 


३५३. वेनसाखजातकं (५-१-३) 

१४. नयिदं निच्चं भवितब्बं ब्रह्मदत्त, खेमं सुभिकखं सुखता च काये। 
अत्थच्चये मा अह॒ सम्पमूळहो, भिन्नप्लवो सागरस्सेव मज्झे॥ 


१५. यानि करोति पुरिसो, तानि अत्तनि पस्सति। 
कल्याणकारी कल्याणं, पापकारी च पापकं । 
यादिसं वपते बीजं, तादिसं हरते फलं॥ 


१६. इदं तदाचरियवचो, पारासरियो यदब्रवि । 
मा सु [मा स्सु (सी० स्या० पी०)] त्वं अकरि पापं, यं त्वं पच्छा कतं तपे॥ 


९७. अयमेव सो पिङ्गिय [सो पिङ्गियो (स्या०), सोपि भिय्यो (क०)] वेनसाखो, [धोनसाखो (क० सी० पी०)] यम्हि 
घातयि खत्तियानं सहस्सं । 
अलङ्कते चन्दनसारानुलित्ते, तमेव दुक्खं पच्चागतं ममं॥ 


१८. सामा च [सामापि (सी० स्या०)] खो चन्दनलित्तगत्ता [गत्ती (क० सी० स्या० पी०)], लड्डीव सोभञ्जनकस्स 
उग्गता। 
अदिस्वा [अदिस्वाव (सी०)] कालं करिस्सामि उब्बरिं, तं मे इतो दुखतरं भविस्सतीति॥ 


वेनसाखजातकं [धोनसाखजातकं (क० सी० पी०)] ततियं । 
३५४. उरगजातक (५-१-४) 


१९. उरगोव तचं जिण्णं, हित्वा गच्छति सं तनुं। 
एवं सरीरे निब्भोगे, पेते कालङ्कते सति॥ 


२०. डय्हमानो न जानाति, जातीनं परिदेवितं । 
तस्मा एतं न सोचामि, गतो सो तस्स या गति॥ 


२१. अनव्हितो ततो आगा, अननुञ्ञातो [नानुञ्ञातो (क०)] इतो गतो। 
यथागतो तथा गतो, तत्थ का परिदेवना ॥ 


२२. डय्हमानो न जानाति, जातीनं परिदेवितं । 
तस्मा एतं न सोचामि, गतो सो तस्स या गति॥ 


२३. सचे रोदे किसा [किसी (पी०)] अस्सं, तस्सा मे कि फलं सिया। 
जातिमित्तसुहज्जानं, भिय्यो नो अरती सिया॥ 


२४. डय्हमानो न जानाति, जातीनं परिदेवितं । 

तस्मा एतं न सोचामि, गतो सो तस्स या गति॥ 


२५. यथापि दारको चन्द, गच्छन्तमनुरोदति । 
एवं सम्पदमेवेतं, यो पेतमनुसोचति॥ 


२६. डय्हमानो न जानाति, जातीनं परिदेवितं । 
तस्मा एतं न सोचामि, गतो सो तस्स या गति॥ 


२७. यथापि उदककुम्भो, भिन्नो अप्पटिसन्धियो। 
एवं सम्पदमेवेतं, यो पेतमनुसोचति॥ 


२८. डय्हमानो न जानाति, जातीनं परिदेवितं । 
तस्मा एतं न सोचामि, गतो सो तस्स या गतीति॥ 


उरगजातकं चतुत्थं 
३५५. घटजातकं (५-९-५) 


२९. अज्जे सोचन्ति रोदन्ति, अञ्ञे अस्सुमुखा जना। 
पसन्नमुखवण्णोसि, कस्मा घट [घत (सी० पी०)] न सोचसि॥ 


३०. नाब्भतीतहरो सोको, नानागतसुखाबहो। 
तस्मा धङ्क [बंक (पी०)] न सोचामि, नत्थि सोके दुतीयता [सोको दुतीयका (क०)]॥ 


३१. सोच पण्डु किसो होति, भत्तञ्चस्स न रुच्चति। 
अमित्ता सुमना होन्ति, सल्लविद्भस्स रुप्पतो॥ 


३२. गामे वा यदि वारञ्ञे, निन्ने वा यदि वा थले। 
ठितं मं नागमिस्सति, एवं दिट्ुपदो अहं॥ 


३३. यस्सत्ता नालमेकोव, सब्बकामरसाहरो। 
सब्बापि पथवी तस्स, न सुखं आवहिस्सतीति॥ 


घटजातकं पञ्चमं । 
३५६. कोरण्डियजातकं (५-९-६) 


३४. एको अरञ्जे गिरिकन्दरायं, पग्गय्ह पग्गय्ह सिलं पवेच्छसि [पवेज्झसि (स्या० सी० अट्ठ०)]। 
पुनप्पुनं सन्तरमानरूपो, कोरण्डिय [कारण्डिय (सी० स्या० पी०)] को नु तव यिधत्थो॥ 

३५. अहञ्हिमं सागर सेवितन्तं, समं करिस्सामि यथापि पाणि । 
विकिरिय सानूनि च पब्बतानि च, तस्मा सिलं दरिया पक्खिपामि॥ 


३६. नयिमं महिं अरहति पाणिकप्पं, समं मनुस्सो करणाय मेको । 
मञ्जामिमञ्ञेव दरिं जिगीसं [जिगिंसं (सी० स्या० पी०)], कोरण्डिय हाहसि [हायसि (स्या० क०)] जीवलोकं॥ 


३७. सचे अहं [अयं (सी० स्या० पी०)] भूतधरं न सक्का [सक्को (स्या० क०)], समं मनुस्सो करणाय मेको । 
एवमेव त्वं ब्रह्मे इमे मनुस्से, नानादिड्टिके नानयिस्ससि ते [ने (क०)]॥ 


३८. सङ्कित्तरूपेन भवं ममत्थं, अक्खासि कोरण्डिय एवमेतं । 
यथा न सक्का पथवी समायं, कत्तुं मनुस्सेन तथा मनुस्साति॥ 


कोरण्डियजातकं छट्ं । 
३५७. लटुकिकजातकं (५-१-७) 


३९. वन्दामि तं कुञ्जर सट्डिहायनं, आरञ्जकं यूथपति यसस्सिं। 
पक्खेहि तं पञ्जलिकं करोमि, मा मे वधी पुत्तके दुब्बलाय॥ 


४०. वन्दामि तं कुञ्जर एकचारिं, आरञ्जकं पब्बतसानुगोचरं । 
पक्खेहि तं पञ्जलिकं करोमि, मा मे वधी पुत्तके दुब्बलाय । 


४१. वमिस्सामि ते लटुकिके पृत्तकानि, कि मे तुबं काहसि दुब्बलासि । 
सतं सहस्सानिपि तादिसीनं, वामेन पादेन पपोथयेस्यं ॥ 


४२. न हेव सब्बत्थ बलेन किच्चं, बलञ्हि बालस्स वधाय होति । 
करिस्सामि ते नागराजा अनत्थं, यो मे वधी पृत्तके दुब्बलाय॥ 


४३. काकञ्च पस्स लटुकिकं, मण्डूकं नीलमक्खिकं । 
एते नागं अघातेसुं, पस्स वेरस्स बेरिनं । 
तस्मा हि वेरं न कयिराथ, अप्पियेनपि केनचीति॥ 


लटुकिकजातकं सत्तमं। 
३५८. चूळधम्मपालजातकं (५-२-८) 


४ ४. अहमेव दूसिया भूनहता, रञ्जो महापतापस्स। 
एतं मुञ्चतु धम्मपालं, हत्थे मे देव छेदेहि॥ 

४५. अहमेव दूसिया भूनहता, रञ्जो महापतापस्स। 
एतं मुञ्चतु धम्मपालं, पादे मे देव छेदेहि॥ 


४६. अहमेव दूसिया भूनहता, रञ्जो महापतापस्स। 
एतं मुञ्चतु धम्मपालं, सीसं मे देव छेदेहि॥ 


४७. न हि [नह (सी० स्या० पी०) एत्थ ह-कारो खेदे] नूनिमस्स रञ्ञो, मित्तामच्चा च विज्जरे सुहदा। 
ये न वदन्ति राजानं, मा घातयि ओरसं पृत्तं॥ 


४८. न हि [नह (सी० स्या० पी०) एत्थ ह-कारो खेदे] नूनिमस्स रञ्जो, जाती मित्ता च विज्जरे सुहदा । 
ये न वदन्ति राजानं, मा घातयि अत्रजं पुत्तं॥ 


(0 


न्छै 


. चन्दनसारानुलित्ता, बाहा छिज्जन्ति धम्मपालस्स । 
दायादस्स पथब्या, पाणा मे देव रुज्झन्तीति॥ 


चूळधम्मपालजातकं अट्टमं। 
३५९. सुवण्णमिगजातकं (५-९-९) 


५०. विक्कम रे हरिपाद [महामिग (सी० स्या० पी०)], विक्कम रे महामिग [हरीपद (सी० स्या० पी०)]। 
छिन्द वारत्तिकं पासं, नाहं एका वने रमे॥ 


५९. विक्कमामि न पारेमि, भूमि सुम्भामि वेगसा। 
दळहो वारत्तिको पासो, पादं मे परिकन्तति॥ 


५२. अत्थरस्सु पलासानि, असिं निब्बाह लुद्दक । 
पठमं मं वधित्वान, हन पच्छा महामिगं॥ 


५३. न मे सुतं वा दिइं वा, भासन्ति मानुसिं मिगि [न मे सुता वा दिट्ठा वा, भासन्ती मानुसि मिगी (टीका)]। 
त्वञ्च भद्दे सुखी होहि, एसो चापि महामिगो॥ 


५४. एवं लुद्दक नन्दस्सु, सह सब्बेहि जातिभि। 
यथाहमज्ज नन्दामि, मुत्तं दिस्वा महामिगन्ति॥ 


सुबण्णमिगजातकं नवमं । 
३६०. सुयोनन्दीजातकं (५-१-१०) 


५५. वाति गन्धो तिमिरानं, कुसमुद्दो च [व (स्या० पी०)] घोसवा। 

दूरे इतो सुयोनन्दी [इतो हि सुसन्दी (सी० स्या०), इतोपि सुस्सोन्दी (पी०)], तम्बकामा तुदन्ति मं॥ 


५६. कथं समुद्दमतरि, कथं अद्दक्खि सेदुमं [सेरुमं (सी० स्या० पी०)]। 
कथं तस्सा च तुय्हञ्च, अहु सग्ग [अग्ग (सी० स्या०)] समागमो॥ 


५७. कुरुकच्छा [भरुकच्छा (सी० स्या० पी०)] पयातानं, वाणिजानं धनेसिनं । 
मकरेहि अभिदा [मकरेहिब्मिदा (सी०), मकरेहि'भिदा (स्या०), मकरेहि भिन्ना (पी०)] नावा, 
फलकेनाहमप्लवि॥ 


५८. सा मं सण्हेन मुदुना, निच्चं चन्दनगन्धिनी । 
अङ्गेन [अङ्केन (पी० क०)] उद्धरी भद्दा, माता पुत्तंव ओरसं॥ 


५९. सा मं अन्नेन पानेन, वत्थेन सयनेन च। 
अत्तनापि च मन्दक्खी, एवं तम्ब विजानाहीति॥ 


सुयोनन्दीजातकं दसमं । 
मणिकुण्डलवग्गो पठमो । 
तस्सुद्दानं - 


अथ जिनवरो हरितं तिणको, अथ भिन्नप्लवो उरगोव घटो। 
दरिया पुन कुञ्जर भूनहता, मिगमुत्तमसग्गवरेन दसाति॥ 


२. वण्णारोहवग्गो 
३६१. वण्णारोहजातकं (५-२-९) 


६०. वण्णारोहेन जातिया, बलनिककमनेन च। 
सुबाहु न मया सेय्यो, सुदाठ इति भाससि॥ 


६९. वण्णारोहेन जातिया, बलनिक्कमनेन च। 
सुदाठो न मया सेय्यो, सुबाहु इति भाससि॥ 


६२. एवं चे मं विहरन्तं, सुबाहु सम्म दुब्भसि । 
न दानाहं तया सद्भि, संवासमभिरोचये॥ 


६३. यो परेसं वचनानि, सद्दहेय्य [सद्दहेथ (सी० स्या० पी०)] यथातथं । 
खिप्पं भिज्जेथ मित्तस्मिं, वेरञ्च पसवे बहुं ॥ 

६४. न सो मित्तो यो सदा अप्पमत्तो, भेदासङ्की रन्धमेवानुपस्सी । 
यस्मिञ्च सेती उरसीव पृत्तो, स वे मित्तो यो अभेज्जो परेहीति॥ 


वण्णारोहजातकं पठमं । 
३६२. सीलवीमंसजातकं (५-२-२) 


६५. सीलं सेय्यो सुतं सेय्यो, इति मे संसयो अहु। 
सीलमेव सुता सेय्यो, इति मे नत्थि संसयो॥ 


६६. मोघा जाति च वण्णो च, सीलमेव किरुत्तमं 
सीलेन अनुपेतस्स, सुतेनत्थो न विज्जति॥ 


६७. खत्तियो च अधम्मड्ठो, वेस्सो चाधम्मनिस्सितो। 
ते परिच्चज्जुभो लोके, उपपज्जन्ति दुग्गति॥ 


६८. खत्तिया ब्राह्मणा वेस्सा, सुद्दा चण्डालपुक्कुसा । 
इध धम्मं चरित्वान, भवन्ति तिदिवे समा॥ 


६९. न वेदा सम्परायाय, न जाति नापि [नोपि (पी०)] बन्धवा। 
सकञ्च सीलं संसुद्धं, सम्परायाय सुखाय चाति [सुखावहन्ति (सी० स्या०)]॥ 


सीलवीमंसजातकं दुतियं । 
३६३. हिरिजातकं (५-२-३) 


७०. हिरिं तरन्तं विजिगुच्छमानं, तवाहमस्मी इति भासमानं । 
सेय्यानि कम्मानि अनादियन्तं, नेसो ममन्ति इति नं विजञ्ञा॥ 


७१. यञ्हि कयिरा तञ्हि वदे, यं न कयिरा न तं वदे। 
अकरोन्तं भासमानं, परिजानन्ति पण्डिता ॥ 


७२. न सो मित्तो यो सदा अप्पमत्तो, भेदासङ्की रन्धमेवानुपस्सी। 
यस्मिञ्च सेती उरसीव पृत्तो, स वे मित्तो यो अभेज्जो परेहि॥ 


७३. पामोज्जकरणं ठानं, पसंसावहनं सुखं । 
फलानिसंसो भावेति, वहन्तो पोरिसं धुरं॥ 


७४. पविवेकरसं पित्वा, रसं उपसमस्स च। 

निहरो होति निष्पापो, धम्मप्पीतिरसं पिवन्ति॥ 
हिरिजातकं ततियं। 
३६४. खज्जोपनकजातकं (५-२-४) 


७५. को नु सन्तम्हि पज्जोते, अग्गिपरियेसनं चरं । 
अद्दकिखि रत्ति [रत्ति (स्या०)] खज्जोतं, जातवेदं अमञ्ञथ॥ 


७६. स्वस्स गोमयचुण्णानि, अभिमत्थं तिणानि च। 
विपरीताय सञ्जाय, नासक्खि पज्जलेतवे॥ 


७७. एवम्पि अनुपायेन, अत्थं न लभते मिगो [मूगो (स्या०)]। 
विसाणतो गवं दोहं, यत्थ खीरं न विन्दति॥ 


७८. विविधेहि उपायेहि, अत्थं पप्पोन्ति माणवा। 
निग्गहेन अमित्तानं, मित्तानं पग्गहेन च॥ 


७९. सेनामोक्खपलाभेन [सेनी मोक्खूपलाभेन (स्या०)], बल्लभानं नयेन च। 
जगति जगतिपाला, आवसन्ति वसुन्धरन्ति॥ 


खज्जोपनकजातकं चतुत्थं । 
३६५. अहितुण्डिकजातकं (५-२-५) 


८०. धुत्तोम्हि सम्म सुमुख, जूते अकखपराजितो। 
हरेहि [सेवेहि (पी०)] अम्बपक्कानि, वीरियं ते भक्खयामसे॥ 


८१. अलिकं वत मं सम्म, अभूतेन पसंससि। 
को ते सुतो वा दिट्ठो वा, सुमुखो नाम मक्कटो॥ 


८२. अज्जापि मे तं मनसि [ते मं सरसि (क०)], यं मं त्वं अहितुण्डिक । 
धज्ञापणं पविसित्वा, मत्तो [मुत्तो (क०)] छातं हनासि मं॥ 


८३. ताहं सरं दुकखसेय्यं, अपि रज्जम्पि कारये । 
नेवाहं याचितो दज्जं, तथा हि भयतज्जितो॥ 


८४. यञ्च जञ्जा कुले जातं, गब्भे तित्तं अमच्छरि । 
तेन सखिञ्च मित्तञ्च, धीरो सन्धातुमरहतीति॥ 

अहितुण्डिकजातकं पञ्चमं । 
३६६. गुम्बियजातकं (५-२-६) 


मधुवण्णं मधुरसं, मधुगन्धं विसं अहु। 
गुम्बियो घासमेसानो, अरञ्जे ओदही विसं॥ 

मधु इति मञ्जमाना [मधूति मञ्जमानाय (क०)], ये तं विसमखादिसुं [विसमसायिसुं (सी० स्या०)] | 


तेसं तं कटुकं आसि, मरणं तेनुपागमुं॥ 


ये च खो पटिसङ्काय, विसं तं परिवज्जयुं। 
ते आतुरेसु सुखिता, डस्हमानेसु निब्बुता॥ 


एवमेव मनुस्सेसु, विसं कामा समोहिता। 
आमिसं बन्धनञ्चेतं, मच्चुवेसो [पच्चुवसो (सी० स्या०)] गुहासयो॥ 


एवमेव इमे कामे, आतुरा परिचारिके [परिचारके (क०)]। 
ये सदा परिवज्जेन्ति, सङ्गं लोके उपच्चगुन्ति॥ 


गुम्बियजातकं छट्ं । 


३६७. साळियजातकं (५-२-७) 


. य्वायं साळिय [सालिय (सी० स्या० पी०), साळिक (?)] छापोति, कण्हसप्पं अगाहयि। 


तेन सप्पेनयं दट्टो, हतो पापानुसासको॥ 


अहन्तार [अहनन्त (पी०), अहरन्त (?)] महन्तारं, यो नरो हन्तुमिच्छति । 
एवं सो निहतो सेति, यथायं पुरिसो हतो॥ 


अहन्तार [अहनन्त (सी० स्या० पी०), अहरन्त (?)] मघातेन्तं, यो नरो हन्तुमिच्छति । 
एवं सो निहतो सेति, यथायं पुरिसो हतो॥ 


यथा पंसुमुट्टिं पुरिसो, पटिवातं पटिक्खिपे । 
तमेव सो रजो हन्ति, तथायं पुरिसो हतो॥ 


यो अप्पदुडुस्स नरस्स दुस्सति, सुद्धस्स पोसस्स अनङ्गणस्स। 
तमेव बालं पच्चेति पापं, सुखुमो रजो पटिवातंव खित्तोति॥ 


साळियजातकं सत्तमं। 

३६८. तचसारजातकं (५-२-८) 


९५. अमित्तहत्थत्थगता [हत्थत्तगता (कत्थचि, सी० निय्य)], तचसारसमप्पिता। 
पसन्नमुखवण्णात्थ, कस्मा तुम्हे न सोचथ॥ 


९६. न सोचनाय परिदेवनाय, अत्थोव लब्भो [अत्थो च लब्भा (सी० स्या०), अत्थोध लब्भा (अ० नि० ५.४८)] 
अपि अप्पकोपि। 
सोचन्तमेनं दुखितं विदित्वा, पच्चत्थिका अत्तमना भवन्ति॥ 


९७. यतो च खो पण्डितो आपदासु, न वेधती अत्थविनिच्छयञ्ञू। 
पच्चत्थिकास्स [पच्चत्थिका ते (क०)] दुखिता भवन्ति, दिस्वा मुखं अविकारं पुराणं॥ 


९८. जप्पेन मन्तेन सुभासितेन, अनुप्पदानेन पवेणिया वा। 
यथा यथा यत्थ लभेथ अत्थं, तथा तथा तत्थ परक्कमेय्य॥ 


९९. यतो च जानेय्य अलब्भनेय्यो, मया व [मया वा (स्या० क०)] अञ्जेन वा एस अत्थो। 
असोचमानो अधिवासयेय्य, कम्मं दळहं किन्ति करोमि दानीति॥ 


तचसारजातकं अद्म । 
३६९. मित्तविन्दकजातक (५-२-९) 


९००.क्याहं देवानमकरं, किं पापं पकतं मया। 
यं मे सिरस्मिं ओहच्च [उहच्च (क०), उहच्च (पी०)], चक्कं भमति मत्थके॥ 


१०१. अतिक्कम्म रमणकं, सदामत्तञ्च दूभकं | 
ब्रह्मत्तरञ्च पासादं, केनत्थेन इधागतो॥ 


९०२.इतो बहुतरा भोगा, अत्र मञ्ञे भविस्सरे। 
इति एताय सञ्ञाय, पस्स मं ब्यसनं गतं॥ 


९०३.चतुब्मि अट्ठज्झगमा, अट्ठटाहिपि च [अट्टाहि चापि (सी० स्या०), अट्टाभि चापि (क०)] सोळस। 
सोळसाहि च बात्तिस, अत्रिच्छं चक्कमासदो। 


इच्छाहतस्स पोसस्स, चक्कं भमति मत्थके॥ 


१०४ उपरिविसाला दुप्पूरा, इच्छा विसटगामिनी [उपरि विसालं दुप्पूरं, इच्छाविसदगामिनी (सी०)]। 
ये च तं अनुगिज्झन्ति, ते होन्ति चक्कधारिनोति॥ 

मित्तविन्दकजातकं नवमं । 
३७०. पलासजातक (५-२-१०) 


१०५ हंसो पलासमवच, निग्रोधो सम्म जायति। 
अङ्कस्मिं [अङ्गस्मि (क०)] ते निसिन्नोव, सो ते मम्मानि छेच्छति [छिज्जति (क०)]॥ 


१०६.वड्तामेव [वद्धितमेव (क०)] निग्रोधो, पतिट्ठस्स भवामहं । 
यथा पिता च माता च [पिता वा माता वा (पी०), माता वा पिता वा (क०)], एवं मे सो भविस्सति॥ 


१०७यं त्वं अङ्कस्मि वड़ेसि, खीररुक्खं भयानकं । 
आमन्त खो तं गच्छाम, वुड्डि मस्स न रुच्चति॥ 


१०८.इदानि खो मं भायेति, महानेरुनिदस्सनं । 
हंसस्स अनभिञ्ञाय, महा मे भयमागतं॥ 


९०९.न तस्स वुडि कुसलप्पसत्था, यो वड्डमानो घसते पतिट्ं। 
तस्सूपरोधं परिसङ्कमानो, पतारयी मूलवधाय धीरोति॥ 


पलासजातकं दसमं । 
वबण्णारोहवग्गो दुतियो [इमस्सुद्दानं ततियवग्गपरियोसाने भविस्सति] । 
३. अड्डवग्गो 
३७१. दीघीतिकोसलजातकं (५-३-९) 


११०.एवंभूतस्स ते राज, आगतस्स वसे [वसो (पी० क०)] मम। 
अत्थि नु कोचि परियायो, यो तं दुक्खा पमोचये॥ 


१११. एवंभूतस्स मे तात, आगतस्स वसे तव। 
नत्थि नो कोचि परियायो, यो मं दुक्खा पमोचये॥ 


११२. नाञ्ञं सुचरितं राज, नाञ्ञं राज सुभासितं । 
तायते मरणकाले, एवमेवितरं धनं॥ 


११३. अक्कोच्छि मं अवधि मं, अजिनि मं अहासि मे। 
ये च तं उपनय्हन्ति, वेरं तेसं न सम्मति॥ 

११४ .अक्कोच्छि मं अवधि मं, अजिनि मं अहासि मे। 
ये च तं नुपनय्हन्ति, वेरं तेसूपसम्मति॥ 


११५.न हि वेरेन वेरानि, सम्मन्तीध कुदाचनं । 
अवेरेन च सम्मन्ति, एस धम्मो सनन्तनोति॥ 


दीघीतिकोसलजातकं पठमं । 
३७२. मिगपोतकजातकं (५-३-२) 


११६. अगारा पच्चुपेतस्स, अनगारस्स ते सतो। 
समणस्स न तं साधु, यं पेतमनुसोचसि॥ 


११७.संवासेन हवे सक्क, मनुस्सस्स मिगस्स वा। 
हदये जायते पेमं, न तं सक्का असोचितुं॥ 


११८.मतं मरिस्सं रोदन्ति, ये रुदन्ति लपन्ति च। 
तस्मा त्वं इसि मा रोदि, रोदितं मोघमाहु सन्तो॥ 


११९. रोदितेन हवे ब्रह्मे, मतो पेतो समुटुहे । 
सब्बे सङ्गम्म रोदाम, अञ्ञमञ्ञस्स जातके ॥ 


९२०.आदित्तं वत मं सन्तं, घतसित्तंव पावकं । 
वारिना विय ओसिञ्चं, सब्बं निब्बापये दरं॥ 


१२१. अब्बहि वत मे सल्लं, यमासि हदयस्सितं । 
यो मे सोकपरेतस्स, पुत्तसोकं अपानुदि॥ 


१२२.सोहं अब्बूळहसल्लोस्मि, वीतसोको अनाविलो। 
न सोचामि न रोदामि, तव सुत्वान बासवाति॥ 


मिगपोतकजातकं दुतियं । 
३७३. मूसिकजातकं (५-३-३) 


९२३.कुहिं गता कत्थ गता, इति लालप्पती जनो। 
अहमेवेको जानामि, उदपाने मूसिका हता॥ 


९१२४ यञ्चेतं [यथेतं (पी०), यवेतं (क०), यमेतं (कत्थचि)] इति चीति च, गद्रभोव निवत्तसि। 

उदपाने मूसिकं हन्त्वा, यवं भक्खेतुमिच्छसि॥ 


१२५.दहरो चासि दुम्मेध, पठमुप्पत्तिको [पठमुप्पत्तितो (सी० पी०)] सुसु । 
दीघञ्चेतं [दीघमेतं (पी०)] समासज्ज [समापज्ज (स्या क०)], न ते दस्सामि जीवितं॥ 


१२६.नान्तलिक्खभवनेन, नाङ्गपृत्तपिनेन [नाङ्गपुत्तसिरेन (सी० स्या० पी०)] वा। 
पृत्तेन हि पत्थयितो, सिलोकेहि पमोचितो॥ 


१२७ सब्बं सुतमधीयेथ, हीनमुक्कट्ठमज्झिमं । 
सब्बस्स अत्थं जानेय्य, न च सब्बं पयोजये। 
होति तादिसको कालो, यत्थ अत्थावहं सुतन्ति॥ 


मूसिकजातकं ततियं । 
३७४. चूळधनुग्गहजातकं (५-३-४) 


१२८.सब्बं भण्डं समादाय, पारं तिण्णोसि ब्राह्मण । 
पच्चागच्छ लहुं खिप्पं, मम्पि तारेहि दानितो [दानिभो (स्या०)]॥ 


१२९.असन्थुतं मं चिरसन्थुतेन, निमीनि भोती अद्भुवं धुवेन । 
मयापि भोती निमिनेय्य अज्जं, इतो अहं दूरतरं गमिस्सं॥ 


१३०.कायं एळगलागुम्बे [एळगणगुम्बे (क०)], करोति अहुहासियं । 
नयीध नच्चगीतं वा [नयिध नच्चं वा गीतं वा (सी० स्या० पी०)], ताळं वा सुसमाहितं । 
अनम्हिकाले [अनम्हकाले (पी०)] सुसोणि [सुस्सोणि (सी० स्या० पी०)], कि नु जग्घसि सोभने [सोभणे (पी० 
क०)]॥ 


१३१.सिङ्गाल बाल दुम्मेध, अप्पपञ्ञोसि जम्बुक । 
जीनो मच्छञ्च पेसिञ्च, कपणो विय झायसि॥ 


१३२.सुदस्सं वज्जमज्जेसं, अत्तनो पन दुइसं । 
जीना पतिञ्च जारञ्च, मज्जे त्वञ्ञेव [मम्पि त्वज्जेव (सी० स्या०), त्वम्पि मज्जेव (पी०)] झायसि॥ 


१३३.एवमेतं मिगराज, यथा भाससि जम्बुक । 
सा नूनाहं इतो गन्त्वा, भत्तु हेस्सं वसानुगा॥ 


१३४ यो हरे मत्तिकं थालं, कंसथालम्पि सो हरे। 
कतञ्चेव [कतंयेव (सी० स्या० पी०)] तया पापं, पुनपेबं करिस्ससीति॥ 

चूळधनुग्गहजातकं चतुत्थं । 
३७५. कपोतजातकं (५-३-५) 


१३५ इदानि खोम्हि सुखितो अरोगो, निक्कण्टको निप्पतितो कपोतो । 
काहामि दानी हदयस्स तुट्टि, तथाहिमं मंससाकं बलेति॥ 


१३६.कायं बलाका सिखिनो, चोरी लङ्किपितामहा। 
ओरं बलाके आगच्छ, चण्डो मे वायसो सखा॥ 


१३७.अलज्हि ते जग्धिताये, ममं दिस्वान एदिसं । 
विलूनं सूदपृत्तेन, पिट्ठमण्डेन [पिट्ठमद्देन (सी० स्या० पी०)] मक्खितं॥ 


१३८ .सुन्हातो सुविलित्तोसि, अन्नपानेन तप्पितो। 
कण्ठे च ते वेळुरियो, अगमा नु कजङ्गलं॥ 


१३९.मा ते मित्तो अमित्तो वा, अगमासि कजङ्गलं । 
पिञ्छानि तत्थ लायित्वा, कण्ठे बन्धन्ति वड्नं॥ 


९४०पुनपापज्जसी सम्म, सीलञ्हि तव तादिसं। 
न हि मानुसका भोगा, सुभुञ्जा होन्ति पक्खिनाति॥ 


कपोतजातकं पञ्चमं । 
अड्डवग्गो ततियो। 
तस्सुद्दानं - 


अथ वण्ण ससील हिरि लभते, सुमुखा विस साळियमित्तवरो। 
अथ चक्क पलास सराज सतो, यव बाल कपोतक पन्नरसाति॥ 


अथ वग्गुद्दानं - 


जीनञ्च वण्णं असमंवगुप्परि, सुदेसिता जातकन्ति सन्ति वीसति [जातक पञ्चवीसति (?)]। 
महेसिनो ब्रह्मचरित्तमृत्त-मवोच गाथा अत्थवती सुब्यञ्जनाति॥ 


पञ्चकनिपातं निद्टितं । 


६. छक्कनिपातो 

९. अवारियवग्गो 
३७६. अवारियजातकं (६-१-९) 


१. मासु कुज्झ भूमिपति, मासु कुज्झ रथेसभ। 
कुद्धं अप्पटिकुज्झन्तो, राजा रइस्स पूजितो॥ 


२. गामे वा यदि वारञ्ञे, निन्ने वा यदि वा थले। 
सब्बत्थ अनुसासामि, मासु कुज्झ [मास्सु कुञ्झि (सी० पी०)] रथेसभ॥ 


३. अवारियपिता नाम, अहु गङ्गाय नाविको। 
पुब्बे जनं तारेत्वान, पच्छा याचति वेतनं । 
तेनस्स भण्डनं होति, न च भोगेहि वडति॥ 


४. अतिण्णंयेव याचस्सु, अपारं तात नाविक। 
अञ्जो हि तिण्णस्स मनो, अञ्ञो होति पारेसिनो [तरेसिनो (सी० पी०), तिरेसिनो (स्या०)]॥ 


५. गामे वा यदि वारञ्गे, निन्ने वा यदि वा थले। 
सब्बत्थ अनुसासामि, मासु कुञ्झित्थ नाविक ॥ 


६. यायेवानुसासनिया, राजा गामवरं अदा। 
तायेवानुसासनिया, नाविको पहरी मुखं॥ 


७. भत्तं भिन्नं हता भरिया, गब्भो च पतितो छमा । 
मिगोव जातरूपेन, न तेनत्थं अबन्धि सूति [अवङ्टितुन्ति (सी० स्या०), अवड्डि सृति (?)]॥ 


अवारियजातकं पठमं । 
३७७. सेतकेतुजातकं (६-१-२) 


८. मातात कुज्झि न हि साधु कोधो, बहुम्पि ते अदिइमस्सुतञ्च। 
माता पिता दिसता [दिसा तात (स्या०), दिसा ता (पी०)] सेतकेतु, आचरियमाहु दिसतं पसत्था॥ 


९. अगारिनो अन्नदपानवत्थदा [अन्नपानवत्थदा (स्या० क०)], अव्हायिका तम्पि दिसं वदन्ति। 
एसा दिसा परमा सेतकेतु, यं पत्वा दुक्खी सुखिनो भवन्ति॥ 


१०. खराजिना जटिला पङ्कदन्ता, दुम्मकखरूपा [दुमुक्खरूपा (सी० स्या०), दुम्मुकखरूपा (पी० क०)] येमे जप्पन्ति 
मन्ते। 

कच्चि नु ते मानुसके पयोगे, इदं विदू परिमुत्ता अपाया॥ 


पापानि कम्मानि कत्वान राज, बहुस्सुतो चे न [बहुस्सुतो नेव (सी० स्या०)] चरेय्य धम्मं । 
सहस्सवेदोपि न तं पटिच्च, दुक्खा पमुञ्चे चरणं अपत्वा॥ 


सहस्सवेदोपि न तं पटिच्च, दुक्खा पमुञ्चे चरणं अपत्वा । 
मञ्ञामि वेदा अफला भवन्ति, ससंयमं चरणमेव [चरणञ्ञेव (सी० स्या० पी०)] सच्चं॥ 


न हेव वेदा अफला भवन्ति, ससंयमं चरणमेव सच्चं । 
कित्तिञ्हि पप्पोति अधिच्च वेदे, सन्तिं पृणेति [सन्तं पुने'ति (सी० पी०)] चरणेन दन्तोति॥ 


सेतकेतुजातकं दुतियं । 
३७८. दरीमुखजातकं (६-१-३) 


पङ्को च कामा पलिपो च कामा, भयञ्च मेतं तिमूलं पवुत्तं । 
रजो च धूमो च मया पकासिता, हित्वा तुवं पब्बज ब्रह्मदत्त॥ 


गधितो [गथितो (सी०)] च रत्तो च अधिमुच्छितो च, कामेस्वहं ब्राह्मण भिसरूपं । 
तं नुस्सहे जीविकत्थो पहातुं, काहामि पुञ्जानि अनप्पकानि॥ 


यो अत्थकामस्स हितानुकम्पिनो, ओवज्जमानो न करोति सासनं । 
इदमेव सेय्यो इति मञ्ञमानो, पुनप्पुनं गब्भमुपेति मन्दो॥ 


सो घोररूपं निरयं उपेति, सुभासुभं मुत्तकरीसपूरं । 
सत्ता सकाये न जहन्ति गिद्धा, ये होन्ति कामेसु अबीतरागा॥ 


मीळ्हेन लित्ता रुहिरेन मक्खिता, सेम्हेन लित्ता उपनिक्खमन्ति । 
यं यञ्हि कायेन फुसन्ति तावदे, सब्बं असातं दुखमेव केवलं॥ 


दिस्वा वदामि न हि अञ्जतो सवं, पुब्बेनिवासं बहुकं सरामि । 
चित्राहि गाथाहि सुभासिताहि, दरीमुखो निज्झापयि सुमेधन्ति॥ 


दरीमुखजातकं ततियं। 


३७९. नेरुजातकं (६-९-४) 


. काकोला काकसङ्घा च, मयञ्च पततं वरा [वर (क०) मयन्तिपदस्स हि विसेसनं]। 


सब्बेव सदिसा होम, इमं आगम्म पब्बतं॥ 

२१. इध सीहा च ब्यग्धा च, सिङ्गाला च मिगाधमा। 
सब्बेव सदिसा होन्ति, अयं को नाम पब्बतो॥ 


२२. इमं नेरूति [नेरुन्ति (सी० स्या०)] जानन्ति, मनुस्सा पन्बतुत्तमं । 
इध वण्णेन सम्पन्ना, वसन्ति सब्बपाणिनो॥ 


२३. अमानना यत्थ सिया, सन्तानं वा विमानना। 
हीनसम्मानना वापि, न तत्थ वसतिं वसे [वसती वसे (स्या०), वस दिवसे (पी०)]॥ 


२४. यत्थालसो च दक्खो च, सूरो भीरु च पूजिया। 
न तत्थ सन्तो वसन्ति, अविसेसकरे नरे [नगे (सी० स्या० पी०)]॥ 


२५. नायं नेरु विभजति, हीनउक्कद्ुमज्झिमे । 
अविसेसकरो नेरु, हन्द नेरु जहामसेति॥ 


नेरुजातकं चतुत्थं । 
३८०. आसङ्कजातक (६-१-५) 


२६. आसावती नाम लता, जाता चित्तलतावने। 
तस्सा वस्ससहस्सेन, एकं निब्बत्तते फलं॥ 


२७. तं देवा पयिरुपासन्ति, ताव दूरफल सति । 
आसीसेव [आसिंसेव (सी० स्या० पी०)] तुवं राज, आसा फलवती सुखा॥ 


२८. आसीसतेव [आसिंसेथेव (सी० स्या० पी०)] सो पक्खी, आसीसतेव [आसिंसेथेव (सी० स्या० पी०)] सो 
दिजो। 
तस्स चासा [तस्सेवासा (स्या०)] समिज्झति, ताव दूरगता सती। 
आसीसेव तुवं राज, आसा फलवती सुखा॥ 


२९. सम्पेसि खो मं वाचाय, न च सम्पेसि [संसेसि (क०)] कम्मुना। 
माला सेरेय्यकस्सेव, वण्णवन्ता अगन्धिका॥ 


३०. अफलं मधुरं वाचं, यो मित्तेसु पकुब्बति । 
अददं अविस्सजं भोगं, सन्धि तेनस्स जीरति॥ 


३१. यञ्हि कयिरा तञ्हि वदे, यं न कयिरा न तं वदे। 
अकरोन्तं भासमानं, परिजानन्ति पण्डिता ॥ 

बलञ्च वत मे खीणं, पाथेय्यञ्च न विज्जति। 
सङ्के पाणूपरोधाय, हन्द दानि बजामहं॥ 


एतदेव हि मे नामं, यं नामस्मि रथेसभ। 
आगमेहि महाराज, पितरं आमन्तयामहन्ति॥ 


आसङ्कजातकं पञ्चमं । 
३८१. मिगालोपजातकं (६-९-६) 


न मे रुच्चि मिगालोप, यस्स ते तादिसी गती। 
अतुच्चं तात पतसि, अभूमि तात सेवसि॥ 


चतुक्कण्णंव केदारं, यदा ते पथवी सिया। 
ततो तात निवत्तस्सु, मास्सु एत्तो परं गमि॥ 


सन्ति अञ्ञेपि सकुणा, पत्तयाना विहङ्गमा । 
अक्खित्ता वातवेगेन, नट्ठा ते सस्सतीसमा॥ 


अकत्वा अपनन्दस्स [अपरण्णस्स (सी० स्या० पी०)], पितु वुद्धस्स सासनं । 
कालवाते अतिक्कम्म, वेरम्भानं वसं अगा [गतो (सी०)]॥ 


तस्स पुत्ता च दारा च, ये चञ्ञे अनुजीविनो । 
सब्बे ब्यसनमापादुं, अनोवादकरे दिजे॥ 


एवम्पि इध बुद्धानं, यो वाक्यं नावबुञ्झति । 
अतिसीमचरो [अतिसीमं चरो (सी० स्या० क०)] दित्तो, गिज्झोवातीतसासनो। 
सब्बे ब्यसनं पप्पोन्ति, अकत्वा बुद्धसासनन्ति॥ 


मिगालोपजातकं छट्रु । 


३८२. सिरिकाळकण्णिजातकं (६-९-७) 


. का नु काळेन वण्णेन, न चापि [न चासि (सी०)] पियदस्सना । 


का वा त्वं कस्स वा धीता, कथं जानेमु तं मयं॥ 


महाराजस्सहं धीता, विरूपक्खस्स चण्डिया। 
अहं काळी अलक्खिका, काळकण्णीति मं विदू। 

ओकासं याचितो देहि, वसेमु तव सन्तिके ॥ 


४२. किंसीले किंसमाचारे, पुरिसे निविससे तुवं । 
पुठ्ठा मे काळि अवखाहि, कथं [यथा (सी० पी०)] जानेमु तं मयं॥ 


४३. मक्खी पळासी सारम्भी, इस्सुको मच्छरी सठो। 
सो मय्हं पुरिसो कन्तो, लद्भं यस्स विनस्सति॥ 


४४. कोधनो उपनाही च, पिसुणो च विभेदको । 
कण्डकवाचो [अण्डकवाचो (क० सी० पी०)] फरुसो, सो मे कन्ततरो ततो॥ 


४५. अज्ज सुवेति पुरिसो, सदत्थं नावबुज्झति । 
ओवज्जमानो कुप्पति, सेस्यं सो अतिमञ्ञति॥ 


४६. दवप्पलुद्धो [देवप्पलुद्धो (क०), दवप्पलद्भो (पी०)] पुरिसो, सब्बमित्तेहि धंसति। 
सो मय्हं पुरिसो कन्तो, तस्मिं होमि अनामया॥ 


४७. अपेहि एत्तो त्वं काळि, नेतं अम्हेसु विज्जति। 
अञ्ञं जनपदं गच्छ, निगमे राजधानियो॥ 


(0 


N 


. अहम्पि खो तं [चेतं (सी०)] जानामि, नेतं तुम्हेसु विज्जति। 
सन्ति लोके अलक्खिका, सङ्घरन्ति बहुं धनं । 
अहं देवो च मे भाता, उभो नं विधमामसे॥ 


४९. का नु दिब्बेन वण्णेन, पथब्या सुपतिड्टिता । 
का वा त्वं कस्स वा धीता, कथं जानेमु तं मयं॥ 


५०. महाराजस्सहं धीता, धतरदुस्स सिरीमतो [धतरटुसिरीमतो (स्या० क०)]। 
अहं सिरी च लक्खी च, भूरिपञ्ञाति मं विदू। 
ओकासं याचितो देहि, वसेमु तव सन्तिके ॥ 


५९. किंसीले किसमाचारे, पुरिसे निविससे तुवं। 
पुठ्ठा मे लक्खि अकखाहि, कथं [यथा (सी० पी०)] जानेमु तं मयं॥ 


५२. यो चापि सीते अथवापि उण्हे, वातातपे डंससरीसपे च। 


खुधं [खुद्दं (स्या० क०), खुदं (पी०)] पिपासं अभिभुय्य सब्बं, रत्तिन्तिवं यो सततं नियुत्तो। 
कालागतञ्च न हापेति अत्थं, सो मे मनापो निविसे च तम्हि॥ 

५३. अक्कोधनो मित्तवा चागवा च, सीलूपपन्नो असठोजुभूतो [असठो उज्जुभूतो (पी०)]। 
सङ्गाहको सखिलो सण्हवाचो, महत्तपत्तोपि निवातवृत्ति। 
तस्मिंहं [तस्माहं (सी० पी०)] पोसे विपुला भवामि, कमि समुद्दस्स यथापि वण्णं॥ 


५४. यो चापि मित्ते अथवा अमित्ते, सेट्ठे सरिक्खे अथ वापि हीने। 
अत्थं चरन्तं अथवा अनत्थं, आवी रहो सङ्गहमेव वत्ते [वत्तो (स्या० क०)]॥ 
वाचं न वज्जा फरुसं कदाचि, मतस्स जीवस्स च तस्स होमि॥ 


५५. एतेसं यो अञ्ञतरं लभित्वा, कन्ता सिरी [कन्तसिरिं (कत्थचि), कन्तं सिरिं (स्यार) अड्ुकथायं 
दुतियततियपाठन्तरानि] मज्जति अप्पपञ्ञो। 
तं दित्तरूपं विसमं चरन्तं, करीसठानंव [करीसजातं व (सी० स्या०)] विवज्जयामि॥ 


५६. अत्तना कुरुते लक्खि, अलक्खिं कुरुतत्तना। 
न हि लक्खिं अलक्खि वा, अञ्जो अञ्ञस्स कारकोति॥ 


सिरिकाळकण्णिजातकं सत्तमं । 
३८३. कुक्कुटजातकं (६-९-८) 


५७. सुचित्तपत्तछठदन, तम्बचूळ विहङ्गम । 
ओरोह दुमसाखाय, मुधा भरिया भवामि ते॥ 


५८. चतुष्पदी त्वं कल्याणि, द्विपदाहं मनोरमे। 
मिगी पक्खी असञ्जुत्ता, अञ्ञं परियेस सामिकं॥ 


५९. कोमारिका ते हेस्सामि, मञ्जुका पियभाणिनी। 
विन्द मं अरियेन वेदेन, सावय मं यदिच्छसि॥ 


६०. कुणपादिनि लोहितपे, चोरि कुक्कुटपोर्थिनि । 
न त्वं अरियेन वेदेन, ममं भत्तारमिच्छसि॥ 


६१. एवम्पि चतुरा [चातुरा (स्या० क०)] नारी, दिस्वान सधनं [पवरं (सी० स्या० पी०)] नरं। 
नेन्ति सण्हाहि वाचाहि, बिळारी विय कुक्कुटं॥ 


६२. यो च उप्पतितं अत्थं, न खिप्पमनुबुञ्झति । 
अमित्तवसमन्वेति, पच्छा च अनुतप्पति॥ 


६३. यो च उप्पतितं अत्थं, खिप्पमेव निबोधति। 

मुच्चते सत्तुसम्बाधा, कुक्कुटोब बिळारियाति॥ 
कुक्कुटजातकं अद्ठुमं 
३८४. धम्मधजजातकं (६-१-९) 


६४. धम्मं चरथ जातयो, धम्मं चरथ भं वो [भद्द वो (क०)]। 
धम्मचारी सुखं सेति, अस्मिं लोके परम्हि च॥ 


६५. भइको वतयं पक्खी, दिजो परमधम्मिको। 
एकपादेन तिइुन्तो, धम्ममेवानुसासति॥ 


६६. नास्स सीलं विजानाथ, अनञ्ञाय पसंसथ। 
भुत्वा अण्डञ्च पोतञ्च [छापे च (सी० पी०)], धम्मो धम्मोति भासति॥ 


६७. अञ्जं भणति वाचाय, अञ्ञं कायेन कुब्बति। 
वाचाय नो च कायेन, न तं धम्मं अधिद्टितो॥ 


६८. वाचाय सखिलो मनोविदुग्गो, छन्नो कूपसयोव कण्हसप्पो। 
धम्मधजो गामनिगमासुसाधु [गामनिगमासु साधुसम्मतो (सी०), गामनिगमसाधु (पी०)], दुज्जानो पुरिसेन 
बालिसेन॥ 


६९. इमं तुण्डेहि पकखेहि, पादा चिमं विहेठथ [विपोथथ (पी०)]। 
छवञ्हिमं विनासेथ, नायं संवासनारहोति॥ 


धम्मधजजातकं नवमं । 
३८५. नन्दियमिगराजजातकं (६-९-२०) 


७०. सचे ब्राह्मण गच्छेसि, साकेते [साकेतं (सी० स्या०)] अज्जुनं [अञ्झनं (सी० स्या० पी०)] बनं । 
वज्जासि नन्दियं नाम, पुत्तं अस्माकमोरसं । 
माता पिता च ते बुद्धा, ते तं इच्छन्ति पस्सितुं॥ 


७९. भुत्ता मया निवापानि, राजिनो पानभोजनं । 
तं राजपिण्डं अवभोत्तुं [अवभोत्तं (क०)], नाहं ब्राह्मण मुस्सहे॥ 


७२. ओदहिस्सामहं पस्सं, खुरप्पानिस्स [खुरप्पाणिस्स (सी०), खुरपाणिस्स (पी०), खुरप्पपाणिस्स (?)] राजिनो। 
तदाहं सुखितो मुत्तो, अपि पस्सेय्य मातरं॥ 

७३. मिगराजा पुरे आसि, कोसलस्स निकेतने [निकेतवे (सी० स्या० पी०)]। 
नन्दियो नाम नामेन, अभिरूपो चतुप्पदो॥ 


७४. तं मं वधितुमागच्छि, दायस्मिं अज्जुने वने । 
धनुं आरज्जं [आरज्जुं (निय्य), अदेज्झं (सी० पी०) अद्वेधाभावं एकोभावन्ति अत्थो] कत्वान, उसुं सन्नय्ह 
[सन्धाय (सी० पी०)] कोसलो॥ 


७५. तस्साहं ओदहिं पस्सं, खुरप्पानिस्स राजिनो। 


तदाहं सुखितो मृत्तो, मातरं दटुमागतोति॥ 
नन्दियमिगराजजातकं दसमं । 
अवारियवग्गो पठमो । 
तस्सुद्दानं - 


अथ कुज्झरथेसभ केतुवरो, सदरीमुख नेरु लता च पुन। 
अपनन्द सिरी च सुचित्तवरो, अथ धम्मिक नन्दिमिगेन दसाति॥ 


२. खरपुत्तवग्गो 
३८६. खरपुत्तजातकं (६-२-९) 


७६. सच्चं किरेवमाहंसु, वस्तं [भस्तं (सी० पी०), कलकं (स्या०), गरं (क०)] बालोति पण्डिता । 
पस्स बालो रहोकम्मं, आविकुब्बं न बुज्झति॥ 


७७. त्वं खोपि [त्वं नु खो (सी० स्या), त्वञ्च खो (पी०)] सम्म बालोसि, खरपुत्त विजानहि। 
रज्जुया हि [रज्जुयासि (पी०)] परिक्खित्तो, वङ्कोड्रो ओहितोमुखो॥ 


७८. अपरम्पि सम्म ते बाल्यं [अयम्पि सम्म ते बालो (क०)], यो मृत्तो न पलायसि। 
सो च बालतरो सम्म, यं त्वं वहसि सेनकं॥ 


७९. यं नु सम्म अहं बालो, अजराज विजानहि। 
अथ केन सेनको बालो, तं मे अक्खाहि पुच्छितो॥ 


८०. उत्तमत्थं लभित्वान, भरियाय यो पदस्सति [भयिया यो पदस्सति (पी०), भयिया न भविस्सति (क०)]। 
तेन जहिस्सतत्तानं, सा चेवस्स न हेस्सति॥ 


८९. न वे पियम्मेति [न पियमेति (क०), न पियमेदन्ति (कत्थचि)] जनिन्द तादिसो, अत्तं निरंकत्वा पियानि सेवति 

[सेवये (?)]। 
अत्ताव सेय्यो परमा च सेय्यो, लब्भा पिया ओचितत्थेन पच्छाति॥ 


खरपृत्तजातकं पठमं । 
३८७. सूचिजातकं (६-२-२) 


८२. अकक्कसं अफरुसं, खरधोतं सुपासियं । 
सुखुमं तिखिणग्गञ्च, को सूचि केतुमिच्छति॥ 


८३. सुमज्जञ्च सुपासञ्च, अनुपुब्बं [ अनुपुब्ब (सी० स्या०)] सुवट्टितँ। 
घनघातिमं पटिथद्भं, को सूचि केतुमिच्छति॥ 


८४. इतो दानि पतायन्ति, सूचियो बळिसानि च। 
कोयं कम्मारगामस्मिं, सूचि विक्केतुमिच्छति॥ 


८५. इतो सत्थानि गच्छन्ति, कम्मन्ता विविधा पृथू । 
कोयं कम्मारगामस्मिं, सूचि विक्केतुमिच्छति [मरहति (सी० स्या० पी०)]॥ 


८६. सूचि कम्मारगामस्मिं, विक्केतब्बा पजानता। 
आचरियाव जानन्ति [आचरिया सञ्जानन्ति (क०), आचरिया पजानन्ति (स्या०), आचरियाव सञ्जानन्ति 
(पी०)], कम्मं सुकतदुक्कटं [दुक्कतं (सी० पी०)]॥ 


८७. इमं चे [इमञ्च (सी० स्या० पी०)] ते पिता भद्दे, सूचि जञ्ञा मया कतं । 
तया च मं निमन्तेय्य, यञ्चत्थञ्जं घरे धनन्ति॥ 


सूचिजातकं दुतियं। 
३८८. तुण्डिलजातकं (६-२-३) 


८८. नवछन्नके [नवछन्दके (सी० पी०), नवच्छद्दके (स्या०)] दानि [दोणि (क०), दानं, दाने (कत्थचि)] दिय्यति, 
पुण्णायं दोणि सुवामिनी ठिता। 
बहुके जने पासपाणिके, नो च खो मे पटिभाति भुञ्जितुं॥ 


८९. तससि भमसि लेणमिच्छसि, अत्ताणोसि कुहिं गमिस्ससि । 
अप्पोस्सुक्को भुञ्ज तुण्डिल, मंसत्थाय हि पोसिताम्हसे [पोसियामसे (सी० स्या० पी०)]॥ 


९०. ओगह रहदं अकद्दमं, सब्बं सेदमलं पवाहय। 

गण्हाहि नवं विलेपनं, यस्स गन्धो न कदाचि छिज्जति॥ 


९१. कतमो रहदो अकद्दमो, किंसु सेदमलन्ति वुच्चति । 
कतमञ्च नवं विलेपनं, यस्स गन्धो न कदाचि छिज्जति॥ 


९२. धम्मो रहदो अकद्दमो, पापं सेदमलन्ति वुच्चति। 
सीलञ्च नवं विलेपनं, तस्स गन्धो न कदाचि छिज्जति॥ 


९३. नन्दन्ति सरीरघातिनो, न च नन्दन्ति सरीरधारिनो। 
पुण्णाय च पुण्णमासिया, रममानाव जहन्ति जीवितन्ति॥ 


तुण्डिलजातकं ततियं। 
३८९. सुवण्णकक्कटजातकं (६-२-४) 


९४. सिङ्गीमिगो आयतचकखुनेत्तो, अद्वित्तचो वारिसयो अलोमो। 
तेनाभिभूतो कपणं रुदामि, हरे सखा किस्स नु मं जहासि॥ 


९५. सो पस्ससन्तो महता फणेन, भुजङ्गमो कक्कटमज्झपत्तो। 
सखा सखारं परितायमानो, भुजङ्गमं कक्कटको गहेसि॥ 


९६. न वायसं नो पन कण्हसप्पं, घासत्थिको कक्कटको अदेय्य। 
पुच्छामि तं आयतचकखुनेत्त, अथ किस्स हेतुम्ह उभो गहीता॥ 


९७. अयं पुरिसो मम अत्थकामो, यो मं गहेत्वान दकाय नेति। 
तस्मिं मते दुक्खमनप्पकं मे, अहञ्च एसो च उभो न होम॥ 


९८. ममञ्च दिस्वान पवद्भकायं, सब्बो जनो हिंसितुमेव मिच्छे। 
सादुञ्च थूलञ्च मुदुञ्च मंसं, काकापि मं दिस्वान [दिस्व (सी० पी०)] विहेठयेय्युं॥ 


९९. सचेतस्स हेतुम्ह उभो गहीता, उट्टातु पोसो विसमावमामि [विसमाचमामि (सी० पी० क०)]। 
ममञ्च काकञ्च पमुञ्च खिप्पं, पुरे विसं गाळहमुपेति मच्चं॥ 


१००.सप्पं पमोक्खामि न ताव काकं, पटिबन्धको [पटिबद्भको (सी० पी०)] होहिति [होति हि (स्या०)] ताव काको। 
पुरिसञ्च दिस्वान सुखि अरोगं, काकं पमोक्खामि यथेव सप्पं॥ 


१०९.काको तदा देवदत्तो अहोसि, मारो पन कण्हसप्पो अहोसि। 
आनन्दभद्दो कककटको अहोसि, अहं तदा ब्राह्मणो होमि सत्थाति [तत्थाति (सी० पी०)]॥ 

सुवण्णकक्कटजातकं चतुत्थं । 
३९०. मय्हकजातक (६-२-५) 


१०२.सकुणो मय्हको नाम, गिरिसानुदरीचरो। 
पक्कं पिप्फलिमारुय्ह, मय्हं मस्हन्ति कन्दति॥ 


१०३.तस्सेवं विलपन्तस्स, दिजसङ्घा समागता। 
भुत्वान पिप्फलिं यन्ति, विलपत्वेव सो दिजो॥ 


९०४एवमेव इधेकच्चो, सङ्घरित्वा बहुं धनं । 
नेवत्तनो न जातीनं, यथोधिं पटिपज्जति॥ 


१०५ सो अच्छादनं भत्तं, न मालं न विलेपनं। 
अनुभोति [नानुभोति (स्या० क०)] सकि किञ्चि, न सङ्गण्हाति जातके॥ 


९१०६.तस्सेवं विलपन्तस्स, मय्हं मय्हन्ति रक्खतो। 
राजानो अथ वा चोरा, दायदा ये व [ये च (स्या० क०)] अप्पिया। 
धनमादाय गच्छन्ति, विलपत्वेब सो नरो॥ 


१०७धीरो [धीरो च (सी०)] भोगे अधिगम्म, सङ्गण्हाति च जातके । 
तेन सो कित्ति पप्पोति, पेच्च सग्गे पमोदतीति [सग्गे च मोदतीति (सी० पी०)]॥ 


मय्हकजातकं पञ्चमं । 
३९१. विज्जाधरजातकं (६-२-६) 


१०८ .दुब्बण्णरूपं तुवमरियवण्णी, पुरक्खत्वा [पुरक्खित्वा (स्या० क०)] पञ्जलिको नमस्ससि । 
सेय्यो नु ते सो उदवा [उदाहु (स्या० क०)] सरिक्खो, नामं परस्सत्तनो चापि बृहि॥ 


९०९.न नामगोत्तं गण्हन्ति राज, सम्मग्गतानुज्जुगतान [समग्गतानुज्जुगतान (स्या०), समुग्गतानुज्जुगतान (क०)] 
देवा। 
अहञ्च ते नामधेय्यं वदामि, सक्कोहमस्मी तिदसानमिन्दो॥ 


११०.यो दिस्वा भिकखुं चरणूपपन्नं, पुरक्खत्वा पञ्जलिको नमस्सति। 
पुच्छामि तं देवराजेतमत्थं, इतो चुतो कि लभते सुखं सो॥ 


१११. यो दिस्वा भिकखुं चरणूपपन्नं, पुरक्खत्वा पञ्जलिको नमस्सति। 

दिड्रेव धम्मे लभते पसंसं, सग्गञ्च सो याति सरीरभेदा॥ 


११२. लक्खी वत मे उदपादि अज्ज, यं वासवं भूतपतिद्दसाम । 
भिक्खुञ्च दिस्वान तुवञ्च सक्क, काहामि पुञ्जानि अनप्पकानि॥ 


११३. अद्धा हवे सेवितब्बा सपञ्ञा, बहुस्सुता ये बहुठानचिन्तिनो। 
भिकखुञ्च दिस्वान ममञ्च राज, करोहि पुञ्जानि अनप्पकानि॥ 


९९४ .अक्कोधनो निच्चपसन्नचित्तो, सब्बातिथीयाचयोगो भवित्वा। 
निहच्च मानं अभिवादयिस्सं, सुत्वान देविन्द सुभासितानीति॥ 


विज्जाधर [धजविहेठक (सी० पी०), पब्बजितविहेठक (स्या०)] जातकं छट्टं । 
३९२. सिङ्घपुप्फजातकं (६-२-७) 


११५.यमेतं [यमेकं (पी०)] वारिजं पुप्फं, अदिन्नं उपसिङ्घसि । 
एकङ्गमेतं थेय्यानं, गन्धथेनोसि मारिस॥ 


११६.न हरामि न भञ्जामि, आरा सिङ्घामि वारिजं । 
अथ केन नु वण्णेन, गन्धथेनोति वुच्चति॥ 


११७.योयं भिसानि खणति, पुण्डरीकानि भञ्जति। 
एवं आकिण्णकम्मन्तो, कस्मा एसो न बुच्चति॥ 


११८. आकिण्णलुद्दो पुरिसो, धातिचेलंब मक्खितो। 
तस्मिं मे वचनं नत्थि, तञ्चारहामि वत्तवे॥ 


११९. अनङ्गणस्स पोसस्स, निच्चं सुचिगवेसिनो। 
वालग्गमत्तं पापस्स, अब्भामत्तंव खायति॥ 


९२०.अद्धा मं यवख जानासि, अथो मं अनुकम्पसि । 
पुनपि यक्ख वज्जासि, यदा पस्ससि एदिसं॥ 


९२९.नेव तं उपजीवामि, नपि ते भतकाम्हसे [भतकम्हसे (सी० पी०), भतिकम्हसे (स्या०)]। 
त्वमेव भिक्खु जानेय्य, येन गच्छेय्य सुग्गतिन्ति॥ 


सिङ्घपुप्फ [भिसपुष्फ (सी० पी०), उपसिङ्गपुप्फ (स्या०)] जातकं सत्तमं । 


३९३. विघासादजातकं (६-२-८) 

१२२.सुसुखं वत जीवन्ति, ये जना विघासादिनो। 
दिट्देव धम्मे पासंसा, सम्पराये च सुग्गती॥ 


१२३.सुकस्स [सुवस्स (सी० स्या० पी०)] भासमानस्स, न निसामेथ पण्डिता । 
इदं सुणाथ सोदरिया, अम्हेवायं पसंसति॥ 


१२४ नाहं तुम्हे पसंसामि, कुणपादा सुणाथ मे। 
उच्छिट्ठभोजिनो [भोजना (क०)] तुम्हे, न तुम्हे विघासादिनो॥ 


१२५ सत्तवस्सा पब्बजिता, मेज्झारञ्ञे [मज्झेरञ्जे (क०)] सिखण्डिनो। 
विघासेनेव यापेन्ता, मयं चे भोतो गारस्हा। 
के नु भोतो पसंसिया॥ 


१२६.तुम्हे सीहानं ब्यग्घानं, वाव्ठानज्चावसिट्ठ॒ कं । 
उच्छिद्रेनेव यापेन्ता, मञ्जिव्हो विघासादिनो॥ 


१२७ये ब्राह्मणस्स समणस्स, अञ्जस्स वा [अञ्ञस्स च (सी० स्या०), अञ्जस्सेव (पी०)] वनिब्बिनो [वणिब्बिनो 
(सी० स्या०)]। 
दत्वाव [दत्वान (पी० क०)] सेसं भुञ्जन्ति, ते जना विघासादिनोति॥ 


विघासादजातकं अद्टुमं । 
३९४. वट्टकजातक (६-२-९) 


१२८.पणीतं भुञ्जसे भत्तं, सप्पितेलञ्च मातुल । 
अथ केन नु वण्णेन, किसो त्वमसि वायस॥ 


१२९. अमित्तमज्झे वसतो, तेसु आमिसमेसतो। 
निच्चं उब्बिग्गहदयस्स, कुतो काकस्स दळिहयं॥ 


९३०.निच्चं उब्बेगिनो [उब्बिग्गिनो (स्या क०), उब्बेधिनो (सी०)] काका, धङ्का पापेन कम्मुना । 
लद्धो पिण्डो न पीणेति, किसो तेनस्मि वट्टक॥ 


१३९. लूखानि तिणबीजानि, अप्पस्रेहानि भुञ्जसि। 
अथ केन नु बण्णेन, थूलो त्वमसि वट्टक॥ 


९३२.अप्पिच्छा अप्पचिन्ताय, अदूरगमनेन च। 
लद्भालद्भेन यापेन्तो, थूलो तेनस्मि वायस॥ 

१३३.अप्पिच्छस्स हि पोसस्स, अप्पचिन्तसुखस्स [अप्पचिन्तिसुखस्स (सी० स्या० पी०)] च। 
सुसङ्गहितमानस्स [सुसङ्गहितपमाणस्स (सी० स्या० पी०)], वृत्ती सुसमुदानयाति॥ 


वडकजातकं नवमं । 
३९५. पारावतजातकं (६-२-२०) 


१३४ चिरस्सं वत पस्सामि, सहायं मणिधारिनं । 
सुकता [सुकताय (सी० पी०)] मस्सुकुत्तिया, सोभते वत मे सखा॥ 


१३५ परूळहकच्छनखलोमो, अहं कम्मेसु ब्यावटो। 
चिरस्सं न्हापितं लद्धा, लोमं तं अज्जं हारयि [अपहारयि (सी० पी०)]॥ 


९३६.यं नु लोमं अहारेसि, दुल्लभं लद्ध कप्पकं । 
अथ किञ्चरहि ते सम्म, कण्ठे किणिकिणायति [इदं कण्ठे किणायति (क०), कण्ठे किनिकिलायति (स्या०)]॥ 


१३७मनुस्ससुखुमालानं, मणि कण्ठेसु लम्बति। 
तेसाहं अनुसिक्खामि, मा त्वं मञ्जि दवा कतं॥ 


१३८.सचेपिमं पिहयसि, मस्सुकुत्ति सुकारितं । 
कारयिस्सामि ते सम्म, मणिञ्चापि ददामि ते॥ 


९३९.त्वञ्जेव मणिना छन्नो, सुकताय च मस्सुया। 
आमन्त खो तं गच्छामि, पियं मे तव दस्सनन्ति॥ 


पारावतजातकं [काकजातकं (सी० पी०), मणिजातकं (स्या०)] दसमं । 
खरपुत्तवग्गो [सेनकवग्गो (सी० पी०), खुरपृत्तवग्गो (स्या०), सूचिवग्गो (क०)] दुतियो। 
तस्सुद्दानं - 


अथ पस्स ससूचि च तुण्डिलको, मिग मय्हकपञ्चमपक्खिवरो । 
अथ पञ्जलि वारिज मेज्झ पुन, अथ बड़ कपोतवरेन दसाति॥ 


अथ वग्गुद्दानं - 


अथ वग्गं पकित्तिस्सं, छनिपातं वरुत्तमे। 
अवारिया च खरो च [सेनक (सी०), सूचि च (स्या० क०)], द्वे च वृत्ता सुब्यञ्जनाति॥ 

छक्कनिपातं निट्टितं | 
७. सत्तकनिपातो 
९. कुक्कुवग्गो 
३९६. कुक्कृजातकं (७-९-९) 


१. दियडुकुक्कू उदयेन कण्णिका, विदत्थियो अट्ट परिक्खिपन्ति नं । 
सा सिंसपा [ससिंसपा (सी० पी०), सा सीसपा (स्या०), या सिंसपा (क० सी० निय्य)] सारमया अफेग्गुका, 
कुहिं ठिता उप्परितो [उपरितो (सी० स्या० पी०)] न धंसति॥ 


२. या तिंसति सारमया अनुज्जुका, परिकिरिय [पकिरिया (क०)] गोपाणसियो समं ठिता [समड्डिता (सी० स्या०)]। 
ताहि सुसङ्गहिता बलसा पीळिता [ता सङ्गहिता बलसा च पीळिता (सी०), ताहि सुसङ्गहिता बलसा च पीळिता 
(स्या०), ताहि सङ्गहीता बलसा च पीळिता (पी०)], समं ठिता उप्परितो न धंसति॥ 


३. एवम्पि मित्तेहि दळहेहि पण्डितो, अभेज्जरूपेहि सुचीहि मन्तिभि। 
सुसङ्गहीतो सिरिया न धंसति, गोपाणसी भारवहाव कण्णिका॥ 


४. खरत्तचं बेल्लं यथापि सत्थवा, अनामसन्तोपि करोति तित्तकं । 
समाहरं सादुं करोति पत्थिव, असादुं कयिरा तनुबन्धमुद्भरं [तनुवट्टमुद्भरं (सी० पी०)]॥ 


५. एवम्पि गामनिगमेसु पण्डितो, असाहसं राजधनानि सङ्करं । 
धम्मानुवत्ती पटिपज्जमानो, स फाति कयिरा अविहेठयं परं॥ 


६. ओदातमूलं सुचिवारिसम्भवं, जातं यथा पोक्खरणीसु अम्बुजं । 
पदुमं यथा अग्गिनिकासिफालिमं, न कद्दमो न रजो न वारि लिम्पति॥ 


७. एवम्पि बोहारसुचि असाहसं, विसुद्धकम्मन्तमपेतपापकं । 
न लिम्पति कम्मकिलेस तादिसो, जातं यथा पोकखरणीसु अम्बुजन्ति॥ 


कुक्कुजातकं पठमं । 
३९७. मनोजजातकं (७-९-२) 


८. यथा चापो निन्नमति, जिया चापि निकूजति। 
हञ्ञते नून मनोजो, मिगराजा सखा मम॥ 

९. हन्द दानि बनन्तानि, पक्कमामि यथासुखं । 
नेतादिसा सखा होन्ति, लब्भा मे जीवतो सखा॥ 


१०. न पापजनसंसेवी, अच्चन्तं सुखमेधति। 
मनोजं पस्स सेमानं, गिरियस्सानुसासनी [अरियस्सानुसासनी (सी० स्या० पी०)]॥ 


११. न पापसम्पवङ्केन, माता पृत्तेन नन्दति। 
मनोजं पस्स सेमानं, अच्छन्नं [सच्छन्नं (क०)] सम्हि लोहिते ॥ 


९२. एवमापज्जते पोसो, पापियो च निगच्छति । 
यो वे हितानं वचनं, न करोति अत्थदस्सिनं॥ 


१३. एवञ्च सो होति ततो च पापियो, यो उत्तमो अधमजनूपसेवी । 
पस्सुत्तमं अधमजनूपसेवितं [सेवि (स्या०)], मिगाधिपं सरवरवेगनिद्भुतं ॥ 


९४. निहीयति पुरिसो निहीनसेवी, न च हायेथ कदाचि तुल्यसेवी । 
सेट्ुमुपगमं [मुपनमं (सी० पी० अ० नि० ३.२६)] उदेति खिप्पं, तस्मात्तना उत्तरितरं [तस्मा अत्तनो उत्तरिं (सी० 
पी०), तस्मा अत्तनो उत्तरं (स्या०)] भजेथाति॥ 


मनोजजातकं दुतियं। 
३९८. सुतनुजातकं (७-९-३) 


९५. राजा ते भत्तं पाहेसि, सुचि मंसूपसेचनं । 
मघदेवस्मिं [मखादेवस्मि (सी० पी०), माघदेवस्मिं (क०)] अधिवत्थे, एहि निक्खम्म भुञ्जस्सृ॥ 


१६. एहि माणव ओरेन, भिकखमादाय सूपितं । 
त्वञ्च माणव भिक्खा च [भक्खोसि (स्या०), भक्खाव (क०)], उभो भक्खा भविस्सथ॥ 


९७. अप्पकेन तुवं यक्ख, थुल्लमत्थं जहिस्ससि । 
भिकखं ते नाहरिस्सन्ति, जना मरणसञ्जिनो॥ 


१८. लद्भाय यक्खा [लद्धायं यक्ख (सी० स्या० पी०)] तव निच्चभिकखं, सुचि पणीतं रससा उपेतं । 
भिक्खञ्च ते आहरियो नरो इध, सुदुल्लभो हेहिति भविखते [खादिते (सी० स्या० पी०)] मयि॥ 


९९. ममेव [ममेस (सी० पी०)] सुतनो अत्थो, यथा भाससि माणव। 
मया त्वं समनुञ्जातो, सोत्थिं पस्साहि मातरं॥ 

खग्गं छत्तञ्च पातिञ्च, गच्छमादाय [गच्छेवादाय (सी० स्या० पी०)] माणव। 
सोत्थिं पस्सतु ते माता, त्वञ्च पस्साहि मातरं ॥ 


एवं यक्ख सुखी होहि, सह सब्बेहि जातिभि। 
धनञ्च मे अधिगतं, रञ्जो च वचनं कतन्ति॥ 


सुतनुजातकं ततियं। 
३९९. मातुपोसकगिज्झजातकं (७-९-४) 


ते कथं नु करिस्सन्ति, बुद्धा गिरिदरीसया। 
अहं बद्भोस्मि पासेन, निलीयस्स वसं गतो॥ 


कि गिज्झ परिदेवसि, का नु ते परिदेवना । 
न मे सुतो वा दिट्ठो वा, भासन्तो मानुसि दिजो॥ 


भरामि मातापितरो, बुद्धे गिरिदरीसये । 
ते कथं नु करिस्सन्ति, अहं वसं गतो तव॥ 


यं नु गिज्झो योजनसतं, कुणपानि अवेक्खति । 
कस्मा जालञ्च पासञ्च, आसज्जापि न बुज्झसि॥ 


यदा पराभवो होति, पोसो जीवितसङ्घये । 
अथ जालञ्च पासञ्च, आसज्जापि न बुज्झति॥ 


. भरस्सु मातापितरो, वुद्धे गिरिदरीसये। 


मया त्वं समनुञ्जातो, सोत्थिं पस्साहि ञातके॥ 


एवं लुद्दक नन्दस्सु, सह सब्बेहि ञातिभि। 
भरिस्सं मातापितरो, बुद्धे गिरिदरीसयेति॥ 


मातुपोसकगिज्झजातकं चतुत्थं । 
४००. दब्भपुप्फजातकं (७-१-५) 


अनुतीरचारी भइन्ते, सहायमनुधाव मं । 
महा मे गहितो [रोहितो (क०)] मच्छो, सो मं हरति वेगसा॥ 


. गम्भीरचारी भददन्ते, दळहं गण्हाहि थामसा। 

अहं तं उद्भरिस्सामि, सुपण्णो उरगामिव [उरगम्मिव (सी० स्या० पी०)]॥ 


३९. विवादो नो समुप्पन्नो, दब्भपुप्फ सुणोहि मे । 
समेहि मेधगं [मेधकं (पी०)] सम्म, विवादो वूपसम्मतं॥ 


३२. धम्मड्डोहं पुरे आसिं, बहू अड्डा मे तीरिता [बहुअट्ट मे तीरितं (सी०), बहुअट्टंब तीरितं (स्या०), बहु अत्थं मे 
तीरितं (पी०)]। 
समेमि मेधगं सम्म, विवादो वूपसम्मतं॥ 


३३. अनुतीरचारि नङ्नुटुँ, सीसं गम्भीरचारिनो। 
अच्चायं [अथायं (सी० पी०)] मज्झिमो खण्डो, धम्मद्रुस्स भविस्सति॥ 


३४. चिरम्पि भक्खो अभविस्स, सचे न विवदेमसे। 
असीसकं अनङ्गं, सिङ्गालो हरति रोहितं ॥ 


३५. यथापि राजा नन्देस्य, रज्जं लद्भान खत्तियो। 
एवाहमज्ज नन्दामि, दिस्वा पुण्णमुखं पति॥ 


३६. कथं नु थलजो सन्तो, उदके मच्छं परामसि। 
पुट्ठो मे सम्म अक्खाहि, कथं अधिगतं तया॥ 


३७. विवादेन किसा होन्ति, विवादेन धनकखया । 
जीना उद्दा विवादेन, भुञ्ज मायावि रोहितं॥ 


३८. एवमेव मनुस्सेसु, विवादो यत्थ जायति। 
धम्मटुं पटिधावन्ति, सो हि नेसं विनायको । 
धनापि तत्थ जीयन्ति, राजकोसो पवइतीति [च वड़्ति (पी०)]॥ 


दब्भपुप्फजातकं पञ्चमं । 
४०९. पण्णकजातक (७-९-६) 


३९. पण्णकं [दसण्णकं (सी० स्या० पी०)] तिखिणधारं, असिं सम्पन्नपायिनं । 
परिसायं पुरिसो गिलति, कि दुक्करतरं ततो। 
यदञ्ञं दुक्करं ठानं, तं मे अकखाहि पुच्छितो॥ 


४०. गिलेय्य पुरिसो लोभा, असिं सम्पन्नपायिनं । 
यो च बज्जा ददामीति, तं दुक्करतरं ततो। 


www.tipitaka.org Vipassana Research Institute 


Page 34 sur 3]0 


सब्बञ्ञं सुकरं ठानं, एवं जानाहि महव [मागध (सी० स्या० पी०)]॥ 


४९. ब्याकासि आयुरो पज्हं, अत्थं [अत्थ (पी० सी० निय्य)] धम्मस्स कोविदो । 
पुक्कुसं दानि पुच्छामि, कि दुक्करतरं ततो। 
यदञ्ञं दुक्करं ठानं, तं मे अक्खाहि पुच्छितो॥ 


४२. न वाचमुपजीवन्ति, अफलं गिरमुदीरितं । 
यो च दत्वा अवाकयिरा, तं दुक्करतरं ततो। 
सब्बञ्ञं सुकरं ठानं, एवं जानाहि महव॥ 


४३. ब्याकासि पुक्कुसो पञ्हं, अत्थं धम्मस्स कोविदो। 
सेनकं दानि पुच्छामि, कि दुक्करतरं ततो। 
यदञ्ञं दुक्करं ठानं, तं मे अक्खाहि पुच्छितो॥ 


४४. ददेय्य पुरिसो दानं, अप्पं वा यदि वा बहुं। 
यो च दत्वा नानुतप्पे [तपे (सी० पी०)], तं दुक्करतरं ततो। 
सब्बञ्ञं सुकरं ठानं, एवं जानाहि महव॥ 


४५. ब्याकासि आयुरो पञ्हं, अथो पुक्कुसपोरिसो। 
सब्बे पञ्हे अतिभोति, यथा भासति सेनकोति॥ 


पण्णक [दसण्णक (सी० स्या० पी०)] जातकं छट्टं । 
४०२. सत्तुभस्तजातकं (७-९-७) 


४६. विब्भन्तचित्तो कुपितिन्द्रियोसि, नेत्तेहि ते वारिगणा सवन्ति। 
किं ते नटुँ कि पन पत्थयानो, इधागमा ब्रह्मे तदिङ्ग [ब्राह्मण इङ्ग (सी० स्या०)] बृहि॥ 


४७. मिय्येथ भरिया वजतो ममज्ज, अगच्छतो मरणमाह यकखो । 
एतेन दुक्खेन पवेधितोस्मि, अक्खाहि मे सेनक एतमत्थं॥ 


४८. बहूनि ठानानि विचिन्तयित्वा, यमेत्थ वक्खामि तदेव सच्चं । 
मञ्ञामि ते ब्राह्मण सत्तुभस्तं, अजानतो कण्हसप्पो पविट्टो॥ 


४९. आदाय दण्डं परिसुम्भ भस्तं, पस्सेळमूगं उरगं दुजिव्हं [दिजिव्हं (सी० पी०)]। 
छिन्दज्ज कङ्कं विचिकिच्छितानि, भुजङ्गमं पस्स पमुञ्च भस्तं॥ 


५०. संविग्गरूपो परिसाय मज्झे, सो ब्राह्मणो सत्तुभस्तं पमुञ्चि। 


www.tipitaka.org Vipassana Research Institute 


Page ।35 sur 3]0 


अथ निक्खमि उरगो उग्गतेजो, आसीविसो सप्पो फणं करित्वा॥ 


५९. सुलद्भलाभा जनकस्स रञ्ञो, यो पस्सती सेनकं साधुपञ्ञं । 
विवट्टछद्दो [विवत्तच्छद्दो (सी०), विवट्टच्छदो (स्या०), विवट्टच्छद्दा (पी०)] नुसि सब्बदस्सी, जाणं नु ते ब्राह्मण 
भिसरूपं॥ 


५२. इमानि मे सत्तसतानि अत्थि, गण्हाहि सब्बानि ददामि तुय्हं। 
तया हि मे जीवितमज्ज लद्धं, अथोपि भरियाय मकासि सोत्थिं॥ 


५३. न पण्डिता वेतनमादियन्ति, चित्राहि गाथाहि सुभासिताहि। 
इतोपि ते ब्रह्मे ददन्तु वित्तं, आदाय त्वं गच्छ सकं निकेतन्ति॥ 


सत्तुभस्तजातकं [सेनकजातकं (स्या०)] सत्तमं । 
४०३. अट्रिसेनकजातकं (७-१-८) 


५४. येमे अहं न जानामि, अट्टिसेन वनिब्बके । 
ते मं सङ्गम्म याचन्ति, कस्मा मं त्वं न याचसि॥ 


५५. याचको अप्पियो होति, याचं अददमप्पियो। 
तस्माहं तं न याचामि, मा मे विदेस्सना [विद्देसना (सी० पी०)] अहु॥ 


५६. यो वे याचनजीवानो, काले याचं न याचति । 
परञ्च पुञ्ञा [पुञ्जं (स्या० क०)] धंसेति, अत्तनापि न जीवति॥ 


५७. यो च [यो वे (क०)] याचनजीवानो, काले याचञ्हि याचति [याचंपि याचति (स्या०), याचानि याचति (पी०), 
याचति याचनं (सी० निस्य), याचनं याचति (क०)]। 
परञ्च पुञ्ञं लब्भेति, अत्तनापि च जीवति॥ 


५८. न वे देस्सन्ति [न वे दुस्सन्ति (स्या०), न वे दिस्सन्ति (पी०), न विदेस्सन्ति (क० अट्ठ०)] सप्पञ्ञा, दिस्वा 
याचकमागते। 
ब्रह्मचारि पियो मेसि, वद त्वं [वर तं (सी०), वर त्वं (पी०)] भञ्ञमिच्छसि [यञ्जमिच्छसि (?)]॥ 


५९. न वे याचन्ति सप्पञ्ञा, धीरो च वेदितुमरहति। 
उद्दिस्स अरिया तिद्ुन्ति, एसा अरियान याचना॥ 


६०. ददामि ते ब्राह्मण रोहिणीनं, गवं सहस्सं सह पुङ्गवेन। 
अरियो हि अरियस्स कथं न दज्जा, सुत्वान गाथा तव धम्मयृत्ताति॥ 

अद्डिसेनकजातकं अद्ठुमं । 
४०४. कपिजातकं (७-१-९) 


६१. यत्थ वेरी निवसति, न वसे तत्थ पण्डितो। 
एकरत्तं दिरत्तं वा, दुक्खं वसति वेरिसु॥ 


६२. दिसो वे लहुचित्तस्स, पोसस्सानुविधीयतो। 
एकस्स कपिनो हेतु, यूथस्स अनयो कतो॥ 


६३. बालोव [च (सी० स्या० पी०)] पण्डितमानी, यूथस्स परिहारको। 
सचित्तस्स वसं गन्त्वा, सयेथायं [पस्सेथायं (क०)] यथा कपि॥ 


६४. न साधु बलवा बालो, यूथस्स परिहारको । 
अहितो भवति जातीनं, सकुणानंव चेतको [चेटको (क०)]॥ 


६५. धीरोव बलवा साधु, यूथस्स परिहारको । 
हितो भवति जातीनं, तिदसानंव वासवो॥ 


६६. यो च सीलञ्च पञ्ञञ्च, सुतञ्चत्तनि पस्सति। 
उभिन्नमत्थं चरति, अत्तनो च परस्स च॥ 


६७. तस्मा तुलेय्य मत्तानं, सीलपञ्ञासुतामिव [सीलं पञ्ञं सुतंपिव (स्या०)]। 
गणं वा परिहरे धीरो, एको वापि परिब्बजेति॥ 


कपिजातकं नवमं । 
४०५. बकजातक (७-१-१०) 


६८. द्वासत्तति गोतम [भो गोतम (क०)] पुञ्जकम्मा, वसवत्तिनो जातिजरं अतीता। 
अयमन्तिमा वेदगू ब्रह्मपत्ति [ब्रह्मुपपत्ति (स्या० क०)], अस्माभिजप्पन्ति जना [पजा (क०)] अनेका॥ 


६९. अप्पञ्हि एतं [अप्पञ्च हेतं (स्या०), अप्पंसि एतं (क०)] न हि दीघमायु, यं त्वं बक मञ्जसि दीघमायुं | 
सतं सहस्सानि [सहस्सानं (सी० पी० सं० नि० १.१७५), सहस्सान (स्या० कं०)] निरब्बुदानं, आयुं पजानामि 
तवाह ब्रह्मे॥ 


७०. अनन्तदस्सी भगवाहमस्मि, जातिज्जरं सोकमुपातिवत्तो। 
कि मे पुराणं बतसीलवत्तं [सीलवन्तं (पी० क०)], आचिक्ख मे तं यमहं विजञ्ञं॥ 

७९. यं त्वं अपायेसि बहू मनुस्से, पिपासिते घम्मनि सम्परेते । 
तं ते पुराणं बतसीलवत्तं, सुत्तप्पबुद्रोव अनुस्सरामि॥ 


७२. यं एणिकूलस्मि जनं गहीतं, अमोचयी गस्हक निय्यमानं । 
तं ते पुराणं बतसीलवत्तं, सुत्तप्पबुद्रोव अनुस्सरामि॥ 


७३. गङ्गाय सोतस्मिं गहीतनावं, लुद्देन नागेन मनुस्सकप्पा। 
अमोचयि त्वं बलसा पसस्ह, तं ते पुराणं बतसीलवत्तं । 
सुत्तप्पबुद्धोव अनुस्सरामि॥ 


७४. कण्पो च ते बद्भचरो [पत्थचरो (स्या०), पट्टचरो (क०)] अहोसि, सम्बुद्धिमन्तं [सम्बुद्भिवन्तं (स्या० पी०), 
सम्बुद्धवन्तं (क०)] बतिनं [वतितं (स्या०), वतिदं (क०)] अमञ्ञं | 
तं ते पुराणं बतसीलवत्तं, सुत्तप्पबुद्रोव अनुस्सरामि॥ 


७५. अद्धा पजानासि ममेतमायुं, अञ्जम्पि जानासि तथा हि बुद्धो । 
तथा हि तायं [त्यायं (सं० नि० १.१७५)] जलितानुभावो, ओभासयं तिदट्ठति ब्रह्मलोकन्ति॥ 


बकजातकं दसमं । 
कुक्कुवग्गो पठमो । 
तस्सुद्दानं - 


वरकण्णिक चापवरो सुतनो, अथ गिज्झ सरोहितमच्छवरो। 
पुन पण्णक [दसण्णक (सी० स्या० पी०)] सेनक याचनको, अथ वेरि सब्रह्मबकेन दसाति॥ 


२. गन्धारवग्गो 
४०६. गन्धारजातक (७-२-९) 


७६. हित्वा गामसहस्सानि, परिपुण्णानि सोळस। 
कोट्टागारानि फीतानि, सन्निधिं दानि कुब्बसि॥ 


७७. हित्वा गन्धारविसयं, पहृतधनधारियं [धानियं (सी० पी०), धञ्जन्ति अत्थो] । 
पसासनतो [पसासनितो (सी० स्या०), पसासनातो (पी०)] निक्खन्तो, इध दानि पसाससि॥ 


७८. धम्मं भणामि वेदेह, अधम्मो मे न रुच्चति। 
धम्मं मे भणमानस्स, न पापमुपलिम्पति॥ 

७९. येन केनचि वण्णेन, परो लभति रुप्पनं । 
महत्थियम्पि चे वाचं, न तं भासेय्य पण्डितो ॥ 


८०. कामं रुप्पतु वा मा वा, भुसंव विकिरीयतु। 
धम्मं मे भणमानस्स, न पापमुपलिम्पति॥ 


८९. नो चे अस्स सका बुद्धि, विनयो वा सुसिक्खितो। 
वने अन्धमहिंसोव [अन्धमहिसोब (सी० पी०)] चरेय्य बहुको जनो॥ 


८२. यस्मा च पनिधेकच्चे, आचेरम्हि [आचारम्हि (सी० पी०)] सुसिक्खिता। 
तस्मा विनीतविनया, चरन्ति सुसमाहिताति॥ 


गन्धारजातकं पठमं । 
४०७. महाकपिजातकं (७-२-२) 


८३. अत्तानं सङ्कमं कत्वा, यो सोत्थिं समतारयि। 
कि त्वं तेसं किमे [किमो (सी० पी०), कि मे (स्या०)] तुय्हं, होन्ति एते [हेते (स्या०), सो ते (क०)] महाकपि॥ 


८४. राजाहं इस्सरो तेसं, यूथस्स परिहारको । 
तेसं सोकपरेतानं, भीतानं ते अरिन्दम॥ 


८५. उल्लङ्घयित्वा [स लङ्घयित्वा (पी०), सुलङ्घयित्वा (क०)] अत्तानं, विस्सट्ुधनुनो सतं । 
ततो अपरपादेसु, दळहं बन्धं लतागुणं॥ 


८६. छिन्नब्भमिव वातेन, नुण्णो [नुन्नो (सी०)] रुक्खं उपागमि । 
सोहं अप्पभवं तत्थ, साखं हत्थेहि अग्गहिं॥ 


८७. तं मं वियायतं सन्तं, साखाय च लताय च। 
समनुक्कमन्ता पादेहि, सोत्थिं साखामिगा गता॥ 


८८. तं मं न तपते बन्धो, मतो [वधो (सी० स्या० पी०)] मे न तपेस्सति। 
सुखमाहरितं तेसं, येसं रज्जमकारयिं॥ 


८९. एसा ते उपमा राज, तं सुणोहि अरिन्दम [अत्थसन्दस्सनी कता (पी०)]। 


रञ्जा रटुस्स योग्गस्स, बलस्स निगमस्स च। 
सब्बेसं सुखमेटुब्बं, खत्तियेन पजानताति॥ 

महाकपिजातकं दुतियं । 
४०८. कुम्भकारजातकं (७-२-३) 


९०. अम्बाहमहं वनमन्तरस्मि, नीलोभासं फलितं [फलिनं (पी०)] संविरूळहं । 
तमहं फलहेतु विभग्गं, तं दिस्वा भिक्खाचरियं चरामि॥ 


९१. सेलं सुमट्ठं नरवीरनिद्टितं [नरविद्ुनि्टितं (क०)], नारी युगं धारयि अप्पसहं । 
दुतियञ्च आगम्म अहोसि सह्दो, तं दिस्वा भिकखाचरियं चरामि॥ 


९२. दिजा दिजं कुणपमाहरन्तं, एकं समानं बहुका समेच्च। 
आहारहेतू परिपातयिंसु, तं दिस्वा भिक्खाचरियं चरामि॥ 


९३. उसभाहमदं यूथस्स मज्झे, चलक्ककुं वण्णबलूपपन्नं । 
तमहसं कामहेतु वितुन्नं, तं दिस्वा भिक्खाचरियं चरामि॥ 


९४. करण्डको [करण्ड्नाम (सी० पी०)] कलिङ्गानं, गन्धारानञ्च नग्गजि। 
निमिराजा विदेहानं, पञ्चालानञ्च दुम्मुखो । 


एते रट्ठानि हित्वान, पब्बजिसु अकिञ्चना॥ 


९५. सब्बेपिमे देवसमा समागता, अग्गी यथा पज्जलितो तथेविमे । 
अहम्पि एको चरिस्सामि भग्गवि, हित्वान कामानि यथोधिकानि॥ 


९६. अयमेव कालो न हि अञ्जो अत्थि, अनुसासिता मे न भवेय्य पच्छा । 
अहम्पि एका चरिस्सामि भग्गव, सकुणीव मृत्ता पुरिसस्स हत्था॥ 


९७. आमं पक्कञ्च जानन्ति, अथो लोणं अलोणकं। 
तमहं दिस्वान पब्बजि, चरेव त्वं चरामहन्ति॥ 


कुम्भकारजातकं ततियं। 
४०९. दळहधम्मजातक (७-२-४) 


९८. अहं चे दळहधम्मस्स [दळ्हधम्माय (पी०)], वहन्ति नाभिराधयिं। 
धरन्ती उरसि सल्लं, युद्धे विक्कन्तचारिनी॥ 


९९. नून राजा न जानाति [न ह नून राजा जानाति (सी० पी०)], मम विक्कमपोरिसं । 
सङ्गामे सुकतन्तानि, दूतविप्पहितानि च॥ 

१००.सा नूनाहं मरिस्सामि, अबन्धु अपरायिनी [अपरायिणी (सी), अपरायणी (?)]। 
तदा हि [तथा हि (पी०)] कुम्भकारस्स, दिन्ना छकणहारिका॥ 


१०९.यावतासीसती पोसो, तावदेव पवीणति। 
अत्थापाये जहन्ति नं, ओडिब्याधिव खत्तियो॥ 


१०२.यो पुब्बे कतकल्याणो, कतत्थो नावबुज्झति । 
अत्था तस्स पलुज्जन्ति, ये होन्ति अभिपत्थिता॥ 


१०३.यो पुब्बे कतकल्याणो, कतत्थो मनुबुज्झति । 
अत्था तस्स पवडन्ति, ये होन्ति अभिपत्थिता॥ 


९०४तं वो वदामि भहन्ते [भद्दं वो (सी० स्या० पी०)], यावन्तेत्थ समागता । 
सब्बे कतञ्जुनो होथ, चिरं सग्गम्हि ठस्सथाति॥ 


दळहधम्मजातकं चतुत्थं । 
४१०. सोमदत्तजातकं (७-२-५) 


९१०५ यो मं पुरे पच्चुड्ेति [पच्चुदेति (सी० स्या० पी०), पच्चुद्ठेति (क०)], अरञ्जे दूरमायतो । 
सो न दिस्सति मातङ्गो, सोमदत्तो कुहिं गतो॥ 


१०६.अयं वा सो मतो सेति, अल्लसिङ्ग॑व वच्छितो [अल्लपिङ्कव छिज्जितो (सी० पी०), अल्लपीतंव विच्छितो 
(स्या०)]। 
भुम्या निपतितो सेति, अमरा वत कुञ्जरो॥ 


१०७.अनगारियुपेतस्स, विप्पमृत्तस्स ते सतो। 
समणस्स न तं साधु, यं पेतमनुसोचसि॥ 


१०८.संवासेन हवे सक्क, मनुस्सस्स मिगस्स वा। 
हदये जायते पेमं, तं न सक्का असोचितुं॥ 


१०९.मतं मरिस्सं रोदन्ति, ये रुदन्ति लपन्ति च । 
तस्मा त्वं इसि मा रोदि, रोदितं मोघमाहु सन्तो॥ 


११०.कन्दितेन हवे ब्रह्मे, मतो पेतो समुटुहे । 
सब्बे सङ्गम्म रोदाम, अञ्ञमञ्ञस्स जातके॥ 

१११. आदित्तं वत मं सन्तं, घतसित्तंव पावकं । 
वारिना विय ओसिञ्चं, सब्बं निब्बापये दरं॥ 


११२. अब्बही वत मे सल्लं, यमासि हदयस्सितं । 
यो मे सोकपरेतस्स, पुत्तसोकं अपानुदि॥ 


११३.सोहं अब्बूळहसल्लोस्मि, वीतसोको अनाविलो। 
न सोचामि न रोदामि, तव सुत्वान वासवाति॥ 


सोमदत्तजातकं पञ्चमं । 
४११. सुसीमजातकं (७-२-६) 


११४ काव्ठानि केसानि पुरे अहेसुं, जातानि सीसम्हि यथापदेसे । 
तानज्ज सेतानि सुसीम [सुसिम (क०)] दिस्वा, धम्मं चर ब्रह्मचरियस्स कालो॥ 


११५.ममेव देव पलितं न तुय्हं, ममेव सीसं मम उत्तमङ्गं । 
“अत्थं करिस्स"'न्ति मुसा अभाणि [अभासि (क०)], एकापराधं खम राजसेट्ट॥ 


९२६. दहरो तुवं दस्सनियोसि राज, पठमुग्गतो होसि [होहि (सी), होति (क०)] यथा कळीरो। 
रज्जञ्च कारेहि ममञ्च पस्स, मा कालिकं अनुधावी जनिन्द॥ 


११७.पस्सामि वोहं दहरिं कुमारि, सामट्ठपस्सं सुतनुं सुमज्झं । 
काळप्पवाळाव पवेल्लमाना, पलोभयन्तीव [सा लोभयन्तीब (पी०)] नरेसु गच्छति॥ 


९१८. तमेन पस्सामिपरेन नारिं, आसीतिकं नाबुतिकं व जच्चा। 
दण्डं गहेत्वान पवेधमानं, गोपानसीभोग्गसमं चरन्तिं॥ 


११९. सोहं तमेवानुविचिन्तयन्तो, एको सयामि [पस्सामि (क०)] सयनस्स मज्झे। 
“अहम्पि एवं” इति पेक्खमानो, न गहे रमे [न गेहे रमे (सी०), गेहे न रमे (स्या० क०)] ब्रह्मचरियस्स कालो॥ 


९२०.रज्जुवालम्बनी चेसा, या गेहे वसतो रति। 
एवम्पि छेत्वान वजन्ति धीरा, अनपेक्खिनो कामसुखं पहायाति॥ 


सुसीमजातकं छट्टं । 
४१२. कोटसिम्बलिजातकं (७-२-७) 


१२१. अहं दससतंब्यामं, उरगमादाय आगतो। 

तञ्च मञ्च महाकायं, धारयं नप्पवेधसि [न पवेधयि (क०)]॥ 


१२२.अथिमं खुहदकं पक्खि, अप्पमंसतरं मया। 
धारयं ब्यथसि [ब्याधसे (सी०), ब्यधसे (पी०), ब्याधसि (क०)] भीता [भीतो (सी० स्या० पी०)], कमत्थं 
कोटसिम्बलि [कोटिसिम्बलि (सी० पी०)]॥ 


१२३.मंसभक्खो तुवं राज, फलभक्खो अयं दिजो। 
अयं निग्रोधबीजानि, पिलक्खुदुम्बरानि च । 
अस्सत्थानि च भक्खित्वा, खन्धे मे ओहदिस्सति॥ 


१२४ते रुक्खा संविरूहन्ति, मम पस्से निवातजा। 
ते मं परियोनन्धिस्सन्ति, अरुक्खं मं करिस्सरे॥ 


१२५ सन्ति अञ्ञेपि रुक्खा से, मूलिनो खन्धिनो दुमा । 
इमिना सकुणजातेन, बीजमाहरिता हता॥ 


१२६.अज्झारूहाभिवड्टन्ति [अज्झारूळहाभिवडटन्ति (सी० पी०)], ब्रहन्तम्पि बनप्पतिं। 
तस्मा राज पवेधामि, सम्पस्संनागतं भयं॥ 


१२७.सङ्केय्य सङ्कितब्बानि, रकखेय्यानागतं भयं । 
अनागतभया धीरो, उभो लोके अवेक्खतीति॥ 


कोटसिम्बलिजातकं सत्तमं । 
४१३. धूमकारिजातकं (७-२-८) 


१२८.राजा अपुच्छि विधुरं, धम्मकामो युधिड्टिलो । 
अपि ब्राह्मण जानासि, को एको बहु सोचति॥ 


१२९.ब्राह्मणो अजयूथेन, पहूतेधो [बहृतेजो (पी० क०), बहुतेन्दो (स्या०)] वने वसं । 
धूमं अकासि वासेट्टो, रत्तिन्दिवमतन्दितो॥ 


१३०.तस्स तं धूमगन्धेन, सरभा मकसड्डिता [मकसहिता (सी० स्या०), मकसड़िता (पी० क०)]। 
वस्सावासं उपागच्छुं, धूमकारिस्स सन्तिके ॥ 


१३१.सरभेसु मनं कत्वा, अजा सो नावबुज्झथ। 
आगच्छन्ती वजन्ती वा [आगच्छन्ति बजन्ति वा (स्या० पी०), आगच्छन्ति बजन्तिं वा (क०)], तस्स ता विनसुं 
[विनस्सुं (सी०)] अजा॥ 

९३२.सरभा सरदे काले, पहीनमकसे वने। 
पाविसुं गिरिदुग्गानि, नदीनं पभवानि च॥ 


१३३.सरभे च गते दिस्वा, अजा च विभवं गता [अजे च विभवं गते (क०)]। 
किसो च विवण्णो चासि, पण्डुरोगी च ब्राह्मणो॥ 


१३४एवं यो सं निरंकत्वा, आगन्तुं कुरुते पियं | 
सो एको बहु सोचति, धूमकारीव ब्राह्मणोति॥ 


धूमकारिजातकं अट्ठमं। 
४१४. जागरजातक (७-२-९) 


१३५.कोध जागरतं सुत्तो, कोध सुत्तेसु जागरो । 
को ममेतं विजानाति, को तं पटिभणाति मे॥ 


१३६.अहं जागरतं सुत्तो, अहं सृत्तेसु जागरो । 
अहमेतं विजानामि, अहं पटिभणामि ते॥ 


१३७कथं जागरतं सुत्तो, कथं सुत्तेसु जागरो। 
कथं एतं विजानासि, कथं पटिभणासि मे॥ 


१३८.ये धम्मं नप्पजानन्ति, संयमोति दमोति च। 
तेसु सुप्पमानेसु, अहं जग्गामि देवते॥ 


१३९.येसं रागो च दोसो च, अविज्जा च विराजिता। 
तेसु जागरमानेसु, अहं सुत्तोस्मि देवते॥ 


९४०एवं जागरतं सुत्तो, एवं सुत्तेसु जागरो । 
एवमेतं विजानामि, एवं पटिभणामि ते॥ 


१४१.साधु जागरतं सुत्तो, साधु सुत्तेसु जागरो । 
साधुमेतं विजानासि, साधु पटिभणासि मेति॥ 


जागरजातकं नवमं । 
४१५. कुम्मासपिण्डिजातकं (७-२-१०) 


९४२न किरत्थि अनोमदस्सिसु, पारिचरिया बुद्धेसु अप्पिका [अप्पका (क०)]। 

सुक्खाय अलोणिकाय च, पस्सफलं कुम्मासपिण्डिया॥ 


१४ ३हत्थिगवस्सा चिमे बहू [हत्थिगवास्सा च मे बहू (सी०), हत्थी गवास्सा चिमे बहू (स्या०), हत्थी गवास्सा च मे 
बहू (पी०)], धनधञ्ञं पथवी च केवला। 
नारियो चिमा अच्छरूपमा, पस्सफलं कुम्मासपिण्डिया॥ 


९४ ४अभिक्खणं राजकुञ्जर, गाथा भाससि कोसलाधिप। 
पुच्छामि तं रटुवइुन, बाळहं पीतिमनो पभाससि॥ 


१४५इमस्मिञ्ञेव नगरे, कुले अञ्ञतरे अहुं। 
परकम्मकरो आसि, भतको सीलसंवुतो॥ 


१४६क्रम्माय निकखमन्तोहं, चतुरो समणेहसं। 
आचारसीलसम्पन्ने, सीतिभूते अनासवे॥ 


१४७तेसु चित्तं पसादेत्वा, निसीदेत्वा [निसादेत्वा (?)] पण्णसन्थते । 
अदं बुद्धान कुम्मासं, पसन्नो सेहि पाणिभि॥ 


१४८तस्स कम्मस्स कुसलस्स, इदं मे एदिसं फलं । 
अनुभोमि इदं रज्जं, फोतं धरणिमुत्तमं॥ 


९४९ददं भुञ्ज मा च पमादो [दद भुञ्ज च मा च पमादो (सी० पी०)], चक्कं वत्तय कोसलाधिप। 
मा राज अधम्मिको अहु, धम्मं पालय कोसलाधिप॥ 


१५० सोहं तदेव पुनप्पुनं, वटुमं आचरिस्सामि सोभने। 
अरियाचरितं सुकोसले, अरहन्तो मे मनापाव पस्सितुं॥ 


९५९.देवी विय अच्छरूपमा, मज्झे नारिगणस्स सोभसि। 
कि कम्ममकासि भद्दकं, केनासि वण्णवती सुकोसले॥ 


१५२.अम्बदुकुलस्स खत्तिय, दास्याहं परपेसिया अहुं। 
सञ्ञता च [सञ्ञता (सी० पी०)] धम्मजीविनी, सीलवती च अपापदस्सना॥ 


१५३.उद्धटभत्त अहं तदा, चरमानस्स अदासि भिक्खुनो । 
वित्ता सुमना सयं अहं, तस्स कम्मस्स फलं ममेदिसन्ति॥ 


कुम्मासपिण्डिजातकं दसमं । 

४१६. परन्तपजातक (७-२-९९) 


९५ ४आगमिस्सति मे पापं, आगमिस्सति मे भयं । 
तदा हि चलिता साखा, मनुस्सेन मिगेन वा॥ 


१५५ भीरुया नून मे कामो, अविदूरे वसन्तिया। 
करिस्सति किसं पण्डुं, साव साखा परन्तपं॥ 


९५६-सोचयिस्सति मं कन्ता, गामे वसमनिन्दिता। 
करिस्सति किसं पण्डुं, साव साखा परन्तपं॥ 


१५७तया मं असितापङ्गि [हसितापङ्गि (सी० स्या० पी०)], सितानि [मिहितानि (सी० स्या० पी०)] भणितानि च। 
किसं पण्डु करिस्सन्ति, साव साखा परन्तपं॥ 


१५८.अगमा नून सो सद्दो, असंसि नून सो तव। 
अकखातं नून तं तेन, यो तं साखमकम्पयि॥ 


१५९ इदं खो तं समागम्म, मम बालस्स चिन्तितं । 
तदा हि चलिता साखा, मनुस्सेन मिगेन वा॥ 


९६०:तथेव त्वं अवेदेसि, अवञ्चि [अवज्झि (क०)] पितरं मम। 
हन्त्वा साखाहि छादेन्तो, आगमिस्सति मे [ते (स्या० क०)] भयन्ति॥ 


परन्तपजातकं एकादसमं । 
गन्धारवग्गो दुतियो। 
तस्सुद्दानं - 


वरगाम महाकपि भग्गव च, दळहधम्म सकुञ्जर केसवरो। 
उरगो विधुरो पुन जागरतं, अथ कोसलाधिप परन्तप चाति॥ 


अथ वग्गुद्दानं - 


अथ सत्तनिपातम्हि, वग्गं मे भणतो सुण । 
कुक्कु च पुन गन्धारो, द्वेव गुत्ता महेसिनाति॥ 


सत्तकनिपातं निद्टितं । 

८. अट्टुकनिपातो 
४१७. कच्चानिजातक (९) 


९. ओदातवत्था सुचि अल्लकेसा, कच्चानि कि कुम्भिमधिस्सयित्वा [कुम्भिमपस्सयित्वा (पी०)]। 
पिट्ठा तिला धोवसि तण्डुलानि, तिलोदनो हेहिति किस्स हेतु॥ 


२. न खो अयं ब्राह्मण भोजनत्था [भोजनत्थं (स्या०)], तिलोदनो हेहिति साधुपक्को । 
धम्मो मतो तस्स पहुत्तमज्ज [पहूनमज्ज (स्या०), पहूतमज्ज (सी०), बहूतमज्जा (पी०)], अहं करिस्सामि 
सुसानमज्झे॥ 


३. अनुविच्च कच्चानि करोहि किच्चं, धम्मो मतो को नु तवेव [तवेत (सी० स्या० पी०)] संसि। 
सहस्सनेत्तो अतुलानुभावो, न मिय्यती धम्मवरो कदाचि॥ 


४. दळ्हप्पमाणं मम एत्थ ब्रह्मे, धम्मो मतो नत्थि ममेत्थ कङ्का । 
ये येव दानि पापा भवन्ति, ते तेव दानि सुखिता भवन्ति॥ 


५. सुणिसा हि मय्हं वञ्झा अहोसि, सा मं वधित्वान विजायि पत्तं । 
सा दानि सब्बस्स कुलस्स इस्सरा, अहं पनम्हि [वसामि (स्या०)] अपविद्धा एकिका॥ 


६. जीवामि वोहं न मतोहमस्मि [नाहं मतोस्मि (सी० पी०)], तवेव अत्थाय इधागतोस्मि। 
या तं वधित्वान विजायि पुत्तं, सहाव पुत्तेन करोमि भस्मं॥ 


७. एवञ्च [एतञ्च (सी० पी०)] ते रुच्चति देवराज, ममेव अत्थाय इधागतोसि। 
अहञ्च पुत्तो सुणिसा च नत्ता, सम्मोदमाना घरमावसेम॥ 


८. एवञ्च ते रुच्चति कातियानि, हतापि सन्ता न जहासि धम्मं 
तुबञ्च [त्वञ्च (पी० क०)] पुत्तो सुणिसा च नत्ता, सम्मोदमाना घरमावसेथ॥ 


९. सा कातियानी सुणिसाय सद्भि, सम्मोदमाना घरमावसित्थ। 
पृत्तो च नत्ता च उपटुहिंसु, देवानमिन्देन अधिग्गहीताति॥ 


कच्चानिजातकं पठमं । 
४१८. अट्टुसद्दजातक (२) 


१०. इदं पुरे निन्नमाहु, बहुमच्छं महोदकं । 
आवासो बकराजस्स, पेत्तिकं भवनं मम। 

त्यज्ज भेकेन [भिङ्गेन (क०)] यापेम, ओकं न वजहामसे [ओकन्तं न जहामसे (क०)]॥ 


को दुतियं असीलिस्स, बन्धरस्सक्खि भेच्छति [भेज्जति (सी० स्या० पी०), भिन्दति (क०)]। 
को मे पुत्ते कुलावकं, मञ्च सोत्थिं करिस्सति॥ 


सब्बा परिक्खया फेग्गु, याव तस्सा गती अह। 
खीणभक्खो महाराज, सारे न रमती घुणो॥ 


सा नूनाहं इतो गन्त्वा, रञ्ञो मुत्ता निवेसना। 
अत्तानं रमयिस्सामि, दुमसाखनिकेतिनी॥ 


सो नूनाहं इतो गन्त्वा, रञ्ञो मुत्तो निवेसना । 
अग्गोदकानि पिस्सामि, यूथस्स पुरतो वजं॥ 


तं मं कामेहि सम्मत्तं, रत्तं कामेसु मुच्छितं । 
आनयी भरतो [वनतो (क०)] लुद्दो, बाहिको भद्दमत्थु ते॥ 


अन्धकारतिमिसायं, तुङ्गे उपरिपब्बते । 
सा मं सण्हेन मुदुना, मा पादं खलि [खणि (सी० स्या० पी०)] यस्मनि॥ 


असंसयं जातिखयन्तदस्सी, न गब्भसेय्यं पुनरावजिस्सं । 
अयमन्तिमा पच्छिमा गब्भसेय्या [अयं हि मे अन्तिमा गब्भसेय्या (सी० पी०)], खीणो मे संसारो पुनब्भवायाति॥ 


अट्टसद्दजातकं दुतियं । 
४१९. सुलसाजातकं (३) 


इदं सुवण्णकायूरं, मुत्ता वेळुरिया बहू । 
सब्बं हरस्सु भन्ते, मञ्च दासीति सावय॥ 


ओरोपयस्सु कल्याणि, मा बाळहं [बहुं (सी० स्या० पी०)] परिदेबसि। 
न चाहं अभिजानामि, अहन्त्वा धनमाभतं॥ 


यतो सरामि अत्तानं, यतो पत्तास्मि विञ्ञुतं । 
न चाहं अभिजानामि, अञ्ञं पियतरं तया॥ 


एहि तं उपगूहिस्सं [उपगुर्हिस्सं (क०)], करिस्सञ्च पदक्खिणं । 
न हि दानि पुन अत्थि, मम तुस्हञ्च सङ्गमो॥ 

२२. न हि सब्बेसु ठानेसु, पुरिसो होति पण्डितो। 
इत्थीपि पण्डिता होति, तत्थ तत्थ विचक्खणा॥ 


२३. न हि सब्बेसु ठानेसु, पुरिसो होति पण्डितो । 
इत्थीपि पण्डिता होति, लहुं अत्थं विचिन्तिका [लहुमत्थविचिन्तिका (सी० पी०)]॥ 


२४. लहुञ्च वत खिप्पञ्च, निकट्ठे समचेतयि। 
मिगं पुण्णायतेनेव [पुण्णायतनेव (स्या०)], सुलसा सत्तुकं वधि॥ 


२५. योध उप्पतितं अत्थं, न खिप्पमनुबुञ्झति । 
सो हञ्जति मन्दमति, चोरोव गिरिगब्भरे॥ 


२६. यो च उप्पतितं अत्थं, खिप्पमेव निबोधति। 
मुच्चते सत्तुसम्बाधा, सुलसा सत्तुकामिवाति॥ 


सुलसाजातकं ततियं । 
४२०. सुमङ्गलजातक (४) 


२७. भुसम्हि [भुसम्पि (क०), भुसं हि (सी० निस्य)] कुद्धोति अवेक्खियान, न ताव दण्डं पणयेय्य इस्सरो । 
अड्डानसो अप्पतिरूपमत्तनो, परस्स दुक्खानि भुसं उदीरये॥ 


२८. यतो च जानेय्य पसादमत्तनो, अत्थं नियुञ्जेय्य परस्स दुक्कटं । 
तदायमत्थोति सयं अवेक्खिय, अथस्स दण्डं सदिसं निवेसये॥ 


२९. न चापि झापेति परं न अत्तनं, अमुच्छितो यो नयते नयानयं । 
यो दण्डधारो भवतीध इस्सरो, स वण्णगुत्तो सिरिया न धंसति॥ 


३०. ये खत्तिया से अनिसम्मकारिनो, पणेन्ति दण्डं सहसा पमुच्छिता। 
अवण्णसंयुता [युत्ताव (क०)] जहन्ति जीवितं, इतो विमुत्तापि च यन्ति दुग्गति॥ 


३१. धम्मे च ये अरियप्पवेदिते रता, अनुत्तरा ते वचसा मनसा कम्मुना च । 
ते सन्तिसोरच्चसमाधिसण्ठिता, वजन्ति लोकं दुभयं तथाविधा॥ 


३२. राजाहमस्मि नरपमदानमिस्सरो, सचेपि कुज्झामि ठपेमि अत्तनं । 
निसेधयन्तो जनतं तथाविधं, पणेमि दण्डं अनुकम्प योनिसो॥ 


३३. सिरी च लक्खी च तवेव खत्तिय, जनाधिप मा विजहि कुदाचनं । 

अक्कोधनो निच्चपसन्नचित्तो, अनीघो तुवं वस्ससतानि पालय॥ 


३४. गुणेहि एतेहि उपेत खत्तिय, ठितमरियवत्ती [वत्ति (सी०), वुत्ति (क०)] सुवचो अकोधनो । 
सुखी अनुप्पीळ पसासमेदिनिं [अनुप्पीळं सहसमेदनि (क०)], इतो विमृत्तोपि च याहि सुग्गतिं॥ 


३५. एवं सुनीतेन [सुविनीतेन (पी०)] सुभासितेन, धम्मेन जायेन उपायसो नयं । 
निब्बापये सङ्कुभितं महाजनं, महाव मेघो सलिलेन मेदिनिन्ति [मेदनिन्ति (स्या० क०)]॥ 


सुमङ्गलजातकं चतुत्थं। 
४२९. गङ्गमालजातक (५) 


३६. अङ्गारजाता पथवी, कुक्कुळानुगता मही। 
अथ गायसि वत्तानि [वत्थानि (क०)], न तं तपति आतपो॥ 


३७. उद्भं तपति आदिच्चो, अधो तपति वालुका। 
अथ गायसि वत्तानि [वत्थानि (क०)], न तं तपति आतपो॥ 


३८. न मं तपति आतपो, आतपा [आतप्पा (सी० स्या० पी०)] तपयन्ति मं । 
अत्था हि विविधा राज, ते तपन्ति न आतपो॥ 


३९. अहसं काम ते मूलं, सङ्कप्पा काम जायसि। 
न तं सङ्कप्पयिस्सामि, एवं काम न हेहिसि॥ 


४०. अप्पापि कामा न अलं, बहूहिपि न तप्पति। 
अहहा बाललपना, परिवज्जेथ [पटिविज्झेथ (पी० सी० अट्टु०)] जग्गतो॥ 


४१. अप्पस्स कम्मस्स फलं ममेदं, उदयो अज्झागमा महत्तपत्तं। 
सुलद्धलाभो वत माणवस्स, यो पब्बजी कामरागं पहाय॥ 


४२. तपसा पजहन्ति पापकम्मं, तपसा न्हापितकुम्भकारभावं। 
तपसा अभिभुय्य गङ्गमाल, नामेनालपसज्ज ब्रह्मदत्तं ॥ 


४३. सन्दिड्िकमेव “अम्म” पस्सथ, खन्तीसोरच्चस्स अयं [यो (स्या० पी० क०)] विपाको । 
यो [सो (स्या० क०)] सब्बजनस्स वन्दितोहु, तं वन्दाम सराजिका समच्चा॥ 


४४. मा किञ्चि अवचुत्थ गङ्गमालं, मुनिनं मोनपथेसु सिक्खमानं । 
एसो हि अतरि अण्णवं, यं तरित्वा चरन्ति वीतसोकाति॥ 

गङ्गमालजातकं पञ्चमं । 
४२२. चेतियजातकं (६) 


४५. धम्मो हवे हतो हन्ति, नाहतो हन्ति किञ्चनं [कञ्चिनं (पी०)]। 
तस्मा हि धम्मं न हने, मा त्वं [तं (स्या० पी०)] धम्मो हतो हनि॥ 


४६. अलिकं भासमानस्स, अपक्कमन्ति देवता। 
पूतिकञ्च मुखं वाति, सकट्ठाना च धंसति। 
यो जानं पुच्छितो पञ्हं, अञ्जथा नं वियाकरे॥ 


४७. सचे हि सच्चं भणसि, होहि राज यथा पुरे। 
मुसा चे भाससे राज, भूमियं तिट्ठ चेतिय॥ 


४८. अकाले वस्सती तस्स, काले तस्स न वस्सति। 
यो जानं पुच्छितो पञ्हं, अञ्जथा नं वियाकरे॥ 


४९. सचे हि सच्चं भणसि, होहि राज यथा पुरे। 
मुसा चे भाससे राज, भूमि पविस चेतिय॥ 


५०. जिव्हा तस्स द्विधा होति, उरगस्सेव दिसम्पति। 
यो जानं पुच्छितो पञ्हं, अञ्जथा नं वियाकरे॥ 


५९. सचे हि सच्चं भणसि, होहि राज यथा पुरे। 
मुसा चे भाससे राज, भिय्यो पविस चेतिय॥ 


५२. जिव्हा तस्स न भवति, मच्छस्सेव दिसम्पति। 
यो जानं पुच्छितो पञ्हं, अञ्जथा नं वियाकरे॥ 


५३. सचे हि सच्चं भणसि, होहि राज यथा पुरे। 
मुसा चे भाससे राज, भिय्यो पविस चेतिय॥ 


५४. थियोव तस्स जायन्ति [थियो तस्स पजायन्ति (क०)], न पुमा जायरे कुले। 
यो जानं पुच्छितो पञ्हं, अञ्जथा नं वियाकरे॥ 


५५. सचे हि सच्चं भणसि, होहि राज यथा पुरे। 
मुसा चे भाससे राज, भिय्यो पविस चेतिय॥ 

५६. पुत्ता तस्स न भवन्ति, पक्कमन्ति दिसोदिसं । 
यो जानं पुच्छितो पञ्हं, अञ्जथा नं वियाकरे॥ 


५७. सचे हि सच्चं भणसि, होहि राज यथा पुरे। 
मुसा चे भाससे राज, भिय्यो पविस चेतिय॥ 


५८. स राजा इसिना सत्तो, अन्तलिक्खचरो पुरे । 
पावेक्खि पथविं चेच्चो, हीनत्तो पत्व परियायं [अत्तपरियायं (सी० स्या०), पत्तपरियायं (क० सी० निय्य)]॥ 


५९. तस्मा हि छन्दागमनं, नप्पसंसन्ति पण्डिता। 
अदुटुचित्तो भासेय्य, गिरं सच्चूपसंहितन्ति॥ 


चेतियजातकं छडुं। 
४२३. इन्द्रियजातकं (७) 


६०. यो इन्द्रियानं कामेन, वसं नारद गच्छति। 
सो परिच्चज्जुभो लोके, जीवन्तोव विसुस्सति [जीवन्तोपिविसुस्सति (स्या०), जीवन्तो वापि सुस्सति (क०)]॥ 


६१. सुखस्सानन्तरं दुक्खं, दुकखस्सानन्तरं सुखं । 
सोसि [सोपि (स्या० पी० क०)] पत्तो सुखा [सुख (स्या०), सुखं (क०)] दुक्खं, पाटिकङ्क वरं सुखं॥ 


६२. किच्छकाले किच्छसहो, यो किच्छं नातिवत्तति। 
स किच्छन्तं सुखं धीरो, योगं समधिगच्छति॥ 


६३. न हेव कामान कामा, नानत्था नात्थकारणा। 
न कतञ्च निरङ्कत्वा, धम्मा चवितुमरहसि॥ 


६४. दक्खं गहपती [गहपतं (सी० स्या० पी०), गहवतं (?)] साधु, संविभज्जञ्च भोजनं | 
अहासो अत्थलाभेसु, अत्थब्यापत्ति अब्यथो॥ 


६५. एत्तावतेतं पण्डिच्चं, अपि सो [असितो (सी० स्या० पी०)] दविलो [देवलो (सी० पी०)] ब्रवि। 
न यितो किञ्चि पापियो, यो इन्द्रियानं वसं वजे॥ 


६६. अमित्तानंव हत्थत्थं, सिवि पप्पोति मामिव। 


कम्मं विज्जञ्च दक्खेय्यं, विवाहं सीलमद्दवं । 
एते च यसे हापेत्वा, निब्बत्तो सेहि कम्मेहि॥ 

६७. सोहं सहस्सजीनोव अबन्धु अपरायणो। 
अरियधम्मा अपक्कन्तो, यथा पेतो तथेवहं॥ 


६८. सुखकामे दुक्खापेत्वा, आपन्नोस्मि पदं इमं । 
सो सुखं नाधिगच्छामि, ठितो [चितो (पी० सी० अट्ठ०)] भाणुमतामिवाति॥ 


इन्द्रियजातकं सत्तमं । 
४२४. आदित्तजातक (८) 


६९. आदित्तस्मिं अगारस्मि, यं नीहरति भाजनं । 
तं तस्स होति अत्थाय, नो च यं तत्थ डय्हति॥ 


७०. एवामादीपितो लोको, जराय मरणेन च। 
नीहरेथेव दानेन, दिन्नं होति सुनीहतं [सुनीभतं (सी० स्या० पी०), सुनिब्भतं (क०)]॥ 


७९. यो धम्मलद्भस्स ददाति दानं, उड्ठानबीरियाधिगतस्स जन्तु। 
अतिक्कम्म सो वेतरणि [वित्तरणि (क०)] यमस्स, दिब्बानि ठानानि उपेति मच्चो॥ 


७२. दानञ्च युद्भञ्च समानमाहु, अप्पापि सन्ता बहुके जिनन्ति । 
अप्पम्पि चे सहहानो ददाति, तेनेव सो होति सुखी परत्थ॥ 


७३. विचेय्य दानं सुगतप्पसत्थं, ये दक्खिणेय्या इध जीवलोके । 
एतेसु दिन्नानि महण्फलानि, बीजानि वुत्तानि यथा सुखेत्ते॥ 


७४. यो पाणभूतानि अहेठयं चरं, परूपवादा न करोति पापं । 
भीरुं पसंसन्ति न तत्थ सूरं, भया हि सन्तो न करोन्ति पापं॥ 


७५. हीनेन ब्रह्मचरियेन, खत्तिये उपपज्जति। 
मज्झिमेन च देवत्तं, उत्तमेन विसुज्झति॥ 


७६. अद्धा हि दानं बहुधा पसत्थं, दाना च खो धम्मपदंव सेय्यो । 
पुब्बेव हि पुब्बतरेव सन्तो [पुब्बे च हि पुब्बतरे च सन्तो (सं० नि० १.३३)], निब्बानमेवज्झगमुं सपञ्ञाति॥ 


आदित्तजातकं अद्ठुमं । 
४२५. अट्टानजातक (९) 


७७. गङ्गा कुमुदिनी सन्ता, सङ्कवण्णा च कोकिला। 

जम्बु तालफलं दज्जा, अथ नून तदा सिया॥ 


७८. यदा कच्छपलोमानं, पावारो तिविधो सिया। 
हेमन्तिकं पावुरणं [पापुरणं (सी० स्या० पी०)], अथ नून तदा सिया॥ 


७९. यदा मकसपादानं [दाठानं (सी० पी०)], अड्टालो सुकतो सिया। 
दळहो च अविकम्पी च [अप्पकम्पी च (सी० पी०)], अथ नून तदा सिया॥ 


८०. यदा ससविसाणानं, निस्सेणी सुकता सिया। 
सग्गस्सारोहणत्थाय, अथ नून तदा सिया॥ 


८९. यदा निस्सेणिमारुस्ह, चन्द खादेय्यु मूसिका । 
राहुञ्च परिपातेय्युं [परिबाहेय्युं (स्या०)], अथ नून तदा सिया॥ 


८२. यदा सुराघटं पित्वा, मक्खिका गणचारिणी। 
अङ्गारे वासं कण्पेय्युं, अथ नून तदा सिया॥ 


८३. यदा बिम्बोट्ठसम्पन्नो, गद्रभो सुमुखो सिया। 
कुसलो नच्चगीतस्स, अथ नून तदा सिया॥ 


८४. यदा काका उलूका च, मन्तयेय्युं रहोगता। 
अञ्ञमञ्ञं पिहयेय्युं, अथ नून तदा सिया॥ 


८५. यदा मुळाल [पुलस (सी० पी०), पुलास (स्या०)] पत्तानं, छत्तं थिरतरं सिया। 
वस्सस्स पटिघाताय, अथ नून तदा सिया॥ 


८६. यदा कुलको [कुलुङ्को (सी० पी०), कुलुको (स्या०)] सकुणो, पब्बतं गन्धमादनं । 
तुण्डेनादाय गच्छेय्य, अथ नून तदा सिया॥ 


८७. यदा सामुद्दिकं नावं, स-यन्तं स-वटाकरं [सपटाकारं (क०)]। 
चेटो आदाय गच्छेय्य, अथ नून तदा सियाति॥ 


अद्ठानजातकं नवमं । 
४२६. दीपिजातकं (१०) 


८८. खमनीयं यापनीयं, कच्चि मातुल ते सुखं । 
सुखं ते अम्मा अवच, सुखकामाव [सुखकामा हि (सी० स्या० पी०)] ते मयं॥ 

८९. नङ्गुटटं मे अवक्कम्म [अपक्कम्म (क०)], हेठयित्वान [पोथयित्वान (क०)] एळिके [एळकि (स्या०), एळिकि 


(पी०)]। 
साज्ज मातुलवादेन, मुञ्चितब्बा नु मज्जसि॥ 


९०. पुरत्थामुखो निसिन्नोसि, अहं ते मुखमागता। 
पच्छतो तुय्हं नहुड्डं, कथं ख्वाहं अवक्कमि [अपक्कमि (क०)]॥ 


९१. यावता चतुरो दीपा, ससमुद्दा सपब्बता । 
तावता मय्हं नहुट्डं, कथं खो त्वं विवज्जयि॥ 


९२. पुब्बेव मेतमक्खिंसु [मेतं अक्खंसु (सी० पी०)], माता पिता च भातरो। 
दीघं दुटुस्स नङ्गुटु, साम्हि वेहायसागता॥ 


९३. तञ्च दिस्वान आयन्ति, अन्तलिक्खस्मि एळिके । 
मिगसङ्घो पलायित्थ, भक्खो मे नासितो तया॥ 


९४. इच्चेवं विलपन्तिया, एळकिया रुहग्घसो । 
गलकं अन्वावमद्दि, नत्थि दुट्ठे सुभासितं॥ 


९५. नेव दुड्े नयो अत्थि, न धम्मो न सुभासितं। 
निक्कमं दुड्ढे युञ्जेथ, सो च सब्मि न रञ्जतीति॥ 


दीपिजातकं दसमं । 
अद्टुकनिपातं निद्टितं । 
तस्सुद्दानं - 


परिसुद्धा मनाविला बत्थधरा, बकराजस्स कायुरं दण्डवरो। 
अथ अङ्गार चेतिय देविलिना, अथ आदित्त गङ्गा दसेळकिनाति॥ 


९. नवकनिपातो 
४२७. गिज्झजातक (९) 


१. परिसङ्कुपथो नाम, गिज्झपन्थो सनन्तनो। 
तत्रासि मातापितरो, गिज्झो पोसेसि जिण्णके। 


तेसं अजगरमेदं, अच्चहासि बहुत्तसो [पहुत्ततो (क० सी), पहूतसो (स्या० पी०), बहुधसो (क०)]॥ 

२. पिता च पुत्तं अवच, जानं उच्चं पातिनं । 
सुपत्तं थामसम्पन्नं [पकखसम्पन्नं (सी० स्या० पी०)], तेजस्सिं दूरगामिनं॥ 


३. परिप्लवन्तं पथवि, यदा तात विजानहि। 
सागरेन परिक्खित्तं, चक्कंव परिमण्डलं । 
ततो तात निवत्तस्सु, मास्सु एत्तो परं गमि॥ 


४. उदपत्तोसि [उद्भं पत्तोसि (क० सी०)] वेगेन, बली पक्खी दिजुत्तमो। 
ओलोकयन्तो वक्कङ्गो, पब्बतानि वनानि च॥ 


५. अस्स पथवि गिज्झो, यथासासि [यथास्सासि (स्याः अट्टु० पाठन्तरं)] पितुस्सुतं । 
सागरेन परिक्खित्तं, चक्कं परिमण्डलं॥ 


६. तञ्च सो समतिक्कम्म, परमेवच्चवत्तथ [परमेव पवत्तथ (सी स्या०)]। 
तञ्च वातसिखा तिक्खा, अच्चहासि बलि दिजं॥ 


७. नासक्खातिगतो पोसो, पुनदेव निवत्तितुं। 
दिजो ब्यसनमापादि, वेरम्भानं [वेरम्बानं (सी० पी०)] वसं गतो॥ 


८. तस्स पुत्ता च दारा च, ये चञ्ञे अनुजीविनो । 
सब्बे ब्यसनमापादुं, अनोवादकरे दिजे॥ 


९. एवम्पि इध बुड्डानं, यो वाक्यं नावबुज्झति । 
अतिसीमचरो दित्तो, गिज्झोवातीतसासनो। 
स वे ब्यसनं पप्पोति, अकत्वा बुड़सासनन्ति॥ 


गिज्झजातकं पठमं । 
४२८. कोसम्बियजातकं (२) 


१०. पुथुसद्दो समजनो, न बालो कोचि मञ्जथ। 
सङ्घस्मि भिज्जमानस्मिं, नाञ्जं भिय्यो अमञ्ञरुं॥ 


११. परिमुद्ठा पण्डिताभासा, वाचागोचरभाणिनो । 
याविच्छन्ति मुखायामं, येन नीता न तं विदू॥ 


१२. अक्कोच्छि मं अवधि मं, अजिनि मं अहासि मे। 
ये च तं उपनय्हन्ति, वेरं तेसं न सम्मति॥ 

१३. 


१४. 


१५. 


१६. 


१७. 


१८. 


१९. 


२०. 


२१. 


२२. 


२३. 


अक्कोच्छि मं अवधि मं, अजिनि मं अहासि मे। 
ये च तं नुपनय्हन्ति, वेरं तेसूपसम्मति॥ 


न हि वेरेन वेरानि, सम्मन्तीध कुदाचनं । 
अवेरेन च सम्मन्ति, एस धम्मो सनन्तनो॥ 


परे च न विजानन्ति, मयमेत्थ यमामसे। 
ये च तत्थ विजानन्ति, ततो सम्मन्ति मेधगा॥ 


अद्रिच्छिन्ना पाणहरा, गवस्स [गवास्स (सी० स्या० पी०)] धनहारिनो। 
रुं विलुम्पमानानं, तेसम्पि होति सङ्गति। 


कस्मा तुम्हाक नो सिया॥ 


सचे लभेथ निपकं सहायं, सद्भिचरं साधुविहारिधीरं । 
अभिभुय्य सब्बानि परिस्सयानि, चरेय्य तेनत्तमनो सतीमा॥ 


नो चे लभेथ निपकं सहायं, सद्भिचरं साधुविहारिधीरं । 
राजाव रदं विजितं पहाय, एको चरे मातङ्गरञ्ञेव नागो॥ 


एकस्स चरितं सेय्यो, नत्थि बाले सहायता। 
एको चरे न पापानि कयिरा, अप्पोस्सुक्को मातङ्गरञ्ञेव नागोति॥ 


कोसम्बियजातकं दुतियं | 


४२९. महासुवजातक (३) 

दुमो यदा होति फलूपपन्नो, भुञ्जन्ति नं विहङ्गमा [विहगा (सी० पी०)] सम्पतन्ता। 
खीणन्ति जत्वान दुमं फलच्चये [जत्वा दुमप्फलच्चयेन (क०)], दिसोदिसं यन्ति ततो विहङ्गमा॥ 


चर चारिकं लोहिततुण्ड मामरि, कि त्वं सुव सुक्खदुमम्हि झायसि। 
तदिङ्घ मं बृहि वसन्तसन्निभ, कस्मा सुव सुक्खदुमं न रिञ्चसि॥ 


ये वे सखीनं सखारो भवन्ति, पाणच्चये [पाणं चजे (क०), पाणच्चये मरणकाले च सुखदुक्खेसु च न जहन्तीति 


सम्बन्धो] दुक्खसुखेसु हंस। 
खीणं अखीणन्ति न तं जहन्ति, सन्तो सतं धम्ममनुस्सरन्ता॥ 


सोहं सतं अञ्ञतरोस्मि हंस, जाती च मे होति सखा च रुक्खो। 

तं नुस्सहे जीविकत्थो पहातुं, खीणन्ति जत्वान न हेस धम्मो [न सोस (क०), न एस (स्या०)]॥ 


२४. साधु सक्खि कतं होति, मेत्ति संसति सन्थवो [मित्तं सङ्गति सन्धवो (क०)]। 
सचेतं धम्मं रोचेसि, पासंसोसि विजानतं॥ 


२५. सो ते सुव वरं दम्मि, पत्तयान विहङ्गम। 
वरं वरस्सु वक्कङ्ग, यं किञ्चि मनसिच्छसि॥ 


२६. वरञ्च मे हंस भवं ददेय्य, अयञ्च रुक्खो पुनरायुं लभेथ । 
सो साखवा फलिमा संविरूळहो, मधुत्थिको तिट्ठतु सोभमानो॥ 


२७. तं पस्स सम्म फलिमं उळारं, सहाव ते होतु उदुम्बरेन। 
सो साखवा फलिमा संविरूळहो, मधुत्थिको तिट्ठतु सोभमानो॥ 


२८. एवं सक्क सुखी होहि, सह सब्बेहि जातिभि। 
यथाहमज्ज सुखितो, दिस्वान सफलं दुमं॥ 


२९. सुवस्स च वरं दत्वा, कत्वान सफलं दुमं । 
पक्कामि सह भरियाय, देवानं नन्दनं वनन्ति॥ 


महासुवजातकं ततियं । 
४३०. चूळसुवजातकं (४) 


३०. सन्ति रुक्खा हरिपत्ता [हरितपत्ता (सी० स्या० पी०)], दुमा नेकफला बहू । 
कस्मा नु सुक्खे [सुक्ख (क०)] कोळापे, सुवस्स निरतो मनो॥ 


३१. फलस्स उपभुञ्जिम्हा, नेकवस्सगणे बहू । 
अफलम्पि विदित्वान, साव मेत्ति यथा पुरे॥ 


३२. सुखञ्च रुक्खं कोळापं, ओपत्तमफलं दुमं । 
ओहाय सकुणा यन्ति, किं दोसं पस्ससे दिज॥ 


३३. ये फलत्था सम्भजन्ति, अफलोति जहन्ति नं । 
अत्तत्थपञ्जा दुम्मेधा, ते होन्ति पक्खपातिनो॥ 


३४. साधु सक्खि कतं होति, मेत्ति संसति सन्थवो। 
सचेतं धम्मं रोचेसि, पासंसोसि विजानतं॥ 

३५. सो ते सुव वरं दम्मि, पत्तयान विहङ्गम। 
वरं वरस्सु वक्कङ्ग, यं किञ्चि मनसिच्छसि॥ 


३६. अपि नाम नं पस्सेय्यं [अपि नाम नं पुन पस्से (सी० स्या०)], सपत्तं सफलं दुमं । 
दलिद्दोव निधि लद्धा, नन्देस्याहं पुनप्पुनं॥ 


३७. ततो अमतमादाय, अभिसिञ्चि महीरुहं । 
तस्स साखा विरूहिंसु [विरूळहस्स (क०)], सीतच्छाया मनोरमा॥ 


३८. एवं सक्क सुखी होहि, सह सब्बेहि जातिभि । 
यथाहमज्ज सुखितो, दिस्वान सफलं दुमं॥ 


३९. सुवस्स च वरं दत्वा, कत्वान सफलं दुमं । 
पक्कामि सह भरियाय, देवानं नन्दनं वनन्ति॥ 


चूळसुवजातकं चतुत्थं । 
४३९. हरितचजातकं (५) 


४०. सुतं मेतं महाब्रह्म, कामे भुञ्जति हारितो । 
कच्चेतं वचनं तुच्छं, कच्चि सुद्धो इरिय्यसि॥ 


४१. एवमेतं महाराज, यथा ते वचनं सुतं । 
कुम्मग्गं पटिपन्नोस्मि, मोहनेय्येसु मुच्छितो॥ 


४२. अदु [आदु (सी० पी०)] पञ्जा किमत्थिया, निपुणा साधुचिन्तिनी [चिन्तनी (सी० पी०)]। 
याय उप्पतितं रागं, कि मनो न विनोदये॥ 


४३. चत्तारोमे महाराज, लोके अतिबला भुसा। 
रागो दोसो मदो मोहो, यत्थ पञ्जा न गाधति॥ 


४४. अरहा सीलसम्पन्नो, सुद्रो चरति हारितो। 
मेधावी पण्डितो चेव, इति नो सम्मतो भवं॥ 


४५. मेधावीनम्पि हिंसन्ति, इसि धम्मगुणे रतं । 
वितक्का पापका राज, सुभा रागूपसंहिता॥ 


४६. उप्पन्नायं सरीरजो, रागो वण्णविदूसनो तव। 

तं पजह भइमत्थृ ते, बहुन्नासि मेधाविसम्मतो॥ 


४७. ते अन्धकारके [करणे (सी० स्या० पी०)] कामे, बहुदुक्खे महाविसे। 
तेसं मूलं गवेसिस्सं, छेच्छं रागं सबन्धनं॥ 


४८. इदं वत्वान हारितो, इसि सच्चपरक्कमो । 
कामरागं विराजेत्वा, ब्रह्मलोकूपगो अहूति॥ 


हरितचजातकं [हारितजातकं (सी० पी०)] पञ्चमं । 
४३२. पदकुसलमाणवजातकं (६) 


४९. बहुस्सुतं चित्तकथि [चित्तकथं (स्या० क०)], गङ्गा बहति पाटलि [पाटलं (सी० पी०)]। 
बुय्हमानक भददन्ते, एकं मे देहि गाथकं [गीतकं (क० अट्ट०)]॥ 


५०. येन सिञ्चन्ति दुक्खितं, येन सिञ्चन्ति आतुरं । 
तस्स मज्झे मरिस्सामि, जातं सरणतो भयं॥ 


७१. यत्थ बीजानि रूहन्ति, सत्ता यत्थ पतिद्रिता। 
सा मे सीसं निपीळेति, जातं सरणतो भयं॥ 


५२. येन भत्तानि पच्चन्ति, सीतं येन विहञ्ञति। 
सो मं डहति [दय्हति (क०)] गत्तानि, जातं सरणतो भयं॥ 


५३. येन भृत्तेन [भत्तेन (स्या० क०)] यापेन्ति, पुथू ब्राह्मणखत्तिया । 
सो मं भृत्तो ब्यापादेति, जातं सरणतो भयं॥ 


५४. गिम्हानं पच्छिमे मासे, वातमिच्छन्ति पण्डिता। 
सो मं [सो मे (सी० पी०)] भञ्जति गत्तानि, जातं सरणतो भयं॥ 


५५. यं निस्सिता जगतिरुहं, स्वायं अग्गिं पमुञ्चति। 
दिसा भजथ वक्कङ्गा, जातं सरणतो भयं॥ 


५६. यमानयिं सोमनस्सं, मालिनि चन्दनुस्सदं । 
सा मं घरा निच्छुभति [नीहरति (सी० स्या०)], जातं सरणतो भयं॥ 


५७. येन जातेन नन्दिस्सं, यस्स च भवमिच्छिसं । 
सो मं घरा निच्छुभति [नीहरति (सी० स्या०)], जातं सरणतो भयं॥ 

५९. 


६१. 


६२. 


६३. 


६४. 


६५. 


६६. 


६७. 


६८. 


सुणन्तु मे जानपदा, नेगमा च समागता। 
यतोदकं तदादित्तं, यतो खेमं ततो भयं॥ 


राजा विलुम्पते रइं, ब्राह्मणो च पुरोहितो। 
अत्तगुत्ता विहरथ, जातं सरणतो भयन्ति॥ 


पदकुसलमाणवजातकं छट्टं । 


४३३. लोमसकस्सपजातकं (७) 


. अस्स इन्दसमो राज, अच्चन्तं अजरामरो। 


सचे त्वं यञ्ञं याजेय्य, इसि लोमसकस्सपं ॥ 


ससमुहपरियायं, महिं सागरकुण्डलं । 
न इच्छे सह निन्दाय, एवं सेय्य [सय्ह (सी० स्या० पी०)] विजानहि॥ 


धिरत्थु तं यसलाभं, धनलाभञ्च ब्राह्मण । 
या वृत्ति विनिपातेन, अधम्मचरणेन वा॥ 


अपि चे पत्तमादाय, अनगारो परिब्बजे । 
सायेव जीविका सेय्यो, या चाधम्मेन एसना॥ 


अपि चे पत्तमादाय, अनगारो परिब्बजे। 
अञ्ञं अहिंसयं लोके, अपि रज्जेन तं वरं॥ 


बलं चन्दो बलं सुरियो, बलं समणब्राह्मणा । 
बलं वेला समुद्दस्स, बलातिबलमित्थियो॥ 


यथा उग्गतपं सन्तं, इसि लोमसकस्सपं । 
पितु अत्था चन्दवती, वाजपेय्यं [वाचपेय्यं (पी० क०)] अयाजयि॥ 


तं लोभपकतं कम्मं, कटुकं कामहेतुकं । 
तस्स मूलं गवेसिस्सं, छेच्छं रागं सबन्धनं॥ 


धिरत्थु कामे सुबहूपि लोके, तपोव सेय्यो कामगुणेहि राज। 
तपो करिस्सामि पहाय कामे, तवेव रडुँ चन्दवती च होतूति॥ 


लोमसकस्सपजातकं सत्तमं । 

४३४. चक्कवाकजातक (८) 


६९. कासायवत्थे सकुणे वदामि, दुवे दुवे नन्दमने [नन्दिमने (सी० पी०)] चरन्ते। 
क॑ अण्डजं अण्डजा मानुसेसु, जातिं पसंसन्ति तदिङ्ग बृथ॥ 


७०. अम्हे मनुस्सेसु मनुस्सहिंस, अनुब्बते [अनुपुब्बके (क०)] चक्कवाके वदन्ति। 
कल्याणभावम्हे [भाव'म्ह (सी० पी०)] दिजेसु सम्मता, अभिरूपा [अभीतरूपा (सी० स्या० पी०)] विचराम 
अण्णवे॥ ( ) [(न घासहेतूपि करोम पापं) (क०)] 


७१. कि अण्णवे कानि फलानि भुञ्जे, मंसं कुतो खादथ चक्कवाका। 
कि भोजनं भुञ्जथ वो अनोमा [अभिण्हं (क०)], बलञ्च वण्णो च अनप्परूपा [अनप्परूपो (सी० स्या० पी०)] 
॥ 


७२. न अण्णवे सन्ति फलानि धङ्क, मंसं कुतो खादितुं चक्कवाके । 
सेवालभक्खम्ह [भक्खिम्ह (क०)] अपाणभोजना [अवाकभोजना (सी० पी०)], न घासहेतूपि करोम पापं॥ 


७३. न मे इदं रुच्चति चक्कवाक, अस्मिं भवे भोजनसन्निकासो । 
अहोसि पुब्बे ततो मे अञ्ञथा, इच्चेव मे विमति एत्थ जाता॥ 


७४. अहम्पि मंसानि फलानि भुञ्जे, अन्नानि च लोणियतेलियानि । 
रसं मनुस्सेसु लभामि भोत्तुं, सूरोव सङ्गाममुखं विजेत्वा। 
न च मे तादिसो वण्णो, चक्कवाक यथा तव॥ 


७५. असुद्धभक्खोसि खणानुपाती, किच्छेन ते लब्भति अन्नपानं । 
न तुस्ससी रुक्खफलेहि धङ्क, मंसानि वा यानि सुसानमज्झे॥ 


७६. यो साहसेन अधिगम्म भोगे, परिभुञ्जति धङ्क खणानुपाती। 
ततो उपक्कोसति नं सभावो, उपक्कुट्टो बण्णबलं जहाति॥ 


७७. अप्पम्पि चे निब्बुति भुञ्जती यदि, असाहसेन अपरूपघाती [असाहसेनानुपघातिनो (क०)]। 
बलञ्च वण्णो च तदस्स होति, न हि सब्बो आहारमयेन वण्णोति॥ 


चक्कवाकजातकं अद्टुमं । 
४३५. हलिद्दिरागजातक (९) 


७८. सुतितिक्खं अरञ्ञम्हि, पन्तम्हि सयनासने। 
ये च गामे तितिक्खन्ति, ते उळारतरा तया॥ 

अरञ्ञा गाममागम्म, किंसीलं किंवतं अहं। 
पुरिसं तात सेवेय्यं, तं मे अक्खाहि पुच्छितो॥ 


. यो ते [यो तं (स्या० जा० १.४.१९० अरञ्जजातकेपि)] विस्सासये तात, विस्सासञ्च खमेस्य ते। 


सुस्सूसी च तितिक्खी च, तं भजेहि इतो गतो॥ 


यस्स कायेन वाचाय, मनसा नत्थि दुक्कटं । 
उरसीव पतिट्टाय, तं भजेहि इतो गतो॥ 


यो च धम्मेन चरति, चरन्तोपि न मञ्ञति। 
विसुद्धकारिं सप्पञ्जं, तं भजेहि इतो गतो॥ 


हलिदिरागं कपिचित्तं, पुरिसं रागविरागिनं । 
तादिसं तात मा सेवि, निम्मनुस्सम्पि चे सिया॥ 


आसीविसंव कुपितं, मीळहलित्तं महापथं । 
आरका परिवज्जेहि, यानीव विसमं पथं॥ 


अनत्था तात वडन्ति, बालं अच्चुपसेवतो। 
मास्सु बालेन संगच्छि, अमित्तेनेब सब्बदा॥ 


तं ताहं तात याचामि, करस्सु वचनं मम। 
मास्सु बालेन संगच्छि [संगञ्छि (सी० पी०)], दुक्खो बालेहि सङ्गमोति॥ 


हलिद्दिरागजातक॑ नवमं । 
४३६. समुग्गजातकं (१०) 


कुतो नु आगच्छथ भो तयो जना, स्वागता एथ [स्वागतं एत्थ (सी० पी०)] निसीदथासने। 
कच्चित्थ भोन्तो कुसलं अनामयं, चिरस्समब्भागमनं हि वो इध॥ 


अहमेव एको इध मज्ज पत्तो, न चापि मे दुतियो कोचि विज्जति। 
किमेव सन्धाय ते भासितं इसे, “कुतो नु आगच्छथ भो तयो जना” ॥ 


तुवञ्च एको भरिया च ते पिया, समुग्गपक्खित्तनिकिण्णमन्तरे । 
सा रक्खिता कुच्छिगताव [कुच्छिगता च (क०)] ते सदा, वायुस्स [हरिस्स (क०)] पृत्तेन सहा तहिं रता॥ 


. संविग्गरूपो इसिना वियाकतो [पब्याकतो (क०), ब्याकतो (स्या० पी०)], सो दानवो तत्थ समुग्गमुग्गिलि । 

अद्दक्खि भरियं सुचि मालधारिनिं, वायुस्स पृत्तेन सहा तहिं रतं॥ 


९१. सुदिटुरूपमुग्गतपानुवत्तिना [सुदिइरूपुग्गतपानुवत्तिना (सी० स्या० पी०)], हीना नरा ये पमदावसं गता। 
यथा हवे पाणरिवेत्थ रक्खिता, दुद्ढा मयी अञ्ञमभिप्पमोदयि॥ 


९२. दिवा च रत्तो च मया उपद्विता, तपस्सिना जोतिरिवा वने वसं। 
सा धम्ममुक्कम्म अधम्ममाचरि, अकिरियरूपो पमदाहि सन्थवो॥ 


९३. सरीरमज्झम्हि ठितातिमञ्जहं, मय्हं अयन्ति असति असञ्जतं । 
सा धम्ममुक्कम्म अधम्ममाचरि, अकिरियरूपो पमदाहि सन्थवो॥ 


९४. सुरक्खितं मेति कथं नु विस्ससे, अनेकचित्तासु न हत्थि [अनेकचित्ता पुन हेत्थ (क०)] रक्खणा। 
एता हि पातालपपातसन्निभा, एत्थप्पमत्तो ब्यसनं निगच्छति॥ 


९५. तस्मा हि ते सुखिनो वीतसोका, ये मातुगामेहि चरन्ति निस्सटा। 
एतं सिवं उत्तममाभिपत्थयं, न मातुगामेहि करेय्य सन्थवन्ति॥ 


समुग्गजातकं दसमं । 
४३७. पूतिमंसजातक (११) 


९६. न खो मे रुच्चति आठि, पूतिमंसस्स पेक्खना । 
एतादिसा सखारस्मा, आरका परिवज्जये॥ 


९७. उम्मत्तिका अयं वेणी, वण्णेति पतिनो सर्खि। 
पज्झायि [पज्झाति (सी० पी०), पज्झायति (सी० निय्य)] पटिगच्छन्तिं, आगतं मेण्ड [मेळ (सी० पी०)] मातरं॥ 


९८. त्वं खोसि सम्म उम्मत्तो, दुम्मेधो अविचक्खणो । 
यो त्वं [सो त्वं (स्या०)] मतालयं कत्वा, अकालेन विपेक्खसि॥ 


९९. न अकाले विपेक्खेय्य, काले पेक्खेय्य पण्डितो । 
पूतिमंसोव पज्झायि [पज्झाति (सी० पी०), पज्झायति (सी० निय्य)], यो अकाले विपेक्खति॥ 


१००.पियं खो आळि मे होतु, पुण्णपत्तं ददाहि मे । 
पति सञ्जीवितो मय्हं, एय्यासि पियपुच्छिका [पृच्छिता (स्या० क०)]॥ 


१०१.पियं खो आळि ते होतु, पुण्णपत्तं ददामि ते। 
महता परिवारेन [परिहारेन (स्या०)], एस्सं [एसं (सी० पी०)] कयिराहि [कयिरासि (पी०)] भोजनं॥ 

१०२.कोदिसो तुय्हं परिवारो, येसं काहामि भोजनं । 
किनामका च ते सब्बे, तं [ते (सी० स्या० पी०)] मे अक्खाहि पुच्छिता॥ 


९०३.मालियो चतुरक्खो च, पिङ्गियो अथ जम्बुको। 
एदिसो मय्हं परिवारो, तेसं कयिराहि [कयिरासि (पी०)] भोजनं॥ 


९०४निक्खन्ताय अगारस्मा, भण्डकम्पि विनस्सति। 
आरोग्यं आळिनो वज्जं [वच्छं (?)], इधेव वस मागमाति॥ 


पृतिमंसजातकं एकादसमं । 
४३८. दहरजातक (१२) 


१०५ योते पुत्तके अखादि, दिन्नभत्तो अदूसके । 
तस्मिं दाठं निपातेहि, मा ते मुच्चित्थ जीवतो॥ 


१०६.आकिण्णलुददो पुरिसो, धातिचेलंव मक्खितो । 
पदेसं तं न पस्सामि, यत्थ दाठं निपातये॥ 


१०७.अकतञ्जुस्स पोसस्स, निच्चं विवरदस्सिनो। 
सब्बं चे पथवि दज्जा, नेव नं अभिराधये॥ 


१०८.किन्नु सुबाहु तरमानरूपो, पच्चागतोसि सह माणवेन। 
कि किच्चमत्थं इधमत्थि तुय्हं, अक्खाहि मे पुच्छितो एतमत्थं॥ 


१०९.यो ते सखा दहरो साधुरूपो, तस्स वधं परिसङ्कामि अज्ज। 
पुरिसस्स कम्मायतनानि सुत्वा, नाहं सुखि द्रं अज्ज मञ्ञे॥ 


११०.कानिस्स कम्मायतनानि अस्सु, पुरिसस्स वृत्तिसमोधानताय। 
कं वा पटिञ्ञं पुरिसस्स सुत्वा, परिसङ्कसि दह्रं माणवेन॥ 


१११. चिण्णा कलिङ्गा चरिता वणिज्जा, वेत्ताचरो सङ्कुपथोपि चिण्णो। 
नटेहि चिण्णं सह वाकुरेहि [वाकरेहि (पी० सी० निय्य), वागुरेहि (?)], दण्डेन युद्धम्पि समज्जमज्झे॥ 


११२.बद्भा कुलीका [कुलिङ्का (सी० पी०)] मितमाळहकेन, अक्खा जिता [अक्खाचिता (सी० अट्ठ०)] संयमो 
अब्भतीतो। 
अब्बाहितं [अप्पहितं (सी० स्याः), अब्बूहितं (पी० सी० निय्य)] पुब्बकं [पुप्फकं (सी० स्या०)] अड्डरत्तं, हत्था 
दड्टा पिण्डपटिग्गहेन॥ 

११३.तानिस्स कम्मायतनानि अस्सु, पुरिसस्स वुत्तिसमोधानताय । 
यथा अयं दिस्सति लोमपिण्डो, गावो हता कि पन दद्दरस्साति॥ 


दहरजातकं द्वादसमं । 
नवकनिपातं निद्टितं । 
तस्सुद्दानं - 


वरगिज्झ समज्जन हंसवरो, निधिसव्हय हारित पाटलिको। 
अजरामर धङ्क तितिक्ख कुतो, अथ द्वादस पेक्खन दद्दरिभीति॥ 


१०. दसकनिपातो 
४३९. चतुद्वारजातकं (९) 


१. चचतुद्वारमिदं नगरं, आयसं दळहपाकारं । 
ओरुद्धपटिरुद्भोस्मि, कि पापं पकतं मया॥ 


२. सब्बे अपिहिता द्वारा, ओरुद्धोस्मि यथा दिजो। 
किमाधिकरणं यक्ख, चक्काभिनिहतो अहं॥ 


३. लद्भा सतसहस्सानि, अतिरेकानि वीसति। 
अनुकम्पकानं जातीनं, वचनं सम्म नाकरि॥ 


४. लङ्कि समुदं पक्खन्दि, सागरं अप्पर्सिद्भिकं । 
चतुब्मि अट्ठज्झगमा, अट्टाहिपि च सोळस॥ 


५. सोळसाहि च बात्तिस, अत्रिच्छं चक्कमासदो। 
इच्छाहतस्स पोसस्स, चक्कं भमति मत्थके॥ 


६. उपरिविसाला दुष्पूरा, इच्छा विसटगामिनी [विसटगामिनि (पी० क०)]। 
ये च तं अनुगिज्झन्ति, ते होन्ति चक्कधारिनो॥ 


७. बहुभण्डं [बहुं भण्डं (सी० पी०)] अवहाय, मग्गं अप्पटिवेक्खिय। 
येसञ्चेतं असङ्कातं, ते होन्ति चक्कधारिनो॥ 


८. कम्मं समेक्खे विपुलञ्च भोगं, इच्छं न सेवेय्य अनत्थसंहितं । 

करेय्य वाक्यं अनुकम्पकानं, तं तादिसं नातिवत्तेय्य चक्कं॥ 


९. कोवचिरं नु मे यक्ख, चक्कं सिरसि ठस्सति। 
कति वस्ससहस्सानि, तं मे अक्खाहि पुच्छितो॥ 


१०. अतिसरो पच्चसरो [अच्चसरो (सी० स्या० पी०)], मित्तविन्द सुणोहि मे। 
चक्कं ते सिरसि [सिरस्मि (स्या०)] माविद्धं, न तं जीवं पमोक्खसीति॥ 


चतुद्वारजातकं पठमं । 
४४०. कण्हजातकं (२) 


११. कण्हो वतायं पुरिसो, कण्हं भुञ्जति भोजनं । 
कण्हे भूमिपदेसस्मि, न मय्हं मनसो पियो॥ 


९२. न कण्हो तचसा होति, अन्तोसारो हि ब्राह्मणो । 
यस्मिं पापानि कम्मानि, स वे कण्हो सुजम्पति॥ 


१३. एतस्मिं ते सुलपिते, पतिरूपे सुभासिते । 
वरं ब्राह्मण ते दम्मि, यं किञ्चि मनसिच्छसि॥ 


९४. वरञ्चे मे अदो सक्क, सब्बभूतानमिस्सर। 
सुनिक्कोधं सुनिद्दोसं, निल्लोभं वुत्तिमत्तनो। 
निस्रेहमभिकङ्कामि, एते मे चतुरो वरे॥ 


१५. कि नु कोधे वा [कोधेव (सी० पी०)] दोसे वा, लोभे स्रेहे च ब्राह्मण । 
आदीनवं त्वं पस्ससि [सम्पस्ससि (सी० पी०)], तं मे अकखाहि पृच्छितो॥ 


९६. अप्पो हुत्वा बहु होति, वड़ते सो अखन्तिजो। 
आसङ्गी बहुपायासो, तस्मा कोधं न रोचये॥ 


१७. दुटुस्स फरुसा [पठमा (पी० सी० निय्य)] वाचा, परामासो अनन्तरा। 
ततो पाणि ततो दण्डो, सत्थस्स परमा गति [परामसति (क०)]। 
दोसो कोधसमुट्ठानो, तस्मा दोसं न रोचये॥ 


१८. आलोपसाहसाकारा [सहसाकारा (सी० स्या० पी०)], निकती वञ्चनानि च। 
दिस्सन्ति लोभधम्मेसु, तस्मा लोभं न रोचये॥ 

१९. स्रेहसङ्गथिता [सङ्गधिता (क०), सङ्गन्तिता (स्या०)] गन्था, सेन्ति मनोमया पुथू। 
ते भुसं उपतापेन्ति, तस्मा स्नेहं न रोचये॥ 


२०. एतस्मिं ते सुलपिते, पतिरूपे सुभासिते। 
वरं ब्राह्मण ते दम्मि, यं किञ्चि मनसिच्छसि॥ 


२१. वरञ्चे मे अदो सक्क, सब्बभूतानमिस्सर । 
अरञ्ञे मे विहरतो, निच्चं एकविहारिनो । 
आबाधा मा [न (स्या० पी०)] उप्पज्जेय्युं, अन्तरायकरा भुसा॥ 


२२. एतस्मिं ते सुलपिते, पतिरूपे सुभासिते। 
वरं ब्राह्मण ते दम्मि, यं किञ्चि मनसिच्छसि॥ 


२३. वरञ्चे मे अदो सक्क, सब्बभूतानमिस्सर। 
न मनो वा सरीरं वा, मं-कते सक्क कस्सचि। 
कदाचि उपहञ्ञेथ, एतं सक्क वरं वरेति॥ 


कण्हजातकं दुतियं । 
४४१. चतुपोसथियजातकं (३) 


२४. यो कोपनेय्ये न करोति कोपं, न कुज्झति सप्पुरिसो कदाचि । 
कुद्धोपि सो नाविकरोति कोपं, तं वे नरं समणमाहु [समणं आह (सी०)] लोके॥ 


२५. ऊनृदरो यो सहते जिघच्छं, दन्तो तपस्सी मितपानभोजनो । 
आहारहेतु न करोति पापं, तं वे नरं समणमाहु लोके ॥ 


२६. खिडु रति विप्पजहित्वान सब्बं, न चालिकं भाससि किञ्चि लोके । 
विभूसट्ठाना विरतो मेथुनस्मा, तं वे नरं समणमाहु लोके ॥ 


२७. परिग्गहं लोभधम्मञ्च सब्बं, यो वे परिञ्ञाय परिच्चजेति। 
दन्तं ठितत्तं अममं निरासं, तं वे नरं समणमाहु लोके॥ 


२८. पृच्छाम कत्तारमनोमपञ्ञं [मनोमपञ्ञ (स्या० क०)], कथासु नो विग्गहो अत्थि जातो। 
छिन्दज्ज कङ्कं विचिकिच्छितानि, तदज्ज [तयाज्ज (सी०)] कङ्कं वितरेमु सब्बे॥ 


२९. ये पण्डिता अत्थदसा भवन्ति, भासन्ति ते योनिसो तत्थ काले। 
कथं नु कथानं अभासितानं, अत्थं नयेय्युं कुसला जनिन्दा॥ 

३०. कथं हवे भासति नागराजा, गरुळो पन वेनतेय्यो किमाह । 
गन्धब्बराजा पन कि वदेसि, कथं पन कुरूनं राजसेट्टो॥ 


३१. खन्तिं हवे भासति नागराजा, अप्पाहारं गरुळो वेनतेस्यो । 
गन्धब्बराजा रतिविप्पहानं, अकिञ्चनं कुरूनं राजसेट्ठो॥ 


३२. सब्बानि एतानि सुभासितानि, न हेत्थ दुब्भासितमत्थि किञ्चि। 
यस्मिञ्च एतानि पतिड्टितानि, अराव नाभ्या सुसमोहितानि। 
चतुब्मि धम्मेहि समङ्गिभूतं, तं वे नरं समणमाहु लोके॥ 


३३. तुवज्हि [तुवं नु (सी० पी०)] सेट्टी त्वमनुत्तरोसि, त्वं धम्मगू धम्मविदू सुमेधो। 
पञ्ञाय पञ्हं समधिग्गहेत्वा, अच्छेच्छि धीरो विचिकिच्छितानि । 
अच्छेच्छि कङ्कं विचिकिच्छितानि, चुन्दो यथा नागदन्तं खरेन॥ 


३४. नीलुप्पलाभं विमलं अनग्घं, वत्थं इदं धूमसमानवण्णं । 
पञ्हस्स वेय्याकरणेन तुड्रो, ददामि ते धम्मपूजाय धीर॥ 


३५. सुवण्णमालं सतपत्तफुल्लितं, सकेसरं रत्रसहस्समण्डितं। 
पञ्हस्स वेय्याकरणेन तुड्ठो, ददामि ते धम्मपूजाय धीर॥ 


३६. मणि अनग्घं रुचिरं पभस्सरं, कण्ठावसत्तं [वसितं (क०)] मणिभूसितं मे । 
पञ्हस्स वेय्याकरणेन तुड्ठो, ददामि ते धम्मपूजाय धीर॥ 


३७. गवं सहस्सं उसभञ्च नागं, आजञ्जयृत्ते च रथे दस इमे। 
पञ्हस्स वेय्याकरणेन तुड्ो, ददामि ते गामवरानि सोळस॥ 


३८. सारिपुत्तो तदा नागो, सुपण्णो पन कोलितो । 
गन्धब्बराजा अनुरुद्धो, राजा आनन्द पण्डितो। 
विधुरो बोधिसत्तो च, एवं धारेथ जातकन्ति॥ 


चतुपोसथियजातकं ततियं । 
४४२. सङ्घजातक (४) 


३९. बहुस्सुतो सुतधम्मोसि सङ्क, दिट्ठा तया समणब्राह्मणा च। 
अथक्खणे दस्सयसे विलापं, अञ्जो नु को ते पटिमन्तको मया॥ 


४०. सुब्भू [सुब्भा (स्या०), सुम्भा, सुभ्मा (क०)] सुभा सुप्पटिमुक्ककम्बु, पग्गय्ह सोवण्णमयाय पातिया। 

“भुज्जस्सु भन्तं” इति मं वदेति, सद्धावित्ता [सद्भाचित्ता (सी० पी० क०)], तमहं नोति बूमि॥ 


४९. एतादिसं ब्राह्मण दिस्वान [दिस्व (सी० पी०)] यकखं, पुच्छेय्य पोसो सुखमासिसानो [सुखमाससानो (स्या०), 
सुखमासिसमानो (क०)]। 
उद्देहि नं पञ्जलिकाभिपुच्छ, देवी नुसि त्वं उद मानुसी नु॥ 


४२. यं त्वं सुखेनाभिसमेक्खसे मं, भुञ्जस्सु भत्तं इति मं वदेसि। 
पुच्छामि तं नारि महानुभावे, देवी नुसि त्वं उद मानुसी नु॥ 


४३. देवी अहं सङ्घ महानुभावा, इधागता सागरवारिमज्झे । 
अनुकम्पिका नो च पदुटुचित्ता, तवेव अत्थाय इधागतास्मि॥ 


४ ४. इधन्नपानं सयनासनञ्च, यानानि नानाविविधानि सङ्घ । 
सब्बस्स त्याह पटिपादयामि, यं किञ्चि तुय्हं मनसाभिपत्थितं॥ 


४५. यं किञ्चि यिट्टुञ्च हृतञ्च [यिट्ठंव हतंब (सी० पी०)] मय्हं, सब्बस्स नो इस्सरा त्वं सुगत्ते। 
सुसोणि सुब्भमु [सुब्भु (सी०), सुब्भा (स्या०)] सुविलग्गमज्झे [सुविलाकमज्झे (स्या० पी० सी० अट्ट), 
सुविलातमज्झे (क०)], किस्स मे कम्मस्स अयं विपाको॥ 


४६. घम्मे पथे ब्राह्मण एकभिकखुं, उग्घट्टपादं तसितं किलन्तं । 
पटिपादयी सङ्घ उपाहनानि [उपाहनाहि (सी० पी०)], सा दक्खिणा कामदुहा तवज्ज॥ 


४७. सा होतु नावा फलकूपपन्ना, अनवस्सुता एरकवातयूत्ता। 
अञ्ञस्स यानस्स न हेत्थ [न हत्थि (पी०)] भूमि, अज्जेव मं मोळिनिं पापयस्सु॥ 


४८. सा तत्थ वित्ता सुमना पतीता, नावं सुचित्तं अभिनिम्मिनित्वा। 
आदाय सङ्घं पुरिसेन सद्भि, उपानयी नगरं साधुरम्मन्ति॥ 


सङ्घजातकं चतुत्थं। 
४४३. चूळबोधिजातकं (५) 


४९. यो ते इमं विसालक्खि, पियं सम्हितभासिनि [सम्मिल्लभासिनि (सी० पी०), सम्मिल्लहासिनि (स्या०)]। 
आदाय बला गच्छेय्य, कि नु कयिरासि ब्राह्मण॥ 


५०. उप्पज्जे [उप्पज्ज (सी० पी०)] मे न मुच्चेय्य, न मे मुच्चेय्य जीवतो । 
रजंव विपुला बुट्टि, खिप्पमेव निवारये [निवारयिं (क०)]॥ 

५९. यं नु पुब्बे विकत्थित्थो [विकत्थितो (क० सी० स्या० क०)], बलम्हिव अपस्सितो । 
स्वज्ज तुण्हिकतो [तुण्हिकतो (सी०), तुण्हिकखको (पी०)] दानि, सङ्घाटिं सिब्बमच्छसि॥ 


५२. उप्पज्जि मे न मुच्चित्थ, न मे मुच्चित्थ जीवतो। 
रजंव विपुला वुडि, खिप्पमेब निवारयिं॥ 


५३. किं ते उप्पज्जि नो मुच्चि, कि ते न मुच्चि जीवतो। 
रजंव विपुला बुट्टि, कतमं त्वं निवारयि॥ 


५४. यम्हि जाते न पस्सति, अजाते साधु पस्सति । 
सो मे उप्पज्जि नो मुच्चि, कोधो दुम्मेधगोचरो॥ 


५५. येन जातेन नन्दन्ति, अमित्ता दुक्खमेसिनो । 
सो मे उप्पज्जि नो मुच्चि, कोधो दुम्मेधगोचरो॥ 


५६. यस्मिञ्च जायमानम्हि, सदत्थं नावबुज्झति । 
सो मे उप्पज्जि नो मुच्चि, कोधो दुम्मेधगोचरो॥ 


५७. येनाभिभूतो कुसलं जहाति, परक्करे विपुलञ्चापि अत्थं । 
स भीमसेनो बलवा पमद्दी, कोधो महाराज न मे अमुच्चथ॥ 


५८. कट्टस्मि मत्थमानस्मिं [मन्थमानस्मि (पी०), मद्दमानस्मि (क०)], पावको नाम जायति। 
तमेव कट्ठं डहति, यस्मा सो जायते गिनि॥ 


५९. एवं मन्दस्स पोसस्स, बालस्स अविजानतो। 
सारम्भा [सारब्भा (क०)] जायते कोधो, सोपि तेनेव डय्हति॥ 


६०. अग्गीव तिणकद्रुस्मिं, कोधो यस्स पवडट़ति । 
निहीयति तस्स यसो, काळपक्खेव चन्दिमा॥ 


६१. अनेधो [अनिन्धो (सी० क०), अनिन्दो (स्या०)] धूमकेतूव, कोधो यस्सूपसम्मति। 
आपूरति तस्स यसो, सुक्कपक्खेव चन्दिमाति॥ 


चूळबोधिजातकं पञ्चमं । 
४४४. कण्हदीपायनजातकं (६) 


६२. सत्ताहमेवाहं पसन्नचित्तो, पुञ्जत्थिको आचरिं [अचरिं (सी० स्या० पी०)] ब्रह्मचरियं । 

अथापरं यं चरितं ममेदं [मम यिद (स्या), ममायिदं (पी०)], वस्सानि पञ्ञजास समाधिकानि। 
अकामको वापि [वाहि (पी० क०)] अहं चरामि, एतेन सच्चेन सुवत्थि होतु । 
हतं विसं जीवतु यञ्ञदत्तो॥ 


६३. यस्मा दानं नाभिनन्दिं कदाचि, दिस्वानहं अतिथि वासकाले । 
न चापि मे अप्पियतं अवेदुं, बहुस्सुता समणब्राह्मणा च॥ 


अकामको वापि अहं ददामि, एतेन सच्चेन सुवत्थि होतु। 
हतं विसं जीवतु यञ्जदत्तो॥ 


६४. आसीविसो तात पहूततेजो, यो तं अदंसी [अडंसी (स्या०)] सचरा [बिलरा (सी०), पिळारा (स्या०), पतरा 
(पी०)] उदिच्च। 
तस्मिञ्च मे अप्पियताय अज्ज, पितरि च ते नत्थि कोचि विसेसो। 
एतेन सच्चेन सुवत्थि होतु, हतं विसं जीवतु यञ्ञदत्तो॥ 


६५. सन्ता दन्तायेव [दन्ता सन्ता ये च (स्या० क०)] परिब्बजन्ति, अञ्ञत्र कण्हा नत्थाकामरूपा [अनकामरूपा 
(सी० स्या० पी०)]। 
दीपायन किस्स जिगुच्छमानो, अकामको चरसि ब्रह्मचरियं॥ 


६६. सद्धाय निकखम्म पुनं निवत्तो, सो एळमूगोव बालो [एळमूगो चपलो (स्या० क०)] बतायं । 
एतस्स वादस्स जिगुच्छमानो, अकामको चरामि ब्रह्मचरियं । 
विञ्जुप्पसत्थञ्च सतञ्च ठानं [विञ्ञूपसत्थं बसितं च ठानं (क०)], एवम्पहं पुञ्जकरो भवामि॥ 


६७. समणे तुवं ब्राह्मणे अद्धिके च, सन्तप्पयासि अन्नपानेन भिक्खं । 
ओपानभूतंव घरं तव यिद॑, अन्नेन पानेन उपेतरूपं । 
अथ किस्स वादस्स जिगुच्छमानो, अकामको दानमिमं ददासि॥ 


६८. पितरो च मे आसुं पितामहा च, सद्धा अहुं दानपती वदञ्ञू । 
तं कुल्लवत्तं अनुवत्तमानो, माहं कुले अन्तिमगन्धनो [गन्धिनो (स्या० पी० क०), गन्धिनी (सी०)] अहुं। 
एतस्स वादस्स जिगुच्छमानो, अकामको दानमिमं ददामि॥ 
६९. दहरिं कुमारि असमत्थपञ्ञं, यं तानयिं जातिकुला सुगत्ते। 
न चापि मे अप्पियतं अवेदि, अञ्ञत्र कामा परिचारयन्ता [परिचारयन्ती (सी० पी०)]। 
अथ केन बण्णेन मया ते भोति, संवासधम्मो अहु एवरूपो॥ 


७०. आरा दुरे नयिध कदाचि अत्थि, परम्परा नाम कुले इमस्मिं। 
तं कुल्लवत्तं अनुवत्तमाना, माहं कुले अन्तिमगन्धिनी अहुं। 

एतस्स वादस्स जिगुच्छमाना, अकामिका पद्धचराम्हि [पट्टचराम्हि (स्या० क०)] तुय्हं॥ 


७१. मण्डब्य भासि यमभासनेय्यं [भासिस्सं अभासनेय्यं (सी० स्या० पी०), भासिस्स'मभासनेय्यं (?)], तं खम्यतं 
पृत्तकहेतु मज्ज । 
पुत्तपेमा न इध परत्थि किञ्चि, सो नो अयं जीवति यञ्ञदत्तोति॥ 


कण्हदीपायनजातकं [मण्डब्यजातकं (स्या० क०)] छट्रं । 
४४५. निग्रोधजातकं (७) 


७२. न वाहमेतं [न चाहमेतं (सी०)] जानामि, को वायं कस्स वाति वा [चाति वा (सी०)]। 
यथा साखो चरि [वदी (सी० स्या० पी०)] एवं, निग्रोध किन्ति मञ्जसि॥ 


७३. ततो गलविनीतेन, पुरिसा नीहरिंसु मं । 
दत्वा मुखपहारानि, साखस्स वचनंकरा॥ 


७४. एतादिसं दुम्मतिना, अकतञ्ञुन दुब्मिना । 
कतं अनरियं साखेन, सखिना ते जनाधिप॥ 


७५. न वाहमेतं जानामि, नपि मे कोचि संसति। 
यं मे त्वं सम्म अक्खासि, साखेन कारणं [कडनं (सी० स्या०)] कतं ॥ 


७६. सखीनं साजीवकरो, मम साखस्स चूभयं। 
त्वं नोसिस्सरियं दाता, मनुस्सेसु महन्ततं । 
तयामा लब्मिता इद्धी, एत्थ मे नत्थि संसयो॥ 


७७. यथापि बीजमग्गिम्हि, डय्हति न विरूहति। 
एवं कतं असप्पुरिसे, नस्सति न विरूहति॥ 


७८. कतञ्जुम्हि च पोसम्हि, सीलवन्ते अरियवृत्तिने । 
सुखेत्ते विय बीजानि, कतं तम्हि न नस्सति॥ 


७९. इमं जम्मं नेकतिकं, असण्पुरिसचिन्तकं । 
हनन्तु साखं सत्तीहि, नास्स इच्छामि जीवितं॥ 


८०. खमतस्स महाराज, पाणा न पटिआनया [दुप्पटिआनया (सी० स्या० पी०)]। 
खम देव असप्पुरिसस्स, नास्स इच्छामहं बधं॥ 

८१. निग्रोधमेव सेवेय्य, न साखमुपसंवसे । 
निग्रोधस्मिं मतं सेय्यो, यञ्चे साखस्मि जीवितन्ति॥ 


निग्रोधजातकं सत्तमं। 
४४६. तक्कलजातक (८) 


८२. न तक्कला सन्ति न आलुवानि [आलुपानि (सी० स्या० पी०)], न बिळालियो न कळम्बानि तात। 
एको अरञ्जम्हि सुसानमज्झे, किमत्थिको तात खणासि कासुं॥ 


८३. पितामहो तात सुदुब्बलो ते, अनेकब्याधीहि दुखेन फुट्टो । 
तमज्जहं निखणिस्सामि सोब्भे, न हिस्स तं जीवितं रोचयामि॥ 


८४. सङ्कप्पमेतं पटिलद्ध पापकं, अच्चाहितं कम्म करोसि लुट्द। 
मयापि तात पटिलच्छसे तुवं, एतादिसं कम्म जरूपनीतो। 
तं कुल्लवत्तं अनुवत्तमानो, अहम्पि तं निखणिस्सामि सोब्मे॥ 


८५. फरुसाहि वाचाहि पकुब्बमानो, आसज्ज मं त्वं वदसे कुमार । 
पृत्तो ममं ओरसको समानो, अहितानुकम्पी मम त्वसि पुत्त॥ 


८६. न ताहं [त्याहं (स्या०)] तात अहितानुकम्पी, हितानुकम्पी ते अहम्पि [अहज्हि (स्या०)] तात। 
पापञ्च तं कम्म पकुब्बमानं, अरहामि नो वारयितुं ततो॥ 


८७. यो मातरं वा पितरं सविट्ट [मातरं पितरं वा वसिट्ठ (सी० पी०)], अदूसके हिंसति पापधम्मो। 
कायस्स भेदा अभिसम्परायं, असंसयं सो निरयं उपेति [परेति (सी० पी०)]॥ 


८८. यो मातरं वा पितरं सविट्ठ, अन्नेन पानेन उपट्टुहाति । 
कायस्स भेदा अभिसम्परायं, असंसयं सो सुगतिं उपेति॥ 


८९. न मे त्वं पुत्त अहितानुकम्पी, हितानुकम्पी मे [मम (?)] त्वसि पुत्त। 
अहञ्च तं मातरा वुच्चमानो, एतादिसं कम्म करोमि लुहं॥ 


९०. या ते सा भरिया अनरियरूपा, माता ममेसा सकिया जनेत्ति। 
निद्धापये [निद्धामसे (पी०)] तञ्च सका अगारा, अञ्ञम्पि ते सा दुखमावहेय्य॥ 


९१. याते सा भरिया अनरियरूपा, माता ममेसा सकिया जनेत्ति। 
दन्ता करेणूव वसूपनीता, सा पापधम्मा पुनरावजातूति॥ 

तक्कलजातकं अद्टुमं। 
४४७. महाधम्मपालजातक (९) 


९२. कि ते वतं कि पन ब्रह्मचरियं, किस्स सुचिण्णस्स अयं विपाको। 
अकखाहि मे ब्राह्मण एतमत्थं, कस्मा नु तुम्हं दहरा न मिस्यरे [मीयरे (सी० पी०)]॥ 


९३. धम्मं चराम न मुसा भणाम, पापानि कम्मानि परिवज्जयाम [विवज्जयाम (सी० स्या० पी०)]। 
अनरियं परिवज्जेमु सब्बं, तस्मा हि अम्हं दहरा न मिय्यरे॥ 


९४. सुणोम धम्मं असतं सतञ्च, न चापि धम्मं असतं रोचयाम | 
हित्वा असन्ते न जहाम सन्ते, तस्मा हि अम्हं दहरा न मिय्यरे॥ 


९५. पुब्बेव दाना सुमना भवाम, ददम्पि वे अत्तमना भवाम। 
दत्वापि वे नानुतप्पाम पच्छा, तस्मा हि अम्हं दहरा न मिय्यरे॥ 


९६. समणे मयं ब्राह्मणे अद्धिके च, वनिब्बके याचनके दलिद्दे। 
अन्नेन पानेन अभितप्पयाम, तस्मा हि अम्हं दहरा न मिय्यरे॥ 


९७. मयञ्च भरियं नातिक्कमाम, अम्हे च भरिया नातिक्कमन्ति। 
अञ्ञत्र ताहि ब्रह्मचरियं चराम, तस्मा हि अम्हं दहरा न मिय्यरे॥ 


९८. पाणातिपाता विरमाम सब्बे, लोके अदिन्नं परिवज्जयाम। 
अमज्जपा नोपि मुसा भणाम, तस्मा हि अम्हं दहरा न मिय्यरे॥ 


९९. एतासु वे जायरे सुत्तमासु, मेधाविनो होन्ति पहूतपञ्ञा। 
बहुस्सुता वेदगुनो [वेदगुणा (स्या० क०)] च होन्ति, तस्मा हि अम्हं दहरा न मिय्यरे॥ 


१००.माता पिता च [माता च पिता (क०), मातापितरा (स्या०)] भगिनी भातरो च, पुत्ता च दारा च मयञ्च सब्बे । 
धम्मं चराम परलोकहेतु, तस्मा हि अम्हं दहरा न मिय्यरे॥ 


१०१.दासा च दास्यो [दास्सो (सी० पी०), दासी (स्या०)] अनुजीविनो च, परिचारका कम्मकरा च सब्बे। 
धम्मं चरन्ति परलोकहेतु, तस्मा हि अम्हं दहरा न मिस्यरे॥ 


१०२.धम्मो हवे रक्खति धम्मचारिं, धम्मो सुचिण्णो सुखमावहाति । 
एसानिसंसो धम्मे सुचिण्णे, न दुग्गति गच्छति धम्मचारी॥ 


९०३.थम्मो हवे रक्खति धम्मचारिं, छत्तं महन्तं विय वस्सकाले। 

धम्मेन गुत्तो मम धम्मपालो, अञ्ञस्स अट्टीनि सुखी कुमारोति॥ 
महाधम्मपालजातकं नवमं । 
४४८. कुक्कुटजातकं (१०) 


१०४ नास्मसे कतपापम्हि, नास्मसे अलिकवादिने। 
नास्मसे अत्तत्थपञ्ञम्हि, अतिसन्तेपि नास्मसे॥ 


१०५ भवन्ति हेके पुरिसा, गोपिपासिकजातिका [गोपिपासकजातिका (सी० स्या० पी०)]। 
घसन्ति मञ्जे मित्तानि, वाचाय न च कम्मुना॥ 


१०६.सुक्खञ्जलिपग्गहिता, वाचाय पलिगुण्ठिता । 
मनुस्सफेग्गू नासीदे, यस्मिं नत्थि कतञ्ञुता॥ 


१०७न हि अञ्ञञ्जचित्तानं, इत्थीनं पुरिसान वा। 
नानाविकत्वा [नानाव कत्वा (सी० पी०)] संसग्गं, तादिसम्पि च नास्मसे [तादिसम्पि न विस्ससे (स्या०)]॥ 


१०८.अनरियकम्ममोक्कन्तं, अथेतं [अत्थेतं (सी० स्या० पी०)] सब्बघातिनं । 
निसितंव पटिच्छन्नं, तादिसम्पि च नास्मसे॥ 


१०९.मित्तरूपेनिधेकच्चे, साखल्येन अचेतसा । 
विविधेहि उपायन्ति, तादिसम्पि च नास्मसे॥ 


११०. आमिसं वा धनं वापि, यत्थ पस्सति तादिसो। 
दुन्भिं करोति दुम्मेधो, तञ्च हन्त्वान [झात्वान (सी० पी०), हित्वान (स्या०)] गच्छति॥ 


१११. मित्तरूपेन बहवो, छन्ना सेवन्ति सत्तवो। 
जहे कापुरिसे हेते, कुक्कुटो विय सेनकं॥ 


११२.यो च [योध (जा० १.८.२५ सुलसाजातके)] उप्पतितं अत्थं, न खिप्पमनुबुज्झति । 
अमित्तवसमन्वेति, पच्छा च अनुतप्पति॥ 


११३.यो च उप्पतितं अत्थं, खिप्पमेव निबोधति। 
मुच्चते सत्तुसम्बाधा, कुक्कुटो विय सेनका । 


९१४ .तं तादिसं कूटमिवोड्टितं वने, अधम्मिकं निच्चविधंसकारिनं । 
आरा विवज्जेय्य नरो विचक्खणो, सेनं यथा कुक्कुटो बंसकाननेति॥ 

कुक्कुटजातकं दसमं । 
४४९. मड्ुकुण्डलीजातकं (११) 


११५.अलङ्कतो मट्ठकुण्डली [मट्टकुण्डली (सी० पी०)], मालधारी [मालभारी (सी० पी०)] हरिचन्दनुस्सदो । 
बाहा पग्गय्ह कन्दसि, वनमज्झे कि दुक्खितो तुवं॥ 


११६. सोवण्णमयो पभस्सरो, उप्पन्नो रथपञ्जरो मम। 
तस्स चक्कयुगं न विन्दामि, तेन दुक्खेन जहामि जीवितं ॥ 


१९७.सोवण्णमयं मणीमयं, लोहमयं अथ रूपियामयं। 
[आचिक्ख मे भद्दमाणव (वि० व० १२०९)] पावद रथं करिस्सामि [कारयामि (सी० पी०)] ते [आचिक्ख मे 
भद्दमाणव (वि० व० १२०९)], चक्कयुगं पटिपादयामि तं॥ 


११८.सो [अथ (स्या०)] माणवो तस्स पावदि, चन्दिमसूरिया [चन्दिमसूरिया (स्या०)] उभयेत्थ भातरो [दिस्सरे (वि० 
व° १२१०)]। 
सोवण्णमयो रथो मम, तेन चक्कयुगेन सोभति॥ 


११९. बालो खो त्वंसि माणव, यो त्वं पत्थयसे अपत्थियं । 
मञ्ञामि तुवं मरिस्ससि, न हि त्वं लच्छसि चन्दसूरिये॥ 


९२०.गमनागमनम्पि दिस्सति, वण्णधातु उभयेत्थ वीथियो। 
पेतो पन नेव दिस्सति, को नु खो [को निध (बि० व° १२१२)] कन्दतं बाल्यतरो॥ 


१२१. सच्चं खो वदेसि माणव, अहमेव कन्दतं बाल्यतरो। 
चन्द विय दारको रुदं, पेतं कालकताभिपत्थये॥ 


९२२.आदित्तं वत मं सन्तं, घतसित्तंव पावकं । 
वारिना विय ओसिञ्चं, सब्बं निब्बापये दरं॥ 


९२३.अब्बही [अब्बुहि (स्या०), अब्भुळहं (क०)] वत मे सल्लं, यमासि हदयस्सितं [सोकं हदयनिस्सितं (वि० व° 
१२१५)]। 
यो मे सोकपरेतस्स, पृत्तसोकं अपानुदि॥ 


१२४ सोहं अब्बूळहसल्लोस्मि, वीतसोको अनाविलो। 
न सोचामि न रोदामि, तव सुत्वान माणवाति॥ 


मडुकुण्डलीजातकं एकादसमं । 

४५०. बिलारकोसियजातकं (१२) 


९२५.अपचन्तापि दिच्छन्ति, सन्तो लद्भान भोजनं । 
किमेव त्वं पचमानो, यं न दज्जा न तं समं॥ 


९२६.मच्छेरा च पमादा च, एवं दानं न दिय्यति। 
पुञ्ञं आकङ्कमानेन, देय्यं होति विजानता॥ 


१२७ यस्सेव भीतो न ददाति मच्छरी, तदेवाददतो भयं। 
जिघच्छा च पिपासा च, यस्स भायति मच्छरी। 
तमेव बालं फुसति, अस्मिं लोके परम्हि च॥ 


९२८.तस्मा विनेय्य मच्छेरं, दज्जा दानं मलाभिभू। 
पुञ्जानि परलोकस्मिँ, पतिट्ठा होन्ति पाणिनं॥ 


१२९.दुहृदं ददमानानं, दुक्करं कम्म कुब्बतं । 
असन्तो नानुकुब्बन्ति, सतं धम्मो दुरन्नयो॥ 


१३०.तस्मा सतञ्च असतं [असतञ्च (सी स्या० पी०)], नाना होति इतो गति। 
असन्तो निरयं यन्ति, सन्तो सग्गपरायना॥ 


१३१. अप्पस्मेके [अप्पम्पेके (स्या०)] पवेच्छन्ति, बहुनेके न दिच्छरे। 
अप्पस्मा दक्खिणा दिन्ना, सहस्सेन समं मिता॥ 


९३२.धम्मं चरे योपि समुञ्छकं चरे, दारञ्च पोसं ददमप्पकस्मिं [ददं अप्पकस्मिपि (पी०)] । 
सतं सहस्सानं सहस्सयागिनं, कलम्पि नाग्घन्ति तथाविधस्स ते॥ 


१३३.केनेस यञ्जो विपुलो महग्घतो [महग्गतो (सं० नि० १.३२)], समेन दिन्नस्स न अग्घमेति। 
कथं सतं सहस्सानं [कथं सहस्सानं (सी० स्या० पी०)] सहस्सयागिनं, कलम्पि नाग्घन्ति तथाविधस्स ते॥ 


९३४ददन्ति हेके विसमे निविट्ठा, छेत्वा [झत्वा (सी० पी०), घत्वा (स्या०)] वधित्वा अथ सोचयित्वा। 
सा दक्खिणा अस्सुमुखा सदण्डा, समेन दिन्नस्स न अग्घमेति। 
एवं सतं सहस्सानं [एवं सहस्सानं (सी० स्या० पी०)] सहस्सयागिनं, कलम्पि नाग्घन्ति तथाविधस्स तेति॥ 


बिलारकोसियजातकं द्वादसमं । 


४५९. चक्कवाकजातक (१३) 

९३ वण्णवा अभिरूपोसि, घनो सञ्जातरोहितो। 
चक्कवाक सुरूपोसि, विप्पसन्नमुखिन्द्रियो॥ 


१३६.पाठीनं पावुसं मच्छं, बलजं [वालजं (सी० पी०), बलज्जं (स्या०)] मुञ्जरोहितं । 
गङ्गाय तीरे निसिन्नो [गङ्गातीरे निसिन्नोसि (स्या० क०)], एवं भुञ्जसि भोजनं॥ 


१३७न वाहमेतं [सब्बत्थपि समानं] भुञ्जामि, जङ्गलानोदकानि वा। 
अञ्ञत्र सेवालपणका, एतं [अञ्ञं (स्या०)] मे सम्म भोजनं॥ 


१३८.न वाहमेतं सद्ृहामि, चक्कवाकस्स भोजनं । 
अहम्पि सम्म भुञ्जामि, गामे लोणियतेलियं॥ 


१३९.मनुस्सेसु कतं भत्तं, सुचि मंसूपसेचनं । 
न च मे तादिसो वण्णो, चक्कवाक यथा तुबं॥ 


१४०सम्पस्सं अत्तनि वेरं, हिंसयं [हिंसाय (स्या० पी० क०)] मानुसिं पजं । 
उत्रस्तो घससी भीतो, तेन वण्णो तवेदिसो॥ 


९४१.सब्बलोकविरुद्भोसि, धङ्क पापेन कम्मुना । 
लब्धो पिण्डो न पीणेति, तेन वण्णो तवेदिसो॥ 


१४ २.अहम्पि [अहञ्च (?)] सम्म भुञ्जामि, अहिंसं सब्बपाणिनं । 
अप्पोस्सुक्को निरासङ्की, असोको अकुतोभयो॥ 


१४३सो करस्सु आनुभावं, वीतिवत्तस्सु सीलियं । 
अहिंसाय चर लोके, पियो होहिसि मंमिव॥ 


९४ उयो न हन्ति न घातेति, न जिनाति न जापये। 
मेत्तंसो सब्बभूतेसु, वेरं तस्स न केनचीति॥ 


चक्कवाकजातकं तेरसमं । 
४५२. भूरिपञ्जजातकं (१४) 


१४५सच्चं किर त्वं अपि [त्वम्पि (सी०), तुवम्पि (स्या०), त्वं असि (क०)] भूरिपञ्ञ, या तादिसी सीरि धिती मती 
च। 
न तायतेभाववसूपनितं, यो यवकं भुञ्जसि अप्पसूपं॥ 

९४६सुखं दुक्खेन परिपाचयन्तो, काला कालं विचिनं छन्दछन्नो । 
अत्थस्स द्वारानि अवापुरन्तो, तेनाहं तुस्सामि यवोदनेन॥ 


९४७क्रालञ्च जत्वा अभिजीहनाय, मन्तेहि अत्थं परिपाचयित्वा। 
विजम्भिस्सं सीहविजम्भितानि, तायिद्धिया दक्खसि मं पुनापि॥ 


१४८सुखीपि हेके [सुखी हि एके (सी०), सुखीति हेके (?)] न करोन्ति पापं, अवण्णसंसग्गभया पुनेके । 
पहू समानो विपुलत्थचन्ती, किंकारणा मे न करोसि दुक्खं ॥ 


१४९न पण्डिता अत्तसुखस्स हेतु, पापानि कम्मानि समाचरन्ति। 
दुक्खेन फुट्टा खलितापि सन्ता, छन्दा च दोसा न जहन्ति धम्मं॥ 


९५० येन केनचि वण्णेन, मुदुना दारुणेन वा। 
उद्धरे दीनमत्तानं, पच्छा धम्मं समाचरे॥ 


१५१.यस्स रुक्खस्स छायाय, निसीदेय्य सयेय्य वा। 
न तस्स साखं भज्जेय्य, मित्तदुब्भो हि पापको॥ 


१५२.यस्सापि [यस्स हि (सी० क०)] धम्मं पुरिसो [मनुजो (सी०)] विजञ्ञा, ये चस्स कङ्कं विनयन्ति सन्तो । 
तं हिस्स दीपञ्च परायनञ्च, न तेन मेत्ति जरयेथ पञ्ञो॥ 


१५३.अलसो गिही कामभोगी न साधु, असञ्जतो पब्बजितो न साधु। 
राजा न साधु अनिसम्मकारी, यो पण्डितो कोधनो तं न साधु॥ 


१५ ४८निसम्म खत्तियो कयिरा, नानिसम्म दिसम्पति। 
निसम्मकारिनो राज, यसो कित्ति च वड्तीति॥ 


भूरिपञ्जजातकं चुद्दसमं । 
४५३. महामङ्कलजातक (१५) 


१५७ किसु नरो जप्पमधिच्चकाले, कं वा विज्जं कतमं वा सुतानं । 
सो मच्चो अस्मिञ्च [अस्मिंव (पी०)] परम्हि लोके, कथं करो सोत्थानेन गुत्तो॥ 


१५६.यस्स देवा पितरो च सब्बे, सरीसपा [सिरिंसपा (सी० स्या० पी०)] सब्बभूतानि चापि । 
मेत्ताय निच्चं अपचितानि होन्ति, भूतेसु वे सोत्थानं तदाहु॥ 


१५७यो सब्बलोकस्स निवातवुत्ति, इत्थीपुमानं सहदारकानं । 

खन्ता दुरुत्तानमप्पटिकूलवादी, अधिवासनं सोत्थानं तदाहु॥ 


१५८ यो नावजानाति सहायमित्ते [सहायमत्ते (सी० पी०)], सिप्पेन कुल्याहि धनेन जच्चा। 
रुचिपञ्ञो अत्थकाले मतीमा [मुतीमा (सी० पी०)], सहायेसु वे सोत्थानं तदाहु॥ 


९५९.मित्तानि वे यस्स भवन्ति सन्तो, संविस्सत्था अविसंवादकस्स। 
न मित्तदुब्मी संविभागी धनेन, मित्तेसु वे सोत्थानं तदाहु॥ 


१६०.यस्स भरिया तुल्यवया समग्गा, अनुब्बता धम्मकामा पजाता [सजाता (क०)]। 
कोलिनिया सीलवती पतिब्बता, दारेसु वे सोत्थानं तदाहु॥ 


१६१. यस्स राजा भूतपति [भूतपती (सी० स्या० पी०)] यसस्सी, जानाति सोचेय्यं परक्कमञ्च | 
अद्वेज्झता सुहदयं ममन्ति, राजूसु वे सोत्थानं तदाहु॥ 


९६२.अन्नञ्च पानञ्च ददाति सद्भो, मालञ्च गन्धञ्च विलेपनञ्च। 
पसन्नचित्तो अनुमोदमानो, सग्गेसु वे सोत्थानं तदाहु॥ 


१६३.यमरियधम्मेन पुनन्ति वुद्धा, आराधिता समचरियाय सन्तो । 
बहुस्सुता इसयो सीलवन्तो, अरहन्तमज्झे सोत्थानं तदाह॥ 


९६४ एतानि खो सोत्थानानि लोके, विञ्जुप्पसत्थानि सुखुद्रयानि [सुखिन्द्रियानि (पी०)]। 
तानीध सेवेथ नरो सपञ्ञो, न हि मङ्गले किञ्चनमत्थि सच्चन्ति॥ 


महामङ्गलजातकं पन्नरसमं । 


४५४. घटपण्डितजातकं (१६) 


१६५.-उद्टेहि कण्ह कि सेसि, को अत्थो सुपनेन ते। 
योपि तुय्हं [तायं (पी०)] सको भाता, हदयं चक्खु च [चक्खुंव (पी०)] दक्खिणं । 
तस्स वाता बलीयन्ति, घटो जप्पति [ससं जप्पति (?)] केसव॥ 


१६६.तस्स तं वचनं सुत्वा, रोहिणेय्यस्स केसवो। 
तरमानरूपो बुट्ठासि, भातुसोकेन अट्टितो॥ 


१६७कि नु उम्मत्तरूपोव, केवलं द्वारकं इमं । 
ससो ससोति लपसि, को नु ते ससमाहरि॥ 


१६८ सोवण्णमयं मणीमयं, लोहमयं अथ रूपियामयं । 

सङ्कसिलापवाळमयं, कारयिस्सामि ते ससं॥ 


९६९.सन्ति अञ्ञेपि ससका, अरञ्ञे वनगोचरा। 
तेपि ते आनयिस्सामि, कोदिसं ससमिच्छसि॥ 


१७० चाहमेते [न चाहमेतं (सी०), न वाहमेते (स्या०), न वाहमेतं (पी०)] इच्छामि, ये ससा पथविस्सिता 
[पठविसिता (सी० स्या० पी०)]। 
चन्दतो ससमिच्छामि, तं मे ओहर केसव॥ 


९७९.सो नून मधुरं जाति, जीवितं विजहिस्ससि। 
अपत्थियं यो पत्थयसि, चन्दतो ससमिच्छसि॥ 


१७२एवं चे कण्ह जानासि, यदञ्ञमनुसाससि। 
कस्मा पुरे मतं पृत्तं, अज्जापि मनुसोचसि॥ 


१७३यं न लब्भा मनुस्सेन, अमनुस्सेन वा पुन [पन (पे० व० २१५)]। 
जातो मे मा मरी पृत्तो, कुतो लब्भा अलब्मियं॥ 


१७४न मन्ता मूलभेसज्जा, ओसधेहि धनेन वा। 
सक्का आनयितुं कण्ह, यं पेतमनुसोचसि॥ 


१७० ग्रस्स एतादिसा अस्सु, अमच्चा पुरिसपण्डिता। 
यथा निज्झापये अज्ज, घटो पुरिसपण्डितो॥ 


९७६.आदित्तं वत मं सन्तं, घतसित्तंव पावकं । 
वारिना विय ओसिञ्चं, सब्बं निब्बापये दरं॥ 


१७७अब्बही वत मे सल्लं, यमासि हदयस्सितं । 
यो मे सोकपरेतस्स, पृत्तसोकं अपानुदि॥ 


१७८ सोहं अब्बूळहसल्लोस्मि, वीतसोको अनाविलो। 
न सोचामि न रोदामि, तव सुत्वान माणव [भातिक (पे० व० २२४)]॥ 


१७९.एवं करोन्ति सप्पञ्ञा, ये होन्ति अनुकम्पका। 
निवत्तयन्ति सोकम्हा, घटो जेद्ंब भातरन्ति॥ 


घटपण्डितजातकं सोळसमं । 

दसकनिपातं निद्टितं । 
तस्सुद्दानं - 


दळह कण्ह धनञ्जय सङ्घवरो, रज सत्तह कस्स च [सत्ताहससाख (स्या०)] तक्कलिना । 
धम्मं कुक्कुट कुण्डलि भोजनदा, चक्कवाक सुभूरिस सोत्थि घटोति॥ 


१९. एकादसकनिपातो 
४५५. मातुपोसकजातकं (९) 


१. तस्स नागस्स विप्पवासेन, विरूळहा सल्लकी च कुटजा च। 
कुरुविन्दकरवीरा [करवरा (सी० स्या०)] तिससामा च, निवाते पुप्फिता च कणिकारा॥ 


२. कोचिदेव सुवण्णकायुरा, नागराजं भरन्ति पिण्डेन । 
यत्थ राजा राजकुमारो वा, कवचमभिहेस्सति अछम्भितो [असम्भीतो (सी० स्या० पी०)]॥ 


३. गण्हाहि नाग कबळं, मा नाग किसको भव। 
बहूनि राजकिच्चानि, तानि [यानि (सी० पी०)] नाग करिस्ससि॥ 


४. सा नूनसा कपणिका, अन्धा अपरिणायिका। 
खाणुं पादेन घट्टेति, गिरिं चण्डोरणं पति॥ 


५. का नु ते सा महानाग, अन्धा अपरिणायिका । 
खाणुं पादेन घड्टेति, गिरिं चण्डोरणं पति॥ 


६. माता मे सा महाराज, अन्धा अपरिणायिका। 
खाणुं पादेन घट्टेति, गिरिं चण्डोरणं पति॥ 


७. मुञ्चथेतं महानागं, योयं भरति मातरं । 
समेतु मातरा नागो, सह सब्बेहि जातिभि॥ 


८. मुत्तो च बन्धना नागो, मुत्तमादाय कुञ्जरो [कासिराजेन पेसितो (सी० स्या०), मुत्तो दामातो कुञ्जरो (पी० सी० 
निस्य)]। 
मुहुत्तं अस्सासयित्वा [विस्समित्वान (सी०)], अगमा येन पब्बतो॥ 


९. ततो सो नळिनिं [निलिनं (स्या०)] गन्त्वा, सीतं कुञ्जरसेवितं । 
सोण्डायूदकमाहत्वा [माहित्वा (स्या० क०)], मातरं अभिसिञ्चथ॥ 

कोय अनरियो देवो, अकालेनपि वस्सति [अकालेन पवस्सति (सी० स्या०), अकालेन'तिवस्सति (पी०)]। 
गतो मे अत्रजो पृत्तो, यो मय्हं परिचारको॥ 


उट्ठेहि अम्म कि सेसि, आगतो त्याहमत्रजो। 
मुत्तोम्हि कासिराजेन, वेदेहेन यसस्सिना॥ 


चिरं जीवतु सो राजा, कासीनं रटुवहुनो । 
यो मे पुत्तं पमोचेसि, सदा वुद्धापचायिकन्ति॥ 


मातुपोसकजातकं पठमं । 
४५६. जुण्हजातकं (२) 


सुणोहि मय्हं वचनं जनिन्द, अत्थेन जुण्हम्हि इधानुपत्तो। 
न ब्राह्मणे अद्भिके तिट्टमाने, गन्तब्ब [गन्तब्य (क०)] माहु द्विपदिन्द [दिपदान (सी० पी०), द्विपदान (स्या०)] 
सेटु॥ 


सुणोमि तिट्ठामि वदेहि ब्रह्मे, येनासि [येनापि (स्या० क०)] अत्थेन इधानुपत्तो। 
कं वा त्वमत्थं मयि पत्थयानो, इधागमा ब्रह्मे तदिङ्ग बूहि॥ 


ददाहि मे गामवरानि पञ्च, दासीसतं सत्त गवंसतानि। 
परोसहस्सञ्च सुवण्णनिकखे, भरिया च मे सादिसी द्वे ददाहि॥ 


तपो नु ते ब्राह्मण भिसरूपो, मन्ता नु ते ब्राह्मण चित्तरूपा । 
यक्खा नु [यक्खा व (सी० पी०)] ते अस्सवा सन्ति केचि, अत्थं वा मे अभिजानासि कत्तं॥ 


न मे तपो अत्थि न चापि मन्ता, यक्खापि मे अस्सवा नत्थि केचि। 
अत्थम्पि ते नाभिजानामि कत्तं, पुब्बे च खो [पुब्बेव खो (स्या० क०)] सङ्गतिमत्तमासि॥ 


पठमं इदं दस्सनं जानतो मे, न ताभिजानामि इतो पुरत्था। 
अक्खाहि मे पुच्छितो एतमत्थं, कदा कुहिं वा अह सङ्गमो नो॥ 


गन्धारराजस्स पुरम्हि रम्मे, अवसिम्हसे तक्कसीलायं देव। 
तत्थन्धकारम्हि तिमीसिकायं [तिमिस्सिकायं (सी० अट्ट०), तिमिस्सकायं (स्या०)], अंसेन अंसं समघट्टयिम्ह॥ 


. ते तत्थ ठत्वान उभो जनिन्द, साराणियं [सारणीयं (क०)] वीतिसारयिम्ह [वीतिसारिम्ह (सी० स्या० पी०)] 


तत्थ। 
सायेव नो सङ्गतिमत्तमासि, ततो न पच्छा न पुरे अहोसि॥ 

यदा कदाचि मनुजेसु ब्रह्मे, समागमो सप्पुरिसेन होति। 
न पण्डिता सङ्गतिसन्थवानि, पुब्बे कतं वापि विनासयन्ति॥ 


बालाव [बाला च (सी० स्या० पी०)] खो सङ्गतिसन्थवानि, पुब्बे कतं वापि विनासयन्ति । 
बहुम्पि बालेसु कतं विनस्सति, तथा हि बाला अकतञ्जुरूपा॥ 


धीरा च खो सङ्गतिसन्थवानि, पुब्बे कतं वापि न नासयन्ति। 
अप्पम्पि धीरेसु कतं न नस्सति, तथा हि धीरा सुकतञ्ञुरूपा॥ 


ददामि ते गामवरानि पञ्च, दासीसतं सत्त गवंसतानि। 
परोसहस्सञ्च सुवण्णनिकखे, भरिया च ते सादिसी द्वे ददामि॥ 


एवं सतं होति समेच्च राज, नक्खत्तराजारिव तारकानं । 
आपूरती कासिपती तथाहं, तयापि मे सङ्गमो अज्ज लद्धोति॥ 


जुण्हजातकं दुतियं। 
४५७. धम्मदेवपुत्तजातकं (३) 


यसोकरो पुञ्जकरोहमस्मि, सदात्थुतो समणब्राह्मणानं । 
मग्गारहो देवमनुस्सपूजितो, धम्मो अहं देहि अधम्म मग्गं॥ 


अधम्मयानं दळहमारुहित्वा, असन्तसन्तो बलवाहमस्मि। 
स किस्स हेतुम्हि तवज्ज दज्जं, मग्गं अहं धम्म अदिन्नपुब्बं॥ 


धम्मो हवे पातुरहोसि पुब्बे, पच्छा अधम्मो उदपादि लोके । 
जेट्ठो च सेट्ठो च सनन्तनो च, उय्याहि जेद्रुस्स कनिद्ट मग्गा॥ 


न याचनाय नपि पातिरूपा, न अरहता [न अरहति (सी० पी०), अरहति (क०)] तेहं ददेय्यं मग्गं । 
युद्धञ्च नो होतु उभिन्नमज्ज, युद्भम्हि यो जेस्सति तस्स मग्गो॥ 


. सब्बा दिसा अनुविसटोहमस्मि, महब्बलो अमितयसो अतुल्यो । 


गुणेहि सब्बेहि उपेतरूपो, धम्मो अधम्म त्वं कथं विजेस्ससि॥ 


लोहेन वे हञ्ञति जातरूपं, न जातरूपेन हनन्ति लोहं । 
सचे अधम्मो हञ्छति [हञ्ञति (सी० स्या०), हञ्जिति (कत्थचि)] धम्ममज्ज, अयो सुवण्णं विय दस्सनेय्यं॥ 


सचे तुवं युद्धबलो अधम्म [युद्भबलो'सिःधम्म (क० सी), युद्भबलो'स'धम्म (पी०)], न तुय्ह वुड्डा [वद्धा (सी० 

पी०)] च गरू च अत्थि। 
मग्गञ्च ते दम्मि पियाप्पियेन, वाचादुरुत्तानिपि ते खमामि॥ 


इदञ्च सुत्वा वचनं अधम्मो, अवंसिरो पतितो उद्भपादो। 
““युद्धत्थिको चे न लभामि युद्धं, एत्तावता होति हतो अधम्मो॥ 


खन्तीबलो युद्भबलं विजेत्वा, हन्त्वा अधम्मं निहनित्व [विहनित्वा (क०)] भूम्या। 
पायासि वित्तो [चित्तो (स्या०)] अभिरुरह सन्दनं, मग्गेनेब अतिबलो सच्चनिक्कमो॥ 


माता पिता समणब्राह्मणा च, असम्मानिता यस्स सके अगारे। 
इधेव निक्खिप्प सरीरदेहं, कायस्स भेदा निरयं वजन्ति ते [वजन्ति (सी० पी०)]। 
यथा अधम्मो पतितो अवंसिरो॥ 


माता पिता समणब्राह्मणा च, सुसम्मानिता यस्स सके अगारे। 
इधेव निक्खिप्प सरीरदेहं, कायस्स भेदा सुगतिं वजन्ति ते। 
यथापि धम्मो अभिरु्ह सन्दनन्ति॥ 


धम्मदेवपुत्तजातकं [धम्मजातकं (सी० पी०)] ततियं। 
४५८. उदयजातक (४) 


एका निसिन्ना सुचि सञ्जतूरू, पासादमारुय्ह अनिन्दितङ्गी। 
याचामि तं किन्नरनेत्तचक्खु, इमेकरत्ति उभयो वसेम॥ 


ओकिण्णन्तरपरिखं, दळहमड़ालकोदुकं । 
रक्खितं खग्गहत्थेहि, दुप्पवेसमिदं पुरं॥ 


दहरस्स युविनो चापि, आगमो च न विज्जति। 
अथ केन नु वण्णेन, सङ्गमं इच्छसे मया॥ 


. यक्खोहमस्मि कल्याणि, आगतोस्मि तवन्तिके [तवन्तिकं (सी० पी०)]। 


त्वं मं नन्दय [नन्दस्सु (स्या० क०)] भइन्ते, पुण्णकंसं ददामि ते॥ 


देवं व यक्खं अथ वा मनुस्सं, न पत्थये उदयमतिच्च अञ्ञं। 
गच्छेव त्वं यक्ख महानुभाव, मा चस्सु गन्त्वा पुनरावजित्थ॥ 


या सा रति उत्तमा कामभोगिनं, यं हेतु सत्ता विसमं चरन्ति। 
मा तं रतिं जीयि तुवं सुचिम्हि ते, ददामि ते रूपियं कंसपूरं ॥ 

४३. नारिं नरो निज्झपयं धनेन, उक्कंसती यत्थ करोति छन्दं । 
विपच्चनीको तव देवधम्मो, पच्चक्खतो थोकतरेन एसि॥ 


४४. आयु च वण्णो च [आयुं च वण्णं च (क० सी० पी०)] मनुस्सलोके, निहीयति मनुजानं सुग्गत्ते। 
तेनेव वण्णेन धनम्पि तुय्हं, निहीयति जिण्णतरासि अज्ज॥ 


४५. एवं मे पेक्खमानस्स, राजपुत्ति यसस्सिनि। 
हायतेब तव [हायते वत ते (सी० स्या० क०), हायतेव ततो (पी०)] वण्णो, अहोरत्तानमच्चये॥ 


४६. इमिनाव त्वं वयसा, राजपृत्ति सुमेधसे । 
ब्रह्मचरियं चरेय्यासि, भिय्यो वण्णवती सिया॥ 


४७. देवा न जीरन्ति यथा मनुस्सा, गत्तेसु तेसं बलियो न होन्ति। 
पुच्छामि तं यक्ख महानुभाव, कथं नु देवान [कथं न देवानं (पी०)] सरीरदेहो॥ 


४८. देवा न जीरन्ति यथा मनुस्सा, गत्तेसु तेसं बलियो न होन्ति। 
सुवे सुवे भिय्यतरोव [भिय्यतरो च (क०)] तेसं, दिब्बो च वण्णो विपुला च भोगा॥ 


४९. किंसूध भीता जनता अनेका, मग्गो च नेकायतनं पवुत्तो। 
पुच्छामि तं यक्ख महानुभाव, कत्थट्टितो परलोकं न भाये॥ 


५०. वाचं मनञ्च पणिधाय सम्मा, कायेन पापानि अकुब्बमानो । 
बहुन्नपानं घरमावसन्तो, सद्भो मुद्‌ संविभागी वदञ्जू। 
सङ्ाहको सखिलो सण्हवाचो, एत्थड्टितो परलोकं न भाये॥ 


५१. अनुसाससि मं यक्ख, यथा माता यथा पिता। 
उळारवण्णं पुच्छामि, को नु त्वमसि सुब्रहा॥ 


५२. उदयोहमस्मि कल्याणि, सङ्करत्ता इधागतो [सङ्गरत्था इधागतो (सी० पी०), सङ्गरत्थायिधागतो (स्या०)]। 
आमन्त खो तं गच्छामि, मृत्तोस्मि तव सङ्करा [सङ्गरा (सी० स्या० पी०)]॥ 


५३. सचे खो त्वं उदयोसि, सङ्करत्ता इधागतो। 
अनुसास मं राजपुत्त, यथास्स पुन सङ्गमो॥ 


५४. अतिपतति [अधिपतती (सी० पी०)] वयो खणो तथेव, ठानं नत्थि धुवं चवन्ति सत्ता। 
परिजिय्यति अद्धुवं सरीरं, उदये मा पमाद [मा पमादं (सी०)] चरस्सु धम्मं॥ 


५५. कसिणा पथवी धनस्स पूरा, एकस्सेव सिया अनञ्जधेय्या । 

पमाद चरस्सु धम्मं॥ 


माता च पिता च भातरो च, भरिया यापि धनेन होति कीता [भरियापि धनेन होन्ति अतित्ता (क०)]। 


ते चापि जहन्ति अञ्ञमञ्ञं, उदये मा पमाद चरस्सु धम्मं॥ 


कायो परभोजनन्ति जत्वा [कायो च परभोजनं विदित्वा (क०)], संसारे सुगतिञ्च दुग्गतिञ्च [सुगती च दुग्गती 


च (सी० स्या० पी०), सुग्गति दुग्गतिञ्च (क०)]। 
इत्तरवासोति जानियान, उदये मा पमाद चरस्सु धम्मं॥ 


साधु भासतियं [भासतयं (सी० पी०)] यक्खो, अप्पं मच्चान जीवितं । 
कसिरञ्च परित्तञ्च, तञ्च दुक्खेन संयुतं । 
साहं एका पब्बजिस्सामि, हित्वा कासि सुरुन्धनन्ति॥ 


उदयजातकं चतुत्थं । 
४५९. पानीयजातक (५) 


मित्तो मित्तस्स पानीयं, अदिन्नं परिभुञ्जिसं । 
तेन पच्छा विजिगुच्छिं, तं पापं पकतं मया। 
मा पुन अकरं पापं, तस्मा पब्बजितो अहं॥ 


परदारञ्च दिस्वान, छन्दो मे उदपज्जथ [उपपज्जथ (स्या क०)]। 
तेन पच्छा विजिगुच्छिं, तं पापं पकतं मया। 
मा पुन अकरं पापं, तस्मा पब्बजितो अहं॥ 


पितरं मे महाराज, चोरा अगण्हु [अगण्हुं (सी० पी०), अगण्हि (क०)] कानने । 
तेसाहं पुच्छितो जानं, अञ्ञथा नं वियाकरिं॥ 


तेन पच्छा विजिगुच्छिं, तं पापं पकतं मया। 
मा पुन अकरं पापं, तस्मा पब्बजितो अहं॥ 


पाणातिपातमकरुं, सोमयागे उपद्विते। 
तेसाहं समनुञ्ञासि, तेन पच्छा विजिगुच्छिं॥ 


तं पापं पकतं मया, मा पुन अकरं पापं । 
तस्मा पब्बजितो अहं॥ 


सुरामेरयमाधुका [मधुका (सी० स्या० पी०)], ये जना पठमासु नो। 

बहूनं ते अनत्थाय, मज्जपानमकण्पयुं॥ 


६६. तेसाहं समनुञ्ञासि, तेन पच्छा विजिगुच्छिं। 
तं पापं पकतं मया, मा पुन अकरं पापं । 
तस्मा पब्बजितो अहं॥ 


६७. धिरत्थु सुबहू कामे, दुग्गन्धे बहुकण्टके । 
ये अहं पटिसेवन्तो, नालभि तादिसं सुखं॥ 


६८. महस्सादा सुखा कामा, नत्थि कामा परं [कामपरं (सी० पी०)] सुखं । 
ये कामे पटिसेवन्ति, सग्गं ते उपपज्जरे॥ 


६९. अप्पस्सादा दुखा कामा, नत्थि कामा परं दुखं । 
ये कामे पटिसेवन्ति, निरयं ते उपपज्जरे॥ 


७०. असी यथा सुनिसितो, नेत्तिसोब सुपायिको [सुपासितो (क० सी० निय्य), सुपायितो (क० अट्ठ०)]। 
सत्तीव उरसि खित्ता, कामा दुक्खतरा ततो॥ 


७९. अङ्गारानंव जलितं, कासुं साधिकपोरिसं । 
फालंव दिवसंतत्तं, कामा दुक्खतरा ततो॥ 


७२. विसं यथा हलाहलं, तेलं पक्कुथितं [उक्कट्टितं (सी० पी०), पक्कुद्धितं (स्या०)] यथा। 
तम्बलोह [तम्पलोहं (स्या०)] विलीनंव, कामा दुक्खतरा ततोति॥ 


पानीयजातकं पञ्चमं । 
४६०. युधञ्चयजातकं (६) 


७३. मित्तामच्चपरिब्यूळहं [परिब्बूळहं (सी० पी०)], अहं वन्दे रथेसभं । 
पब्बजिस्सामहं राज [पब्बजिस्सं महाराज (सी० पी०)], तं देवो अनुमञ्ञतु॥ 


७४. सचे ते ऊनं कामेहि, अहं परिपूरयामि [अहं पूरयामि (क०)] ते। 
यो तं हिंसति वारेमि, मा पब्बज [पब्बजि (पी०)] युधञ्चय [युधञ्जय (सी० स्या०), युवञ्जय (पी०)]॥ 


७५. न मत्थि ऊनं कामेहि, हिंसिता मे न विज्जति। 
दीपञ्च कातुमिच्छामि, यं जरा नाभिकीरति॥ 


७६. पृत्तो वा पितरं याचे, पिता वा पुत्तमोरसं । 

नेगमो तं याचे [नेगमो याचते (सी० स्या० पी०)] तात, मा पब्बज युधञ्चय॥ 


७७. मा मं देव निवारेहि, पब्बजन्तं रथेसभ। 
माहं कामेहि सम्मत्तो, जराय बसमन्वगू॥ 


७८. अहं तं तात याचामि, अहं पृत्त निवारये। 
चिरं तं ददुमिच्छामि, मा पब्बज युधञ्चय॥ 


७९. उस्सावोव तिणग्गम्हि, सूरियुग्गमनं पति। 
एवमायु मनुस्सानं, मा मं अम्म निवारय॥ 


८०. तरमानो इमं यानं, आरोपेतु [तरमाना इमं यानं, आरोपेन्तु (सी० पी०)] रथेसभ। 
मा मे माता तरन्तस्स, अन्तरायकरा अहु॥ 


८१. अभिधावथ भहन्ते, सुञ्ञं हेस्सति रम्मकं । 
युधञ्चयो अनुञ्ञातो, सब्बदत्तेन राजिना॥ 


८२. योह सेट्ठो सहस्सस्स [मनुस्सानं (स्या०), सहस्सानं (क०)], युवा कञ्चनसन्निभो। 
सोयं कुमारो पब्बजितो, कासायवसनो बली॥ 


८३. उभो कुमारा पब्बजिता, युधञ्चयो युधिट्टिलो। 
पहाय मातापितरो, सङ्गं छेत्वान मच्चुनोति॥ 


युधञ्चयजातकं छटुं। 
४६९. दसरथजातक (७) 


८४. एथ लक्खण सीता च, उभो ओतरथोदकं । 
एवायं भरतो आह, “राजा दसरथो मतो ॥ 


८५. केन रामप्पभावेन, सोचितब्बं न सोचसि। 
पितरं कालकतं [कालङ्कतं (क०)] सुत्वा, न तं पसहते दुखं ॥ 


८६. यं न सक्का निपालेतुं, पोसेन लपतं बहुं । 
स किस्स विञ्ञू मेधावी, अत्तानमुपतापये॥ 


८७. दहरा च हि बुद्धा च [ये बुद्धा (सी० अट्ठ०), ये बुडा (स्या०)], ये बाला ये च पण्डिता। 
अड्डा चेव दलिद्दा च, सब्बे मच्चुपरायणा॥ 

८८. फलानमिव पक्कानं, निच्चं पतनतो भयं। 
एवं जातान मच्चानं, निच्च मरणतो भयं॥ 


८९. सायमेके न दिस्सन्ति, पातो दिट्ठा बहुज्जना। 
पातो एके न दिस्सन्ति, सायं दिट्ठा बहुज्जना॥ 


९०. परिदेवयमानो चे, किञ्चिदत्थं उदब्बहे । 
सम्मूळहो हिंसमत्तानं, कयिरा तं विचक्खणो॥ 


९१. किसो विवण्णो भवति, हिंसमत्तानमत्तनो [मत्तना (सी० अट्टु० सु० नि० ५९०)]। 
न तेन पेता पालेन्ति, निरत्था परिदेवना ॥ 


९२. यथा सरणमादित्तं, वारिना परिनिब्बये [वारिनावनिब्बापये (स्या० क०)]। 
एवम्पि धीरो सुतवा, मेधावी पण्डितो नरो। 
खिप्पमुप्पतितं सोकं, वातो तूलंव धंसये॥ 


९३. मच्चो एकोव [एकोव मच्चो (सी० स्या० पी०)] अच्चेति, एकोव जायते कुले। 
संयोगपरमात्वेव, सम्भोगा सब्बपाणिनं॥ 


९४. तस्मा हि धीरस्स बहुस्सुतस्स, सम्पस्सतो लोकमिमं परञ्च। 
अञ्ञाय धम्मं हदयं मनञ्च, सोका महन्तापि न तापयन्ति॥ 


९५. साहं दस्सञ्च भोक्खञ्च, भरिस्सामि च [सोहं यसञ्च भोगञ्च, भरियापि च (स्या क०)] जातके । 
सेसञ्च पालयिस्सामि, किच्चमेतं [किच्चमेवं (पी०)] विजानतो॥ 


९६. दस वस्ससहस्सानि, सट्ठि वस्ससतानि च। 
कम्बुगीवो महाबाहु, रामो रज्जमकारयीति॥ 


दसरथजातकं सत्तमं। 
४६२. संवरजातक (८) 


९७. जानन्तो नो महाराज, तव सीलं जनाधिपो। 
इमे कुमारे पूजेन्तो, न तं केनचि मञ्जथ॥ 


९८. तिइन्ते नो महाराजे, अदु [आदु (सी० पी०), आदू (स्या०)] देवे दिवङ्गते । 
जाती तं समनुञ्जिंसु, सम्पस्सं अत्थमत्तनो॥ 

९९. केन संवरवत्तेन, सञ्जाते अभितिद्टुसि। 
केन तं नातिवत्तन्ति, जातिसङ्घा समागता॥ 


१००.न राजपुत्त उसूयामि [राजपुत्त नुस्सुय्यामि (क०)], समणानं महेसिनं । 
सक्कच्चं ते नमस्सामि, पादे वन्दामि तादिनं॥ 


१०१.ते मं धम्मगुणे युत्तं, सुस्सूसमनुसूयकं । 
समणा मनुसासन्ति [समनुसासन्ति (सी० स्या० पी०)], इसी धम्मगुणे रता॥ 


९०२.तेसाहं वचनं सुत्वा, समणानं महेसिनं । 
न किञ्चि अतिमञ्ञजामि, धम्मे मे निरतो मनो॥ 


९०३.हत्थारोहा अनीकद्ठा, रथिका पत्तिकारका। 
तेसं [तेसु (पी०)] नप्पटिबन्धामि, निविटुँ [निबद्धं (सी० पी०)] भत्तवेतनं॥ 


१०४महामत्ता च मे अत्थि, मन्तिनो परिचारका । 
बाराणसि वोहरन्ति, बहुमंससुरोदकं॥ 


१०५.अथोपि वाणिजा फोता, नानारड्रेहि आगता। 
तेसु मे विहिता रक्खा, एवं जानाहुपोसथ॥ 


१०६.धम्मेन किर जातीनं, रज्जं कारेहि संवर। 
मेधावी पण्डितो चासि [चापि (सी० पी०)], अथोपि जातिनं हितो॥ 


१०७तं तं जातिपरिब्यूळहं, नानारतनमोचितं । 
अमित्ता नप्पसहन्ति, इन्द॑व असुराधिपोति॥ 


संबरजातकं अद्ुमं। 
४६३. सुप्पारकजातकं (९) 


१०८ -उम्मुज्जन्ति निमुज्जन्ति, मनुस्सा खुरनासिका। 
सुप्पारकं तं पुच्छाम, समुद्दो कतमो अयं॥ 


१०९.कुरुकच्छा [भरुकच्छा (सी० स्या० पी० अट्टु०)] पयातानं, वाणिजानं धनेसिनं । 
नावाय विप्पनट्ठाय, खुरमालीति वुच्चति॥ 


११०.यथा अग्गीव सुरियोव [अग्गि सुरियो च (स्या०), अग्गीव सूरियो (क०)], समुद्दो पटिदिस्सति। 

सुप्पारकं तं पुच्छाम, समुद्दो कतमो अयं॥ 


१११. कुरुकच्छा पयातानं, वाणिजानं धनेसिनं । 
नावाय विप्पनट्ठाय, अग्गिमालीति वुच्चति॥ 


११२.यथा दधीव खीरंव [दधि च खीरं च (स्या०), एवमुपरिपि], समुद्दो पटिदिस्सति। 
सुप्पारकं तं पुच्छाम, समुद्दो कतमो अयं॥ 


११३.कुरुकच्छा पयातानं, वाणिजानं धनेसिनं । 
नावाय विप्पनट्टाय, दधिमालीति [खीरमालीति (क०)] वुच्चति॥ 


११४ यथा कुसोव सस्सोव, समुद्दो पटिदिस्सति। 
सुप्पारकं तं पुच्छाम, समुद्दो कतमो अयं॥ 


११५.कुरुकच्छा पयातानं, वाणिजानं धनेसिनं । 
नावाय विप्पनट्ठाय, कुसमालीति वुच्चति॥ 


११६.यथा नळोव वेळूव, समुद्दो पटिदिस्सति। 
सुप्पारकं तं पुच्छाम, समुद्दो कतमो अयं॥ 


११७.कुरुकच्छा पयातानं, वाणिजानं धनेसिनं । 
नावाय विप्पनट्ठाय, नळमालीति वुच्चति॥ 


११८.महब्भयो भिसनको, सद्दो सुय्यतिमानुसो [समुद्दो सुय्यत'मानुसो (सी० पी० अट्टु०)]। 
यथा सोब्भो पपातोव, समुद्दो पटिदिस्सति। 
सुप्पारकं तं पुच्छाम, समुद्दो कतमो अयं॥ 


११९. कुरुकच्छा पयातानं, वाणिजानं धनेसिनं । 
नावाय विप्पनट्ठाय, बळवामुखीति [वळभामुखीति (सी० स्या०), बलवामुखीति (स्या० क०)] वुच्चति॥ 


१२०.यतो सरामि अत्तानं, यतो पत्तोस्मि विञ्ञुतं । 
नाभिजानामि सञ्चिच्च, एकपाणम्पि हिंसितं । 
एतेन सच्चवज्जेन, सोत्थिं नावा निवत्ततूति॥ 


सुप्पारकजातकं नवमं । 


एकादसकनिपातं निद्टितं । 

तस्सुद्दानं - 


सिरिमातुसुपोसकनागवरो, पुन जुण्हक धम्ममुदयवरो । 
अथ पानि युधञ्चयको च, दसरथ संवर पारगतेन नवाति॥ 


१२. द्वादसकनिपातो 
४६४. चूळकुणालजातकं (९) 


९. लुद्धानं [खुद्दानं (सी० स्या० पी०)] लहुचित्तानं, अकतञ्ञून दुन्भिनं । 
नादेवसत्तो पुरिसो, थीनं सद्धातुमरहति॥ 


२. नता पजानन्ति कतं न किच्चं, न मातरं पितरं भातरं वा। 
अनरिया समतिक्कन्तधम्मा, सस्सेव चित्तस्स वसं वजन्ति॥ 


३. चिरानुवुट्ठम्पि [चिरानुवुत्थम्पि (सी० पी०)] पियं मनापं, अनुकम्पकं पाणसमम्पि भत्तुं [सन्तं (सी० स्या० पी०)]। 
आवासु किच्चेसु च नं जहन्ति, तस्माहमित्थीनं न विस्ससामि॥ 


४. थीनञ्हि चित्तं यथा वानरस्स, कन्नप्पकन्नं यथा रुक्खछाया। 
चलाचलं हदयमित्थियानं, चक्कस्स नेमि विय परिवत्तति॥ 


५. यदा ता पस्सन्ति समेक्खमाना, आदेय्यरूपं पुरिसस्स वित्तं। 
सण्हाहि वाचाहि नयन्ति मेनं, कम्बोजका जलजेनेव अस्सं॥ 


६. यदा न पस्सन्ति समेक्खमाना, आदेय्यरूपं पुरिसस्स वित्तं । 
समन्ततो नं परिवज्जयन्ति, तिण्णो नदीपारगतोव कुल्लं॥ 


७. सिलेसूपमा सिखिरिव सब्बभवखा, तिकखमाया नदीरिव सीघसोता। 
सेवन्ति हेता पियमप्पियञ्च, नावा यथा ओरकूलं परञ्च॥ 


८. नता एकस्स न द्रिन्नं, आपणोव पसारितो। 
यो ता मय्हन्ति मञ्जेय्य, वातं जालेन बाधये [बन्धये (स्या० क०)]॥ 


९. यथा नदी च पन्थो च, पानागारं सभा पपा। 
एवं लोकित्थियो नाम, वेला तासं न विज्जति [इमिस्सा गाथाय पुब्बद्धापरद्भं विपरियायेन दिस्सति (क०)]॥ 


१०. घतासनसमा एता, कण्हसप्पसिरूपमा। 
गावो बहितिणस्सेव, ओमसन्ति वरं वरं॥ 

११. घतासनं कुञ्जरं कण्हसप्पं, मुद्भाभिसित्तं पमदा च सब्बा। 
एते नरो निच्चयतो [निच्चयत्तो (सी० पी०)] भजेथ, तेसं हवे दुब्बिदु सब्बभावो [सच्चभावो (स्या०)]॥ 


१२. नच्चन्तवण्णा न बहूनं कन्ता, न दक्खिणा पमदा सेवितब्बा। 
न परस्स भरिया न धनस्स हेतु, एतित्थियो पञ्च न सेवितब्बाति॥ 


चूळकुणालजातकं पठमं । 
४६५. भहसालजातकं (२) 


१३. कात्वं सुद्रेहि वत्थेहि, अघे वेहायसं [वेहासयं (सी० पी०)] ठिता। 
केन त्यास्सूनि वत्तन्ति, कुतो तं भयमागतं॥ 


१४. तवेव देव विजिते, भद्दसालोति मं विदू । 
सट्टि [सदधि (सी० पी०)] वस्ससहस्सानि, तिट्ठतो पूजितस्स मे॥ 


९५. कारयन्ता नगरानि, अगारे च दिसम्पति। 
विविधे चापि पासादे, न मं ते अच्चमञ्जिसुं। 
यथेव मं ते पूजेसुं, तथेव त्वम्पि पूजय॥ 


९६. तं इवाहं [तञ्च अहं (सी० स्या० पी०)] न पस्सामि, थूलं कायेन ते दुमं । 
आरोहपरिणाहेन, अभिरूपोसि जातिया॥ 


९७. पासादं कारयिस्सामि, एकत्थम्भं मनोरमं । 
तत्थ तं उपनेस्सामि, चिरं ते यक्ख जीवितं॥ 


१८. एवं चित्तं उदपादि, सरीरेन विनाभावो । 
पुथुसो मं विकन्तित्वा, खण्डसो अवकन्तथ॥ 


९९. अग्गे च छेत्वा मज्झे च, पच्छा मूलम्हि छिन्दथ [मूलञ्च छिन्दथ (सी०), मूलं विछिन्दथ (पी०)]। 
एवं मे छिज्जमानस्स, न दुक्खं मरणं सिया॥ 


२०. हत्थपादं [हत्थपादे (क०)] यथा छिन्दे [छिन्ने (क०)], कण्णनासञ्च जीवतो । 
ततो पच्छा सिरो छिन्दे, तं दुक्खं मरणं सिया॥ 


२१. सुखं नु खण्डसो छिन्नं, भइसालवनप्पति । 
कि हेतु किं उपादाय, खण्डसो छिन्नमिच्छसि॥ 

२२. यञ्च हेतुमुपादाय, हेतुं धम्मूपसंहितं । 
खण्डसो छिन्नमिच्छामि, महाराज सुणोहि मे॥ 


२३. जाती मे सुखसंवद्धा, मम पस्से निवातजा। 
तेपिहं उपहिंसेय्यं, परेसं असुखोचितं॥ 


२४. चेतेय्यरूपं [चेतब्बरूपं (सी० पी०)] चेतेसि, भद्दसालवनप्पति। 
हितकामोसि जातीनं, अभयं सम्म दम्मि तेति॥ 


भइसालजातकं दुतियं । 
४६६. समुद्रवाणिजजातकं (३) 


२५. कसन्ति वपन्ति ते जना, मनुजा कम्मफलूपजीविनो । 
नयिमस्स दीपकस्स भागिनो, जम्बुदीपा इदमेव नो वरं॥ 


२६. तिपञ्चरत्तृपगतम्हि चन्दे, वेगो महा हेहिति सागरस्स। 
उप्लविस्सं दीपमिमं उळारं, मा वो वधी गच्छथ लेणमञ्जं॥ 


२७. न जातुयं सागरवारिवेगो, उप्लविस्सं दीपमिमं उळारं । 
तं मे निमित्तेहि बहूहि दिं, मा भेथ कि सोचथ मोदथव्हो [मोदथ वो (क०) ६.३८ मोग्गल्लानसुत्तं पस्सितब्बं]॥ 


२८. पहूतभक्खं बहुअन्नपानं, पत्तत्थ आवासमिमं उळारं । 
न वो भयं पटिपस्सामि किञ्चि, आपृत्तपुत्तेहि पमोदथव्हो॥ 


२९. यो देवोयं दक्खिणायं [दक्खिणस्सं (सी०)] दिसायं, खेमन्ति पक्कोसति तस्स सच्चं । 
न उत्तरो वेदि भयाभयस्स, मा भेथ कि सोचथ मोदथव्हो॥ 


३०. यथा इमे विप्पवदन्ति यक्खा, एको भयं संसति खेममेको। 
तदिङ्घ मय्हं वचनं सुणाथ, खिप्पं लहुं मा विनस्सिम्ह सब्बे॥ 


३१. सब्बे समागम्म करोम नावं, दोणि दळहं सब्बयन्तूपपन्नं । 
सचे अयं दक्खिणो सच्चमाह, मोघं पटिक्कोसति उत्तरोयं। 


सा चेव नो हेहिति आपदत्था, इमञ्च दीपं न परिच्चजेम॥ 


३२. सचे च खो उत्तरो सच्चमाह, मोघं पटिक्कोसति दक्खिणोयं । 
तमेव नावं अभिरुस्ह सब्बे, एवं मयं सोत्थि तरेमु पारं॥ 

३३. न वे सुगण्हं पठमेन सेट्टं, कनिडुमापाथगतं गहेत्वा । 
यो चीध तच्छं [मज्झं (सी० स्या० पी०)] पविचेय्य गण्हति [गण्हि (क०)], स वे नरो सेट्ठमुपेति ठानं॥ 


३४. यथापि ते सागरवारिमज्झे, सकम्मुना सोत्थि वहिंसु बाणिजा। 
अनागतत्थं पटिविज्झियान, अप्पम्पि नाच्चेति स भूरिपञ्जो॥ 


३५. बाला च मोहेन रसानुगिद्धा, अनागतं अप्पटिविज्झियत्थं । 
पच्चुप्पन्ने सीदन्ति अत्थजाते, समुद्दमज्झे यथा ते मनुस्सा॥ 


३६. अनागतं पटिकयिराथ किच्चं, “मा मं किच्चं किच्चकाले ब्यधेसि” । 
तं तादिसं पटिकत [पटिकतं (क०), पटिगत (सी० अट्ठ०), पटिकच्च (?)] किच्चकारिं, न तं किच्चं 
किच्चकाले ब्यधेतीति॥ 


समुह्दवाणिजजातकं ततियं । 
४६७. कामजातक (४) 


३७. कामं कामयमानस्स, तस्स चे तं समिज्झति। 
अद्धा पीतिमनो होति, लद्भा मच्चो यदिच्छति॥ 


३८. कामं कामयमानस्स, तस्स चे तं समिज्झति। 
ततो नं अपरं कामे, धम्मे तण्हंव विन्दति॥ 


३९. गवंव सिङ्गिनो सिङ्ग, वङ्टमानस्स वडुति । 
एवं मन्दस्स पोसस्स, बालस्स अविजानतो। 
भिय्यो तण्हा पिपासा च, वड्टमानस्स वड्डुति॥ 


४०. पथब्या सालियवकं, गवस्सं [गवासं (सी० स्या० पी०)] दासपोरिसं । 
दत्वा च [दत्वापि (सी० स्या०), दत्वा वा (पी०)] नालमेकस्स, इति विद्वा [विद्धा (स्या०)] समं चरे॥ 


४९. राजा पसय्ह पथवि विजित्वा, ससागरन्तं महिमावसन्तो । 
ओरं समुद्दस्स अतित्तरूपो [अतित्तिरूपो (क०)], पारं समुद्दस्सपि पत्थयेथ॥ 


४२. याव अनुस्सरं कामे, मनसा तित्ति नाज्झगा। 
ततो निवत्ता पटिकम्म दिस्वा, ते वे सुतित्ता ये [तित्ता (सी० स्या० पी०)] पञ्ञाय तित्ता॥ 


४३. पञ्ञाय तित्तिनं [तित्तीनं (सी० स्या०)] सेट, न सो कामेहि तप्पति। 


पञ्ञाय तित्तं पुरिसं, तण्हा न कुरुते वसं॥ 


A 

४४. अपचिनेथेव कामानं [कामानि (सी० स्या० पी०)], अप्पिच्छस्स अलोलुपो। 
समुद्दमत्तो पुरिसो, न सो कामेहि तप्पति॥ 


४५. रथकारोव चम्मस्स, परिकन्तं उपाहनं । 
यं यं चजति [जहति (स्या० क०)] कामानं, तं तं सम्पज्जते सुखं । 
सब्बं चे सुखमिच्छेय्य, सब्बे कामे परिच्चजे॥ 

४६. अट्ट ते भासिता गाथा, सब्बा होन्ति सहस्सियो [सहस्सिया (?) उपरि सुतसोमजातके तथा दिस्सति] । 


पटिगण्ह महाब्रह्मे, साधेतं तव भासितं॥ 


४७. न मे अत्थो सहस्सेहि, सतेहि नहुतेहि वा। 
पच्छिमं भासतो गाथं, कामे मे न रतो मनो॥ 


L 


N 


. भद्रको [सद्दो (सी०)] बतायं माणवको, सब्बलोकविदू मुनि । 
यो इमं तण्हं [यो तण्हं (सी० स्या०)] दुक्खजननिं, परिजानाति पण्डितोति॥ 


कामजातकं चतुत्थं । 
४६८. जनसन्धजातकं (५) 


ट 


“छै 


. दस खलु इमानि [खलुमानि (स्या०)] ठानानि, यानि पुब्बे अकरित्वा । 
स पच्छा मनुतप्पति, इच्चेवाह [इच्चाह राजा (सी० स्या० पी०)] जनसन्धो॥ 


५०. अलद्धा वित्त तप्पति, पुब्बे असमुदानितं । 
न पुब्बे धनमेसिस्सं, इति पच्छानुतप्पति॥ 


५९. सक्यरूपं पुरे सन्तं, मया सिप्पं न सिक्खितं । 
किच्छा वृत्ति असिप्पस्स, इति पच्छानुतप्पति॥ 


५२. कूटवेदी पुरे आसिं, पिसुणो पिड्टिमंसिको। 
चण्डो च फरुसो चापि [चासिं (सी० स्या० पी०)], इति पच्छानुतप्पति॥ 


५,३. पाणातिपाती पुरे आसि, लुद्दो चापि [चासि (सी० पी०)] अनारियो। 
भूतानं नापचायिस्सं, इति पच्छानुतप्पति॥ 


५४. बहूसु वत सन्तीसु, अनापादासु इत्थिसु । 
परदारं असेविस्सं, इति पच्छानुतप्पति॥ 

बहुम्हि वत सन्तम्हि, अन्नपाने उपड्डिते । 
न पुब्बे अददं [अददि (सी०)] दानं, इति पच्छानुतप्पति॥ 


मातरं पितरञ्चापि, जिण्णकं गतयोब्बनं [जिण्णके गतयोब्बने (सी० स्या० पी०)]। 
पहु सन्तो न पोसिस्सं, इति पच्छानुतप्पति॥ 


आचरियमनुसत्थारं, सब्बकामरसाहरं । 
पितरं अतिमञ्जिस्सं, इति पच्छानुतप्पति॥ 


समणे ब्राह्मणे चापि, सीलवन्ते बहुस्सुते । 
न पुब्बे पयिरुपासिस्सं, इति पच्छानुतप्पति॥ 


साधु होति तपो चिण्णो, सन्तो च पयिरुपासितो। 
न च पुब्बे तपो चिण्णो, इति पच्छानुतप्पति॥ 


यो च एतानि ठानानि, योनिसो पटिपज्जति। 
करं पुरिसकिच्चानि, स पच्छा नानुतप्पतीति॥ 


जनसन्धजातकं पञ्चमं । 
४६९. महाकण्हजातक (६) 


कण्हो कण्हो च घोरो च, सुक्कदाठो पभासवा [पतापवा (सी० स्या० पी०)]। 
बद्धो पञ्चहि रज्जूहि, कि रवि [धीर (सी० पी०), बीर (स्या०)] सुनखो तव॥ 


नायं मिगानमत्थाय, उसीनक [उसीनर (सी० पी०), उसीन्नर (स्या०)] भविस्सति। 
मनुस्सानं अनयो हृत्वा, तदा कण्हो पमोक्खति॥ 


पत्तहत्था समणका, मुण्डा सङ्घाटिपारुता। 
नङ्गलेहि कसिस्सन्ति, तदा कण्हो पमोक्खति॥ 


तपस्सिनियो [तपनीया (क०) दुतियन्तपदानि हेतानि] पब्बजिता, मुण्डा सङ्घाटिपारुता । 


यदा लोके गमिस्सन्ति, तदा कण्हो पमोक्खति॥ 


दीघोत्तरोट्ठा जटिला, पङ्कदन्ता रजस्सिरा। 
इणं चोदाय [वोदाय (सी० पी०), चोदय (स्या०)] गच्छन्ति, तदा कण्हो पमोक्खति॥ 


अधिच्च वेदे [वेदं (क०)] सावित्ति, यञ्ञतन्तञ्च [तन्त्रञ्च (सी० स्या० पी०)] ब्राह्मणा । 

भतिकाय यजिस्सन्ति, तदा कण्हो पमोक्खति॥ 


६७. मातरं पितरञ्चापि, जिण्णकं गतयोब्बनं । 
पहू सन्तो [सन्ता (सी०)] न भरन्ति, तदा कण्हो पमोक्खति॥ 


६८. मातरं पितरञ्चापि, जिण्णकं गतयोब्बनं । 
बाला तुम्हेति वक्खन्ति, तदा कण्हो पमोक्खति॥ 


६९. आचरियभरियं सखि [आचरियभरियं सखाभरियं (सी० पी०)], मातुलानि पितुच्छकिं [पितुच्छयं (सी०), 
पितुच्छसं (पी०)]। 
यदा लोके गमिस्सन्ति, तदा कण्हो पमोक्खति॥ 


७०. असिचम्मं गहेत्वान, खग्गं पग्गस्ह ब्राह्मणा । 
पन्थघातं करिस्सन्ति, तदा कण्हो पमोक्खति॥ 


७१. सुक्कच्छवी वेधवेरा, थूलबाहू अपातुभा। 
मित्तभेदं करिस्सन्ति, तदा कण्हो पमोक्खति॥ 


७२. मायाविनो नेकतिका, असप्पुरिसचिन्तका। 
यदा लोके भविस्सन्ति, तदा कण्हो पमोक्खतीति॥ 


महाकण्हजातकं छट्टं । 
४७०. कोसियजातकं (७) 


७३. नेव किणामि नपि विक्किणामि, न चापि मे सन्निचयो च अत्थि [इधत्थि (स्या०)]। 
सुकिच्छरूपं बतिदं परित्तं, पत्थोदनो नालमयं दुविन्नं॥ 


७४. अप्पम्हा अप्पकं दज्जा, अनुमज्झतो मज्झकं । 
बहुम्हा बहुकं दज्जा, अदानं नुपपज्जति [न उपपज्जति (सी० पी०), नूपपज्जति (स्या०)]॥ 


७५. तं तं वदामि कोसिय, देहि दानानि भुञ्ज च॥ 
अरियमग्गं समारूह [अरियं मग्गं समारुह (सी० पी०)], नेकासी लभते सुखं॥ 


७६. मोघञ्चस्स हृतं होति, मोघञ्चापि समीहितं । 
अतिथिस्मिं यो निसिन्नस्मिं, एको भुञ्जति भोजनं॥ 


७७. तं तं वदामि कोसिय, देहि दानानि भुञ्ज च। 

अरियमग्गं समारूह, नेकासी लभते सुखं॥ 


सच्चञ्चस्स हुतं होति, सच्चञ्चापि समीहितं । 
अतिथिस्मिं यो निसिन्नस्मिं, नेको भुञ्जति भोजनं॥ 


तं तं वदामि कोसिय, देहि दानानि भुञ्ज च। 
अरियमग्गं समारूह, नेकासी लभते सुखं॥ 


- सरञ्च जुहति पोसो, बहुकाय गयाय च। 


दोणे तिम्बरुतित्थस्मिं, सीघसोते महावहे॥ 


अत्र चस्स हुतं होति, अत्र चस्स समीहितं । 
अतिथिस्मिं यो निसिन्नस्मिं, नेको भुञ्जति भोजनं॥ 


तं तं वदामि कोसिय, देहि दानानि भुञ्ज च। 
अरियमग्गं समारूह, नेकासी लभते सुखं॥ 


बळिसञ्हि सो निगिलति [निग्गिलति (सी० पी०)], दीघसुत्तं सबन्धनं । 
अतिथिस्मिं यो निसिन्नस्मिँ, एको भुञ्जति भोजनं॥ 


तं तं वदामि कोसिय, देहि दानानि भुञ्ज च। 
अरियमग्गं समारूह, नेकासी लभते सुखं॥ 


उळारवण्णा वत ब्राह्मणा इमे, अयञ्च वो सुनखो किस्स हेतु। 
उच्चावचं वण्णनिभं विकुब्बति, अक्खाथ नो ब्राह्मणा के नु तुम्हे ॥ 


चन्दो च सुरियो च [सूरियो च (क०)] उभो इधागता, अयं पन मातलि देवसारथि। 
सक्कोहमस्मि तिदसानमिन्दो, एसो च खो पञ्चसिखोति वुच्चति॥ 


पाणिस्सरा मुदिङ्गा च [मृतिङ्गा च (सी० स्या० पी०], मुरजालम्बरानि च। 
सुत्तमेनं पबोधेन्ति, पटिबुद्धो च नन्दति॥ 


ये केचिमे मच्छरिनो कदरिया, परिभासका समणब्राह्मणानं । 
इधेव निक्खिप्प सरीरदेहं, कायस्स भेदा निरयं वजन्ति॥ 


ये केचिमे सुग्गतिमासमाना [सुग्गतिमाससाना (सी० पी०), सुग्गतासिसमाना (क०)], धम्मे ठिता संयमे 
संविभागे। 
इधेव निक्खिप्प सरीरदेहं, कायस्स भेदा सुगतिं वजन्ति॥ 

९०. त्वं नोसि जाति पुरिमासु जातिसु, सो मच्छरी रोसको [कोसियो (स्या० क०)] पापधम्मो। 
तवेव अत्थाय इधागतम्हा, मा पापधम्मो निरयं गमित्थ [अप्पत्थ (क० सी० स्या० पी०)]॥ 


९१. अद्धा हि मं वो हितकामा, यं मं समनुसासथ। 
सोहं तथा करिस्सामि, सब्बं वुत्तं हितेसिभि॥ 


९२. एसाहमज्जेव उपारमामि, न चापिहं [न चापहं (सी० पी०)] किञ्चि करेय्य पापं । 
न चापि मे किञ्चि अदेय्यमत्थि, न चापिदत्वा उदकं पिवामि [उदकम्पहं पिबे (सी०)]॥ 


९३. एवञ्च मे ददतो सब्बकालं [काले (क०)], भोगा इमे वासव खीयिस्सन्ति। 
ततो अहं पब्बजिस्सामि सक्क, हित्वान कामानि यथोधिकानीति॥ 


कोसियजातकं सत्तमं। 
४७१. मेण्डकपञ्हजातकं (८) 


९४. येसं न कदाचि भूतपुब्बं, सख्यं [सक्खि (सी० पी०), सखि (स्या०)] सत्तपदम्पिमस्मि लोके। 
जाता अमित्ता दुवे सहाया, पटिसन्धाय चरन्ति किस्स हेतु॥ 


९५. यदि मे अज्ज पातरासकाले, पञ्हं न सक्कुणेय्याथ वत्तुमेतं । 
रट्टा पब्बाजयिस्सामि वो सब्बे, न हि मत्थो दुप्पञ्ञजातिकेहि॥ 


९६. महाजनसमागमम्हि घोरे, जनकोलाहलसङ्गमम्हि जाते । 
विक्खित्तमना अनेकचित्ता, पञ्हं न सक्कुणोम वत्तुमेतं॥ 


९७. एकग्गचित्ताव एकमेका, रहसि गता अत्थं निचिन्तयित्वा [अत्थानि चिन्तयित्वा (स्या० क०)]। 
पविवेके सम्मसित्वान धीरा, अथ वक्खन्ति जनिन्द एतमत्थं॥ 


९८. उग्गपृत्त-राजपुत्तियानं, उरब्भस्स मंसं पियं मनापं । 
न सुनखस्स ते अदेन्ति मंसं, अथ मेण्डस्स सुणेन सख्यमस्स॥ 


९९. चम्मं विहनन्ति एळकस्स, अस्सपिटुत्थरस्सुखस्स [अस्सपिटुत्थरणसुखस्स (सी०)] हेतु। 
न च ते सुनखस्स अत्थरन्ति, अथ मेण्डस्स सुणेन सख्यमस्स॥ 


१००.आवेल्लितसिङ्गिको हि मेण्डो, न च सुनखस्स विसाणकानि अत्थि। 
तिणभक्खो मंसभोजनो च, अथ मेण्डस्स सुणेन सख्यमस्स॥ 


१०१.तिणमासि पलासमासि मेण्डो, न च सुनखो तिणमासि नो पलासं। 

गण्हेय्य सुणो ससं बिळारं, अथ मेण्डस्स सुणेन सख्यमस्स॥ 


१०२.अट्टट्डपदो चतुप्पदस्स, मेण्डो अट्डनखो अदिस्समानो। 
छादियमाहरती अयं इमस्स, मंसं आहरती अयं अमुस्स॥ 


१०३.पासादवरगतो विदेहसेट्टो, वितिहारं अञ्ञमञ्ञभोजनानं । 
अद्दक्खि [अहस (स्या० क०)] किर सक्खिकं जनिन्दो, बुभुक्कस्स पुण्णं मुखस्स [भोभुक्खस्स च पुण्णमुखस्स 
(सी०)] चेतं॥ 


१०४ लाभा वत मे अनप्परूपा, यस्स मेदिसा पण्डिता कुलम्हि। 
पञ्हस्स गम्भीरगतं निपुणमत्थं, पटिविज्झन्ति सुभासितेन धीरा॥ 


१०५.अस्सतरिरथञ्च एकमेकं, फोतं गामवरञ्च एकमेकं । 
सब्बेसं वो दम्मि पण्डितानं, परमप्पतीतमनो सुभासितेनाति॥ 


मेण्डकपञ्हजातकं अद्टुमं । 
४७२. महापदुमजातक (९) 


१०६.नादड्ठा [नादिट्ठा (क० सी० स्या० क०)] परतो दोसं, अणुं थूलानि सब्बसो। 
इस्सरो पणये दण्डं, सामं अप्पटिवेक्खिय॥ 


१०७यो च अप्पटिवेक्खित्वा, दण्डं कुब्बति खत्तियो। 
सकण्टकं सो गिलति, जच्चन्धोव समक्खिकं ॥ 


१०८.अदण्डियं दण्डयति [दण्डियति (स्या पी०)], दण्डियञ्च अदण्डियं [अदण्डिय (निय्य), न दण्डये (?)]। 
अन्धोव विसमं मग्गं, न जानाति समासमं॥ 


१०९.यो च एतानि ठानानि, अणुं थूलानि सब्बसो । 
सुदिट्ठमनुसासेय्य, स वे वोहरितु [वोहातु (पी०)] मरहति॥ 


११०.नेकन्तमुदुना सक्का, एकन्ततिखिणेन वा। 
अत्तं महन्ते [महत्ते (स्या० क०)] ठपेतुं [ठापेतुं (सी० स्या० पी०)], तस्मा उभयमाचरे॥ 


१११. परिभूतो मुदु होति, अतितिवखो च वेरवा। 
एतञ्च उभयं जत्वा, अनुमज्झं समाचरे॥ 


९१२. बहुम्पि रत्तो भासेय्य, दुट्रोपि बहु भासति। 

न इत्थिकारणा राज, पुत्तं घातेतुमरहसि॥ 


११३.सब्बोव [सब्बो च (क० सी० पी०)] लोको एकतो [एकन्तो (सी० पी०)], इत्थी च अयमेकिका। 
तेनाहं पटिपज्जिस्सं, गच्छथ पक्खिपथेव [पक्खिपेथ (स्या० अट्ट०)] तं॥ 


११४ .अनेकताले नरके, गम्भीरे च सुदुत्तरे [गम्भीरे सुदुरुत्तरे (पी० क०)]। 
पातितो गिरिदुग्गस्मिं, केन त्वं तत्थ नामरि॥ 


११५.नागो जातफणो तत्थ, थामवा गिरिसानुजो । 
पच्चग्गहि मं भोगेहि, तेनाहं तत्थ नामरिं॥ 


११६.एहि तं पटिनेस्सामि, राजपृत्त सकं घरं । 
रज्जं कारेहि [कारेसि (सी०)] भइन्ते, कि अरञ्ञे करिस्ससि॥ 


११७.यथा गिलित्वा बळिसं, उद्धरेय्य सलोहितं । 
उद्धरित्वा सुखी अस्स, एवं [सुखं (पी० क०)] पस्सामि अत्तनं [अत्तनि (पी० क०), अत्तना (स्या०), एवं अहम्पि 
पुन सोत्थिभावष्पत्तं गिलितबळिसं पुरिसमिव अत्तानं पस्सामीति (अट्टः संवण्णना)]॥ 


११८.कि नु त्वं बिसं बूसि, कि त्वं बूसि सलोहितं । 
कि नु त्वं उब्भतं बूसि, तं मे अक्खाहि पुच्छितो॥ 


११९. कामाहं बळिसं बूमि, हत्थिअस्सं सलोहितं । 
चत्ताहं उब्भतं बूमि, एवं जानाहि खत्तिय॥ 


१२०.चिञ्चामाणविका माता, देवदत्तो च मे पिता। 
आनन्दो पण्डितो नागो, सारिपुत्तो च देवता। 
राजपुत्तो अहं आसिं [अहं तदा राजपुत्तो (सी० स्या० पी०)], एवं धारेथ जातकन्ति॥ 


महापदुमजातकं नवमं । 
४७३. मित्तामित्तजातकं (१०) 


१२१. कानि कम्मानि कुब्बानं, कथं विञ्जू परक्कमे । 
अमित्तं जानेय्य मेधावी, दिस्वा सुत्वा च पण्डितो॥ 


१२२.न नं उम्हयते दिस्वा, न च नं पटिनन्दति। 
चक्खूनि चस्स [चक्खूनिस्स (स्या० क०)] न ददाति, पटिलोमञ्च वत्तति॥ 

९२३.अमित्ते तस्स भजति, मित्ते तस्स न सेवति। 
वण्णकामे निवारेति, अक्कोसन्ते पसंसति॥ 


९२४ गुय्हञ्च तस्स नवखाति, तस्स गुय्ह न गूहति। 
कम्मं तस्स न वण्णेति, पञ्ञस्स नप्पसंसति॥ 


१२५.अभवे नन्दति तस्स, भवे तस्स न नन्दति। 
अच्छेरं [अच्छरियं (सी० स्या० पी०)] भोजनं लद्भा, तस्स नुप्पज्जते सति। 
ततो नं नानुकम्पति, अहो सोपि [अहासोपि (क० सी० स्या० क०)] लभेय्यितो॥ 


१२६.इच्चेते सोळसाकारा, अमित्तस्मिं पतिद्विता। 
येहि अमित्तं जानेय्य, दिस्वा सुत्वा च पण्डितो॥ 


१२७कानि कम्मानि कुब्बानं, कथं विञ्जू परक्कमे । 
मित्तं जानेय्य मेधावी, दिस्वा सुत्वा च पण्डितो॥ 


१२८.पवुत्थं तस्स सरति, आगतं अभिनन्दति। 
ततो केलायितो होति, वाचाय पटिनन्दति॥ 


९२९.मित्ते तस्सेव भजति, अमित्ते तस्स न सेवति। 
अक्कोसन्ते निवारेति, वण्णकामे पसंसति॥ 


१३०.गुय्हञ्च तस्स अवखाति, तस्स गुय्हञ्च गूहति । 
कम्मञ्च तस्स वण्णेति, पञ्ञं तस्स [पञ्जमस्स (स्या क०)] पसंसति॥ 


१३९. भवे च नन्दति तस्स [भवे नन्दति तस्स च (क०)], अभवे तस्स न नन्दति। 
अच्छेरं [अच्छरियं (सी० स्या० पी०)] भोजनं लद्भा, तस्स उप्पज्जते सति। 
ततो नं अनुकम्पति, अहो सोपि [पहासोपि (क० सी० स्या० क०)] लभेय्यितो॥ 


९३२.इच्चेते सोळसाकारा, मित्तस्मिं सुप्पतिड्टिता। 
येहि मित्तञ्च जानेय्य [मित्तं सुजानेय्य (पी० क०)], दिस्वा सुत्वा च पण्डितोति॥ 


मित्तामित्तजातकं दसमं । 
द्वादसकनिपातं निद्डितं । 


तस्सुद्दानं - 

लहुचित्त ससाल कसन्ति पुन, अथ काम दसखलुट्ठानवरो । 
अथ कण्ह सुकोसिय मेण्डवरो, पदुमो पुन मित्तवरेन दसाति॥ 


१३. तेरसकनिपातो 
४७४. अम्बजातक (९) 


९. अहासि [आहासि (?)] मे अम्बफलानि पुब्बे, अणूनि थूलानि च ब्रह्मचारि। 
तेहेव मन्तेहि न दानि तुय्हं, दुमप्फला पातुभवन्ति ब्रह्मे॥ 


२. नक्खत्तयोगं पटिमानयामि, खणं मुहुत्तञ्च मन्ते न पस्सं [खणं मुहत्तं न मं तोसयन्ति (सी० पी०)]। 
नकखत्तयोगञ्च खणञ्च लद्भा, अद्धाहरिस्सम्बफलं [अथाहरिस्सम्बफलं (सी० पी०)] पहूतं॥ 


३. नक्खत्तयोगं न पुरे अभाणि, खणं मुहुत्तं न पुरे असंसि। 
सयं हरी [अथाहरी (सी० स्या० पी०)] अम्बफलं पहूतं, वण्णेन गन्धेन रसेनुपेतं॥ 


४. मन्ताभिजप्पेन पुरे हि [पुर स्स (सी० पी०), पुरेपि (स्या०)] तुय्हं, दुमप्फला पातुभवन्ति ब्रह्मे। 
स्वाज्ज न पारेसि जप्पम्पि मन्तं [जपम्पि मन्ते (सी० पी०)], अयं सो को नाम तवज्ज धम्मो॥ 


५. चण्डालपुत्तो मम सम्पदासि, धम्मेन मन्ते पकतिञ्च संसि। 
मा चस्सु मे पुच्छितो नामगोत्तं, गुय्हित्थो अत्थं [मा तं (सी० स्या० पी०)] विजहेय्य मन्तो [विजहेय्युमन्ता 
(स्या०)]॥ 


६. सोहं जनिन्देन जनम्हि पुड, मक्खाभिभूतो अलिकं अभाणिं। 
“मन्ता इमे ब्राह्मणस्सा”ति मिच्छा, पहीनमन्तो कपणो रुदामि॥ 


७. एरण्डा पुचिमन्दा वा, अथ वा पालिभद्दका। 
मधुं मधुत्थिको विन्दे, सो हि तस्स दुमुत्तमो॥ 


८. खत्तिया ब्राह्मणा वेस्सा, सुद्दा चण्डालपुक्कुसा। 
यम्हा धम्मं विजानेय्य, सो हि तस्स नरुत्तमो॥ 


९. इमस्स दण्डञ्च वधञ्च दत्वा, गले गहेत्वा खलयाथ [बलयाथ (स्या०), गलयाथ (क०)] जम्मं । 
यो उत्तमत्थं कसिरेन लद्धं, मानातिमानेन विनासयित्थ॥ 


१०. यथा समं मञ्ञमानो पतेय्य, सोब्मं गुहं नरकं पूतिपादं । 
रज्जृति वा अक्कमे कण्हसप्पं, अन्धो यथा जोतिमधिट्ुहेय्य। 
एवम्पि मं त्वं खलितं सपञ्ज [सपञ्ञा (पी०)], पहीनमन्तस्स पुनप्पदाहि [पुन सम्पदाहि (स्या०), पुनप्पसीद 

धम्मेन मन्तं [मन्ते (सी० स्या० पी०)] तव सम्पदासि, तुवम्पि धम्मेन [त्वम्पि धम्मेनेव (क०)] परिग्गहेसि। 


पकतिम्पि ते अत्तमनो असंसिं, धम्मे ठितं तं [पतिट्ठु (क०)] न जहेय्य मन्तो॥ 


यो बाल मन्तं [बलमन्तं (क०)] कसिरेन लद्धं, यं दुल्लभं अज्ज मनुस्सलोके । 
किञ्चापि लद्भा जीवितुं अप्पपञ्जो [किच्छा लद्धं जीविकं अप्पपञ्जो (सी० स्या०), कच्छापि लद्भा जीविकं 


अप्पञ्ञ (पी०)], विनासयी अलिकं भासमानो॥ 


बालस्स मूळहस्स अकतञ्जुनो च, मुसा भणन्तस्स असञ्ञतस्स। 
मन्ते मयं तादिसके न देम, कुतो मन्ता गच्छ न मस्ह रुच्चसीति॥ 


अम्बजातकं पठमं । 
४७५. फन्दनजातकं (२) 


कुठारिहत्थो [कुधारिहत्थो (क०)] पुरिसो, वनमोगय्ह तिट्टुसि। 
पुड्ठो मे सम्म अक्खाहि, किं दारु छेतुमिच्छसि॥ 


इस्सो [इसो (सी०), ईसो (स्या० पी०)] वनानि चरसि, समानि विसमानि च। 
पुद्दो मे सम्म अक्खाहि, किं दारुं नेमिया दळहं॥ 


नेव सालो न खदिरो, नास्सकण्णो कुतो धवो। 
रुक्खो च [रुक्खोव (सी० पी०)] फन्दनो नाम, तं दारुं नेमिया दळहं॥ 


कोदिसानिस्स पत्तानि, खन्धो वा पन कीदिसो। 
पुट्ठो मे सम्म अकखाहि, यथा जानेमु फन्दनं॥ 


यस्स साखा पलम्बन्ति, नमन्ति न च भञ्जरे। 
सो रुक्खो फन्दनो नाम, यस्स मूले अहं ठितो॥ 


अरानं चक्कनाभीनं, ईसानेमिरथस्स च। 
सब्बस्स ते कम्मनियो, अयं हेस्सति फन्दनो॥ 


. इति फन्दनरुक्खोपि, तावदे अज्झभासथ। 


मय्हम्पि वचनं अत्थि, भारद्वाज सुणोहि मे॥ 


इस्सस्स [इमस्स (क० सी० क०)] उपकखन्धम्हा [उपखन्धम्हा (क० सी० पी० क०)], उक्कच्च चतुरङ्गूलं। 

तेन नेमिं पसारेसि [परिहरेसि (सी० पी०)], एवं दळहतरं सिया॥ 


२२. इति फन्दनरुक्खोपि, वेरं अप्पेसि तावदे । 
जातानञ्च अजातानं, इस्सानं दुक्खमावहि॥ 


२३. इच्चेवं [इच्चेव (सी० पी०)] फन्दनो इस्सं, इस्सो च पन फन्दनं । 
अञ्ञमञ्जं विवादेन, अञ्जमञ्जमघातयुं॥ 


२४. एवमेव मनुस्सानं, विवादो यत्थ जायति। 
मयूरनच्चं नच्चन्ति, यथा ते इस्सफन्दना॥ 


२५. तं वो वदामि भद्दं वो [भद्दन्ते (क०)], यावन्तेत्थ समागता। 
सम्मोदथ मा विवदथ [माविवदित्थ (सी० स्या० पी०)], मा होथ इस्सफन्दना॥ 


२६. सामग्गिमेव [सामग्यमेव (स्या० क०)] सिकखेथ, बुद्धेहेतं पसंसितं । 
सामग्गिरतो धम्मट्ठो, योगक्खेमा न धंसतीति॥ 


फन्दनजातकं दुतियं । 
४७६. जवनहंसजातकं (३) 


२७. इधेव हंस निपत, पियं मे तव दस्सनं । 
इस्सरोसि अनुप्पत्तो, यमिधत्थि पवेदय॥ 


२८. सवनेन एकस्स पिया भवन्ति, दिस्वा पनेकस्स वियेति [विनेति (स्या०), विहेति (पी०), विगेति (क० अट्टु०)] 
छन्दो। 
दिस्वा च सुत्वा च पिया भवन्ति, कच्चिन्नु मे पीयसि [पिय्यसि (सी० पी०)] दस्सनेन॥ 


२९. सवनेन पियो मेसि, भिय्यो चागम्म दस्सनं । 
एवं पियदस्सनो मे [एवं पियदस्सनो समानो (सी० स्या० पी०)], वस हंस ममन्तिके [मम सन्तिके (सी० स्या० 
पी०)]॥ 


३०. वसेय्याम तवागारे, निच्चं सक्कतपूजिता। 
मत्तो च एकदा वज्जे [वज्जा (सी० पी०)], “हंसराजं पचन्तु मे ॥ 


३१. धिरत्थु तं मञ्जपानं, यं मे पियतरं तया। 
न चापि मज्जं पिस्सामि [पिविस्सामि (स्या०), पायामि (सी० पी०)], याव मे वच्छसी घरे॥ 

३२. सुविजानं सिङ्गालानं, सकुणानञ्च [सकुन्तानञ्च (सी० स्या० पी०)] बस्सितं । 
मनुस्सवस्सितं राज, दुब्बिजानतरं ततो॥ 


३३. अपि चे मञ्ञती पोसो, जाति मित्तो सखाति वा। 
यो पुब्बे सुमनो हत्वा, पच्छा सम्पज्जते दिसो॥ 


३४. यस्मिं मनो निविसति, अविदूरे सहापि सो। 
सन्तिकेपि हि सो दूरे, यस्मिं नाविसते [यस्मा विवसते (सी० स्या० पी०)] मनो॥ 


३५. अन्तोपि सो होति पसन्नचित्तो, पारं समुद्दस्स पसन्नचित्तो। 
अन्तोपि सो होति पदुटुचित्तो, पारं समुद्दस्स पदुदुचित्तो॥ 


३६. संवसन्ता विवसन्ति, ये दिसा ते रथेसभ। 
आरा सन्तो संवसन्ति, मनसा रट्वड्डन॥ 


३७. अतिचिरं निवासेन, पियो भवति अप्पियो। 
आमन्त खो तं गच्छाम [गच्छामि (स्या०)], पुरा ते होम अप्पिया [होमि अप्पियो (स्या०)]॥ 


३८. एवं चे याचमानानं, अञ्जलि नावबुज्झसि । 
परिचारकानं सतं [सन्तानं (सी० स्या०), सत्तानं (पी०)], वचनं न करोसि नो। 
एवं तं अभियाचाम, पुन कयिरासि परियायं॥ 


३९. एवं चे नो विहरतं, अन्तरायो न हेस्सति। 
तुस्हञ्चापि [वापि (स्या० पी० क०)] महाराज, मस्हञ्च [वा (बहूसु)] रड्डव्डन | 
अप्पेव नाम पस्सेमु [पस्सेम (सी० स्या० पी०)], अहोरतानमच्चयेति॥ 


जवनहंसजातकं ततियं। 


४७७. चूळनारदजातकं (४) 


०९ 
० 


. न ते कट्ठानि भिन्नानि, न ते उदकमाभतं । 
अग्गीपि ते न हापितो [हासितो (सी० स्या०)], किं नु मन्दोब झायसि॥ 


है. 


~ 


. न उस्सहे बने वत्थु, कस्सपामन्तयामि तं । 
दुक्खो वासो अरञ्जस्मिं, रं इच्छामि गन्तवे॥ 


४२. यथा अहं इतो गन्त्वा, यस्मिं जनपदे वसं । 
आचारं ब्रह्मे [ब्रह्मं (क०)] सिकखेय्यं, तं धम्मं अनुसास मं॥ 

४३. सचे अरञ्ञं हित्वान, वनमूलफलानि च। 
रट्टे रोचयसे वासं, तं धम्मं निसामेहि मे॥ 


४४. विसं मा पटिसेवित्थो [पटिसेवित्थ (स्या० क०)], पपातं परिवज्जय । 
पड्के च मा विसीदित्थो [पङ्को च मा विसियित्थो (क०)], यत्तो चासीविसे चरे॥ 


४५. कि नु विसं पपातो वा, पङ्को वा ब्रह्मचारिनं । 
क॑ त्वं आसीविसं बूसि, तं मे अक्खाहि पुच्छितो। 


४६. आसवो तात लोकस्मिं, सुरा नाम पबुच्चति। 
मनुञ्ञो [मनुञ्ञा (सी० स्या० पी०)] सुरभी वग्गु, सादु [मधु (सी० स्या०)] खुहरसूपमो [रसूपमा (सी० स्या० 
पी०)]। 
विसं तदाहु अरिया से, ब्रह्मचरियस्स नारद॥ 


४७. इत्थियो तात लोकस्मिं, पमत्तं पमथेन्ति ता। 
हरन्ति युविनो चित्तं, तूलं भट्टंब मालुतो । 
पपातो एसो अकखातो, ब्रह्मचरियस्स नारद॥ 


४८. लाभो सिलोको सक्कारो, पूजा परकुलेसु च। 
पङ्को एसो च [एसोव (सी० स्या० पी०)] अक्खातो, ब्रह्मचरियस्स नारद॥ 


४९. ससत्था [महन्ता (स्या० क०)] तात राजानो, आवसन्ति महिं इमं । 
ते तादिसे मनुस्सिन्दे, महन्ते तात नारद॥ 


५०. इस्सरानं अधिपतीनं, न तेसं पादतो चरे। 
आसीविसोति [आसीविसो सो (सी० पी०)] अक्खातो, ब्रह्मचरियस्स नारद॥ 


५९. भत्तत्थो भत्तकाले च [यं (सी० पी०)], यं गेहमुपसङ्कमे । 
यदेत्थ कुसलं जञ्ञा, तत्थ घासेसनं चरे॥ 


५२. पविसित्वा परकुलं, पानत्थं [पानत्थो (स्या० पी०)] भोजनाय वा। 
मितं खादे मितं भुञ्जे, न च रूपे मनं करे॥ 


५३. गोद्ठं मज्जं किराटञ्च [किरासञ्च (सी० स्या०), किरासं वा (पी०)], सभा निकिरणानि च। 
आरका परिवज्जेहि, यानीव विसमं पथन्ति॥ 


चूळनारदजातकं चतुत्थं। 

४७८. दूतजातकं (५) 


५४. दूते ते ब्रह्म [दूते ब्राह्मण (क०)] पाहेसि, गङ्गातीरस्मि झायतो। 
तेसं पुट्टो न ब्याकासि, दुक्खं गुस्हमतं [गुय्हं मतं (सी०), तुय्हं मतं (स्या० क०)] नु ते॥ 


५५. सचे ते दुक्खमुप्पज्जे, कासीनं रड्ठव्डन । 
मा खो नं तस्स अक्खाहि, यो तं दुक्खा न मोचये॥ 


५६. यो तस्स [यो च तथा (पी०)] दुक्खजातस्स, एकङ्गमपि भागसो [एकन्तमपि भासतो (सी० पी०)]। 
विप्पमोचेय्य धम्मेन, कामं तस्स पवेदय [पवेदये (सी०)]॥ 


५७. सुविजानं सिङ्गालानं, सकुणानञ्च वस्सितं । 
मनुस्सवस्सितं राज, दुब्बिजानतरं ततो॥ 


५८. अपि चे मञ्ञती पोसो, जाति मित्तो सखाति वा। 
यो पुब्बे सुमनो हत्वा, पच्छा सम्पज्जते दिसो॥ 


५९. यो अत्तनो दुक्खमनानुपुट्ठो, पवेदये जन्तु अकालरूपे। 
आनन्दिनो तस्स भवन्तिमित्ता [भवन्तः मित्ता (सी० पी०)], हितेसिनो तस्स दुखी भवन्ति॥ 


६०. कालञ्च जत्वान तथाविधस्स, मेधावीनं एकमनं विदित्वा । 
अकखेय्य तिब्बानि [तिप्पानि (सी० स्या० पी०)] परस्स धीरो, सण्हं गिरं अत्थवतिं पमुञ्चे॥ 


६१. सचे च जञ्ञजा अविसस्हमत्तनो, न ते हि मय्हं [नायं नीति मय्ह (सी० पी०)] सुखागमाय। 
एकोव तिब्बानि सहेय्य धीरो, सच्चं हिरोत्तप्पमपेक्खमानो॥ 


६२. अह रट्ठानि विचरन्तो, निगमे राजधानियो। 
भिक्खमानो महाराज, आचरियस्स धनत्थिको॥ 


६३. गहपती राजपुरिसे, महासाले च ब्राह्मणे । 
अलत्थं सत्त निक्खानि, सुवण्णस्स जनाधिप। 
ते मे नट्ठा महाराज, तस्मा सोचामहं भुसं॥ 


६४. पुरिसा ते महाराज, मनसानुविचिन्तिता । 
नालं दुक्खा पमोचेतुं, तस्मा तेसं न ब्याहरिं॥ 


६५. त्वञ्च खो मे महाराज, मनसानुविचिन्तितो । 
अलं दुक्खा पमोचेतुं, तस्मा तुय्हं पवेदयि॥ 

६६. तस्सादासि पसन्नत्तो, कासीनं रटुवइनो। 
जातरूपमये निकखे, सुवण्णस्स चतुद्दसाति॥ 


दूतजातकं पञ्चमं । 
४७९. कालिङ्गबोधिजातकं (६) 


६७. राजा कालिङ्गो चक्कवत्ति, धम्मेन पथविमनुसासं [मनुसासि (स्या क०)]। 
अगमा [अगमासि (स्या० क०)] बोधिसमीपं, नागेन महानुभावेन॥ 


६८. कालिङ्गो भारद्वाजो च, राजानं कालिङ्गं समणकोलञ्ञं । 
चक्कं वत्तयतो परिग्गहेत्वा [परिणेत्वा (पी०)], पञ्जली इदमवोच॥ 


६९. पच्चोरोह महाराज, भूमिभागो यथा समणुग्गतो [समनुगीतो (सी० स्या० पी०)]। 
इध अनधिवरा बुद्धा, अभिसम्बुद्धा विरोचन्ति॥ 


७०. पदक्खिणतो आवट्टा, तिणलता अस्मिं भूमिभागस्मिं। 
पथविया नाभियं [पुथुविया अयं (सी०), पठविया अयं (स्या०), पुथविया'यं (पी०)] मण्डो, इति नो सुतं मन्ते 
महाराज [सुतं महाराज (सी० स्या० पी०)]॥ 


७१. सागरपरियन्ताय, मेदिनिया सब्बभूतधरणिया। 
पथविया अयं मण्डो, ओरोहित्वा नमो करोहि॥ 


७२. ये ते भवन्ति नागा च, अभिजाता च कुञ्जरा । 
एत्तावता पदेसं ते, नागा नेव मुपयन्ति॥ 


७३. अभिजातो नागो [अभिजातो ते नागो (सी० पी० अट्टु०)] कामं, पेसेहि कुञ्जरं दन्तिं। 
एत्तावता पदेसो [पदेसो च (स्या० क०)], सक्का [न सक्का (स्या०)] नागेन मुपगन्तुं॥ 


७४. तं सुत्वा राजा कालिङ्गो, वेय्यञ्जनिकवचो निसामेत्वा । 
सम्पेसेसि नागं जस्साम, मयं यथिमस्सिद [यथा इदं (सी० स्या० पी०)] बचनं॥ 


७५. सम्पेसितो च रञ्ञा, नागो कोञ्चोव अभिनदित्वान। 
पटिसक्कित्वा [पटिओसक्कित्वा (क०)] निसीदि, गरुंव भारं असहमानो॥ 


७६. कालिङ्गभारद्वाजो, नागं खीणायुकं विदित्वान। 


राजानं कालिङ्गं, तरमानो अज्झभासित्थ। 
अञ्ञं सङ्कम नागं, नागो खीणायुको महाराज॥ 

७७. तं सुत्वा कालिङ्गो, तरमानो सङ्कमी नागं । 
सङ्कन्तेव रञ्जे, नागो तत्थेव पति [पतितो (क०)] भुम्या। 
वेय्यञ्जनिकवचो, यथा तथा अह नागो॥ 


७८. कालिङ्गो राजा कालिङ्ग, ब्राह्मणं एतदवोच । 
त्वमेव असि सम्बुद्धो, सब्बञ्जू सब्बदस्सावी॥ 


७९. तं अनधिवासेन्तो कालिङ्गं [कालिङ्गो (सी० स्या० पी०)], ब्राह्मणो इदमवोच। 
वेय्यञ्जनिका हि मयं, बुद्भा सब्बञ्जुनो महाराज ॥ 


८०. सब्बञ्जू सब्बविदू च, बुद्धा न लक्खणेन जानन्ति। 
आगमबलसा [आगमपुरिसा (पी०)] हि मयं, बुद्धा सब्बं पजानन्ति॥ 


८९. महयित्वा सम्बोधि [महायित्वान सम्बोधि (सी० पी०), पहंसित्वान सम्बोधिं (स्या०), ममायित्वान तं बोधिं 
(क०)], नानातुरियेहि वज्जमानेहि। 
मालाविलेपनं अभिहरित्वा [मालागन्धविलेपनं आहरित्वा (सी० पी०); पाकारपरिकखेपं कारेसि। अथ राजा 
पायासि (सी० स्या० पी०)] अथ राजा मनुपायासि [पाकारपरिकखेपं कारेसि। अथ राजा पायासि (सी० स्या० 
पी०)]॥ 


८२. सट्ठि वाहसहस्सानि, पुप्फानं सन्निपातयि। 
पूजेसि राजा कालिङ्गो, बोधिमण्डमनृत्तरन्ति [वरुत्तमेति (सी०)]॥ 


कालिङ्गबोधिजातकं छट्रं | 
४८०. अकित्तिजातकं (७) 


८३. अकित्ति [अकत्ति (क०)] दिस्वा सम्मन्तं, सक्को भूतपती ब्रवि। 
कि पत्थयं महाब्रह्म, एको सम्मसि घम्मनि॥ 


८४. दुक्खो पुनब्भवो सक्क, सरीरस्स च भेदनं । 
सम्मोहमरणं दुक्खं, तस्मा सम्मामि वासव॥ 


८५. एतस्मिं ते सुलपिते, पतिरूपे सुभासिते। 
वरं कस्सप ते दम्मि, यं किञ्चि मनसिच्छसि॥ 


८६. वरं चे मे अदो सक्क, सब्बभूतानमिस्सर। 


येन पृत्ते च दारे च, धनधञ्ञं पियानि च। 
लद्भा नरा न [लद्भा नञ्ञानि (क०)] तप्पन्ति, सो लोभो न मयी वसे॥ 

८७. एतस्मिं ते सुलपिते, पतिरूपे सुभासिते। 
वरं कस्सप ते दम्मि, यं किञ्चि मनसिच्छसि॥ 


८८. वरं चे मे अदो सक्क, सब्बभूतानमिस्सर। 
खेत्तं वत्थुं हिरञ्ञञ्च, गवस्सं दासपोरिसं । 
येन जातेन जीयन्ति, सो दोसो न मयी वसे॥ 


८९. एतस्मिं ते सुलपिते, पतिरूपे सुभासिते । 
बरं कस्सप ते दम्मि, यं किञ्चि मनसिच्छसि॥ 


९०. वरं चे मे अदो सक्क, सब्बभूतानमिस्सर। 
बालं न पस्से न सुणे, न च बालेन संवसे। 
बालेनल्लाप [बालेना'लाप (?)] सल्लापं, न करे न च रोचये॥ 


९१. कि नु ते अकरं बालो, वद कस्सप कारणं । 
केन कस्सप बालस्स, दस्सनं नाभिकङ्कसि॥ 


९२. अनयं नयति दुम्मेधो, अधुरायं नियुञ्जति। 
दुन्नयो सेय्यसो होति, सम्मा वुत्तो पकुप्पति। 
विनयं सो न जानाति, साधु तस्स अदस्सनं॥ 


९३. एतस्मिं ते सुलपिते, पतिरूपे सुभासिते । 
वरं कस्सप ते दम्मि, यं किञ्चि मनसिच्छसि॥ 


९४. वरं चे मे अदो सक्क, सब्बभूतानमिस्सर। 
धीरं पस्से सुणे धीरं, धीरेन सह संवसे। 
धीरेनल्लापसल्लापं, तं करे तञ्च रोचये॥ 


९५. कि नु ते अकरं धीरो, बद कस्सप कारणं । 
केन कस्सप धीरस्स, दस्सनं अभिकङ्कसि॥ 


९६. नयं नयति मेधावी, अधुरायं न युञ्जति। 
सुनयो सेय्यसो होति, सम्मा वुत्तो न कुप्पति। 
विनयं सो पजानाति, साधु तेन समागमो॥ 


९७. एतस्मिं ते सुलपिते, पतिरूपे सुभासिते। 
वरं कस्सप ते दम्मि, यं किञ्चि मनसिच्छसि॥ 


www.tipitaka.org Vipassana Research Institute 


Page 24 sur 3]0 


९८. वरं चे मे अदो सक्क, सब्बभूतानमिस्सर। 
ततो रत्या विवसाने [विवसने (सी० स्या० पी०)], सूरियुग्गमनं [सुरियस्सुग्गमनं (सी० स्या० पी०)] पति। 


दिब्बा भक्खा पातुभवेय्युं, सीलवन्तो च याचका॥ 


९९. ददतो मे [ददतो च मे (पी०)] न खीयेथ, दत्वा नानुतपेय्यहं । 
ददं चित्तं पसादेय्यं, एतं सक्क वरं वरे॥ 


१००.एतस्मिं ते सुलपिते, पतिरूपे सुभासिते। 
वरं कस्सप ते दम्मि, यं किञ्चि मनसिच्छसि॥ 


९०१.वरं चे मे अदो सक्क, सब्बभूतानमिस्सर। 
न मं पुन उपेय्यासि, एतं सक्क बरं बरे॥ 


१०२.बहूहि वतचरियाहि [वत्तचरियाहि (सी० स्या० क०)], नरा च अथ नारियो। 
दस्सनं अभिकङ्कन्ति, कि नु मे दस्सने भयं॥ 


१०३.त॑ तादिसं देववण्णं [देववण्णिं (पी०)], सब्बकामसमिद्धिनं । 
दिस्वा तपो पमज्जेय्य [दिस्वा तपो पमज्जेय्यं (सी० स्या० पी०), दिस्वानहं पमज्जेय्यं (चरियापिटकद्रुकथा)], 
एतं ते दस्सने भयन्ति॥ 


अकित्तिजातकं सत्तमं । 
४८१. तक्कारियजातकं (८) 


१०४ अहमेव दुब्भासितं भासि बालो, भेकोवरञ्ञे अहिमव्हायमानो [मव्हयानो (सी० पी०)]। 
तक्कारिये सोब्भमिमं [सोब्भम्हि अहं (क०)] पतामि, न किरेव साधु अतिवेलभाणी [साधूत्यतिवेलभाणी 
(क०)]॥ 


१०५ पप्पोति मच्चो अतिवेलभाणी, बन्धं वधं सोकपरिहवञ्च। 
अत्तानमेव गरहासि एत्थ, आचेर यं तं निखणन्ति सोब्मे॥ 


१०६.किमेवहं तुण्डिलमनुपुच्छिं, करेय्य सं [करेय्यासं (स्या०), करेय्य स (क०), भरेय्य सं (?)] भातरं काळिकायं 
[काळिकाय (स्या० क०)]। 
नग्गोबहं [नग्गोच'हं (?)] बत्थयुगञ्च जीनो, अयम्पि अत्थो बहुतादिसोव॥ 


१०७यो युज्झमानानमयुज्झमानो [युज्झमानेन अयुज्झमानो (क०)], मेण्डन्तरं अच्चुपती कुलिङ्गो । 
सो पिंसितो मेण्डसिरेहि तत्थ, अयम्पि अत्थो बहुतादिसोव॥ 

९१०८.चतुरो जना पोत्थकमग्गहेसुं, एकञ्च पोसं अनुरक्खमाना । 
सब्बेव ते भिन्नसिरा सयिंसु, अयम्पि अत्थो बहुतादिसोव॥ 


१०९.अजा यथा वेळुगुम्बस्मिं बद्धा [बन्धं (स्या० क०)], अवक्खिपन्ती असिमञ्झगच्छि । 
तेनेव तस्सा गलकावकन्तं [गलया विकन्तुं (क०), गलकं विकन्ता (स्या०)], अयम्पि अत्थो बहुतादिसोब॥ 


११०.इमे न देवा न गन्धब्बपृत्ता, मिगा इमे अत्थवसं गता मे [अत्थवसाभता इमे (सी० स्या० पी०)]। 
एकञ्च नं सायमासे पचन्तु, एकं पुनप्पातरासे [एकञ्च नं पातरासे (क० सी० पी०)] पचन्तु॥ 


१११. सतं सहस्सानि दुभासितानि, कलम्पि नाग्घन्ति सुभासितस्स। 
दुब्भासितं सङ्कमानो किलेसो [किलिस्सति (?)], तस्मा तुण्ही किम्पुरिसा [किपुरिसो (सी० स्या०)] न बाल्या॥ 


११२. या मेसा ब्याहासि [ब्याकासि (सी० स्या० पी०)] पमुञ्चथेतं, गिरिञ्च नं [गिरिं वरं (क०)] हिमवन्तं नयन्तु । 
इमञ्च खो देन्तु महानसाय, पातोव नं पातरासे पचन्तु॥ 


११३. पज्जुन्ननाथा पसवो, पसुनाथा अयं पजा। 
त्वं नाथोसि [त्वं-नाथो'स्मि (सी० स्या० पी०)] महाराज, नाथोहं भरियाय मे [अम्ह-नाथा मम भरिया (क० सी० 
स्या०)]। 


द्विन्नमञ्जतरं जत्वा, मुत्तो गच्छेय्य पब्बतं॥ 


११४ न वे निन्दा सुपरिवज्जयेथ [सुपरिवज्जयाथ (स्या०)], नाना जना सेवितब्बा जनिन्द। 
येनेब एको लभते पसंसं, तेनेव अञ्जो लभते निन्दितारं॥ 


१९५.सब्बो लोको परिचित्तो अतिचित्तो [परचित्तेन अतिचित्तो (सी० स्या०), परचित्तेन अचित्तो (सी० अद्टु०)], सब्बो 
लोको चित्तवा सम्हि चित्ते। 
पच्चेकचित्ता पृथु सब्बसत्ता, कस्सीध चित्तस्स वसे न वत्ते॥ 


९१६.तुण्ही अह किम्पुरिसो सभरियो [अभाणी (क०)], यो दानि ब्याहासि भयस्स भीतो। 
सो दानि मृत्तो सुखितो अरोगो, वाचाकिरेवत्तवती नरानन्ति॥ 


तक्कारियजातकं अद्टुमं । 
४८२. रुरुमिगराजजातकं (९) 


११७.तस्स [कस्स (सी० पी०)] गामवरं दम्मि, नारियो च अलङ्कता। 
यो [को (सी० स्या० पी०)] मेतं मिगमक्खाति [मक्खासि (स्या० क०)], मिगानं मिगमृत्तमं॥ 

११८.मय्हं गामवरं देहि, नारियो च अलङ्कता। 
अहं ते मिगमक्खिस्सं, मिगानं मिगमृत्तमं॥ 


११९. एतस्मिं वनसण्डस्मि, अम्बा साला च पुप्फिता। 
इन्दगोपकसञ्छन्ना, एत्थेसो तिट्ठते मिगो॥ 


९२०.धनुं अद्वेज्झं [अदेज्झं (सी० पी०), सरज्जं (क०)] कत्वान, उसुं सन्नय्हपागमि [सन्धायुपागमि (सी० पी०)]। 
मिगो च दिस्वा राजानं, दूरतो अज्झभासथ॥ 


१२१. आगमेहि महाराज, मा मं विज्झि रथेसभ। 
को नु ते इदमवखासि, एत्थेसो तिट्ठते मिगो॥ 


९२२.एस पापचरो पोसो, सम्म तिट्टति आरका। 
सोयं [सो हि (सी० स्या० पी०)] मे इदमक्खासि, एत्थेसो तिड्ुते मिगो॥ 


१२३.सच्चं किरेव माहंसु, नरा एकच्चिया इध। 
कट्टु निप्लवितं सेय्यो, न त्वेवेकच्चि यो नरो॥ 


१२४कि नु रुरु गरहसि मिगानं, कि पकखीनं किं पन मानुसानं । 
भयज्छि मं विन्दतिनप्परूपं, सुत्वान तं मानुसिं भासमानं ॥ 


१२५ यमुद्धरिं वाहने वुय्हमानं, महोदके सलिले सीघसोते। 
ततोनिदानं भयमागतं मम, दुक्खो हवे राज असब्मि सङ्गमो॥ 


१२६.सोहं चतुप्पत्तमिमं विहङ्गमं, तनुच्छिदं हदये ओस्सजामि। 
हनामि तं मित्तदुब्भि अकिच्चकारिं [हनामि मित्तदु'मकिच्चकारिं (सी० पी०)], यो तादिसं कम्मकतं न जाने॥ 


९२७.धीरस्स बालस्स हवे जनिन्द, सन्तो वधं नप्पसंसन्ति जातु। 
कामं घरं गच्छतु पापधम्मो, यञ्चस्स भट्ट तदेतस्स देहि। 
अहञ्च ते कामकरो भवामि॥ 


९२८.अद्धा रुरु अञ्ञतरो सतं सो [सतं से (सी०)], यो दुब्भतो [दुन्मिनो (स्या०), दुभतो (पी०)] मानुसस्स न दुब्भि। 
कामं घरं गच्छतु पापधम्मो, यञ्चस्स भट्ट तदेतस्स दम्मि। 
अहञ्च ते कामचारं ददामि॥ 


९२९.सुविजानं सिङ्गालानं, सकुणानञ्चवस्सितं । 
मनुस्सवस्सितं राज, दुब्बिजानतरं ततो॥ 

१३०.अपि चे मञ्जती पोसो, जाति मित्तो सखाति वा। 
यो पुब्बे सुमनो हुत्वा, पच्छा सम्पज्जते दिसो॥ 


१३१. समागता जानपदा, नेगमा च समागता । 
मिगा सस्सानि खादन्ति, तं देवो पटिसेधतु॥ 


९३२.कामं जनपदो मासि, रटुञ्चापि विनस्सतु । 
न त्वेवाहं रुरुं दुब्भे, दत्वा अभयदक्खिणं॥ 


१३३.मा मे जनपदो आसि [मा मं जनपदो अहु (स्या०)], रडुञ्चापि विनस्सतु। 
न त्वेवाहं [न त्वेव (क० सी० क०)] मिगराजस्स, वरं दत्वा मुसा भणेति॥ 


रुरुमिगराजजातकं नवमं । 
४८३. सरभमिगजातकं (१०) 


१३४ .आसीसेथेव [आसिंसेथेव (सी० स्या० पी०)] पुरिसो, न निब्बिन्देय्य पण्डितो । 
पस्सामि वोहं अत्तानं, यथा इच्छिं तथा अहु॥ 


१३५.आसीसेथेव पुरिसो, न निब्बिन्देय्य पण्डितो । 
पस्सामि बोहं अत्तानं, उदका थलमुब्भतं॥ 


१३६.वायमेथेव पुरिसो, न निब्बिन्देय्य पण्डितो । 
पस्सामि बोहं अत्तानं, यथा इच्छि तथा अहु॥ 


१३७वायमेथेव पुरिसो, न निब्बिन्देय्य पण्डितो । 
पस्सामि वोहं अत्तानं, उदका थलमुब्भतं॥ 


१३८.दुक्खूपनीतोपि नरो सपञ्जो, आसं न छिन्देय्य सुखागमाय। 
बहू हि फस्सा अहिता हिता च, अवितक्किता मच्चमुपब्बजन्ति [मच्चुमुपब्बजन्ति (क० सी० पी०), 
मच्चुमुपपज्जन्ति (स्या० क०) एत्थ “अवितक्कितापि फस्सो मच्चं जनं उपगच्छन्ती”ति अत्थो]॥ 


१३९. अचिन्तितम्पि भवति, चिन्तितम्पि विनस्सति । 
न हि चिन्तामया भोगा, इत्थिया पुरिसस्स वा॥ 


१४०सरभं गिरिदुग्गस्मि, यं त्वं अनुसरी पुरे। 
अलीनचित्तस्स तुवं, विक्कन्तमनुजीवसि [तव, विक्कन्तं जीवितं लभि (क०)]॥ 

९४१.यो तं विदुग्गा नरका समुद्भरि, सिलाय योग्गं सरभो करित्वा। 
दुक्खूपनीतं मच्चुमुखा पमोचयि, अलीनचित्तं तं मिगं [तमेव (स्या० क०)] वदेसि॥ 


९४२कि त्वं नु [तुवन्नु (सी० पी०)] तत्थेव तदा अहोसि, उदाह ते कोचि नं [तं (क०)] एतदक्खा। 
विवट्टच्छद्दो नुसि सब्बदस्सी, जाणं नु ते ब्राह्मण भिसरूपं॥ 


९४३न चेवहं तत्थ तदा अहोसिं, न चापि मे कोचि नं [तं (क०)] एतदक्खा। 
गाथापदानञ्च सुभासितानं, अत्थं तदानेन्ति जनिन्द धीरा॥ 


१४ ४आदाय पत्ति [पत्तं (स्या०), पट्टि (क०)] परविरियघाति, चापे सरं कि विचिकिच्छसे तुवं । 
नुन्नो [नुण्णो (क० सी० स्या०), तुण्णो (क०)] सरो सरभं हन्तु खिप्पं, अन्नञ्हि एतं वरपञ्ञ रञ्जो॥ 


१४५अद्धा पजानामि अहम्पि एतं, अन्नं मिगो ब्राह्मण खत्तियस्स। 
पुब्बे कतञ्च [पुब्बे च कतं (क०)] अपचायमानो, तस्मा मिगं सरभं नो हनामि॥ 


९४६नेसो मिगो महाराज, असुरेसो दिसम्पति। 
एतं हन्त्वा मनुस्सिन्द, भवस्सु अमराधिपो॥ 


१४७सचे च राजा [राज (सी० स्या० पी०)] विचिकिच्छसे तुवं, हन्तुं मिगं सरभं सहायकं [सहायकं मे (सी० पी०)]। 
सपृत्तदारो नरवीरसेट्ट [नरविरियसेट्ठ (सी० पी०)], गन्त्वा [गन्ता (सी० पी० अट्ट०)] तुवं वेतरणि यमस्स॥ 


१४८क्रामं अहं जानपदा च सनब्बे, पुत्ता च दारा च सहायसङ्घा। 
गच्छेमु तं वेतरणिं यमस्स, न त्वेव हञ्जो मम पाणदो यो [पाणद'स्स (सी० स्या० पी०)]॥ 


१४९.अयं मिगो किच्छगतस्स मय्हं, एकस्स कत्ता विवनस्मि घोरे । 
तं तादिसं पुब्बकिच्चं सरन्तो, जानं महाब्रह्मे कथं हनेय्यं॥ 


१५० मित्ताभिराधी चिरमेव जीव, रज्जं इमं धम्मगुणे [रज्जम्पिमं चस्स गणे (क०)] पसास। 
नारीगणेहि परिचारियन्तो, मोदस्सु रट्टे तिदिवेव वासवो॥ 


१५१. अक्कोधनो निच्चपसन्नचित्तो, सब्बातिथी याचयोगो भवित्वा [पाहुनके करित्वा (स्या०), याचयोगो विदित्वा 
(क०)]। 
दत्वा च भुत्वा च यथानुभावं, अनिन्दितो सग्गमुपेहि ठानन्ति॥ 


सरभमिगजातकं दसमं । 


तेरसकनिपातं निदितं । 

तस्सुद्दानं - 


वरअम्ब कुठारि सहंसवरो, अथरञ्जस्मिं दूतकपञ्चमको । 
अथ बोधि अकित्ति सुतक्करिना, अथ रुरुमिगेनपरो सरभोति॥ 


९४. पकिण्णकनिपातो 


४८४. सालिकेदारजातकं (९) 


९. सम्पन्नं सालिकेदारं, सुवा भुञ्जन्ति कोसिय। 
पटिवेदेमि ते ब्रह्मे, न ने [ते (सी० स्या०), नं (सी० स्या० पी० अट्ठ०), तं (क० अट्ट०)] वारेतुमुस्सहे॥ 


२. एको च तत्थ सकुणो, यो नेसं [तेसं (सी० अट्टु०)] सब्बसुन्दरो । 
भुत्वा सालि यथाकामं, तुण्डेनादाय गच्छति॥ 


३. ओहन्तु [उज्झुन्तु (स्या० क०) अङ्गृत्तरनिकाये पस्सितब्बं] वाळपासानि, यथा वज्झेथ सो दिजो। 
जीवञ्च नं गहेत्वान, आनयेहि [आनयेथ (सी० पी०)] ममन्तिके॥ 


४. एते भुत्वा पवित्वा च [भुत्वा च पित्वा च (पी०)], पक्कमन्ति विहङ्गमा । 
एको बद्भोस्मि पासेन, कि पापं पकतं मया॥ 


५. उदरं नून अञ्जेसं, सुव अच्चोदरं तव। 
भुत्वा सालि यथाकामं, तुण्डेनादाय गच्छसि॥ 


६. कोई नु तत्थ पूरेसि, सुव वेरं नु ते मया। 
पुट्ठी मे सम्म अक्खाहि, कुहिं सालि निदाहसि [निधीयसि (पी०)]॥ 


७. नमे वेरं तया सद्भि, कोदो मय्हं न विज्जति। 
इणं मुञ्चामिणं दम्मि, सम्पत्तो कोटसिम्बलि । 
निधिम्पि तत्थ निदहामि, एवं जानाहि कोसिय॥ 


८. कोदिसं ते इणदानं, इणमोक्खो च कोदिसो। 
निधिनिधानमक्खाहि, अथ पासा पमोक्खसि॥ 


९. अजातपकखा तरुणा, पुत्तका मय्ह कोसिय। 
ते मं भता भरिस्सन्ति, तस्मा तेसं इणं ददे॥ 


९०. माता पिता च मे बुद्धा, जिण्णका गतयोब्बना । 

तेसं तुण्डेन हातून, मुञ्चे पुब्बकतं [पुब्बे कतं (सी०)] इणं॥ 


११. अञ्जेपि तत्थ सकुणा, खीणपकखा सुदुब्बला । 
तेसं पुञ्जत्थिको दम्मि, तं निधि आहु पण्डिता॥ 


१२. ईदिसं [एदिसं (सी० पी०)] मे इणदानं, इणमोक्खो च ईदिसो। 
निधिनिधानमक्खामि [निधि निधानं अक्खातं (सी० पी०)], एवं जानाहि कोसिय॥ 


१३. भद्दको वतयं पक्खी, दिजो परमधम्मिको । 
एकच्चेसु मनुस्सेसु, अयं धम्मो न विज्जति॥ 


१४. भुञ्ज सालि यथाकामं, सह सब्बेहि जातिभि । 
पुनापि सुव पस्सेमु, पियं मे तव दस्सनं॥ 


९५. भृत्तञ्च पीतञ्च तवस्समम्हि [तवस्सब्यम्हि (क०)], रत्तिञ्च [रती च (सी० पी०)] नो कोसिय ते सकासे । 
निक्खित्तदण्डेसु ददाहि दानं, जिण्णे च मातापितरो भरस्सु॥ 


१६. लक्खी वत मे उदपादि अज्ज, यो अद्दसासिं पवरं [योहं अदस्सं परमं (स्या० क०)] दिजानं | 
सुवस्स सुत्वान सुभासितानि, काहामि पुञ्ञजानि अनप्पकानि॥ 


९७. सो कोसियो अत्तमनो उदग्गो, अन्नञ्च पानञ्चभिसङ्करित्वा [अन्नञ्च पानं अभिसंहरित्वा (क०)]। 
अन्नेन पानेन पसन्नचित्तो, सन्तप्पयि समणब्राह्मणे चाति॥ 


सालिकेदारजातकं [केदारजातकं (क०)] पठमं । 
४८५. चन्दकिन्नरीजातकं (२) 


१८. उपनीयतिदं मञ्जे, चन्दे [लोहितमदेन मज्जामि। विजहामि जीवितं पाणा, (सी० पी० अद्टु०)] लोहितमद्दने । 
अज्ज जहामि जीवितं, पाणा [लोहितमदेन मज्जामि | विजहामि जीवितं पाणा, (सी० पी० अट्ठु०)] मे चन्दे 
निरुज्झन्ति॥ 


९९. ओसीदि [ओसधि (सी० स्या० पी०), ओसड्ि (क०), ओसति (अभिनवटीका), ओसीदति (?)] मे दुक्खं 
[दुक्खं मे (सी० पी०)] हदयं, मे डय्हते नितम्मामि । 
तव चन्दिया सोचन्तिया, न नं अञ्जेहि सोकेहि॥ 


२०. तिणमिव वनमिव मिलायामि [मिलयामि (सी०), मिय्यामि (सी० पी० अट्ठ०)], नदी अपरिपुण्णाव 
[अपरिपुण्णियाव (सी० पी०)] सुस्सामि। 
तव चन्दिया सोचन्तिया, न नं अञ्ञेहि सोकेहि॥ 

वस्समिव सरे पादे [वस्संव सरे पादे (सी०), वस्संव सरे पब्बतपादे (पी०)], इमानि अस्सूनि वत्तरे मस्हं । 
तव चन्दिया सोचन्तिया, न नं अञ्ञेहि सोकेहि॥ 


पापो खोसि [पापोसि खो (सी०), पापो खो (स्या० पी०)] राजपुत्त, यो मे इच्छितं [इच्छित (सी० स्या० पी०)] पति 
वराकिया। 
विज्झसि बनमूलस्मिं, सोयं विद्धो छमा सेति॥ 


इमं मय्हं हदयसोकं, पटिमुञ्चतु राजपृत्त तव माता। 
यो मय्हं हदयसोको, किम्पुरिसं अवेकखमानाय॥ 


इमं मय्हं हदयसोकं, पटिमुञ्चतु राजपुत्त तव जाया। 
यो मय्हं हदयसोको, किम्पुरिसं अवेकखमानाय॥ 


मा च पुत्तं [पृत्ते (सी० पी०)] मा च पतिं, अद्दक्खि राजपुत्त तव माता। 
यो किम्पुरिसं अबधि, अदूसकं म्ह कामा हि [मय्हं कामा (क०)]॥ 


मा च पुत्तं मा च पति, अद्दक्खि राजपुत्त तव जाया। 
यो किम्पुरिसं अवधि, अदूसकं मय्ह कामा हि॥ 


मा त्वं चन्दे रोदि, मा सोचि वनतिमिरमत्तक्खि। 
मम त्वं हेहिसि भरिया, राजकुले पूजिता नारीभि [नारी (सी० पी०)]॥ 


अपि नूनहं मरिस्सं, नाहं [न च पनाहं (सी० पी०)] राजपुत्त तव हेस्सं । 
यो किम्पुरिसं अवधि, अदूसकं मय्ह कामा हि॥ 


अपि भीरुके अपि जीवितुकामिके, किम्पुरिसि गच्छ हिमवन्तं । 
तालीसतगरभोजना, अञ्ञे [तालिस्सतगरभोजने, अरञ्जे (सी० पी०)] तं मिगा रमिस्सन्ति॥ 


. ते पब्बता ता च कन्दरा, [ता च गिरिंगुहायो (सी० स्या० पी०)] ता च गिरिगुहायो तथेव तिटुन्ति [ता च 


गिरिगुहायो (सी० स्या० पी०)]। 
तत्थेव [तत्थ (सी० स्या० पी०)] तं अपस्सन्ती, किम्पुरिस कथं अहं कस्सं॥ 


ते पण्णसन्थता रमणीया, वाळमिगेहि अनुचिण्णा। 
तत्थेव तं अपस्सन्ती, किम्पुरिस कथं अहं कस्सं [कासं (सी० स्या० पी०)]॥ 


ते पुप्फसन्थता रमणीया, वाळमिगेहि अनुचिण्णा। 
तत्थेव तं अपस्सन्ती, किम्पुरिस कथं अहं कस्सं॥ 

३३. अच्छा सवन्ति गिरिवन [गिरिवर (सी० पी०)] नदियो, कुसुमाभिकिण्णसोतायो । 
तत्थेव तं अपस्सन्ती, किम्पुरिस कथं अहं कस्सं॥ 


३४. नीलानि हिमवतो पब्बतस्स, कूटानि दस्सनीयानि [दस्सनेय्यानि (सी० पी०)]। 
तत्थेव तं अपस्सन्ती, किम्पुरिस कथं अहं कस्सं॥ 


३५. पीतानि हिमवतो पब्बतस्स, कूटानि दस्सनीयानि। 
तत्थेव तं अपस्सन्ती, किम्पुरिस कथं अहं कस्सं॥ 


३६. तम्बानि हिमवतो पब्बतस्स, कूटानि दस्सनीयानि। 
तत्थेव तं अपस्सन्ती, किम्पुरिस कथं अहं कस्सं॥ 


३७. तुङ्गानि हिमवतो पब्बतस्स, कूटानि दस्सनीयानि। 
तत्थेव तं अपस्सन्ती, किम्पुरिस कथं अहं कस्सं॥ 


३८. सेतानि हिमवतो पब्बतस्स, कूटानि दस्सनीयानि। 
तत्थेव तं अपस्सन्ती, किम्पुरिस कथं अहं कस्सं॥ 


३९. चित्रानि हिमवतो पब्बतस्स, कूटानि दस्सनीयानि। 
तत्थेव तं अपस्सन्ती, किम्पुरिस कथं अहं कस्सं॥ 


. यक्खगणसेविते गन्धमादने, ओसधेभि सञ्छन्ने। 
तत्थेव तं अपस्सन्ती, किम्पुरिस कथं अहं कस्सं॥ 


०९ 
० 


(0 


~ 


. किम्पुरिससेविते गन्धमादने, ओसधेभि सञ्छन्ने। 
तत्थेव तं अपस्सन्ती, किम्पुरिस कथं अहं कस्सं॥ 


४२. वन्दे ते अयिरब्रह्मे [अय्यिरे ब्रह्मे (क०)], यो मे इच्छितं पतिं वराकिया। 


अमतेन अभिसिञ्चि, समागतास्मि पियतमेन॥ 


~ 


४३. विचराम दानि गिरिवन [गिरिवर (सी० पी०)] नदियो, कुसुमाभिकिण्णसोतायो। 
नानादुमवसनायो [सेवनायो (पी०)], पियंबदा अञ्ञमञ्ञस्साति॥ 


चन्दकिन्नरीजातकं [चन्दकिन्नरजातकं (सी० स्या० पी०)] दुतियं। 
४८६. महाउक्कुसजातकं (३) 


४४. उक्का चिलाचा [मिलाचा (सी० स्या० पी०)] बन्धन्ति दीपे [बन्धन्ति लुद्दा, दीपे (क०)], पजा ममं खादितुं 

पत्थयन्ति। 
मित्तं सहायञ्च वदेहि सेनक, आचिक्ख जातिब्यसनं दिजानं॥ 


४५. दिजो दिजानं पवरोसि पक्खिम [पक्खि (सी० पी०), पक्खि च (स्या०)], उक्कुसराज सरणं तं उपेम [उपेम 
(सी० स्या० पी०)]। 
पजा ममं खादितुं पत्थयन्ति, लुद्दा चिलाचा [मिलाचा (सी० स्या० पी०)] भव मे सुखाय॥ 


४६. मित्तं सहायञ्च करोन्ति पण्डिता, काले अकाले सुखमेसमाना [मासयाना (पी०)]। 
करोमि ते सेनक एतमत्थं, अरियो हि अरियस्स करोति किच्चं॥ 


४७. यं होति किच्चं अनुकम्पकेन, अरियस्स अरियेन कतं तयीदं [तव यिदं (सी० पी०)]। 
अत्तानुरक्खी भव मा अदर्हि [अड़य्ह (सी० पी०)], लच्छाम पुत्ते तयि जीवमाने॥ 


(0 


N 


. तवेव [तमेव (स्या० क०)] रक्खावरणं करोन्तो, सरीरभेदापि न सन्तसामि । 
करोन्ति हेके [हेते (क० सी० स्या० पी०)] सखीनं सखारो, पाणं चजन्ता [चजन्ति (सी० पी०)] सतमेस 
[सतानेस (पी०)] धम्मो॥ 


४९. सुदुक्करं कम्ममकासि [मका (सी० पी०)], अण्डजायं विहङ्गमो । 
अत्थाय कुररो पृत्ते, आडरत्ते अनागते॥ 


५०. चुतापि हेके [एके (सी० पी०)] खलिता सकम्मुना, मित्तानुकम्पाय पतिट्ठहन्ति। 
पृत्ता ममट्टा गतिमागतोस्मि, अत्थं चरेथो [चरेथ (सी० स्या० पी०)] मम वारिचर [वारिछन्न (सी० पी०)]॥ 


७१. धनेन धञ्ञेन च अत्तना च, मित्तं सहायञ्च करोन्ति पण्डिता । 
करोमि ते सेनक एतमत्थं, अरियो हि अरियस्स करोति किच्चं॥ 


५२. अप्पोस्सुक्को तात तुवं निसीद, पृत्तो पितु चरति अत्थचरियं। 
अहं चरिस्सामि तवेतमत्थं, सेनस्स पुत्ते परितायमानो॥ 


५३. अद्धा हि तात सतमेस धम्मो, पृत्तो पितु यं चरे [पितुनं चरे (क०), पितु यञ्चरेथ (सी० पी०)] अत्थचरियं । 
अप्पेव मं दिस्वान पवडकायं, सेनस्स पुत्ता न विहेठयेय्युं॥ 


५४. पसू मनुस्सा मिगवीरसेट्ठ [मिगविरियसेट्टु (सी० पी०)], भयट्टिता [भयद्दिता (सी० पी०)] सेट्टमुपब्बजन्ति । 
पृत्ता ममट्टा गतिमागतोस्मि, त्वं नोसि राजा भव मे सुखाय॥ 


५५. करोमि ते सेनक एतमत्थं, आयामि ते तं दिसतं बधाय। 
कथञ्हि विज्ञू पह सम्पजानो, न वायमे अत्तजनस्स गुत्तिया॥ 

५६. मित्तञ्च कयिराथ सुहदयञ्च [सुहद्दयञ्च (सी०), सखाघरञ्च (पी०)], अयिरञ्च कयिराथ सुखागमाय । 
निवत्थकोचोव [कोजोव (सी० पी०)] सरेभिहन्त्वा, मोदाम पृत्तेहि समङ्गिभूता॥ 


५७. सकमित्तस्स कम्मेन, सहायस्सापलायिनो। 
कूजन्तमुपकूजन्ति, लोमसा हदयङ्गमं॥ 


५८. मित्तं सहायं अधिगम्म पण्डितो, सो भुञ्जती पुत्त पसुं धनं वा। 
अहञ्च पृत्ता च पती च मस्हं, मित्तानुकम्पाय समङ्गिभूता॥ 


५९. राजवता सूरवता च अत्थो, सम्पन्नसखिस्स भवन्ति हेते । 
सो मित्तवा यसवा उग्गतत्तो, अस्मिंधलोके [अस्मिञ्च लोके (सी० स्या० पी०)] मोदति कामकामी॥ 


६०. करणीयानि मित्तानि, दलिद्देनापि सेनक । 
पस्स मित्तानुकम्पाय, समग्गम्हा सजातके [सञातका (?)]॥ 


६१. सूरेन बलवन्तेन, यो मित्ते [मेत्ते (सी०), मित्तं (स्या०)] कुरुते दिजो। 
एवं सो सुखितो होति, यथाहं त्वञ्च सेनकाति॥ 


महाउक्कुसजातकं ततियं । 
४८७. उद्दालकजातक (४) 


६२. खराजिना जटिला पङ्कदन्ता, दुम्मक्खरूपा [दुम्मुधरूपा (सी० पी० क०)] ये मन्तं जप्पन्ति [येमे जपन्ति (सी० 
पी०), ये'मे जप्पन्ति मन्ते (जा० १.६.१०)]। 
कच्चिन्नु ते मानुसके पयोगे, इदं विदू परिमुत्ता अपाया॥ 


६३. पापानि कम्मानि करेथ [करेय्य (स्या०), कत्वान (जा० १.६.११)] राज, बहुस्सुतो चे न चरेय्य धम्मं । 
सहस्सवेदोपि न तं पटिच्च, दुक्खा पमुच्चे [पमुञ्चे (स्या०)] चरणं अपत्वा॥ 


६४. सहस्सवेदोपि न तं पटिच्च, दुक्खा पमुच्चे चरणं अपत्वा। 
मञ्ञामि वेदा अफला भवन्ति, ससंयमं चरणञ्ञेव सच्चं॥ 


६५. न हेव वेदा अफला भवन्ति, ससंयमं चरणञ्ञेव सच्चं । 
कित्तिज्हि [कित्तिञ्च (स्या०)] पप्पोति अधिच्च वेदे, सन्तिं पुणाति [पुनोति (सी० अट्टः), पुणेति (स्या० जा० 
१.६.१३), पुनेति (पी०)] चरणेन दन्तो॥ 


६६. भच्चा माता पिता बन्धू, येन जातो सयेव सो। 
उद्दालको अहं भोतो [भोति (क०)], सोत्तियाकुलवंसको [वंसतो (क०)]॥ 


www.tipitaka.org Vipassana Research Institute 


६७. 


६८. 


६९. 


७९. 


७२. 


७३. 


Page 225 sur 3]0 


कथं भो ब्राह्मणो होति, कथं भवति केवली। 
कथञ्च परिनिब्बानं, धम्मट्ठो किन्ति वुच्चति॥ 


निरंकत्वा अग्गिमादाय ब्राह्मणो, आपो सिञ्चं यजं उस्सेति यूपं 
एवंकरो ब्राह्मणो होति खेमी, धम्मे ठितं तेन अमापयिसु॥ 


न सुद्धि सेचनेनत्थि, नापि केवली ब्राह्मणो । 
न खन्ती नापि सोरच्चं, नापि सो परिनिब्बुतो॥ 


. कथं सो [भो (स्या क०)] ब्राह्मणो होति, कथं भवति केवली। 


कथञ्च परिनिब्बानं, धम्मट्टी किन्ति वुच्चति॥ 


अखेत्तबन्धू अममो निरासो, निल्लोभपापो भवलोभखीणो । 
एवंकरो ब्राह्मणो होति खेमी, धम्मे ठितं तेन अमापयिसु॥ 


खत्तिया ब्राह्मणा वेस्सा, सुद्दा चण्डालपुक्कुसा। 
सब्बेव सोरता दन्ता, सब्बेव परिनिब्बुता। 
सब्बेसं सीतिभूतानं, अत्थि सेय्योथ [सेय्यो (सी० पी०)] पापियो॥ 


खत्तिया ब्राह्मणा वेस्सा, सुद्दा चण्डालपुक्कुसा । 
सब्बेव सोरता दन्ता, सब्बेव परिनिब्बुता । 
सब्बेसं सीतिभूतानं, नत्थि सेय्योथ पापियो॥ 


७४. खत्तिया ब्राह्मणा वेस्सा, सुद्दा चण्डालपुक्कुसा । 


सब्बेव सोरता दन्ता, सब्बेव परिनिब्बुता॥ 


७५. सब्बेसं सीतिभूतानं, नत्थि सेय्योथ पापियो। 


७६. 


पनत्थं [पसत्थं (स्या०), पसट्टं (क०)] चरसि ब्रह्मञ्जं, सोत्तियाकुलवंसतं॥ 


नानारत्तेहि वत्थेहि, विमानं भवति छादितं । 
न तेसं छाया वत्थानं, सो रागो अनुपज्जथ॥ 


७७. एवमेव [एवमेवं (पी०)] मनुस्सेसु, यदा सुज्झन्ति माणवा। 


ते सजाति पमुञ्चन्ति [न तेसं जाति पुच्छन्ति (सी० स्या० पी०), न तेसं जाति सुज्झति (क०)], धम्ममञ्ञजाय 
सुब्बताति॥ 


उद्दालकजातकं चतुत्थं । 


www.tipitaka.org Vipassana Research Institute 


Page 226 sur 3]0 


४८८. भिसजातकं (५) 


७८. अस्सं गवं रजतं जातरूपं, भरियञ्च सो इध लभतं मनापं । 
पृत्तेहि दारेहि समङ्गि होतु, भिसानि ते ब्राह्मण यो अहासि॥ 


७९. मालञ्च सो कासिकचन्दनञ्च, धारेतु पुत्तस्स बहू भवन्तु । 
कामेसु तिब्बं कुरुतं अपेक्खं, भिसानि ते ब्राह्मण यो अहासि॥ 


८०. पहूतधञ्जो कसिमा यसस्सी, पृत्ते गिही धनिमा सब्बकामे । 
वयं अपस्सं घरमावसातु, भिसानि ते ब्राह्मण यो अहासि॥ 


८१. सो खत्तियो होतु पसय्हकारी, राजाभिराजा [राजाधिराजा (स्या० क०)] बलवा यसस्सी। 
स चातुरन्तं महिमावसातु, भिसानि ते ब्राह्मण यो अहासि॥ 


८२. सो ब्राह्मणो होतु अवीतरागो, मुहुत्तनक्खत्तपथेसु युत्तो। 
पूजेतु नं रदट्रपती यसस्सी, भिसानि ते ब्राह्मण यो अहासि॥ 


८३. अज्झायकं सब्बसमन्तवेदं [सब्बसमत्तवेदं (सी०), सब्बसमत्तवेदनं (पी०)], तपस्सीनं मञ्जतु सब्बलोको। 
पूजेन्तु नं जानपदा समेच्च, भिसानि ते ब्राह्मण यो अहासि॥ 


८४. चतुस्सदं गामवरं समिद्धं, दिन्नञ्हि सो भुञ्जतु वासवेन । 
अवीतरागो मरणं उपेतु, भिसानि ते ब्राह्मण यो अहासि॥ 


८५. सो गामणी होतु सहायमज्झे, नच्चेहि गीतेहि पमोदमानो । 
सो राजतो ब्यसन मालत्थ [मा राजतो व्यसन'मलत्थ (सी० स्या० पी०)] किञ्चि, भिसानि ते ब्राह्मण यो 
अहासि॥ 


८६. यं एकराजा पथविं विजेत्वा, इत्थीसहस्सान [इत्थीसहस्सस्स (सी० पी०)] ठपेतु अग्गं । 
सीमन्तिनीनं पवरा भवातु, भिसानि ते ब्राह्मण या अहासि॥ 


८७. इसीनञ्हि सा सब्बसमागतानं, भुञ्जेय्य सादुं अविकम्पमाना। 
चरातु लाभेन विकत्थमाना, भिसानि ते ब्राह्मण या अहासि॥ 


८८. आवासिको होतु महाविहारे, नवकम्मिको होतु गजङ्गलायं [कजङ्गलायं (सी० स्या० पी०)]। 
आलोकसन्धिं दिवसं [दिवसा (सी० स्या० पी०)] करोतु, भिसानि ते ब्राह्मण यो अहासि॥ 


८९. सो बज्झतू पाससतेहि छब्मि [छम्हि (सी० पी०), छस्सु (?)], रम्मा वना निय्यतु राजधानि [राजठानिं (क०)]। 
तुत्तेहि सो हञ्ञतु पाचनेहि, भिसानि ते ब्राह्मण यो अहासि॥ 

९०. अलक्कमाली तिपुकण्णविद्धो, लट्टीहतो सप्पमुखं उपेतु। 
सकच्छबन्धो [सक्कच्चबद्धो (सी० पी०), संकच्चबन्धो (निय्य)] विसिखं चरातु, भिसानि ते ब्राह्मण यो 
अहासि॥ 


९१. यो वे अनटुंव [अनट्टं (सी० स्या० पी०)] नटन्ति चाह, कामेव सो लभतं भुञ्जतञ्च [लभतु भुञ्जतु च (स्या०)] 
| 
अगारमज्झे मरणं उपेतु, यो वा भोन्तो सङ्कति कञ्चिदेव [किञ्चिदेव (क०)]॥ 


९२. यदेसमाना विचरन्ति लोके, इटुञ्च कन्तञ्च बहूनमेतं । 
पियं मनुञ्ञं चिध जीवलोके, कस्मा इसयो नप्पसंसन्ति कामे॥ 


९३. कामेसु वे हञ्जरे बज्झरे च, कामेसु दुक्खञ्च भयञ्च जातं । 
कामेसु भूताधिपती पमत्ता, पापानि कम्मानि करोन्ति मोहा॥ 


९४. ते पापधम्मा पसवेत्व पापं, कायस्स भेदा निरयं वजन्ति। 
आदीनवं कामगुणेसु दिस्वा, तस्मा इसयो नप्पसंसन्ति कामे॥ 


९५. वीमंसमानो इसिनो भिसानि, तीरे गहेत्वान थले निधेसि। 
सुद्धा अपापा इसयो वसन्ति, एतानि ते ब्रह्मचारी भिसानि॥ 


९६. न ते नटा नो पन कोळनेय्या, न बन्धवा नो पन ते सहाया। 
किस्मिं बुपत्थम्भ सहस्सनेत्त, इसीहि त्वं कीळसि देवराज॥ 


९७. आचरियो मेसि पिता च मय्हं, एसा पतिद्ठा खलितस्स ब्रह्म। 
एकापराधं खम भूरिपञ्ञ, न पण्डिता कोधबला भवन्ति॥ 


९८. सुवासितं इसिनं एकरत्तं, यं वासवं भूतपतिद्दसाम । 
सब्बेव भोन्तो सुमना भवन्तु, यं ब्राह्मणो पच्चुपादी भिसानि॥ 


९९. अहञ्च सारिपुत्तो च, मोग्गल्लानो च कस्सपो। 
अनुरुद्धो पुण्णो आनन्दो, तदासुं सत्त भातरो॥ 


१००.भगिनी उप्पलवण्णा च, दासी खुज्जुत्तरा तदा। 
चित्तो गहपति दासो, यक्खो सातागिरो तदा॥ 


१०९.पालिलेय्यो [पारिलेय्यो (सी० पी०)] तदा नागो, मधुदो [मधुवा (सी० पी०)] सेट्टवानरो । 
काळुदायी तदा सक्को, एवं धारेथ जातकन्ति॥ 

भिसजातकं पञ्चमं । 
४८९. सुरुचिजातकं (६) 


१०२.महेसी सुरुचिनो [रुचिनो (सी० स्या० पी०)] भरिया, आनीता पठमं अहं । 
दस वस्ससहस्सानि, यं मं सुरुचिमानयि॥ 


१०३.साह ब्राह्मण राजानं, वेदेहं मिथिलग्गहं । 
नाभिजानामि कायेन, वाचाय उद चेतसा। 
सुरुचि अतिमञ्जित्थ [अतिमञ्जित्थो (सी० पी०), अतिमञ्जिता (?)], आवि [आवि (सी० पी०)] वा यदि वा 
रहो॥ 


९०४ एतेन सच्चवज्जेन, पृत्तो उप्पज्जतं इसे । 
मुसा मे भणमानाय, मुद्धा फलतु सत्तधा॥ 


१०५ भत्तु मम सस्सु माता, पिता चापि च सस्सुरो। 
ते मं ब्रह्मे विनेतारो, याब अट्टुसु जीवितं॥ 


९०६.साहं अहिंसारतिनी, कामसा [कामसो (सी०)] धम्मचारिनी [धम्मचारिणी (सी०)]। 
सक्कच्चं ते उपट्ठासि, रत्तिन्दिवमतन्दिता॥ 


१०७एतेन सच्चवज्जेन, पृत्तो उप्पज्जतं इसे | 
मुसा मे भणमानाय, मुद्धा फलतु सत्तधा॥ 


१०८.सोळसित्थिसहस्सानि, सहभरियानि ब्राह्मण । 
तासु इस्सा वा कोधो वा, नाह मय्हं कुदाचनं॥ 


१०९.हितेन तासं नन्दामि, न च मे काचि अप्पिया। 
अत्तानंवानुकम्पामि, सदा सब्बा सपत्तियो॥ 


११०.एतेन सच्चवज्जेन, पृत्तो उप्पज्जतं इसे । 
मुसा मे भणमानाय, मुद्धा फलतु सत्तधा॥ 


१११. दासे कम्मकरे पेस्से [पोसे (स्या० क०)], ये चञ्जे अनुजीविनो । 
पेसेमि [पोसेमि (सी० स्या० पी०)] सहधम्मेन, सदा पमुदितिन्द्रिया॥ 


११२. एतेन सच्चवज्जेन, पृत्तो उप्पज्जतं इसे । 
मुसा मे भणमानाय, मुद्धा फलतु सत्तधा॥ 

११३.समणे ब्राह्मणे चापि, अञ्ञे चापि वनिब्बके । 
तप्पेमि अन्नपानेन, सदा पयतपाणिनी॥ 


११४ .एतेन सच्चवज्जेन, पृत्तो उप्पज्जतं इसे। 
मुसा मे भणमानाय, मुद्धा फलतु सत्तधा॥ 


११५ .चातुहदसिं पञ्चहसिं [पन्नरसि (सी० पी०)], या च पक्खस्स अट्टमी [अट्ठमि (सी० पी०)]। 
पाटिहारियपक्खञ्च, अडुङ्गसुसमागतं [अटुङ्गसुसमाहितं (सब्बत्थ) वि० व० १२९ पाळिया अट्ठकथा 
पस्सितब्बा]। 
उपोसथं उपवसामि [उपवसिं (क०)], सदा सीलेसु संबुता॥ 


९९६. एतेन सच्चवज्जेन, पृत्तो उप्पज्जतं इसे । 
मुसा मे भणमानाय, मुद्धा फलतु सत्तधा॥ 


११७.सब्बेव ते धम्मगुणा, राजपृत्ति यसस्सिनि। 
संविज्जन्ति तयि भद्दे, ये त्वं कित्तेसि अत्तनि॥ 


११८. खत्तियो जातिसम्पन्नो, अभिजातो यसस्सिमा । 
धम्मराजा विदेहानं, पुत्तो उप्पज्जते तव [तवं (सी० पी०)]॥ 


११९. दुम्मी [रुम्मी (सी० पी०)] रजोजल्लधरो, अघे वेहायसं ठितो। 
मनुञ्ञं भाससे वाचं, यं मय्हं हदयङ्गमं॥ 


१२०.देवतानुसि सग्गम्हा, इसि वासि [चापि (क०)] महिद्धिको । 
को वासि त्वं अनुप्पत्तो, अत्तानं मे पवेदय॥ 


१२९.यं देवसङ्घा वन्दन्ति, सुधम्मायं समागता। 
सोहं सक्को सहस्सक्खो, आगतोस्मि तवन्तिके ॥ 


१२२.इत्थियो [इत्थिया (पी०)] जीवलोकस्मिं, या होति [होन्ति (सी० स्या०)] समचारिनी [समचारिणी (सी०)]। 
मेधाविनी सीलवती, सस्सुदेवा पतिब्बता॥ 


९२३.तादिसाय सुमेधाय, सुचिकम्माय नारिया। 
देवा दस्सनमायन्ति, मानुसिया अमानुसा॥ 


१२४ त्वञ्च भद्दे सुचिण्णेन, पुब्बे सुचरितेन च। 
इध राजकुले जाता, सब्बकामसमिद्धिनी ॥ 

१२५.अयञ्च ते राजपृत्ति, उभयत्थ कटग्गहो । 
देवलोकूपपत्ती च, कित्ती च इध जीविते॥ 


१२६.चिरं सुमेधे सुखिनी, धम्ममत्तनि पालय। 
एसाहं तिदिवं यामि, पियं मे तव दस्सनन्ति॥ 


सुरुचिजातकं छट । 
४९०. पञ्चुपोसथिकजातकं (७) 


१२७.अप्पोस्सुक्को दानि तुवं कपोत, विहङ्गम न तव भोजनत्थो। 
खुद [खुद्द (स्या० क०), खुधं (सक्कत-पाकतानुरूपं)] पिपासं अधिवासयन्तो, कस्मा भवंपोसथिको कपोत 
[कपोतो (सी० पी०)]॥ 


९२८.अहं पुरे गिद्धिगतो कपोतिया, अस्मिं पदेसस्मिमुभो रमाम । 
अथग्गही साकुणिको कपोतिं, अकामको ताय विना अहोसिं॥ 


९२९.नानाभवा विप्पयोगेन तस्सा, मनोमयं वेदन वेदयामि [वेदनं वेदियामि (सी० पी०)]। 
तस्मा अहंपोसथं पालयामि, रागो ममं मा पुनरागमासि॥ 


१३०.अनुज्जुगामी उरगा दुजिव्ह [उरग द्विजिव्ह (सी०)], दाठावुधो घोरविसोसि सप्प। 
खुदं पिपासं अधिवासयन्तो, कस्मा भवंपोसथिको नु दीघ [दीघो (सी० पी०)]॥ 


१३१.उसभो अहू बलवा गामिकस्स, चलक्ककू वण्णबलूपपन्नो। 
सो मं अक्कमि तं कुपितो अडंसि, दुक्खाभितुण्णो मरणं उपागा [उपागमि (सी० पी०)]॥ 


१३२.ततो जना निक्खमित्वान गामा, कन्दित्वा रोदित्वा [कन्दित्व रोदित्व (सी०)] अपक्कमिंसु । 
तस्मा अहंपोसथं पालयामि, कोधो ममं मा पुनरागमासि॥ 


१३३.मतान मंसानि बहू सुसाने, मनुञ्ञरूपं तव भोजने तं। 
खुदं पिपासं अधिवासयन्तो, कस्मा भवंपोसथिको सिङ्गाल [सिगालो (सी० पी०)]॥ 


१३४ विसि [पविस्सं (सी० पी०), पविस्स (स्या०)] कुच्छि महतो गजस्स, कुणपे रतो हत्थिमंसेसु गिद्धो [हत्थिमंसे 
पगिद्धो (सी० पी०)]। 
उण्हो च वातो तिखिणा च रस्मियो, ते सोसयुं तस्स करीसमग्गं॥ 


१३५.किसो च पण्डू च अहं भदन्ते, न मे अहू निक्खमनाय मग्गो। 
महा च मेघो सहसा पवस्सि, सो तेमयी तस्स करीसमग्गं॥ 

१३६.ततो अहं निक्खमिसं भदन्ते, चन्दो यथा राहुमुखा पमुत्तो। 
तस्मा अहंपोसथं पालयामि, लोभो मम॑ मा पुनरागमासि॥ 


१३७वम्मीकथूपस्मि किपिल्लिकानि, निप्पोथयन्तो तुवं पुरे चरासि। 
खुदं पिपासं अधिवासयन्तो, कस्मा भवंपोसथिको नु अच्छ [अच्छो (सी० पी०)]॥ 


९३८.सकं निकेतं अतिहीळयानो [अतिहेळयानो (स्या० क०)], अत्रिच्छता [अत्रिच्छताय (सी० स्या० पी०)] 
मल्लगामं [मलतं (सी० पी०), मल्लयतं (क०)] अगच्छिं। 
ततो जना निक्खमित्वान गामा, कोदण्डकेन परिपोथयिंसु मं॥ 


१३९.सो भिन्नसीसो रुहिरमक्खितङ्गो, पच्चागमासि सकं [स सकं (स्या क०),'थ सकं (?)] निकेतं । 
तस्मा अहंपोसथं पालयामि, अत्रिच्छता मा पुनरागमासि॥ 


१४०यं नो अपुच्छित्थ तुवं भदन्ते, सब्बेव ब्याकरिम्ह यथा पजानं । 
मयम्पि पुच्छाम तुवं भदन्ते, कस्मा भवंपोसथिको नु ब्रह्मे॥ 


१४१.अनूपलित्तो मम अस्समम्हि, पच्चेकबुद्धो मुहुत्तं निसीदि। 
सो मं अवेदी गतिमागतिञ्च, नामञ्च गोत्तं चरणञ्च सब्बं॥ 


१४ २एवम्पहं वन्दि न [एवम्पहं नग्गहे (सी० पी०)] तस्स पादे, न चापि नं मानगतेन पुच्छिं। 
तस्मा अहंपोसथं पालयामि, मानो मम॑ मा पुनरागमासीति॥ 


पञ्चुपोसथिकजातकं सत्तमं । 
४९९. महामोरजातकं (८) 


१४ ३सचे हि त्याह धनहेतु गाहितो, मा मं वधी जीवगाहं गहेत्वा। 
रञ्ञो च [रञ्जोव (सी० पी०)] मं सम्म उपन्तिकं [उपन्ति (सी० स्या० पो०)] नेहि, मञ्ञे धनं लच्छसिनप्परूपं॥ 


९४ ४न मे अयं तुय्ह वधाय अज्ज, समाहितो चापधुरे [चापवरे (सी० पी०), चापवरो (स्या०)] खुरप्पो। 
पासञ्च त्याहं अधिपातयिस्सं, यथासुखं गच्छतु मोरराजा॥ 


१४५८ सत्त वस्सानि ममानुबन्धि, रत्तिन्दिवं खुप्पिपासं सहन्तो। 
अथ किस्स मं पासवसूपनीतं, पमुत्तवे इच्छसि बन्धनस्मा॥ 


९४६पाणातिपाता विरतो नुसज्ज, अभयं नु ते सब्बभूतेसु दिन्नं । 
यं मं तुवं पासवसूपनीतं, पमुत्तवे इच्छसि बन्धनस्मा॥ 

१४ ७प्राणातिपाता विरतस्स बृहि, अभयञ्च यो सब्बभूतेसु देति। 
पुच्छामि तं मोरराजेतमत्थं, इतो चुतो कि लभते सुखं सो॥ 


१४८पाणातिपाता विरतस्स बुमि, अभयञ्च यो सब्बभूतेसु देति। 
दिद्ठेव धम्मे लभते पसंसं, सग्गञ्च सो याति सरीरभेदा॥ 


१४९न सन्ति देवा इति आहु [इच्चाह (सी० पी०)] एके, इधेव जीवो विभवं उपेति । 
तथा फलं सुकतदुक्कटानं, दत्तुपञ्ञत्तञ्च वदन्ति दानं । 
तेसं बचो अरहतं सद्दहानो, तस्मा अहं सकुणे बाधयामि॥ 


१५०-चन्दो च सुरियो च उभो सुदस्सना, गच्छन्ति ओभासयमन्तलिक्खे। 
इमस्स लोकस्स परस्स वा ते, कथं नु ते आह मनुस्सलोके॥ 


१५१.चन्दो च सुरियो च उभो सुदस्सना, गच्छन्ति ओभासयमन्तलिक्खे। 
परस्स लोकस्स न ते इमस्स, देवाति ते आहु मनुस्सलोके॥ 


१५२एत्थेव ते नीहता हीनवादा, अहेतुका ये न वदन्ति कम्मं । 
तथा फलं सुकतदुक्कटानं, दत्तुपञ्जत्तं ये च वदन्ति दानं॥ 


९५३.अद्धा हि सच्चं वचनं तवेदं [तवेतं (सी० स्या० पी०)], कथञ्हि दानं अफलं भवेय्य [वदेय्य (सी० पी०)]। 
तथा फलं सुकतदुक्कटानं, दत्तुपञ्ञत्तञ्च कथं भवेय्य॥ 


१५४क्रथंकरो किन्तिकरो किमाचरं, कि सेवमानो केन तपोगुणेन । 
अक्खाहि [अक्खाहि तं दानि (क०)] मे मोरराजेतमत्थं, यथा अहं नो निरयं पतेस्यं॥ 


९५५य़े केचि अत्थि समणा पथब्या, कासायवत्था अनगारिया ते। 
पातोव पिण्डाय चरन्ति काले, विकालचरिया विरता हि सन्तो॥ 


१५६ते तत्थ कालेनुपसङ्कमित्वा, पुच्छाहि यं ते मनसो पियं सिया। 
ते ते पवक्खन्ति यथापजानं, इमस्स लोकस्स परस्स चत्थं॥ 


१५७तचंव जिण्णं उरगो पुराणं, पण्ड्पलासं हरितो दुमोब। 
एसप्पहीनो मम लुद्दभावो, जहामहं लुइदकभावमज्ज॥ 


१५८ ये चापि मे सकुणा अत्थि बद्धा, सतानिनेकानि निवेसनस्मिं। 
तेसम्पहं [तेसं अहं (स्या० क०)] जीवितमज्ज दम्मि, मोक्खञ्च ते पत्ता [पत्तो (सी०), अच्छ (स्या०)] सकं 
निकेतं॥ 

१५९ लुद्दो चरी पासहत्थो अरञ्जे, बाधेतु मोराधिपति यसस्सिं। 
बन्धित्वा [बन्धित्व (सी० पी०)] मोराधिपति यसस्सिं, दुक्खा स पमुच्चि [दुक्खा पमुच्चि (सी०), दुक्खा पमुञ्चि 
(स्या० पी०)] यथाहं पमृत्तोति॥ 


महामोरजातकं अद्ठुमं । 
४९२. तच्छसूकरजातकं (९) 


१६०.यदेसमाना विचरिम्ह, पब्बतानि वनानि च। 
अन्वेसं विचरिं [विपुले (स्या० क०)] जाती, तेमे अधिगता मया॥ 


१६१.बहुञ्चिदं मूलफलं, भक्खो चायं अनप्पको। 
रम्मा चिमा गिरीनज्जो [गिरिनदियो (सी० पी०)], फासुवासो भविस्सति॥ 


१६२.इधेवाहं वसिस्सामि, सह सब्बेहि जातिभि। 
अप्पोस्सुक्को निरासङ्की, असोको अकुतोभयो॥ 


१६३.अञ्ञम्पि [अञ्जं हि (सी० पी०)] लेणं परियेस, सत्तु नो इध विज्जति। 
सो तच्छ सूकरे हन्ति, इधागन्त्वा वरं वरं॥ 


१६४ को नुम्हाकं [को नम्हाकं (सी० पी०)] इध सत्तु, को जाती सुसमागते । 
दुप्पधंसे [अप्पधंसे (सी० पी०)] पधंसेति, तं मे अक्खाथ पुच्छिता॥ 


१६५ उद्धग्गराजी मिगराजा, बली दाठाबुधो मिगो। 
सो तच्छ सूकरे हन्ति, इधागन्त्वा वरं वरं॥ 


१६६.न नो दाठा न विज्जन्ति [नु विज्जन्ति (क०)], बलं काये समोहितं । 
सब्बे समग्गा हुत्वान, बसं काहाम एककं ॥ 


१६७हदयङ्गमं कण्णसुखं, वाचं भाससि तच्छक । 
योपि युद्धे पलायेय्य, तम्पि पच्छा हनामसे॥ 


१६८ पाणातिपाता विरतो नु अज्ज, अभयं नु ते सब्बभूतेसु दिन्नं । 
दाठा नु ते मिगवधाय [मिग विरियं (सी० स्या० पी०)] न सन्ति, यो सङ्घपत्तो कपणोव झायसि॥ 


९६९.न मे दाठा न विज्जन्ति, बलं काये समोहितं । 
जाती च दिस्वान सामग्गी एकतो, तस्मा च झायामि वनम्हि एकको॥ 

१७० इमस्सुदं यन्ति दिसोदिसं पुरे, भयट्टिता लेणगवेसिनो पुथु । 
ते दानि सङ्गम्म वसन्ति एकतो, यत्थट्टिता दुप्पसहज्ज ते मया॥ 


१७९.परिणायकसम्पन्ना, सहिता एकवादिनो। 
ते मं समग्गा हिंसेय्युं, तस्मा नेसं न पत्थये [अपत्थवे (पी०)]॥ 


१७२एकोव इन्दो असुरे जिनाति, एकोव सेनो हन्ति दिजे पसय्ह। 
एकोव ब्यग्घो मिगसङ्घपत्तो, वरं वरं हन्ति बलज्हि तादिसं॥ 


१७३ हेव इन्दो न सेनो, नपि ब्यग्घो मिगाधिपो। 
समग्गे सहिते जाती, न ब्यग्घे [ब्यग्घे च (सी० पी०), ब्यग्घो न (स्या०)] कुरुते वसे॥ 


१७४क्रुम्भीलका सकुणका, सङ्गिनो गणचारिनो । 
सम्मोदमाना एकज्झं, उप्पतन्ति डयन्ति च॥ 


१७५तेसञ्च डयमानानं, एकेत्थ अपसक्कति [अपवत्तति (सी० पी०)]। 
तञ्च सेनो निताळेति, वेय्यग्धियेव सा गति॥ 


१७६.उस्साहितो जटिलेन, लुद्देनामिसचकखुना । 
दाठी दाठीसु पक्खन्दि, मञ्ञमानो यथा पुरे॥ 


९७७साधु सम्बहुला जाती, अपि रुक्खा अरञ्जजा। 
सूकरेहि समग्गेहि, ब्यग्घो एकायने हतो॥ 


१७८ ब्राह्मणज्चेव ब्यग्घञ्च, उभो हन्त्वान सूकरा॥ 
आनन्दिनो पमुदिता, महानादं पनादिसुं॥ 


१७९ते सु उदुम्बरमूलस्मिं, सूकरा सुसमागता। 
तच्छकं अभिसिञ्चिसु, “त्वं नो राजासि इस्सरो"ति॥ 


तच्छसूकरजातकं नवमं । 
४९३. महावाणिजजातकं (१०) 


१८०.वाणिजा समितिं कत्वा, नानारडुतो आगता। 
धनाहरा पक्कमिंसु, एकं कत्वान गामणिं॥ 


९८९.ते तं कन्तारमागम्म, अप्पभक्खं अनोदकं । 

महानिग्रोधमददक्खुं, सीतच्छायं मनोरमं ॥ 


९८२.ते च तत्थ निसीदित्वा, तस्स रुक्खस्स छायया [छादिया (सी० स्या० पी०)]। 
वाणिजा समचिन्तेसुं, बाला मोहेन पारुता॥ 


९८३.अल्लायते [अद्दायते (सी० पी०)] अयं रुक्खो, अपि वारीव [वारि च (सी० पी०)] सन्दति। 
इङ्घस्स पुरिमं साखं, मयं छिन्दाम वाणिजा॥ 


९८४ सा च छिन्नाव पग्घरि, अच्छं वारिं अनाविलं । 
ते तत्थ न्हत्वा पिवित्वा, यावतिच्छिंसु वाणिजा॥ 


९८५ दुतियं समचिन्तेसुं, बाला मोहेन पारुता। 
इङ्घस्स दक्खिणं साखं, मयं छिन्दाम वाणिजा ॥ 


१८६.सा च छिन्नाव पग्घरि, सालिमंसोदनं बहुं । 
अप्पोदवण्णे कुम्मासे, सिद्धि विदलसूपियो [सिद्धि बिदलसूपियो (सी० पी०), सिङ्गीवेरं लसूपियो (क०) 
सिङ्गीन्ति सिङ्गीवेरादिकं उत्तरिभङ्गं । विदलसूपियोति मुग्गसूपादयो (अट्टु०) विदलं कलायादिम्हि वत्ततीति 
सककताभिधाने]॥ 


१८७ते तत्थ भृत्वा खादित्वा [भुत्वा च पिवित्वा च (पी०)], यावतिच्छिंसु वाणिजा। 
ततियं समचिन्तेसुं, बाला मोहेन पारुता। 
इङ्घस्स पच्छिमं साखं, मयं छिन्दाम वाणिजा॥ 


९८८.सा च छिन्नाव पग्घरि, नारियो समलङ्कता। 
विचित्रवत्थाभरणा, आमुत्तमणिकुण्डला॥ 


१८९.अपि सु वाणिजा एका, नारियो पण्णवीसति। 
समन्ता परिवारिंसु [परिकरिंसु (सी० स्या० पी०)], तस्स रुक्खस्स छायया [छादिया (सी० स्या० पी०)]॥ 


१९०.ते ताहि परिचारेत्वा [परिवारेत्वा (सी० स्या० पी०)], यावतिच्छिंसु वाणिजा । 
चतुत्थं समचिन्तेसुं, बाला मोहेन पारुता। 
इङ्घस्स उत्तरं साखं, मयं छिन्दाम वाणिजा॥ 


१९१. सा च छिन्नाव पग्घरि, मृत्ता वेळुरिया बहू । 
रजतं जातरूपञ्च, कुत्तियो पटियानि च॥ 


९९२.कासिकानि च वत्थानि, उद्दियानि च कम्बला [उद्दियाने च कम्बले (सी० पी०)]। 
ते तत्थ भारे बन्धित्वा, यावतिच्छिंसु वाणिजा॥ 

१९३.पञ्चमं समचिन्तेसुं, बाला मोहेन पारुता। 
इङ्घस्स मूले [मूलं (सी० पी० क०)] छिन्दाम, अपि भिय्यो लभामसे॥ 


१९४,अथुटुहि सत्थवाहो, याचमानो कतञ्जली। 
निग्रोधो कि परज्झति [अपरज्झथ (सी०), अपरज्झति (स्या० पी०)], वाणिजा भद्दमत्थु ते॥ 


१९५ वारिदा पुरिमा साखा, अन्नपानञ्च दक्खिणा । 
नारिदा पच्छिमा साखा, सब्बकामे च उत्तरा। 
निग्रोधो कि परज्झति, वाणिजा भद्दमत्थु ते॥ 


१९६.यस्स रुक्खस्स छायाय, निसीदेय्य सयेय्य वा। 
न तस्स साखं भञ्जेय्य, मित्तदुब्भो हि पापको॥ 


१९७ते च तस्सानादियित्वा [तस्स अनादित्वा (सी० स्या०)], एकस्स वचनं बहू । 
निसिताहि कुठारीहि [कुधारीहि (क०)], मूलतो नं उपक्कमुं॥ 


१९८.ततो नागा निकखमिंसु, सन्नद्धा पण्णवीसति । 
धनुग्गहानं तिसता, छसहस्सा च वम्मिनो॥ 


१९९.एते हनथ बन्धथ, मा वो मुञ्चित्थ [मुच्चित्थ (पी०)] जीवितं । 
ठपेत्वा सत्थवाहंव, सब्बे भस्मं [भस्मी (सी०)] करोथ ने॥ 


२००तस्मा हि पण्डितो पोसो, सम्पस्सं अत्थमत्तनो। 
लोभस्स न वसं गच्छे, हनेय्यारिसकं [हनेय्य दिसतं (सी०), हनेय्य दिसकं (स्या०)] मनं॥ 


२०१.एव [एत (सी० पी०)] मादीनवं जत्वा, तण्हा दुक्खस्स सम्भवं । 
वीततण्हो अनादानो, सतो भिक्खु परिब्बजेति॥ 


महावाणिजजातकं दसमं । 
४९४. साधिनजातकं (११) 


२०२.अब्भुतो वत लोकस्मिं, उप्पज्जि लोमहंसनो। 
दिब्बो रथो पातुरह, वेदेहस्स यसस्सिनो॥ 


२०३देवपृत्तो महिद्भधिको, मातलि [मातली (सी०)] देवसारथि। 
निमन्तयित्थ राजानं, वेदेहं मिथिलग्गहं॥ 

२० ४ंएहिमं रथमारुरह, राजसेट्ठ दिसम्पति। 
देवा दस्सनकामा ते, तावतिंसा सइन्दका । 
सरमाना हि ते देवा, सुधम्मायं समच्छरे॥ 


२०५ततो च राजा साधिनो [साधीनो (सी० पी०)], वेदेहो मिथिलग्गहो [पमुखो रथमारुहि (सी० पी०)]। 
सहस्सयुत्तमारुस्ह [युत्तं अभिरुय्ह (सी०)], अगा देवान सन्तिके । 
तं देवा पटिनन्दिंसु, दिस्वा राजानमागतं ॥ 


२०६्वागतं ते महाराज, अथो ते अदुरागतं । 
निसीद दानि राजीसि [राजिसि (सी० स्या० पी०)], देवराजस्स सन्तिके॥ 


२०७सक्कोपि पटिनन्दित्थ, वेदेहं मिथिलग्गहं । 
निमन्तयित्थ [निमन्तयी च (सी० पी०)] कामेहि, आसनेन च वासवो॥ 


२०८ साधु खोसि अनुप्पत्तो, आवासं वसवत्तिनं । 
वस देवेसु राजीसि, सब्बकामसमिद्धिसु । 
तावतिंसेसु देवेसु, भुञ्ज कामे अमानुसे॥ 


२०९.अहं पुरे सग्गगतो रमामि, नच्चेहि गीतेहि च वादितेहि । 
सो दानि अज्ज न रमामि सग्गे, आयुं नु खीणो [खीणं (स्या०)] मरणं नु सन्तिके । 
उदाहु मूळहोस्मि जनिन्दसेड्ट॥ 


२१०.न तायु [न चायु (सी० पी० क०)] खीणं मरणञ्च [मरणं ते (सी० पी०)] दूरे, न चापि मूळहो नरवीरसेट्ठ । 
तुय्हञ्च [तवञ्च (सी० पी०), तव च (क०)] पुज्ञानि परित्तकानि, येसं विपाकं इध वेदयित्थो [वेदयतो (पी० 
क०)]॥ 


२११. वस देवानुभावेन, राजसेट्ट दिसम्पति। 
तावतिंसेसु देवेसु, भुञ्ज कामे अमानुसे॥ 


२९२.यथा याचितकं यानं, यथा याचितकं थनं । 
एवं सम्पदमेवेतं, यं परतो दानपच्चया॥ 


२१३.न चाहमेतमिच्छामि, यं परतो दानपच्चया। 
सयंकतानि पुञ्जानि, तं मे आवेणिकं [आवेणियं (सी० स्या० पी०), आवेनिकं (क०)] धनं॥ 


२१४ सोहं गन्त्वा मनुस्सेसु, काहामि कुसलं बहुं । 
दानेन समचरियाय, संयमेन दमेन च। 

यं कत्वा सुखितो होति, न च पच्छानुतप्पति॥ 


२१५ इमानि तानि खेत्तानि, इमं निकखं सुकुण्डलं । 
इमा ता हरितानूपा, इमा नज्जो सवन्तियो॥ 


२१६.इमा ता पोक्खरणी रम्मा, चककवाकपकूजिता [चक्कवाकूपकूजिता (सी० पी०)]। 
मन्दालकेहि सञ्छन्ना, पदुमुप्पलकेहि च। 
यस्सिमानि ममायिसु, कि नु ते दिसतं गता॥ 


२१७ तानीध खेत्तानि सो भूमिभागो, तेयेव आरामवनुपचारा [ते आरामा ते वन मे पचारा (सी० पी०), ते येव 
आरामवनानि सञ्चरा (क०)]। 
तमेव मय्हं जनतं अपस्सतो, सुञ्ञंव मे नारद खायते दिसा॥ 


२१८ .दिट्ठा मया विमानानि, ओभासेन्ता चतुद्दिसा। 
सम्मुखा देवराजस्स, तिदसानञ्च सम्मुखा॥ 


२१९,वुत्थ मे भवनं दिव्यं [दिब्बं (सी० पी०)], भृत्ता कामा अमानुसा। 
तावतिंसेसु देवेसु, सब्बकामसमिद्भिसु॥ 


२२०-सोहं एतादिसं हित्वा, पुञ्जायम्हि इधागतो । 
धम्ममेव चरिस्सामि, नाहं रज्जेन अत्थिको॥ 


२२१. अदण्डावचरं मग्गं, सम्मासम्बुद्भदेसितं । 
तं मग्गं पटिपज्जिस्सं, येन गच्छन्ति सुब्बताति॥ 


साधिनजातकं [साधिनराजजातकं (स्या०)] एकादसमं । 
४९५. दसब्राह्मणजातक (१२) 


२२२.राजा अवोच विधुरं, धम्मकामो युधिट्टिलो। 
ब्राह्मणे विधुर परियेस, सीलवन्ते बहुस्सुते॥ 


२२३.विरते मेथुना धम्मा, ये मे भुञ्जेय्यु [भुञ्जेय्युं (सी०)] भोजनं । 
दक्खिणं सम्म दस्साम, यत्थ दिन्नं महप्फलं॥ 


२२४दुल्लभा ब्राह्मणा देव, सीलवन्तो बहुस्सुता। 
विरता मेथुना धम्मा, ये ते भुञ्जेय्यु भोजनं॥ 

२२५दस खलु महाराज, या ता ब्राह्मणजातियो। 
तेसं विभङ्गं विचयं [विचिय (क०)], वित्थारेन सुणोहि मे॥ 


२२६.पसिब्बके गहेत्वान, पुण्णे मूलस्स संवुते। 
ओसधिकायो [ओसधिकाये (स्या० क०)] गन्थेन्ति, न्हापयन्ति [नहायन्ति (सी० पी०)] जपन्ति च॥ 


२२७तिकिच्छकसमा राज, तेपि वुच्चन्ति ब्राह्मणा । 
अक्खाता ते महाराज, तादिसे निपतामसे॥ 


२२८.अपेता ते च [ते (सी० पी०)] ब्रह्मञ्ञा, 
(इति राजा [राजा च (स्या० क०)] कोरब्यो) 
न ते वुच्चन्ति ब्राह्मणा । 
अज्ञे विधुर परियेस, सीलवन्ते बहुस्सुते॥ 


२२९.विरते मेथुना धम्मा, ये मे भुञ्जेय्यु भोजनं । 
दक्खिणं सम्म दस्साम, यत्थ दिन्नं महप्फलं॥ 


२३०किङ्किणिकायो [किङ्णिकायो (क०), किङ्किणियो (स्या०)] गहेत्वा [गहेत्वान (सी० स्या० पी०)], घोसेन्ति 
पुरतोपि ते। 
पेसनानिपि गच्छन्ति, रथचरियासु सिक्खरे॥ 


२३९.परिचारकसमा राज, तेपि वुच्चन्ति ब्राह्मणा । 
अक्खाता ते महाराज, तादिसे निपतामसे॥ 


२३२.अपेता ते च ब्रह्मज्ञा, 
(इति राजा कोरब्यो) 
न ते वुच्चन्ति ब्राह्मणा । 
अज्जे विधुर परियेस, सीलवन्ते बहुस्सुते॥ 


२३३.विरते मेथुना धम्मा, ये मे भुञ्जेय्यु भोजनं । 
दक्खिणं सम्म दस्साम, यत्थ दिन्नं महप्फलं॥ 


२३४क्रमण्डलुं गहेत्वान, वङ्कदण्डञ्च ब्राह्मणा । 
पच्चुपेस्सन्ति राजानो, गामेसु निगमेसु च। 
नादिन्ने बुडुहिस्साम, गामम्हि वा वनम्हि वा [वामम्हि च वनम्हि च (सी० पी०), गामम्हि निगमम्हि वा (स्या०)] 
॥ 

२३५निग्गाहकसमा राज, तेपि वुच्चन्ति ब्राह्मणा । 
अक्खाता ते महाराज, तादिसे निपतामसे॥ 


२३६.अपेता ते च ब्रह्मज्ञा, 
(इति राजा कोरब्यो) 
न ते वुच्चन्ति ब्राह्मणा । 
अज्ञे विधुर परियेस, सीलवन्ते बहुस्सुते॥ 


२३७विरते मेथुना म्मा, ये मे भुञ्जेय्यु भोजनं । 
दक्खिणं सम्म दस्साम, यत्थ दिन्नं महप्फलं॥ 


२३८परूळ्हकच्छनखलोमा, पङ्कदन्ता रजस्सिरा। 
ओकिण्णा रजरेणूहि, याचका विचरन्ति ते॥ 


२३९.खाणुघातसमा राज, तेपि बुच्चन्ति ब्राह्मणा । 
अक्खाता ते महाराज, तादिसे निपतामसे॥ 


२४०अपेता ते च ब्रह्मज्ञा, 
(इति राजा कोरब्यो) 
न ते वुच्चन्ति ब्राह्मणा । 
अज्ञे विधुर परियेस, सीलवन्ते बहुस्सुते॥ 


२४१९विरते मेथुना धम्मा, ये मे भुञ्जेय्यु भोजनं । 
दक्खिणं सम्म दस्साम, यत्थ दिन्नं महप्फलं॥ 


२४२हरीतकं [हरीटकं (बहूसु)] आमलकं, अम्बं जम्बुं विभीतकं [अम्बजम्बुविभीटकं (सी० पी०)]। 
लबुजं दन्तपोणानि, बेलुवा बदरानि च॥ 


२४ ३राजायतनं उच्छु-पुटं, धूमनेत्तं मधु-अञ्जनं । 
उच्चावचानि पणियानि, विपणेन्ति जनाधिप ॥ 


२४ ४बाणिजकसमा राज, तेपि वुच्चन्ति ब्राह्मणा । 
अकखाता ते महाराज, तादिसे निपतामसे॥ 


२४५अपेता ते च ब्रह्मञ्ञा, 
(इति राजा कोरब्यो) 
न ते वुच्चन्ति ब्राह्मणा । 

अज्जे विधुर परियेस, सीलवन्ते बहुस्सुते॥ 


२४६विरते मेथुना धम्मा, ये मे भुञ्जेय्यु भोजनं । 
दक्खिणं सम्म दस्साम, यत्थ दिन्नं महप्फलं॥ 


२४ ७क्कसि-वाणिज्जं [कसि वणिज्जं (सी० पी०)] कारेन्ति, पोसयन्ति अजेळके। 
कुमारियो पवेच्छन्ति, विवाहन्तावहन्ति च॥ 


२४८समा अम्बटटुवेस्सेहि, तेपि वुच्चन्ति ब्राह्मणा । 
अक्खाता ते महाराज, तादिसे निपतामसे॥ 


२४९अपेता ते च ब्रह्मज्ञा, 
(इति राजा कोरब्यो) 
न ते वुच्चन्ति ब्राह्मणा । 
अज्ञे विधुर परियेस, सीलवन्ते बहुस्सुते॥ 


२५०विरते मेथुना धम्मा, ये मे भुञ्जेय्यु भोजनं । 
दक्खिणं सम्म दस्साम, यत्थ दिन्नं महप्फलं॥ 


२५१ निक्खित्तभिकखं भुञ्जन्ति, गामेस्वेके पुरोहिता। 
बहू ते [ने (स्या० क०)] परिपुच्छन्ति, अण्डच्छेदा निलञ्छका [तिलञ्छका (पी०)]॥ 


२५२पसूपि तत्थ हञ्जन्ति, महिंसा सूकरा अजा। 
गोघातकसमा राज, तेपि वुच्चन्ति ब्राह्मणा । 
अकखाता ते महाराज, तादिसे निपतामसे॥ 


२५३.अपेता ते ब्रह्मञ्ञा, 
(इति राजा कोरब्यो) 
न ते वुच्चन्ति ब्राह्मणा । 
अज्ञे विधुर परियेस, सीलवन्ते बहुस्सुते॥ 


२५४विरते मेथुना धम्मा, ये मे भुञ्जेय्यु भोजनं । 
दक्खिणं सम्म दस्साम, यत्थ दिन्नं महप्फलं॥ 


२५५असिचम्मं गहेत्वान, खग्गं पग्गय्ह ब्राह्मणा । 
वेस्सपथेसु तिट्ठन्ति, सत्थं अब्बाहयन्तिपि॥ 


२५६समा गोपनिसादेहि, तेपि वुच्चन्ति ब्राह्मणा । 

अक्खाता ते महाराज, तादिसे निपतामसे॥ 


२५७अपेता ते ब्रह्मञ्ञा, 
(इति राजा कोरब्यो) 
न ते वुच्चन्ति ब्राह्मणा । 
अज्जे विधुर परियेस, सीलवन्ते बहुस्सुते॥ 


२५८विरते मेथुना म्मा, ये मे भुञ्जेय्यु भोजनं । 
दक्खिणं सम्म दस्साम, यत्थ दिन्नं महप्फलं॥ 


२५९.अरञ्ञे कुटिकं कत्वा, कूटानि कारयन्ति ते । 
ससबिळारे बाधेन्ति, आगोधा मच्छकच्छपं॥ 


२६०ते लुद्दकसमा राज [लुद्दका ते महाराज (सी० पी०)], तेपि बुच्चन्ति ब्राह्मणा । 
अक्खाता ते महाराज, तादिसे निपतामसे॥ 


२६१.अपेता ते ब्रह्मञ्ञा, 
(इति राजा कोरब्यो) 
न ते वुच्चन्ति ब्राह्मणा । 
अज्ञे विधुर परियेस, सीलवन्ते बहुस्सुते॥ 


२६२.विरते मेथुना धम्मा, ये मे भुञ्जेय्यु भोजनं । 
दक्खिणं सम्म दस्साम, यत्थ दिन्नं महप्फलं॥ 


२६३.अञ्ञे धनस्स कामा हि, हेद्ठामञ्चे पसक्किता [पसक्खिता (सी० स्या० पी०)]। 
राजानो उपरि न्हायन्ति, सोमयागे उपद्डिते॥ 


२६८४मलमज्जकसमा राज, तेपि वुच्चन्ति ब्राह्मणा । 
अकखाता ते महाराज, तादिसे निपतामसे॥ 


२६५ अपेता ते ब्रह्मज्ञा, 
(इति राजा कोरब्यो) 
न ते वुच्चन्ति ब्राह्मणा । 
अज्जे विधुर परियेस, सीलवन्ते बहुस्सुते॥ 


२६६विरते मेथुना धम्मा, ये मे भुञ्जेय्यु भोजनं । 
दक्खिणं सम्म दस्साम, यत्थ दिन्नं महप्फलं॥ 

२६७अत्थि खो ब्राह्मणा देव, सीलवन्तो बहुस्सुता। 
विरता मेथुना धम्मा, ये ते भुञ्जेय्यु भोजनं॥ 


२६८ एकञ्च भत्तं भुञ्जन्ति, न च मज्जं पिवन्ति ते। 
अकखाता ते महाराज, तादिसे निपतामसे॥ 


२६९.एते खो ब्राह्मणा विधुर, सीलवन्तो बहुस्सुता। 
एते विधुर परियेस, खिप्पञ्च ने [खिप्पंब ने (क०)] निमन्तयाति॥ 


दसब्राह्मणजातकं द्वादसमं । 
४९६. भिक्खापरम्परजातक (१३) 


२७०सुखुमालरूपं दिस्वा [दिस्वान (क० सी० अट्ट०)], रद्ठा विवनमागतं । 
कूटागारवरूपेतं, महासयनमुपासितं [मुपोचितं (बहूसु)]॥ 


२७१.तस्स ते पेमकेनाहं, अदासि वड्मोदनं [बद्भमोदनं (सी० पी०)]। 
सालीनं विचितं भत्तं, सुचि मंसूपसेचनं॥ 


२७२तं त्वं भत्तं पटिग्गय्ह, ब्राह्मणस्स अदासयि [अदापयि (सी० स्या० पी०)]। 
अत्तानं [अत्तना (पी० अट्ड० पाठन्तरं)] अनसित्वान, कोयं धम्मो नमत्थु ते॥ 


२७३.आचरियो ब्राह्मणो मय्हं, किच्चाकिच्चेसु ब्यावटो [वावटो (क०)]। 
गरु च आमन्तनीयो [आमन्तणीयो (सी० पी०)] च, दातुमरहामि भोजनं॥ 


२७४ब्राह्मणं दानि पुच्छामि, गोतमं राजपूजितं । 
राजा ते भत्तं पादासि, सुचि मंसूपसेचनं॥ 


२७५तं त्वं भन्तं पटिग्गय्ह, इसिस्स भोजनं अदा। 
अखेत्तञ्जूसि दानस्स, कोयं धम्मो नमत्थु ते॥ 


२७६भरामि पुत्त [पृत्ते (सी० पी०)] दारे च, घरेसु गधितो [गथितो (सी० पी०)] अहं। 
भुञ्जे मानुसके कामे, अनुसासामि राजिनो॥ 


२७७आरञ्जिकस्स [आरञ्जकस्स (सी० पी०)] इसिनो, चिररत्तं तपस्सिनो। 
बुडस्स भावितत्तस्स, दातुमरहामि भोजनं॥ 


२७८इसिञ्च दानि पुच्छामि, किसं धमनिसन्थतं । 

परूळहकच्छनखलोमं, पङ्कदन्तं रजस्सिरं॥ 


२७९एको अरज्जे विहरसि [विहासि (क०)], नावकङ्कसि जीवितं । 
भिक्खु केन तया सेय्यो, यस्स त्वं भोजनं अदा॥ 


२८०खणन्तालुकलम्बानि [खणमालुकलम्बानि (स्या० क०)], बिलालितक्कलानि च [बिळालितक्कळानि च (सी० 
पी०)]। 
धुनं सामाकनीवारं, सङ्घारियं पसारियं [संहारियं पहारियं (स्या०), संसारियं पसारियं (क०)]॥ 


२८१.साकं भिसं मधुं मंसं, बदरामलकानि च। 
तानि आहरित्वा [आहत्व (सी० स्या०)] भुञ्जामि, अत्थि मे सो परिग्गहो॥ 


२८२.पचन्तो अपचन्तस्स, अममस्स सकिञ्चनो [अकिञ्चनो (क०)]। 
अनादानस्स सादानो, दातुमरहामि भोजनं॥ 


२८३ भिकखुञ्च दानि पुच्छामि, तुण्हीमासीन सुब्बतं । 
इसि ते भत्तं पादासि, सुचि मंसूपसेचनं॥ 


२८४तं त्वं भत्तं पटिग्गस्ह, तुण्ही भुञ्जसि एकको । 
नाञ्जं कञ्चि [किञ्चि (क०)] निमन्तेसि, कोयं धम्मो नमत्थु ते॥ 


२८५ पचामि न पाचेमि, न छिन्दामि न छेदये। 
तं मं अकिञ्चनं जत्वा, सब्बपापेहि आरतं॥ 


२८६वामेन भिक्खमादाय, दक्खिणेन कमण्डलुं 
इसि मे भत्तं पादासि, सुचि मंसूपसेचनं॥ 


२८७एते हि दातुमरहन्ति, सममा सपरिग्गहा । 
पच्चनीकमहं मञ्जे, यो दातारं निमन्तये॥ 


२८८ .अत्थाय वत मे अज्ज, इधागच्छि रथेसभो। 
सोहं अज्ज पजानामि [इतो पुब्बे न जानामि (सी० पी०)], यत्थ दिन्नं महप्फलं॥ 


२८९२्रेसु गिद्धा राजानो, किच्चाकिच्चेसु ब्राह्मणा । 
इसी मूलफले गिद्धा, विप्पमृत्ता च भिक्खवोति॥ 


भिक्खापरम्परजातकं तेरसमं । 

तस्सुद्दानं - 


सुव किन्नर मुक्क खराजिनसो, भिसजात महेसि कपोतवरो । 
अथ मोर सतच्छक वाणिजको, अथ राज सब्राह्मण भिक्खपरन्ति॥ 


पकिण्णकनिपातं निट्टितं । 


९५. वीसतिनिपातो 


४९७. मातङ्गजातक (९) 


१. कुतो नु आगच्छसि दुम्मवासी [रुम्मवासी (सी० पी०)], ओतल्लको पंसुपिसाचकोव । 
सङ्कारचोळं पटिमुञ्च [पटिमुच्च (सी० पी०)] कण्ठे, को रे तुवं होसि [होहिसि (सी० पी०)] अदक्खिणेय्यो॥ 


२. अन्नं तवेदं [तव इदं (क० सी० पी०), तवयिदं (स्या०)] पकतं यसस्सि, तं खज्जरे भुञ्जरे पिय्यरे च। 
जानासि मं त्वं परदत्तूपजीविं, उत्तिट्डपिण्डं लभतं सपाको॥ 


३. अन्नं ममेदं [मम इदं (क० सी० पी०), ममयिदं (स्या०)] पकतं ब्राह्मणानं, अत्तत्थाय सद्दहतो ममेदं [मम इदं 
(क० सी० पी०), ममयिदं (स्या०)] । 
अपेहि एत्तो किमिधड्ितोसि, न मादिसा तुय्हं ददन्ति जम्म॥ 


४. थले च निन्ने च वपन्ति बीजं, अनूपखेत्ते फलमासमाना [माससाना (सी० पी०), मासि समाना (स्या०)]। 
एताय सद्भाय ददाहि दानं, अप्पेव आराधये दक्खिणेय्ये॥ 


५.  खेत्तानि मय्हं विदितानि लोके, येसाहं बीजानि पतिट्ठपेमि। 
ये ब्राह्मणा जातिमन्तूपपन्ना, तानीध खेत्तानि सुपेसलानि॥ 


६. जातिमदो च अतिमानिता च, लोभो च दोसो च मदो च मोहो। 
एते अगुणा येसु च सन्ति [येसु वसन्ति (सी० पी०)] सब्बे, तानीध खेत्तानि अपेसलानि॥ 


७. जातिमदो च अतिमानिता च, लोभो च दोसो च मदो च मोहो। 
एते अगुणा येसु न सन्ति सब्बे, तानीध खेत्तानि सुपेसलानि॥ 


८. क्वेत्थ गता [क्वत्थ गता (स्या०), कत्थेव भट्टा (पी०)] उपजोतियो च, उपज्झायो च अथवा गण्डकुच्छि 
[अण्डकुच्छि (सी० स्या० पी०)]। 
इमस्स दण्डञ्च वधञ्च दत्वा, गले गहेत्वा खलयाथ [गलयाथ (क०)] जम्मं॥ 


९. गिरिं नखेन खणसि, अयो दन्तेहि [दन्तेन (सी० पी०)] खादसि । 


www.tipitaka.org Vipassana Research Institute 


११. 


१२. 


१३. 


१४. 


१५. 


१६. 


१७. 


१८. 


१९. 


२१. 


Page 246 sur 3]0 


जातवेदं पदहसि, यो इसि परिभाससि॥ 


. इदं वत्वान मातङ्गो, इसि सच्चपरक्कमो । 


अन्तलिक्खस्मि पक्कामि [पक्कमि (क०)], ब्राह्मणानं उदिक्खतं॥ 


आवेल्लितं [अवेठितं (सी० पी०)] पिड़ितो उत्तमङ्गं, बाहुं [बाहं (सी० पी०)] पसारेति अकम्मनेय्यं [अकम्पनेय्यं 
(व| 
सेतानि अक्खीनि यथा मतस्स, को मे इमं पुत्तमकासि एवं॥ 


इधागमा समणो दुम्मवासी, ओतल्लको पंसुपिसाचकोव। 
सङ्कारचोळं पटिमुञ्च कण्ठे, सो ते इमं पुत्तमकासि एवं॥ 


कतमं दिसं अगमा भूरिपञ्जो, अक्खाथ मे माणवा एतमत्थं । 
गन्त्वान तं पटिकरेमु अच्चयं, अप्पेव नं पुत्त लभेमु जीवितं॥ 


वेहायसं अगमा भूरिपञ्ञो, पथद्भुनो पन्नरसेव चन्दो। 
अपि चापि सो पुरिमदिसं अगच्छि, सच्चप्पटिञ्जो इसि साधुरूपो॥ 


आवेल्लितं पिट्ठितो उत्तमङ्गं, बाहुं पसारेति अकम्मनेय्यं । 
सेतानि अक्खीनि यथा मतस्स, को मे इमं पुत्तमकासि एवं॥ 


यक्खा हवे सन्ति महानुभावा, अन्वागता इसयो साधुरूपा । 
ते दुडुचित्तं कुपितं विदित्वा, यक्खा हि ते पृत्तमकंसु एवं॥ 


यक्खा च मे पुत्तमकंसु एवं, त्वञ्जेव मे मा कुद्धो [कुद्ध (क०)] ब्रह्मचारि। 
तुम्हेव [तुय्हेब (क०)] पादे सरणं गतास्मि, अन्वागता पुत्तसोकेन भिक्खु ॥ 


तदेव हि एतरहि च मय्हं, मनोपदोसो न ममत्थि [मम नत्थि (पी०)] कोचि। 
पृत्तो च ते वेदमदेन मत्तो, अत्थं न जानाति अधिच्च वेदे॥ 


अद्धा हवे भिकखु मुहुत्तकेन, सम्मुय्हतेव पुरिसस्स सञ्ञा। 
एकापराधं [एतापराधं (क०)] खम भूरिपञ्ञ, न पण्डिता कोधबला भवन्ति॥ 


: इदञ्च मय्हं उत्तिट्ुपिण्डं, तव [नत्थि सी० पी० पोत्थकेस्‌] मण्डब्यो भुञ्जतु अप्पपञ्जो । 


यक्खा च ते नं [ते पुत्तं (स्या०)] न विहेठयेय्युं, पुत्तो च ते हेस्सति [होहिति (सी० पी०)] सो अरोगो॥ 


मण्डब्य बालोसि परित्तपञ्ञो, यो पुञ्जखेत्तानमकोविदोसि। 
महक्कसावेसु ददासि दानं, किलिट्टकम्मेसु असञ्ञतेसु॥ 

२२. जटा च केसा अजिना निवत्था, जरूदपानंव मुखं परूळहं । 
पजं इमं पस्सथ दुम्मरूपं [रुम्मरूपि (सी० पी०)], न जटाजिनं तायति अप्पपञ्ञं॥ 


२३. येसं रागो च दोसो च, अविज्जा च विराजिता। 
खीणासवा अरहन्तो, तेसु दिन्नं महप्फलन्ति॥ 


मातङ्गजातकं पठमं । 
४९८. चित्तसम्भूतजातकं (२) 


२४. सब्बं नरानं सफलं सुचिण्णं, न कम्मुना किञ्चन मोघमत्थि । 
पस्सामि सम्भूतं महानुभावं, सकम्मुना पुञ्जफलूपपन्नं॥ 


२५. सब्बं नरानं सफलं सुचिण्णं, न कम्मुना किञ्चन मोघमत्थि। 
कच्चिन्नु चित्तस्सपि एवमेवं, इद्धो मनो तस्स यथापि मय्हं॥ 


२६. सब्बं नरानं सफलं सुचिण्णं, न कम्मुना किञ्चन मोघमत्थि। 
चित्तम्पि जानाहि [चित्तं विजानाहि (सी० पी०)] तथेव देव, इद्धो मनो तस्स यथापि तुय्हं॥ 


२७. भवं नु चित्तो सुतमञ्जतो ते, उदाहृ ते कोचि नं एतदक्खा। 
गाथा सुगीता न ममत्थि कङ्का, ददामि ते गामवरं सतञ्च॥ 


२८. न चाहं चित्तो सुतमञ्ञतो मे, इसी च मे एतमत्थं असंसि। 
“गन्त्वान रञ्जो पटिगाहि [पटिगायि (स्या० क०), पटिगाय (?)] गाथं, अपि ते वरं अत्तमनो ददेय्य” [अपि नु ते 
बरं अत्तमनो ददेय्य (स्या०), अपि नु ते अत्तमनो वरं ददे (क०)]॥ 


२९. योजेन्तु वे राजरथे, सुकते चित्तसिब्बने । 
कच्छं नागानं बन्धथ, गीवेय्यं पटिमुञ्चथ॥ 


३०. आहञ्जन्तु [आहञ्जरे (स्या०)] भेरिमुदिङ्गसङ्घे [सङ्घा (स्या०)], सीघानि यानानि च योजयन्तु । 
अज्जेवहं अस्समं तं गमिस्सं, यत्थेव दक्खिस्समिसिं निसिन्नं॥ 


३१. सुलद्भलाभो वत मे अहोसि, गाथा सुगीता परिसाय मज्झे । 
स्वाहं इसि सीलवतूपपन्नं, दिस्वा पतीतो सुमनोहमस्मि॥ 


३२. आसनं उदकं पज्जं, पटिग्गण्हातु नो भवं। 
अग्घे भवन्तं पुच्छाम, अग्घं कुरुतु नो भवं॥ 

३३. रम्मञ्च ते आवसथं करोन्तु, नारीगणेहि परिचारयस्सु। 
करोहि ओकासमनुग्गहाय, उभोपि मं इस्सरियं करोम॥ 


३४. दिस्वा फलं दुच्चरितस्स राज, अथो सुचिण्णस्स महाविपाकं | 
अत्तानमेव पटिसंयमिस्सं, न पत्थये पृत्त [पृत्तं (सी० पी०)] पसुं धनं वा॥ 


३५. दसेविमा वस्सदसा, मच्चानं इध जीवितं । 
अपत्तञ्ञेव तं ओधि, नळो छिन्नोव सुस्सति॥ 


३६. तत्थ का नन्दि का खिड्डा, का रती का धनेसना। 
कि मे पुत्तेहि दारेहि, राज मुत्तोस्मि बन्धना॥ 


३७. सोहं एवं पजानामि [सो अहं सुप्पजानामि (सी० पी०)], मच्चु मे नप्पमज्जति। 
अन्तकेनाधिपन्नस्स, का रती का धनेसना॥ 


३८. जाति नरानं अधमा जनिन्द, चण्डालयोनि द्विपदाकनिद्ठा [दिपदाकनिद्ठा (सी० पी०)]। 
सकेहि कम्मेहि सुपापकेहि, चण्डालगब्भे [चण्डालिगब्भे (स्या०)] अवसिम्ह पुब्बे॥ 


३९. चण्डालाहुम्ह अवन्तीसु, मिगा नेरञ्जरं पति । 
उक्कुसा नम्मदातीरे [रम्मदातीरे (स्या० क०)], त्यज्ज ब्राह्मणखत्तिया॥ 


४०. उपनीयति जीवितमप्पमायु, जरूपनीतस्स न सन्ति ताणा। 
करोहि पञ्चाल ममेत [ममेव (स्या० क०)] वाक्यं, माकासि कम्मानि दुक्खुद्रयानि॥ 


४१. उपनीयति जीवितमप्पमायु, जरूपनीतस्स न सन्ति ताणा। 
करोहि पञ्चाल ममेत वाक्यं, माकासि कम्मानि दुक्खप्फलानि॥ 


४२. उपनीयति जीवितमप्पमायु, जरूपनीतस्स न सन्ति ताणा। 
करोहि पञ्चाल ममेत वाक्यं, माकासि कम्मानि रजस्सिरानि॥ 


४३. उपनीयति जीवितमप्पमायु, वण्णं जरा हन्ति नरस्स जिय्यतो। 
करोहि पञ्चाल ममेत वाक्यं, माकासि कम्मं निरयूपपत्तिया॥ 


४४. अद्धा हि सच्चं वचनं तवेतं, यथा इसी भाससि एवमेतं । 
कामा च मे सन्ति अनप्परूपा, ते दुच्चजा मादिसकेन भिकखु॥ 


४५. नागो यथा पङ्कमज्झे ब्यसन्नो, पस्सं थलं नाभिसम्भोति गन्तुं । 
एवम्पहं [एवमहं (स्या०)] कामपङ्के ब्यसन्नो, न भिक्खुनो मग्गमनुब्बजामि॥ 

४६. यथापि माता च पिता च पुत्तं, अनुसासरे किन्ति सुखी भवेय्य। 
एवम्पि मं त्वं अनुसास भन्ते, यथा चिरं [यमाचरं (सी० पी० क० अट्ठ०)] पेच्च सुखी भवेय्यं ॥ 


४७. नो चे तुवं उस्सहसे जनिन्द, कामे इमे मानुसके पहातुं। 
धम्मिं [धम्मं (सी० पी०)] बलि पट्टपयस्सु राज, अधम्मकारो तव [अधम्मकारो च ते (सी० स्या० पी०)] माहु 


रड्ढे॥ 


४८. दूता विधावन्तु दिसा चतस्सो, निमन्तका समणब्राह्मणानं । 
ते अन्नपानेन उपट्टुहस्सु, वत्थेन सेनासनपच्चयेन च॥ 


. अन्नेन पानेन पसन्नचित्तो, सन्तप्पय समणब्राह्मणे च। 
दत्वा च भुत्वा च यथानुभावं, अनिन्दितो सग्गमुपेहि [मुपेति (पी० क०)] ठानं॥ 


ट 


“छै 


५०. सचे च तं राज मदो सहेय्य, नारीगणेहि परिचारयन्तं। 
इममेव गाथं मनसी करोहि, भासेसि [भासेहि (स्या० पी० क०)] चेनं परिसाय मज्झे॥ 


५९. अब्भोकाससयो जन्तु, वजन्त्या खीरपायितो । 
परिकिण्णो सुवानेहि [सुपिनेहि (सी० पी०)], स्वाज्ज राजाति वुच्चतीति॥ 


चित्तसम्भूतजातकं दुतियं । 
४९९. सिविजातक (३) 


५२. दुरे अपस्सं थेरोव, चकखुं याचितुमागतो। 
एकनेत्ता भविस्साम, चक्खुं मे देहि याचितो॥ 


५३. केनानुसिट्ठो इध मागतोसि, वनिब्बक [वणिब्बक (सी०)] चक्खुपथानि याचितुं । 
सुदुच्चजं याचसि उत्तमङ्गं, यमाहु नेत्तं पुरिसेन दुच्चजं॥ 


५४. यमाह देवेसु सुजम्पतीति, मघवाति नं आह मनुस्सलोके । 
तेनानुसिट्टो इध मागतोस्मि, वनिब्बको चकखुपथानि याचितुं॥ 


५५. वनिब्बतो [वनिब्बको (स्या० पी०)] मय्ह बनि [वनं (क०), वणि (सी० स्या० पी०)] अनुत्तरं, ददाहि ते 
चक्खुपथानि याचितो। 
ददाहि मे चकखुपथं अनुत्तरं, यमाह नेत्तं पुरिसेन दुच्चजं ॥ 


५६. येन अत्थेन आगच्छि [आगञ्छि (सी० पी०)], यमत्थमभिपत्थयं । 
ते ते इज्झन्तु सङ्कप्पा, लभ चकखूनि ब्राह्मण ॥ 

५७. एकं ते याचमानस्स, उभयानि ददामहं। 
स चक्खुमा गच्छ जनस्स पेक्खतो, यदिच्छसे त्वं तदते समिज्झतु॥ 


५८. मा नो देव अदा चकखुं, मा नो सब्बे पराकरि [परक्करि (स्या० क० अट्ठ०), परिक्करि (क०) परि + आ+ करि 
= पराकरि]। 
धनं देहि महाराज, मुत्ता वेळुरिया बहू॥ 


५९. युत्ते देव रथे देहि, आजानीये चलङ्कते । 
नागे देहि महाराज, हेमकप्पनवाससे॥ 


६०. यथा तं सिवयो [सीवियो (स्या०)] सब्बे, सयोग्गा सरथा सदा। 
समन्ता परिकिरेय्युं [परिकरेय्युं (स्या० पी०)], एवं देहि रथेसभ॥ 


६१. यो वे दस्सन्ति वत्वान, अदाने कुरुते मनो। 
भूम्यं [भूम्या (सी० पी०)] सो पतितं पासं, गीवायं पटिमुञ्चति॥ 


६२. यो वे दस्सन्ति वत्वान, अदाने कुरुते मनो। 
पापा पापतरो होति, सम्पत्तो यमसाधनं॥ 


६३. यञ्हि याचे तज्हि ददे, यं न याचे न तं ददे। 
स्वाहं तमेव दस्सामि, यं मं याचति ब्राह्मणो 


६४. आयुं नु वण्णं नु सुखं बलं नु, कि पत्थयानो नु जनिन्द देसि। 
कथञ्हि राजा सिविनं अनुत्तरो, चक्खूनि दज्जा परलोकहेतु॥ 


६५. न वाहमेतं यससा ददामि, न पृत्तमिच्छे न धनं न रइं । 
सतञ्च धम्मो चरितो पुराणो, इच्चेव दाने रमते मनो मम [ममं (सी० पी०)]॥ 


६६. सखा च मित्तो च ममासि सीविक [सीवक (सी० पी०)], सुसिक्खितो साधु करोहि मे वचो। 
उद्धरित्वा [उद्भत्व (सी०), लद्ध त्वं (पी०)] चक्खूनि ममं जिगीसतो, हत्थेसु ठपेहि [आवेसि (सी०)] 
वनिब्बकस्स॥ 


६७. चोदितो सिविराजेन, सिविको वचनङ्करो । 
रञ्जो चक्खूनुद्धरित्वा [चक्खूनि उद्धत्वा (सी० पी०)], ब्राह्मणस्सूपनामयि । 
सचक्खु ब्राह्मणो आसि, अन्धो राजा उपाविसि॥ 


६८. ततो सो कतिपाहस्स, उपरूळहेसु चक्खुसु । 
सूतं आमन्तयी राजा, सिवीनं रड्ुवड्टनो॥ 

६९. योजेहि सारथि यानं, युत्तञ्च पटिवेदय। 
उय्यानभूमि गच्छाम, पोकखरञ्जो वनानि च॥ 


७०. सो च पोक्खरणीतीरे [पोकखरणिया तीरे (सी० पी०)], पल्लङ्केन उपाविसि। 
तस्स सक्को पातुरहु, देवराजा सुजम्पति॥ 


७१. सक्कोहमस्मि देविन्दो, आगतोस्मि तवन्तिके । 
बरं वरस्सु राजीसि, यं किञ्चि मनसिच्छसि॥ 


७२. पहूतं मे धनं सक्क, बलं कोसो चनप्पको। 
अन्धस्स मे सतो दानि, मरणञ्ञेव रुच्चति॥ 


७३. यानि सच्चानि द्रिपदिन्द, तानि भासस्सु खत्तिय। 
सच्चं ते भणमानस्स, पुन चक्खु भविस्सति॥ 


७४. ये मं याचितुमायन्ति, नानागोत्ता वनिब्बका । 
योपि मं याचते तत्थ, सोपि मे मनसो पियो। 
एतेन सच्चवज्जेन, चक्खु मे उपपज्जथ॥ 


७५. यं मं सो याचितुं आगा, देहि चक्खुन्ति ब्राह्मणो । 
तस्स चक्खूनि पादासि, ब्राह्मणस्स वनिब्बतो [वणिब्बिनो (सी०), वनिब्बिनो (पी०)]॥ 


७६. भिय्यो मं आविसी पीति, सोमनस्सञ्चनप्पकं । 
एतेन सच्चवज्जेन, दुतियं मे उपपज्जथ॥ 


७७. धम्मेन भासिता गाथा, सिवीनं रड्ठवड्डन । 
एतानि तव नेत्तानि, दिब्बानि पटिदिस्सरे॥ 


७८. तिरोकुट्टं तिरोसेलं, समतिग्गय्ह पब्बतं । 
समन्ता योजनसतं, दस्सनं अनुभोन्तु ते॥ 


७९. को नीध वित्तं न ददेय्य याचितो, अपि विसिट्ठं सुपियम्पि अत्तनो। 
तदिङ्घ सब्बे सिवयो समागता, दिब्बानि नेत्तानि ममज्ज पस्सथ॥ 


८०. तिरोकुट्ट तिरोसेलं, समतिग्गय्ह पब्बतं । 
समन्ता योजनसतं, दस्सनं अनुभोन्ति मे॥ 


८९. न चागमत्ता परमत्थि किञ्चि, मच्चानं इथ जीविते । 

दत्वान मानुसं [दत्वा मानुसकं (सी०)] चक्खुं, लद्धं मे [मे इति पदं नत्थि सी० पोत्थके] चकखुं अमानुसं॥ 


८२. एतम्पि दिस्वा सिवयो, देथ दानानि भुञ्जथ। 
दत्वा च भुत्वा च यथानुभावं, अनिन्दिता सग्गमुपेथ ठानन्ति॥ 


सिविजातकं ततियं । 
५००. सिरीमन्तजातकं (४) 


८३. पञ्जायुपेतं सिरिया विहीनं, यसस्सिनं वापि अपेतपज्जं। 
पुच्छामि तं सेनक एतमत्थं, कमेत्थ सेय्यो कुसला वदन्ति॥ 


८४. धीरा च बाला च हवे जनिन्द, सिप्पूपपन्ना च असिप्पिनो च। 
सुजातिमन्तोपि अजातिमस्स, यसस्सिनो पेसकरा [पेस्सकरा (सी० पी०)] भवन्ति। 


एतम्पि दिस्वान अहं वदामि, पञ्ञो निहीनो सिरीमाव [सिरिमाव (सी० स्या० पी०)] सेस्यो॥ 


८५. तुवम्पि पृच्छामि अनोमपञ्ञ, महोसध केवलधम्मदस्सि। 
बालं यसस्सिं पण्डितं अप्पभोगं, कमेत्थ सेय्यो कुसला वदन्ति॥ 


८६. पापानि कम्मानि करोति बालो [करोन्ति बाला (स्या० क०)], इधमेव [इदमेव (स्या० क० अट्ट०), इममेव 
(क०)] सेय्यो इति मञ्जमानो [मञ्जमाना (स्या० क०)]। 
इधलोकदस्सी परलोकमदस्सी, उभयत्थ बालो कलिमग्गहेसि। 
एतम्पि दिस्वान अहं वदामि, पञ्जोव सेय्यो न यसस्सि बालो॥ 


८७. न सिप्पमेतं विदधाति भोगं, न बन्धुवा [न बन्धवा (सी० स्या० क०)] न सरीरवण्णो यो [न सरीरावकासो (सी० 
स्या० पी०)]। 
पस्सेळमूगं सुखमेधमानं, सिरी हि नं भजते गोरविन्दं [गोरिमन्दं (सी० पी०)]। 
एतम्पि दिस्वान अहं वदामि, पञ्ञो निहीनो सिरीमाव सेस्यो॥ 


८८. लद्धा सुखं मज्जति अप्पपञ्ञो, दुक्खेन फुट्टोपि पमोहमेति । 
आगन्तुना दुक्खसुखेन फुट्टो, पवेधति वारिचरोव घम्मे । 
एतम्पि दिस्वान अहं वदामि, पञ्जोव सेय्यो न यसस्सि बालो॥ 


८९. दुमं यथा सादुफलं अरञ्ञे, समन्ततो समभिसरन्ति [समभिचरन्ति (सी० पी०)] पक्खी। 


एवम्पि अट्टं सधनं सभोगं, बहुज्जनो भजति अत्थहेतु। 
एतम्पि दिस्वान अहं वदामि, पञ्ञो निहीनो सिरीमाव सेय्यो॥ 

९०. न साधु बलवा बालो, साहसा विन्दते धनं । 
कन्दन्तमेतं दुम्मेधं, कडन्ति निरयं भुसं । 
एतम्पि दिस्वान अहं वदामि, पञ्जोव सेय्यो न यसस्सि बालो॥ 


९१. या काचि नज्जो गङ्गमभिस्सवन्ति, सब्बाव ता नामगोत्तं जहन्ति । 
गङ्गा समुहं पटिपज्जमाना, न खायते इद्धि पञ्जोपि लोके [इद्भिपरो हि लोके (क० सी० स्या०), इद्भिपरो हि 
लोको (सी० पी० अट्ठ०)]। 
एतम्पि दिस्वान अहं वदामि, पञ्जो निहीनो सिरीमाव सेय्यो॥ 


९२. यमेतमवखा उदधिं महन्तं, सवन्ति नज्जो सब्बकालमसङ्ख्यं 
सो सागरो निच्चमुळारवेगो, वेलं न अच्चेति महासमुद्दो॥ 


९३. एवम्पि बालस्स पजप्पितानि, पञ्ञं न अच्चेति सिरी कदाचि। 
एतम्पि दिस्वान अहं वदामि, पञ्जोव सेय्यो न यसस्सि बालो॥ 


९४. असञ्ञतो चेपि परेसमत्थं, भणाति सन्धानगतो [सण्ठानगतो (स्या० पी०), सन्थानगतो (सी०)] यसस्सी। 
तस्सेव तं रूहति जातिमज्झे, सिरी हि नं [सिरिहीनं (सी० क०), सिरीहीनं (स्या० पी०)] कारयते न पञ्जा [न 
पञ्ञो (सी०), न पञ्जं (स्या० क०)]। 
एतम्पि दिस्वान अहं वदामि, पञ्जो निहीनो सिरीमाव सेय्यो॥ 


९५. परस्स वा अत्तनो वापि हेतु, बालो मुसा भासति अप्पपञ्ञो। 
सो निन्दितो होति सभाय मज्झे, पच्छापि [पेच्चम्पि (सी० पी०), पेच्चापि (?)] सो दुग्गतिगामी होति। 
एतम्पि दिस्वान अहं वदामि, पञ्जोव सेय्यो न यसस्सि बालो॥ 


९६. अत्थम्पि चे भासति भूरिपञ्जो, अनाळिहयो [अनालयो (पी०)] अप्पधनो दलिद्दो। 
न तस्स तं रूहति जातिमज्झे, सिरी च पञ्ञाणवतो न होति। 
एतम्पि दिस्वान अहं वदामि, पञ्ञो निहीनो सिरीमाव सेय्यो॥ 


९७. परस्स वा अत्तनो वापि हेतु, न भासति अलिकं भूरिपञ्ञो। 
सो पूजितो होति सभाय मज्झे, पच्छापि सो सुग्गतिगामी होति। 
एतम्पि दिस्वान अहं वदामि, पञ्जोव सेय्यो न यसस्सि बालो॥ 


९८. हत्थी गवस्सा मणिकुण्डला च, थियो च इद्धेसु कुलेसु जाता। 
सब्बाव ता उपभोगा भवन्ति, इद्भस्स पोसस्स अनिद्धिमन्तो । 
एतम्पि दिस्वान अहं वदामि, पञ्ञो निहीनो सिरीमाव सेस्यो॥ 


९९. असंविहितकम्मन्तं, बालं दुम्मेधमन्तिनं । 


www.tipitaka.org Vipassana Research Institute 


Page 254 sur 3]0 


सिरी जहति दुम्मेधं, जिण्णंव उरगो तचं । 
एतम्पि दिस्वान अहं वदामि, पञ्ञजोव सेय्यो न यसस्सि बालो॥ 


१००.पञ्च पण्डिता मयं भहन्ते, सब्बे पञ्जलिका उपडिता । 
त्वं नो अभिभुय्य इस्सरोसि, सक्कोव भूतपति देवराजा। 
एतम्पि दिस्वान अहं वदामि, पञ्जो निहीनो सिरीमाव सेय्यो॥ 


१०१.दासोव पञ्जस्स यसस्सि बालो, अत्थेसु जातेसु तथाविधेसु। 
यं पण्डितो निपुणं संविधेति, सम्मोहमापज्जति तत्थ बालो। 
एतम्पि दिस्वान अहं वदामि, पञ्जोव सेय्यो न यसस्सि बालो॥ 


१०२.अद्धा हि पञ्जाव सतं पसत्था, कन्ता सिरी भोगरता मनुस्सा । 
जाणञ्च बुद्धानमतुल्यरूपं, पञ्जं न अच्चेति सिरी कदाचि॥ 


९०३.यं तं अपुच्छिम्ह अकित्तयी नो, महोसध केवलधम्मदस्सी । 
गवं सहस्सं उसभञ्च नागं, आजञ्जयृत्ते च रथे दस इमे । 
पञ्हस्स वेय्याकरणेन तुड्डो, ददामि ते गामवरानि सोळसाति॥ 


सिरीमन्तजातकं [सिरिमन्दजातकं (सी० स्या० पी०)] चतुत्थं । 
५०१. रोहणमिगजातकं (५) 


१०४एते यूथा पतियन्ति, भीता मरणस्स [मरणा (स्या० पी०), मरण (क०)] चित्तक। 
गच्छ तुवम्पि माकङ्कि, जीविस्सन्ति तया सह॥ 


९०५नाहं रोहण [रोहन्त (सी० पी०), रोहन (स्या०)] गच्छामि, हदयं मे अवकस्सति। 
न तं अहं जहिस्सामि, इध हिस्सामि जीवितं॥ 


९०६.ते हि नून मरिस्सन्ति, अन्धा अपरिणायका। 
गच्छ तुवम्पि माकङ्कि, जीविस्सन्ति तया सह॥ 


१०७नाहं रोहण गच्छामि, हदयं मे अवकस्सति। 
न तं बद्धं [बन्धं (क०)] जहिस्सामि, इध हिस्सामि जीवितं॥ 


१०८.गच्छ भीरु पलायस्सु, कूटे बद्भोस्मि आयसे। 
गच्छ तुवम्पि माकङ्कि, जीविस्सन्ति तया सह॥ 


९०९.नाहं रोहण गच्छामि, हदयं मे अवकस्सति। 

न तं अहं जहिस्सामि, इध हिस्सामि जीवितं॥ 


११०.ते हि नून मरिस्सन्ति, अन्धा अपरिणायका। 
गच्छ तुवम्पि माकङ्कि, जीविस्सन्ति तया सह॥ 


१११. नाहं रोहण गच्छामि, हदयं मे अवकस्सति। 
न तं बद्ध जहिस्सामि, इध हिस्सामि जीवितं॥ 


११२. अयं सो लुहको एति, लुद्दरूपो [रुहरूपो (सी० पी०)] सहाबुधो । 
यो नो वधिस्सति अज्ज, उसुना सत्तिया अपि [मपि (सी० स्या० पी०)]॥ 


११३.सा मुहुत्तं पलायित्वा, भयट्टा [भयट्ठा (पी०)] भयतज्जिता। 
सुदुक्करं अकरा भीरु, मरणायूपनिवत्तथ॥ 


११४ .किन्नु तेमे मिगा होन्ति, मुत्ता बद्धं उपासरे । 
न तं चजितुमिच्छन्ति, जीवितस्सपि कारणा॥ 


९१५.भातरो होन्ति मे लुद्द, सोदरिया एकमातुका । 
न मं चजितुमिच्छन्ति, जीवितस्सपि कारणा॥ 


११६. ते हि नून मरिस्सन्ति, अन्धा अपरिणायका । 
पञ्चन्नं जीवितं देहि, भातरं मुञ्च लुद्दक॥ 


१९७.सो वो अहं पमोक्खामि, मातापेत्तिभरं मिगं। 
नन्दन्तु मातापितरो, मुत्तं दिस्वा महामिगं॥ 


११८.एवं लुद्दक नन्दस्सु, सह सब्बेहि जातिभि। 
यथाहमज्ज नन्दामि, मुत्तं दिस्वा महामिगं॥ 


९९९. कथं त्वं पमोक्खो [कथं पमोक्खो (सी० पी०), कथं ते परोक्खो (?)] आसि, उपनीतस्मि जीविते। 
कथं पुत्त अमोचेसि, कूटपासम्ह लुद्दको॥ 


१२०.भणं कण्णसुखं वाचं, हदयङ्गं हदयस्सितं । 
सुभासिताहि वाचाहि, चित्तको मं अमोचयि॥ 


१२१. भणं कण्णसुखं वाचं, हदयङ्गं हदयस्सितं । 
सुभासिताहि वाचाहि, सुतना मं अमोचयि॥ 


www.tipitaka.org Vipassana Research Institute 


Page 256 sur 3]0 


१२२.सुत्वा कण्णसुखं वाचं, हदयङ्गं हदयस्सितं । 
सुभासितानि सुत्वान, लुद्दको मं अमोचयि॥ 


१२३.एवं आनन्दितो होतु, सह दारेहि लुद्दको । 
यथा मयज्ज नन्दाम, दिस्वा रोहणमागतं॥ 


१२४ननु त्वं अवच [अवचा (सी० पी०)] लुद्द, “मिगचम्मानि आहरि” । 
अथ केन नु वण्णेन, मिगचम्मानि नाहरि॥ 


१२५.आगमा चेव हत्थत्थं, कूटपासञ्च सो मिगो। 
अबज्झि तं [अबज्झि तञ्च (पी०)] मिगराजं, तञ्च मुत्ता उपासरे॥ 


१२६.तस्स मे अह संवेगो, अब्भुतो लोमहंसनो। 
इमञ्चाहं मिगं हञ्जे, अज्ज हिस्सामि जीवितं॥ 


१२७ कीदिसा ते मिगा लुद्द, कौदिसा धम्मिका मिगा। 
कथंवण्णा कथंसीला, बाळहं खो ने पसंससि॥ 


१२८.ओदातसिङ्गा सुचिवाळा, जातरूपतचूपमा । 
पादा लोहितका तेसं, अञ्जितक्खा मनोरमा॥ 


१२९.एदिसा ते मिगा देव, एदिसा धम्मिका मिगा। 
मातापेत्तिभरा देव, न ते सो अभिहारितुं [अभिहारयुं (क० सी०), अभिहारयि (स्या०), अभिहारयं (पी०)]॥ 


१३०.दम्मि निकखसतं लुद्द, थूलञ्च मणिकुण्डलं । 
चतुस्सदञ्च [चतुरस्सञ्च (स्या० क०)] पल्लङ्क, उमापुप्फसरिन्निभं [उम्मापुप्फसिरिन्निभं (सी० स्या० पी० 
क०)]॥ 


९३९.द्रे च सादिसियो भरिया, उसभञ्च गवं सतं। 
धम्मेन रज्जं कारेस्सं, बहुकारो मेसि लुद्दक॥ 


१३२.कसिवाणिज्जा [कसी बणिज्जा (सी० स्या० पी०)] इणदानं, उञ्छाचरिया च लुद्दक। 
एतेन दारं पोसेहि, मा पापं अकरी पुनाति [अकरा पुनन्ति (क० सी० पी०)]॥ 


रोहणमिगजातकं [रोहन्तमिगजातकं (सी० पी०)] पञ्चमं । 


५०२. चूळह॑सजातकं (६) 

१३३.एते हंसा पक्कमन्ति, वक्कङ्गा भयमेरिता। 
हरित्तच हेमवण्ण, कामं सुमुख पक्कम॥ 


१३४ .ओहाय मं जातिगणा, एकं पासवसं गतं । 
अनपेक्खमाना [नापेक्खमाना (क०)] गच्छन्ति, कि एसो अवहिय्यसि॥ 


१३५पतेव पततं सेट, नत्थि बद्धे सहायता [सहायका (स्या०)]। 
मा अनीघाय हापेसि, कामं सुमुख पक्कम॥ 


९३६.नाहं “'दुक्खपरेतो”ति [दुक्खपरेतोपि (क०)], धतरटु तुवं [तवं (सी० पी०)] जहे । 
जीवितं मरणं वा मे, तया सद्धि भविस्सति॥ 


१३७एतदरियस्स कल्याणं, यं त्वं सुमुख भाससि। 
तञ्च वीमंसमानोहं, “पततेतँ” अवस्सजि॥ 


९३८.अपदेन पदं याति, अन्तलिक्खचरो [अन्तलिक्खे चरो (सी० पी०)] दिजो। 
आरा पासं न बुज्झि त्वं, हंसानं पवरुत्तम [पवरुत्तमो (क० सी० पी०)]॥ 


१३९.यदा पराभवो होति, पोसो जीवितसङ्कये । 
अथ जालञ्च पासञ्च, आसज्जापि न बुज्झति॥ 


९४०एते हंसा पक्कमन्ति, वक्कङ्गा भयमेरिता। 
हरित्तच हेमवण्ण, त्वञ्ञेव [त्वञ्च तं (सी०), त्वञ्च (पी०)] अवहिय्यसि॥ 


१४१.एते भुत्वा च पित्वा च, पक्कमन्ति विहङ्गमा । 
अनपेक्खमाना वक्कङ्गा, त्वञ्जेवेको उपाससि॥ 


१४ २किन्नु त्यायं [तायं (सी० स्या० पी०)] दिजो होति, मुत्तो बद्धं उपाससि। 
ओहाय सकुणा यन्ति, कि एको अवहिय्यसि॥ 


१४ ३राजा मे सो दिजो मित्तो, सखा पाणसमो च मे। 
नेव नं विजहिस्सामि, याव कालस्स परियायं॥ 


९४ ४ग्रो च त्वं सखिनो हेतु, पाणं चजितुमिच्छसि। 
सो ते सहायं मुञ्चामि, होतु राजा तवानुगो॥ 


१४५एवं लुद्दक नन्दस्सु, सह सब्बेहि जातिभि। 
यथाहमज्ज नन्दामि, दिस्वा मुत्तं दिजाधिपं॥ 

१४६कच्चिन्नु भोतो कुसलं, कच्चि भोतो अनामयं । 
कच्चि रट्ुमिदं फीतं, धम्मेन मनुसाससि॥ 


१४७क्रुसलज्चेव मे हंस, अथो हंस अनामयं । 
अथो रट्टुमिदं फोतं, धम्मेन मनुसासहं॥ 


१४८क्रच्चि भोतो अमच्चेसु, दोसो कोचि न विज्जति। 
कच्चि आरा अमित्ता ते, छाया दक्खिणतोरिव॥ 


१४९.अथोपि मे अमच्चेसु, दोसो कोचि न विज्जति। 
अथो आरा अमित्ता मे, छाया दक्खिणतोरिव॥ 


९५०कच्चि ते सादिसी भरिया, अस्सवा पियभाणिनी। 
पृत्तरूपयसुपेता, तव छन्दवसानुगा॥ 


१५९.अथो मे सादिसी भरिया, अस्सवा पियभाणिनी। 
पृत्तरूपयसूपेता, मम छन्दवसानुगा॥ 


९५२.कच्चि ते बहवो पुत्ता, सुजाता रड्ठवड्डन । 
पञ्जाजवेन सम्पन्ना, सम्मोदन्ति ततो ततो॥ 


१५३.सतमेको च मे पुत्ता, धतरटु मया सुता। 
तेसं त्वं किच्चमक्खाहि, नावरुज्झन्ति [नावरज्झन्ति (क० सी० पी०)] ते वचो॥ 


१५४उपपन्नोपि चे होति, जातिया विनयेन वा। 
अथ पच्छा कुरुते योगं, किच्छे [किच्चे (सी० स्या० पी०)] आपासु [आवासु (स्या०), आपदासु (क०)] 
सीदति॥ 


१५५तस्स संहीरपञ्ञस्स, विवरो जायते महा। 
रत्तिमन्धोव [नत्तमन्धोब (सी० पी०)] रूपानि, थूलानि मनुपस्सति॥ 


१५६.असारे सारयोगञ्ञू, मतिं न त्वेव विन्दति । 
सरभोव गिरिदुग्गस्मिं, अन्तरायेव सीदति॥ 


९५७हीनजच्चोपि चे होति, उट्टाता धितिमा नरो। 
आचारसीलसम्पन्नो, निसे अग्गीव भासति॥ 


१५७८ एतं मे उपमं कत्वा, पृत्ते विज्जासु वाचय [ठापस (स्या० क०)]। 

संविरूळहेथ मेधावी, खेत्ते बीजंव [खेत्तबीजंव (सी० पी०)] बुद्धियाति॥ 
चूळहंसजातकं छट्ठं । 
५०३. सत्तिगुम्बजातकं (७) 


१५९.मिगलुद्दो महाराजा, पञ्चालानं रथेसभो। 
निकखन्तो सह सेनाय, ओगणो वनमागमा॥ 


९१६०.तत्थहसा अरञ्जस्मि, तक्करानं कुटिं कतं । 
तस्सा [तस्मा (स्या० पी० क०)] कुटिया निक्खम्म, सुबो लुह्दानि भासति॥ 


१६१. सम्पन्नवाहनो पोसो, युवा सम्मट्ठकुण्डलो [कुण्डली (स्या० क०)]। 
सोभति लोहितुण्हीसो, दिवा सूरियोव भासति॥ 


१६२.मज्झन्हिके [मज्झन्तिके (सब्बत्थ)] सम्पतिके, सुत्तो राजा ससारथि। 
हन्दस्साभरणं सब्बं, गण्हाम साहसा [सहसा (सी० स्या० पी०)] मयं॥ 


१६३.निसीथेपि रहो दानि, सृत्तो राजा ससारथि। 
आदाय वत्थं मणिकुण्डलञ्च, हन्त्वान साखाहि अवत्थराम॥ 


१६४ किन्नु उम्मत्तरूपोव, सत्तिगुम्ब पभाससि। 
दुरासदा हि राजानो, अग्गि पज्जलितो यथा॥ 


१६५.अथ त्वं पतिकोलम्ब, मत्तो थुल्लानि गज्जसि। 
मातरि मय्हं नग्गाय, किन्नु त्वं विजिगुच्छसे॥ 


९६६.उद्ठेहि सम्म तरमानो, रथं योजेहि सारथि। 
सकुणो मे न रुच्चति, अञ्ञं गच्छाम अस्समं॥ 


१६७ युत्तो रथो महाराज, युत्तो च बलवाहनो । 
अधितिट्ठ महाराज, अज्ञं गच्छाम अस्समं॥ 


१६८.को नुमेव गता [क्व नृ'मे'पगता (?)] सब्बे, ये अस्मिं परिचारका । 
एस गच्छति पञ्चालो, मुत्तो तेसं अदस्सना॥ 


९६९.कोदण्डकानि गण्हथ, सत्तियो तोमरानि च। 
एस गच्छति पञ्चालो, मा वो मुञ्चित्थ जीवतं [जीवितं (बहूसृ)]॥ 

१७०.अथापरो पटिनन्दित्थ, सुवो लोहिततुण्डको । 
स्वागतं ते महाराज, अथो ते अदुरागतं । 


इस्सरोसि अनुप्पत्तो, यं इधत्थि पवेदय॥ 


१७१.तिन्दुकानि पियालानि, मधुके कासुमारियो। 
फलानि खुद्दकप्पानि, भुञ्ज राज वरं वरं॥ 


१७२ इदम्पि पानीयं सीतं, आभतं गिरिगब्भरा। 
ततो पिव महाराज, सचे त्वं अभिकङ्कसि॥ 


९७३.अरञ्ञं उञ्छाय गता, ये अस्मि परिचारका। 
सयं उट्ठाय गण्हव्हो, हत्था मे नत्थि दातवे॥ 


१७४भद्दको वतयं पक्खी, दिजो परमधम्मिको । 
अथेसो इतरो पक्खी, सुवो लुद्दानि भासति॥ 


१७५:“एतं हनथ बन्धथ, मा वो मुञ्चित्थ जीवतं ` । 
इच्चेवं विलपन्तस्स, सोत्थिं [सोत्थी (स्या०)] पत्तोस्मि अस्समं॥ 


१७६ भातरोस्म महाराज, सोदरिया एकमातुका । 
एकरुक्खस्मिं संवड्डा, नानाखेत्तगता उभो॥ 


१७७सत्तिगुम्बो च चोरानं, अहञ्च इसीनं इध। 
असतं सो, सतं अहं, तेन धम्मेन नो विना॥ 


९७८तत्थ वधो च बन्धो च, निकती वञ्चनानि च। 
आलोपा साहसाकारा, तानि सो तत्थ सिक्खति॥ 


१७९ इध सच्चञ्च धम्मो च, अहिंसा संयमो दमो। 
आसनूदकदायीनं, अङ्के वद्धोस्मि भारध [भारत (सी० स्या० पी०)]॥ 


१८०.यं यञ्हि राज भजति, सन्तं वा यदि वा असं। 
सीलवन्तं विसीलं वा, वसं तस्सेव गच्छति॥ 


९८१.यादिसं कुरुते मित्तं, यादिसं चूपसेवति । 
सोपि तादिसको होति, सहवासो हि [सहवासोपि (स्या० क०)] तादिसो॥ 

१८ २.सेवमानो सेवमानं, सम्फुट्टो सम्फुसं परं। 
सरो दिद्धो कलापंव, अलित्तमुपलिम्पति । 
उपलेपभया [उपलिम्पभया (स्या० क०)] धीरो, नेव पापसखा सिया॥ 


१८३.पूतिमच्छं कुसग्गेन, यो नरो उपनय्हति। 
कुसापि पूति [पूती (सी० पी०)] वायन्ति, एवं बालूपसेवना॥ 


१८४ तगरञ्च पलासेन, यो नरो उपनस्हति। 
पत्तापि सुरभि [सुरभी (सी० स्या० पी०)] वायन्ति, एवं धीरूपसेवना॥ 


१८५ तस्मा पत्तपुटस्सेव [फलपुटस्सेव (सी० पी०), पलपुटस्सेव (क० अट्ठ०), पलासपुटस्सेव (स्या० क०)], जत्वा 
सम्पाकमत्तनो। 
असन्ते नोपसेवेय्य, सन्ते सेवेय्य पण्डितो। 
असन्तो निरयं नेन्ति, सन्तो पापेन्ति सुग्गतिन्ति॥ 


सत्तिगुम्बजातकं सत्तमं । 
५०४. भल्लातियजातक (८) 


९८६.भल्लातियो [भल्लाटियो (सी० पी०)] नाम अहोसि राजा, रं पहाय मिगवं अचारि सो। 
अगमा गिरिवरं गन्धमादनं, सुपुप्फितं [सम्पुप्फितं (सी० पी०)] किम्पुरिसानुचिण्णं॥ 


१८७साळूरसङ्घञ्च निसेधयित्वा, धनुं [धनु (सी० स्या० पी०)] कलापञ्च सो निक्खिपित्वा । 
उपागमि वचनं वत्तुकामो, यत्थट्विता किम्पुरिसा अहेसुं॥ 


९८८.हिमच्चये हेमवताय तीरे, किमिधड्टिता मन्तयव्हो अभिण्हं। 
पुच्छामि वो मानुसदेहवण्णे, कथं नु [कथं वो (सी० स्या० पी०)] जानन्ति मनुस्सलोके॥ 


१८९.मल्लं गिरिं पण्डरकं तिकूटं, सीतोदका [सीतोदिया (सी० पी०), सीतोदिका (?)] अनुविचराम नज्जो। 
मिगा मनुस्साव निभासवण्णा, जानन्ति नो किम्पुरिसाति लुद्द॥ 


१९०.सुकिच्छरूपं परिदेबयव्हो [परिदेवथव्हो (?) मोग्गल्लानब्याकरणे ६.३८ सुत्तं], आलिङ्गितो चासि पियो पियाय। 
पुच्छामि वो मानुसदेहवण्णे, किमिध वने रोदथ अप्पतीता॥ 


१९१. सुकिच्छरूपं परिदेवयव्हो, आलिङ्गितो चासि पियो पियाय। 
पुच्छामि वो मानुसदेहवण्णे, किमिध वने विलपथ अप्पतीता॥ 


१९२.सुकिच्छरूपं परिदेवयव्हो, आलिङ्गितो चासि पियो पियाय। 

पुच्छामि वो मानुसदेहवण्णे, किमिध वने सोचथ अप्पतीता॥ 


१९३.मयेकरत्तं [रत्ति (पी०)] विप्पवसिम्ह लुह, अकामका अञ्ञमञ्जं सरन्ता। 
तमेकरत्तं अनुतप्पमाना, सोचाम “सा रत्ति पुनं न हेस्सति” ॥ 


१९४ यमेकरत्तं अनुतप्पथेतं, धनं व नहुँ पितरं व पेतं । 
पुच्छामि वो मानुसदेहवण्णे, कथं विना वासमकण्पयित्थ॥ 


१९५.यमिमं [ययिमं (क० सी०)] नदिं पस्ससि सीघसोतं, नानादुमच्छादनं सेलकूलं [दुमच्छदनं सेलकूटं (सी० पी०), 
दुमसञ्छन्नं सेलकूलं (क०)]। 
तं मे पियो उत्तरि वस्सकाले, ममञ्च मञ्जं अनुबन्धतीति॥ 


१९६. अहञ्च अङ्कीलकमोचिनामि, अतिमृत्तकं सत्तलियोथिकञ्च। 
“पियो च मे हेहिति मालभारी, अहञ्च नं मालिनी अज्झुपेस्सं'॥ 


१९७.अहञ्चिदं कुरवकमोचिनामि, उद्दालका पाटलिसिन्धुवारका [सिन्धुवारिता (स्या० पी० क०)]। 
““पियो च मे हेहिति मालभारी, अहञ्च नं मालिनी अज्झुपेस्सँ” ॥ 


१९८.अहञ्च सालस्स सुपुप्फितस्स, ओचेय्य पुप्फानि करोमि मालं । 
““पियो च मे हेहिति मालभारी, अहञ्च नं मालिनी अज्झुपेस्सँ” ॥ 


१९९. अहज्च सालस्स सुपुप्फितस्स, ओचेय्य पुप्फानि करोमि भारं । 
इदञ्च नो हेहिति सन्थरत्थं, यत्थज्जिमं [यत्थज्जमं (सी० पी०)] विहरिस्साम [विहरिस्सामु (पी०)] रत्ति॥ 


२००.अहञ्च खो अगळ्‌ं [अग्गलु (स्या क०), अकलुं (पी०)] चन्दनञ्च, सिलाय पिंसामि पमत्तरूपा । 
“पियो च मे हेहिति रोसितङ्गो, अहञ्च नं रोसिता अज्झुपेस्सं "॥ 


२०१.अथागमा सलिलं सीघसोतं, नुदं साले सलळे कण्णिकारे । 
आपूरथ [अपूरथ (सी० पी०), आपूरथे (स्या०)] तेन मुहुत्तकेन, सायं नदी आसि मया सुदुत्तरा॥ 


२०२.उभोसु तीरेसु मयं तदा ठिता, सम्पस्सन्ता उभयो अञ्ञमञ्ञं । 
सकिम्पि रोदाम सकि हसाम, किच्छेन नो आगमा [अगमा (सी० स्या० पी०)] संवरी सा॥ 


२०३पातोव [पातो च (सी० स्या० पी०)] खो उग्गते सूरियम्हि, चतुक्कं नदिं उत्तरियान लुद्द 
आलिङ्गिया अञ्जमञ्जं मयं उभो, सकिम्पि रोदाम सकि हसाम॥ 


२०४तीहूनकं सत्तसतानि लुद्द, यमिध मयं विप्पवसिम्ह पुब्बे । 
वस्सेकिमं [वासेकिमं (सी० पी०)] जीवितं भूमिपाल, को नीध कन्ताय विना वसेय्य॥ 

२०५आयुञ्च वो कोवतको नु सम्म, सचेपि जानाथ वदेथ आयुं। 
अनुस्सवा बुडतो आगमा वा, अक्खाथ मे तं अविकम्पमाना॥ 


२०६.आयुञ्च नो वस्ससहस्सं लुद्द, न चन्तरा पापको अत्थि रोगो। 
अप्पञ्च [अप्पंव (स्या० क०)] दुक्खं सुखमेव भिय्यो, अवीतरागा विजहाम जीवितं॥ 


२०७३इदञ्च सुत्वान अमानुसानं, भल्लातियो इत्तर जीवितन्ति। 
निवत्तथ न मिंगवं अचरि, अदासि दानानि अभुञ्जि भोगे॥ 


२०८इदञ्च सुत्वान अमानुसानं, सम्मोदथ मा कलहं अकत्थ। 
मा वो तपी अत्तकम्मापराधो, यथापि ते किम्पुरिसेकरत्तं॥ 


२०९.इदञ्च सुत्वान अमानुसानं, सम्मोदथ मा विवादं अकत्थ। 
मा वो तपी अत्तकम्मापराधो, यथापि ते किम्पुरिसेकरत्तं॥ 


२१०.विविधं [विविध (सी० स्या०)] अधिमना सुणोमहं, बचनपथं तव अत्थसंहितं । 
मुञ्चं [मुञ्च (सी० पी०)] गिरं नुदसेव मे दरं, समण सुखावह जीव मे चिरन्ति॥ 


भल्लातियजातकं अद्ठुमं । 
५०५. सोमनस्सजातकं (९) 


२११. को तं हिंसति हेठेति, कि [किन्नु (पी० क०)] दुम्मनो सोचसि अप्पतीतो। 
कस्सज्ज मातापितरो रुदन्तु, क्वज्ज सेतु [को न्वेज्ज सेति (क०), को अज्ज सेतु (?)] निहतो पथब्या॥ 


२१२.तुट्ठोस्मि देव तव दस्सनेन, चिरस्सं पस्सामि तं भूमिपाल । 
अहिंसको रेणुमनुप्पविस्स, पृत्तेन ते हेठयितोस्मि [पोथयितोस्मि (क०)] देव॥ 


२१३.आयन्तु दोवारिका खग्गबन्धा [खग्गबद्धा (सी० पी०)], कासाविया यन्तु [हन्तु (क०)] अन्तेपुरन्तं । 
हन्त्वान तं सोमनस्सं कुमारं, छेत्वान सीसं वरमाहरन्तु॥ 


२१४ पेसिता राजिनो दूता, कुमारं एतदब्रवुं । 
इस्सरेन वितिण्णोसि, वधं पत्तोसि खत्तिय॥ 


२१५ स राजपुत्तो परिदेवयन्तो, दसङ्गलिं अञ्जलिं पग्गहेत्वा। 
अहम्पि इच्छामि जनिन्द दडुं, जीवं मं नेत्वा [जीवं पनेत्वा (सी० पौ०)] पटिदस्सयेथ॥ 


२१६.तस्स तं वचनं सुत्वा, रञ्ञो पृत्तं अदस्सयुं | 

पृत्तो च पितरं दिस्वा, दूरतोवज्झभासथ॥ 


२१७.आगच्छुं [आगज्छुं (सी०), आगञ्छु (पी०)] दोवारिका खग्गबन्धा, कासाविया हन्तु ममं जनिन्द । 
अकखाहि मे पुच्छितो एतमत्थं, अपराधो को निध ममज्ज अत्थि॥ 


२९८.सायञ्च पातो उदकं सजाति, अग्गिं सदा पारिचरतप्पमत्तो। 
तं तादिसं संयतं ब्रह्मचारिं, कस्मा तुवं बूसि गहप्पतौति॥ 


२१९.ताला च मूला च फला च देव, परिग्गहा विविधा सन्तिमस्स। 
ते रक्खति गोपयतप्पमत्तो, [ब्राह्मणो गहपति तेन होति (सी० स्या० पी०)] तस्मा अहं बूमि गहप्पतीति [ब्राह्मणो 
गहपति तेन होति (सी० स्या० पी०)]॥ 


२२०-सच्चं खो एतं वदसि कुमार, परिग्गहा विविधा सन्तिमस्स। 
ते रक्खति गोपयतप्पमत्तो, स [नत्थि इदं सी० स्या० पी० पोत्थकेसु] ब्राह्मणो गहपति तेन होति॥ 


२२९.सुणन्तु मय्हं परिसा समागता, सनेगमा जानपदा च सब्बे । 
बालायं बालस्स वचो निसम्म, अहेतुना घातयते मं [घातयते (सी० पी०)] जनिन्दो॥ 


२२२.दळहस्मि मूले विसटे विरूळहे, दुन्निक्कयो वेळु पसाखजातो। 
वन्दामि पादानि तव [तवं (सी० पी०)] जनिन्द, अनुजान मं पब्बजिस्सामि देव॥ 


२२३.भुञ्जस्सु भोगे विपुले कुमार, सब्बञ्च ते इस्सरियं ददामि । 
अज्जेव त्वं कुरूनं होहि राजा, मा पब्बजी पब्बज्जा हि दुक्खा॥ 


२२ढ४किन्नूध देव तवमत्थि भोगा, पुब्बेवहं [पुब्बे चहं (क०)] देवलोके रमिस्सं । 
रूपेहि सद्देहि अथो रसेहि, गन्धेहि फस्सेहि मनोरमेहि॥ 


२२५ भुत्ता च मे [भुत्ता (सी० पी०)] भोगा तिदिवस्मिं देव, परिवारिता [परिचारिता (क०)] अच्छरानं गणेन 
[अच्छरासंगणेन (स्या० पी० क०)]। 


तुवञ्च [तवञ्च (सी० पी०)] बालं परनेय्यं विदित्वा, न तादिसे राजकुले वसेय्यं॥ 


२२६.सचाहं बालो परनेय्यो अस्मि, एकापराधं [एतापराधं (क०)] खम पृत्त मय्हं। 
पुनपि चे एदिसकं भवेय्य, यथामति सोमनस्स करोहि॥ 


२२७अनिसम्म कतं कम्मं, अनवत्थाय चिन्तितं । 
भेसज्जस्सेव वेभङ्गो, विपाको होति पापको॥ 


२२८निसम्म च कतं कम्मं, सम्मावत्थाय चिन्तितं । 

भेसज्जस्सेव सम्पत्ति, विपाको होति भद्रको॥ 


२२९.अलसो गिही कामभोगी न साधु, असञ्जतो पब्बजितो न साधु। 
राजा न साधु अनिसम्मकारी, यो पण्डितो कोधनो तं न साधु॥ 


२३०निसम्म खत्तियो कयिरा, नानिसम्म दिसम्पति। 
निसम्मकारिनो राज, यसो कित्ति च वड्टति॥ 


२३९.निसम्म दण्डं पणयेय्य इस्सरो, वेगा कतं तप्पति भूमिपाल । 
सम्मापणीधी च नरस्स अत्था, अनानुतप्पा ते भवन्ति पच्छा॥ 


२३२.अनानुतप्पानि हि ये करोन्ति, विभज्ज कम्मायतनानि लोके । 
विञ्जुप्पसत्थानि सुखुद्रयानि, भवन्ति बुद्भानुमतानि [वद्भानुमतानि (सी० पी०)] तानि॥ 


२३३.आगच्छुं दोवारिका खग्गबन्धा, कासाविया हन्तु ममं जनिन्द । 
मातुञ्च [मातुच्च (पी०)] अङ्कस्मिमहं निसिन्नो, आकड्डितो सहसा तेहि देव॥ 


२३४क्रटुकज्हि सम्बाधं सुकिच्छं [सुकिच्छ (सी० पी०)] पत्तो, मधुरम्पि यं जीवितं लद्भ राज। 
किच्छेनहं अज्ज वधा पमुत्तो, पब्बज्जमेवाभिमनोहमस्मि॥ 


२३५पृत्तो तवायं तरुणो सुधम्मे, अनुकम्पको सोमनस्सो कुमारो । 
तं याचमानो न लभामि स्वज्ज [सज्ज (सी० पी०)], अरहसि नं याचितवे [याचितुये (क०)] तुवम्पि॥ 


२३६२मस्सु भिक्खाचरियाय पुत्त, निसम्म धम्मेसु परिब्बजस्सु । 
सब्बेसु भूतेसु निधाय दण्डं, अनिन्दितो ब्रह्ममुपेहि ठानं॥ 


२३७अब्छेर [अच्छरिय (सी० स्या० पी०)] रूपं बत यादिसञ्च, दुक्खितं मं दुकखापयसे सुधम्मे । 
याचस्सु पुत्तं इति वुच्चमाना, भिय्योव उस्साहयसे कुमारं॥ 


२३८ ये विप्पमुत्ता अनवज्जभोगिनो [भोजिनो (सी० स्या० पी०)], परिनिब्बृता लोकमिमं चरन्ति । 
तमरियमग्गं पटिपज्जमानं, न उस्सहे वारयितुं कुमारं॥ 


२३९.अद्धा हवे सेवितब्बा सपञ्ञा, बहुस्सुता ये बहुठानचिन्तिनो। 
येसायं सुत्वान सुभासितानि, अप्पोस्सुक्का वीतसोका सुधम्माति॥ 


सोमनस्सजातकं नवमं । 


५०६. चम्पेय्यजातकं (१०) 

२४०क्रा नु विज्जुरिवाभासि, ओसधी विय तारका। 
देवता नुसि गन्धब्बी, न तं मज्ञामि मानुसि [मानुसी (स्या० क०)]॥ 


२४९नम्हि देवी न गन्धब्बी, न महाराज मानुसी। 
नागकञ्ञास्मि भहन्ते, अत्थेनम्हि इधागता॥ 


२४२विब्मन्तचित्ता कुपितिन्द्रियासि, नेत्तेहि ते वारिगणा सवन्ति। 
किं ते नटुँ कि पन पत्थयाना, इधागता नारि तदिङ्घ बूहि॥ 


२४३यमुग्गतेजो उरगोति चाहु, नागोति नं आहु जना जनिन्द। 
तमग्गही पुरिसो जीविकत्थो, तं बन्धना मुञ्च पती ममेसो॥ 


२४ ४कथं न्वयं बलविरियूपपन्नो, हत्थत्त [हत्थत्थ (सी० स्या० पी०)] मागच्छि वनिब्बकस्स। 
अक्खाहि मे नागकञ्जे तमत्थं, कथं विजानेमु गहीतनागं॥ 


२४०्गरम्पि नागो भस्मं करेय्य, तथा हि सो बलविरियूपपन्नो। 
धम्मञ्च नागो अपचायमानो, तस्मा परक्कम्म तपो करोति॥ 


२४६ातुहसिं पञ्चदसिं [पन्नरसि (सी० स्या० पी०)] च राज, चतुष्पथे सम्मति नागराजा। 
तमग्गही पुरिसो जीविकत्थो, तं बन्धना मुञ्च पती ममेसो॥ 


२४७सोळसित्थिसहस्सानि, आमुत्तमणिकुण्डला। 
वारिगेहसया नारी [नारियो (पी०)], तापि तं सरणं गता॥ 


२४८धम्मेन मोचेहि असाहसेन, गामेन निक्खेन गवं सतेन। 
ओस्सट्टकायो उरगो चरातु, पुञ्जत्थिको मुञ्चतु बन्धनस्मा॥ 


२४९धम्मेन मोचेमि असाहसेन, गामेन निक्खेन गवं सतेन। 
ओस्सट्टकायो उरगो चरातु, पुञ्जत्थिको मुञ्चतु बन्धनस्मा॥ 


२५०द्रम्मि निक्खसतं लुह, थूलञ्च मणिकुण्डलं । 
चतुस्सदञ्च पल्लङ्क, उमापुप्फसरिन्निभं ॥ 


२५९द्रे च सादिसियो भरिया, उसभञ्च गवं सतं। 
ओस्सट्ठकायो उरगो चरातु, पुञ्जत्थिको मुञ्चतु बन्धनस्मा॥ 


२५२विनापि दाना तव वचनं जनिन्द, मुञ्चेमु नं उरगं बन्धनस्मा। 
ओस्सट्टकायो उरगो चरातु, पुञ्जत्थिको मुञ्चतु बन्धनस्मा॥ 

२५३मुत्तो चम्पेय्यको नागो, राजानं एतदब्रवि । 
नमो ते कासिराजत्थु, नमो ते कासिवड्डन। 


अञ्जलि ते पग्गण्हामि, पस्सेय्यं मे निवेसनं॥ 


२५४अद्धा हि दुब्बिस्ससमेतमाहु, यं मानुसो विस्ससे अमानुसम्हि। 
सचे च मं याचसि एतमत्थं, दकखेमु ते नाग निवेसनानि॥ 


२५०सचेपि [सचे हि (सी० पी० अट्टु०)] वातो गिरिमावहेय्य, चन्दो च सुरियो च छमा पतेय्युं। 
सब्बा च नज्जो पटिसोतं वजेय्युं, न त्वेवहं राज मुसा भणेय्यं॥ 


२५६नभं फलेय्य उदधीपि सुस्से, संवट्टये [संबट्टेयं (सी० पी०), संवट्देय्य (स्या० क०)] भूतधरा बसुन्धरा। 
सिलुच्चयो मेरु समूलमुप्पते [मुब्बहे (सी० स्या० पी० क० अट्ठ०), मुडहे (क०)], न त्वेवहं राज मुसा भणेय्यं॥ 


२५७अद्धा हि दुब्बिस्ससमेतमाहु, यं मानुसो विस्ससे अमानुसम्हि। 
सचे च मं याचसि एतमत्थं, दकखेमु ते नाग निवेसनानि॥ 


२५८तुम्हे खोत्थ घोरविसा उळारा, महातेजा खिप्पकोपी च होथ। 
मंकारणा [मम कारणा (सी० स्या० पी०)] बन्धनस्मा पमुत्तो, अरहसि नो जानितुये [जानिताये (सी०), जानितवे 
(स्या०), जानितये (पी०)] कतानि॥ 


२५९सो पच्चतं निरये घोररूपे, मा कायिकं सातमलत्थ किञ्चि। 
पेळाय बद्धो मरणं उपेतु, यो तादिसं कम्मकतं न जाने॥ 


२६०-सच्चप्पटिञ्ञा तवमेस होतु, अक्कोधनो होहि अनुपनाही । 
सब्बञ्च ते नागकुलं सुपण्णा, अग्गिंव गिम्हेसु [गिम्हासु (सी० स्या० पी०)] विबज्जयन्तु॥ 


२६१.अनुकम्पसी नागकुलं जनिन्द, माता यथा सुप्पियं एकपुत्तं 
अहञ्च ते नागकुलेन सद्धि, काहामि वेय्यावटिकं उळारं॥ 


२६२.योजेन्तु वे राजरथे सुचित्ते, कम्बोजके अस्सतरे सुदन्ते। 
नागे च योजेन्तु सुवण्णकप्पने, दक्खेमु नागस्स निवेसनानि॥ 


२६३.भेरी मुदिङ्गा [मुतिङ्गा (सी० पी०)] पणवा च सङ्घा, अवज्जयिंसु उग्गसेनस्स रञ्ञो। 
पायासि राजा बहुसोभमानो, पुरक्खतो नारिगणस्स मज्झे॥ 


२६४सुवण्णचितकं भूमिं, अद्दक्खि कासिवङ्टनो । 
सोवण्णमयपासादे, वेळुरियफलकत्थते॥ 

२६५स राजा पाविसि ब्यम्हं, चम्पेय्यस्स निवेसनं । 
आदिच्चवण्णसन्निभं, कंसविज्जु पभस्सरं॥ 


२६६नानारुक्खेहि सञ्छन्नं, नानागन्धसमीरितं। 
सो पावेक्खि कासिराजा, चम्पेय्यस्स निवेसनं॥ 


२६७प्रवि्ठस्मिं कासिरञ्ञे, चम्पेय्यस्स निवेसनं । 
दिब्बा तूरिया पवज्जिसु, नागकञ्ञा च नच्चिसुं [नच्चयुं (सी० पी० क०)]॥ 


२६८तं नागकञ्ञा चरितं गणेन, अन्वारुही कासिराजा पसन्नो। 
निसीदि सोवण्णमयम्हि पीठे, सापस्सये [सोपस्सये (क०)] चन्दनसारलित्ते॥ 


२६९ सो तत्थ भुत्वा च अथो रमित्वा, चम्पेय्यकं कासिराजा अवोच । 
विमानसेड्डानि इमानि तुय्हं, आदिच्चवण्णानि पभस्सरानि। 
नेतादिसं अत्थि मनुस्सलोके, कि पत्थयं [किमत्थियं (सी० स्या० पी०)] नाग तपो करोसि॥ 


२७०ता कम्बुकायूरधरा सुवत्था, वड्टङ्गली तम्बतलूपपन्ना। 
पग्गय्ह पायेन्ति अनोमवण्णा, नेतादिसं अत्थि मनुस्सलोके । 
कि पत्थयं नाग तपो करोसि॥ 


२७१.नज्जो च तेमा पुथुलोममच्छा, आटा [आदा (स्या०), अदा (पी०)] सकुन्ताभिरुदा सुतित्था। 
नेतादिसं अत्थि मनुस्सलोके, कि पत्थयं नाग तपो करोसि॥ 


२७२क्रोञ्चा मयूरा दिविया च हंसा, वग्गुस्सरा कोकिला सम्पतन्ति । 
नेतादिसं अत्थि मनुस्सलोके, कि पत्थयं नाग तपो करोसि॥ 


२७३.अम्बा च साला तिलका च जम्बुयो, उद्दालका पाटलियो च फुल्ला । 
नेतादिसं अत्थि मनुस्सलोके, कि पत्थयं नाग तपो करोसि॥ 


२७४इमा च ते पोक्खरञ्ञजो समन्ततो, दिब्बा [दिब्या (स्या०), दिविया (पी०)] च गन्धा सततं पवायन्ति। 
नेतादिसं अत्थि मनुस्सलोके, कि पत्थयं नाग तपो करोसि॥ 


२७५ पुत्तहेतु न धनस्स हेतु, न आयुनो चापि [वापि (सी० पी०)] जनिन्द हेतु । 
मनुस्सयोनिं अभिपत्थयानो, तस्मा परक्कम्म तपो करोमि॥ 


२७६त्वं लोहितवखो विहतन्तरंसो, अलङ्कतो कप्पितकेसमस्सु । 
सुरोसितो लोहितचन्दनेन, गन्धब्बराजाव दिसा पभाससि॥ 

२७७ट्रेविद्धिपत्तोसि महानुभावो, सब्बेहि कामेहि समङ्गिभूतो । 
पुच्छामि तं नागराजेतमत्थं, सेय्यो इतो केन मनुस्सलोको॥ 


२७८जनिन्द नाञ्जत्र मनुस्सलोका, सुद्धी व संविज्जति संयमो वा। 
अहञ्च लद्धान मनुस्सयोनि, काहामि जातिमरणस्स अन्तं॥ 


२७९अद्धा हवे सेवितब्बा सपञ्ञा, बहुस्सुता ये बहुठानचिन्तिनो। 
नारियो च दिस्वान तुवञ्च नाग, काहामि पुञ्ञजानि अनप्पकानि॥ 


२८०.अद्धा हवे सेवितब्बा सपञ्ञा, बहुस्सुता ये बहुठानचिन्तिनो। 
नारियो च दिस्वान ममञ्च राज, करोहि पुञ्जानि अनप्पकानि॥ 


२८१.इदञ्च मे जातरूपं पहूतं, रासी सुबण्णस्स च तालमत्ता। 
[इतो हरित्वा सोबण्णघरानि कारय, रूपियस्स च पाकारं करोन्तु (सी० स्या०) इतो हरित्वा सोवण्णघरानि, 
[कारय] रूपियस्स च पाकारं करोन्तु (पी०)] इतो हरित्वान सुवण्णघरानि, करस्सु रूपियपाकारं करोन्तु [इतो 
हरित्वा सोवण्णघरानि कारय, रूपियस्स च पाकारं करोन्तु (सी० स्या०) इतो हरित्वा सोबण्णघरानि, [कारय] 
रूपियस्स च पाकारं करोन्तु (पी०)]॥ 


२८२मुत्ता च [मुत्तानञ्च (सी० स्या०)] वाहसहस्सानि पञ्च, वेळुरियमिस्सानि इतो हरित्वा। 
अन्तेपुरे भूमियं सन्थरन्तु, निक्कद्दमा हेहिति नीरजा च॥ 


२८३.एतादिसं आवस राजसेट्ट, विमानसेट्ठं बहु सोभमानं । 
बाराणसिं नगरं इद्धं फोतं, रज्जञ्च कारेहि अनोमपञ्ञजाति॥ 


चम्पेय्यजातकं दसमं । 
५०७. महापलोभनजातकं (११) 


२८ ४ब्रह्मलोका चवित्वान, देवपृत्तो महिद्भिको । 
रञ्ञो पुत्तो उदपादि, सब्बकामसमिद्भिसु॥ 


२८५क्रामा वा कामसञ्जा वा, ब्रह्मलोके न विज्जति। 
स्वास्सु [य्वास्स (सी०)] तायेव सञ्जाय, कामेहि विजिगुच्छथ॥ 


२८६तस्स चन्तेपुरे आसि, झानागारं सुमापितं । 
सो तत्थ पटिसल्लीनो [पटिसल्लानो (क०)], एको रहसि झायथ॥ 


२८७स राजा परिदेवेसि, पुत्तसोकेन अट्टितो। 

एकपुत्तो चयं मय्हं, न च कामानि भुञ्जति॥ 


२८८को नु ख्वेत्थ [खेत्थ (सी० पी०)] उपायो सो, को वा जानाति किञ्चनं । 
यो [को (सी० पी०)] मे पुत्तं पलोभेय्य, यथा कामानि पत्थये॥ 


२८९.अह कुमारी तत्थेव, बण्णरूपसमाहिता। 
कुसला नच्चगीतस्स, वादिते च पदक्खिणा॥ 


२९०.सा तत्थ उपसङ्कम्म, राजानं एतदब्रवि। 
अहं खो नं पलोभेय्यं, सचे भत्ता भविस्सति॥ 


२९१.तं तथावादिनिं राजा, कुमारिं एतदब्रवि । 
त्वञ्जेव नं पलोभेहि, तव भत्ता भविस्सति॥ 


२९२.सा च अन्तेपुरं गन्त्वा, बहुं कामुपसंहितं । 
हदयङ्गमा पेमनीया, चित्रा गाथा अभासथ॥ 


२९३.तस्सा च गायमानाय, सहं सुत्वान नारिया। 
कामच्छन्दस्स उप्पज्जि, जनं सो परिपुच्छथ॥ 


२९४क्रस्सेसो सद्दो को वा सो, भणति उच्चावचं बहुं। 
हदयङ्गमं पेमनीयं, अहो [अथो (सी० पी०)] कण्णसुखं मम॥ 


२९५एसा खो पमदा देव, खिट्टा एसा अनप्पिका [अनप्पका (क०)]। 
सचे त्वं कामे भुञ्जेय्य, भिय्यो भिय्यो छादेय्यु तं॥ 


२९६इङ्घ आगच्छतोरेन [आगच्छतोरेनं (क०) आगच्छतु + ओरेन], अविदूरम्हि गायतु । 
अस्समस्स समीपम्हि, सन्तिके मय्हं गायतु॥ 


२९७तिरोकुट्टम्हि गायित्वा, झानागारम्हि पाविसि। 
बन्धि नं [भन्धितुं (स्या० क०)] अनुपुब्बेन, आरञ्जमिव कुञ्जरं॥ 


२९८ तस्स [तस्सा (स्या०)] कामरसं जत्वा, इस्साधम्मो अजायथ। 
“अहमेव कामे भुञ्जेय्यं, मा अञ्जो पुरिसो अहु^॥ 


२९९.ततो असिं गहेत्वान, पुरिसे हन्तुं उपक्कमि । 
अहमेवेको भुञ्जिस्सं, मा अञ्जो पुरिसो सिया॥ 

३००ततो जानपदा सब्बे, विक्कन्दिंसु समागता। 
पुत्तो त्यायं महाराज, जनं हेठेत्यदूसकं॥ 


३०९.तञ्च राजा विवाहेसि [निवाहेसि (स्या०), विहाहेसि (पी०)], सम्हा रड्ठा च [रड्ठातो (सी० पी०), रड्डतो (क०)] 
खत्तियो। 
यावता विजितं मय्हं, न ते वत्थब्ब [वत्तब्ब (सी० पी०)] तावदे॥ 


३०२.ततो सो भरियमादाय, समुद्दं उपसङ्कमि । 
पण्णसालं करित्वान, वनमुञ्छाय पाविसि॥ 


३०३.अथेत्थ इसि मागच्छि, समुद्दं उपरूपरि। 
सो तस्स गेहं पावेक्खि, भत्तकाले उपड्टिते॥ 


३०४तञ्च भरिया पलोभेसि, पस्स याव सुदारुणं । 
चुतो सो ब्रह्मचरियम्हा, इद्भिया परिहायथ॥ 


३०५राजपुत्तो च उञ्छातो, बनमूलफलं बहुं । 
सायं काजेन [काचेन (पी०)] आदाय, अस्समं उपसङ्कमि॥ 


३०६इसी च खत्तियं दिस्वा, समुदं उपसङ्कमि । 
“वेहायसं गमिस्स"न्ति, सीदते सो महण्णवे॥ 


३०७ख़त्तियो च इसिं दिस्वा, सीदमानं महण्णवे। 
तस्सेव अनुकम्पाय, इमा गाथा अभासथ॥ 


३०८.अभिज्जमाने वारिस्मिं, सयं आगम्म इद्धया । 
मिस्सीभावित्थिया गन्त्वा, संसीदसि महण्णवे॥ 


३०९.आवड्टनी महामाया, ब्रह्मचरियविकोपना । 
सीदन्ति नं विदित्वान, आरका परिवज्जये॥ 


३१०.अनला मुदुसम्भासा, दुष्पूरा ता नदीसमा। 
सीदन्ति नं विदित्वान, आरका परिवज्जये॥ 


३९९. यं एता उपसेवन्ति, छन्दसा वा धनेन वा। 
जातवेदोव सं ठानं, खिप्पं अनुदहन्ति नं॥ 


३१२.खत्तियस्स वचो सुत्वा, इसिस्स निब्बिदा अह। 

लद्धा पोराणकं मग्गं, गच्छते सो विहायसं॥ 


३१३.खत्तियो च इसि दिस्वा, गच्छमानं विहायसं । 
संवेगं अलभी धीरो, पब्बज्जं समरोचयि॥ 


३९४ ततो सो पब्बजित्वान, कामरागं विराजयि। 
कामरागं विराजेत्वा, ब्रह्मलोकूपगो अहृति॥ 


महापलोभनजातकं एकादसमं । 
५०८. पञ्चपण्डितजातकं (१२) 


३१५,पञ्च पण्डिता समागतात्थ, पञ्हा मे पटिभाति तं सुणाथ। 
निन्दियमत्थं पसंसियं वा, कस्सेवाविकरेय्य [कस्स वावीकरेय्य (क०)] गुस्हमत्थं॥ 


३१६.त्वं आविकरोहि भूमिपाल, भत्ता भारसहो तुवं वदे तं। 
तव छन्दरुचीनि [छन्दञ्च रुचिञ्च (सी० पी०)] सम्मसित्वा, अथ वक्खन्ति जनिन्द पञ्च धीरा॥ 


३१७या सीलवती अनञ्जथेय्या [अनञ्ञधेय्या (सी० पी०)], भत्तुच्छन्दवसानुगा (पिया) [( ) नत्थि सी० पी० 
पोत्थकेसृ] मनापा। 
निन्दियमत्थं पसंसियं वा, भरियायाविकरेय्य [भरियाय वावीकरेय्य (क०)] गुय्हमत्थं॥ 


३१८.यो किच्छगतस्स आतुरस्स, सरणं होति गती परायनञ्च। 
निन्दियमत्थं पसंसियं वा, सखिनो वाविकरेय्य गुय्हमत्थं॥ 


३१९.जेद्ठो [यो जेट्ठो (स्या०)] अथ मज्झिमो कनिद्ठो, यो [सो (सी० स्या० पी०)] चे सीलसमाहितो ठितत्तो। 
निन्दियमत्थं पसंसियं वा, भातु वावीकरेय्य गुस्हमत्थं॥ 


३२०यो वे पितुहदयस्स पद्धगू [पत्थगू (स्या०), पत्तगू (क०)], अनुजातो पितरं अनोमपञ्जो । 
निन्दियमत्थं पसंसियं वा, पृत्तस्साविकरेय्य [पुत्तस्स वावीकरेय्य (क०)] गुय्हमत्थं॥ 


३२९.माता द्विपदाजनिन्दसेट्ट, या नं [यो तं (सी० पी०)] पोसेति छन्दसा पियेन । 
निन्दियमत्थं पसंसियं वा, मातुयावीकरेय्य [मातुया वावीकरेय्य (क०)] गुस्हमत्थं॥ 


३२२गुय्हस्स हि गुय्हमेव साधु, न हि गुय्हस्स पसत्थमाविकम्मं । 
अनिप्फन्नता [अनिष्फादाय (सी० पी०), अनिप्फन्नताय (स्या०), आ निप्फादा (?)] सहेय्य धीरो, निप्फन्नोब 
[निप्फन्नत्थो (सी० पी०), निप्फन्नत्थोव (स्या०)] यथासुखं भणेय्य॥ 

३२३कि त्वं विमनोसि राजसेट्ट, द्विपदजनिन्द [दिपदिन्द (सी० स्या० पी०)] वचनं सुणोम मेतं [नेतं (सी० पी०), तेतं 
(स्या०)]। 
कि चिन्तयमानो दुम्मनोसि, नून देव अपराधो अत्थि मय्हं॥ 


३२४:'पण्हे [पञ्ञो (सी० पी०), पञ्हे (स्या०), पन्हे (क०)] वज्झो महोसधो "ति, आणत्तो मे वधाय भुरिपञ्ञो। 
तं चिन्तयमानो दुम्मनोस्मि, न हि देवी अपराधो अत्थि तुय्हं॥ 


३२५अभिदोसगतो दानि एहिसि, कि सुत्वा कि सङ्कते मनो ते। 
को ते किमवोच भूरिपञ्ञ, इङ्ग वचनं सुणोम बृहि मेतं॥ 


३२६. 'पण्हे वज्झो महोसधो ति, यदि ते मन्तयितं जनिन्द दोसं । 
भरियाय रहोगतो असंसि, गुय्हं पातुकतं सुतं ममेतं॥ 


३२७यं सालवनस्मिं सेनको, पापकम्मं अकासि असब्मिरूपं । 
सखिनोव रहोगतो असंसि, गुय्हं पातुकतं सुतं ममेतं॥ 


३२८पुक्कुस [पक्कुस (क०) जा० १.७.४१ पण्णजातके पस्सितब्बं] पुरिसस्स ते जनिन्द, उप्पन्नो रोगो अराजयुत्तो। 
भातुञ्च [भातुच्च (सी० पी०), भातुव (स्या०)] रहोगतो असंसि, गुय्हं पातुकतं सुतं ममेतं॥ 


३२९.आबाधोयं असब्मिरूपो, कामिन्दो [काविन्दो (सी० पी०)] नरदेवेन फुट्ठो। 
पृत्तस्स रहोगतो असंसि, गुय्हं पातुकतं सुतं ममेतं॥ 


३३०.अदुवड्कं मणिरतनं उळारं, सक्को ते अददा पितामहस्स। 
देविन्दस्स गतं तदज्ज हत्थं [देविन्दस्स तदज्ज हत्थगतं (क०)], मातुञ्च रहोगतो असंसि। 
गुय्हं पातुकतं सुतं ममेतं॥ 


३३९.गुय्हस्स हि गुय्हमेव साधु, न हि गुय्हस्स पसत्थमाविकम्मं । 
अनिप्फन्नता सहेय्य धीरो, निप्फन्नोब यथासुखं भणेय्य॥ 


३३२. गुय्हमत्थं विवरेय्य, रक्खेय्य नं यथा निधि। 
न हि पातुकतो साधु, गुय्हो अत्थो पजानता॥ 


३३३थिया गुय्हं न संसेय्य, अमित्तस्स च पण्डितो । 
यो चामिसेन संहीरो, हदयत्थेनो च यो नरो॥ 


३३४गुय्हमत्थं असम्बुद्धं, सम्बोधयति यो नरो। 
मन्तभेदभया तस्स, दासभूतो तितिक्खति॥ 

३३५ यावन्तो पुरिसस्सत्थं, गुय्हं जानन्ति मन्तिनं । 
तावन्तो तस्स उब्बेगा, तस्मा गुय्हं न विस्सजे॥ 


३३६विविच्च भासेय्य दिवा रहस्सं, रत्ति गिरं नातिवेलं पमुञ्चे। 
उपस्सुतिका हि सुणन्ति मन्तं, तस्मा मन्तो खिप्पमुपेति भेदन्ति॥ 


पञ्चपण्डितजातकं द्वादसमं । 
५०९. हत्थिपालजातकं (१३) 


३३७चिरस्सं वत पस्साम, ब्राह्मणं देबवण्णिनं । 
महाजटं खारिधरं [भारधरं (पो०)], पङ्कदन्तं रजस्सिरं॥ 


३३८चिरस्सं वत पस्साम, इसि धम्मगुणे रतं । 
कासायवत्थवसनं, वाकचीरं पटिच्छदं॥ 


३३९.आसनं उदकं पज्जं, पटिगण्हातु नो भवं। 
अग्घे भवन्तं पुच्छाम, अग्घं कुरुतु नो भवं॥ 


३४०अधिच्च वेदे परियेस वित्तं, पृत्ते गहे [गेहे (सी० स्या० पी०)] तात पतिट्ठ॒पेत्वा । 
गन्धे रसे पच्चनुभुय्य [पच्चनुभोत्व (स्या०), पच्चनुभुत्व (पी०)] सब्बं, अरञ्ञं साधु मुनि सो पसत्थो॥ 


३४९वेदा न सच्चा न च वित्तलाभो, न पुत्तलाभेन जरं विहन्ति । 
गन्धे रसे मुच्चन [मुञ्चन (सी० क०)] माह सन्तो, सकम्मुना [सकम्मना (सी० पी०)] होति फलूपपत्ति॥ 


३४२अद्भा हि सच्चं वचनं तवेतं, सकम्मुना होति फलूपपत्ति। 
जिण्णा च मातापितरो तवीमे [तवेमे (सी०), तव यिमे (स्या० पी०)], पस्सेय्युं तं वस्ससतं अरोगं [अरोग्यं 
(स्या० क०)]॥ 


३४ ३यस्सस्स सक्खी मरणेन राज, जराय मेत्ती नरवीरसेदु । 
यो चापि जज्ञा न मरिस्सं कदाचि, पस्सेय्युं तं वस्ससतं अरोगं॥ 


३४ ४्यथापि नावं पुरिसो दकम्हि, एरेति चे नं उपनेति तीरं । 
एवम्पि ब्याधी सततं जरा च, उपनेति मच्चं [मच्चु (स्या० पी०)] बसमन्तकस्स॥ 


३४७पङ्को च कामा पलिपो च कामा, मनोहरा दुत्तरा मच्चुधेय्या । 
एतस्मिं पङ्के पलिपे ब्यसन्ना [विसन्ना (स्या० क०)], हीनत्तरूपा न तरन्ति पारं॥ 

३४६अयं पुरे लुहमकासि कम्मं, स्वायं गहीतो न हि मोक्खितो मे। 
ओरुन्धिया नं परिरक्खिस्सामि, मायं पुन लुद्दमकासि कम्मं॥ 


३४७गवंव [गावंव (सी०)] नई पुरिसो यथा वने, अन्वेसती [परियेसती (सी० पी०)] राज अपस्समानो। 
एवं नट्ठो एसुकारी ममत्थो, सोहं कथं न गवेसेय्यं राज॥ 


३४८हिय्योति हिय्यति [हीयोति हीयति (सी०)] पोसो, परेति परिहायति। 
अनागतं नेतमत्थीति जत्वा, उप्पन्नछन्दं को पनुदेय्य धीरो॥ 


३४९प्रस्सामि वोहं दहरं [दहरी (स्या० पी० क०)] कुमारि, मत्तूपमं केतकपुप्फनेत्तं । 
अभुत्तभोगे [अभुत्व भोगे (स्या० क० अट्ठ०), अभुत्व भोगे (पी०), भोगे अतुत्वा (क०)] पठमे वयस्मिं, आदाय 
मच्चु बजते कुमारिं॥ 


३५०युवा सुजातो सुमुखो सुदस्सनो, सामो कुसुम्भपरिकिण्णमस्सु। 
हित्वान कामे पटिकच्च [पटिगच्च (सी०), पटिगच्छ (स्या० पी०)] गेहं, अनुजान मं पब्बजिस्सामि देव॥ 


३५९.साखाहि रुक्खो लभते समञ्ञं, पहीनसाखं पन खाणुमाह। 
पहीनपुत्तस्स ममज्ज भोति, वासेड्टि भिकखाचरियाय कालो॥ 


३५२.अघस्मि कोञ्चाव यथा हिमच्चये, कतानि [तन्तानि (सी० पी०)] जालानि पदालिय [पदालेय्य (सी०)] हंसा। 
गच्छन्ति पृत्ता च पती च म्ह, साहं कथं नानुवजे पजानं॥ 


३५३एते भुत्वा वमित्वा च, पक्कमन्ति विहङ्गमा । 
ये च भुत्वान वमिंसु, ते मे हत्थत्त [हत्थत्थ (सी० स्या० पी०)] मागता॥ 


३५४अबमी ब्राह्मणो कामे, सो [ते (सी० पी०)] त्वं पच्चावमिस्ससि। 
वन्तादो पुरिसो राज, न सो होति पसंसियो॥ 


३५७प्रङ्क च [पङ्कव (सी० पी०)] पोसं पलिपे ब्यसन्नं, बली यथा दुब्बलमुद्भरेय्य। 
एवम्पि मं त्वं उदतारि भोति, पञ्चालि गाथाहि सुभासिताहि॥ 


३५६३दं वत्वा महाराजा, एसुकारी दिसम्पति । 
रुं हित्वान पब्बजि, नागो छेत्वाव बन्धनं॥ 


३५७राजा च पब्बज्जमरोचयित्थ, रं पहाय नरवीरसेद्ठो। 
तुवम्पि नो होति यथेव राजा, अम्हेहि गुत्ता अनुसास रज्जं॥ 


३५८राजा च पब्बज्जमरोचयित्थ, रुं पहाय नरवीरसेद्ठो। 

अहम्पि एका [एकाव (सी०)] चरिस्सामि लोके, हित्वान कामानि मनोरमानि॥ 


३५९राजा च पब्बज्जमरोचयित्थ, रं पहाय नरवीरसेद्ठो। 
अहम्पि एका चरिस्सामि लोके, हित्वान कामानि यथोधिकानि॥ 


३६०.अच्चेन्ति काला तरयन्ति रत्तियो, वयोगुणा अनुपुब्बं जहन्ति । 
अहम्पि एका चरिस्सामि लोके, हित्वान कामानि मनोरमानि॥ 


३६१.अच्चेन्ति काला तरयन्ति रत्तियो, वयोगुणा अनुपुब्बं जहन्ति। 
अहम्पि एका चरिस्सामि लोके, हित्वान कामानि यथोधिकानि॥ 


३६२.अच्चेन्ति काला तरयन्ति रत्तियो, वयोगुणा अनुपुब्बं जहन्ति । 
अहम्पि एका चरिस्सामि लोके, सीतिभूता [सीतीभूता (सी०)] सब्बमतिच्च सङ्गन्ति॥ 


हत्थिपालजातकं तेरसमं । 
५२०. अयोघरजातकं (९४) 


३६३यमेकरत्ति पठमं, गब्भे बसति माणवो। 
अब्भुट्टितोब सो याति [सयति (सी० पी०), स याति (कत्थचि)], सगच्छं न निवत्तति॥ 


३६४न युज्झमाना न बलेनवस्सिता, नरा न जीरन्ति न चापि मिय्यरे। 
सब्बं हिदं [हि तं (सी० पी०)] जातिजरायुपह्ुतं, तं मे मती होति चरामि धम्मं॥ 


३६५चतुरङ्गिनि सेनं सुभिसरूपं, जयन्ति रट्ठाधिपती पसय्ह। 
न मच्चुनो जयितुमुस्सहन्ति, तं मे मती होति चरामि धम्मं॥ 


३६६हत्थीहि अस्सेहि रथेहि पत्तिभि, परिवारिता मुच्चरे एकच्चेय्या [एकचेय्या (सी० पी०)]। 
न मच्चुनो [न मच्चुतो (सी०)] मुच्चितुमुस्सहन्ति, तं मे मती होति चरामि धम्मं॥ 


३६७हत्थीहि अस्सेहि रथेहि पत्तिभि, सूरा [पुरा (क०)] पभञ्जन्ति पधंसयन्ति। 
न मच्चुनो भञ्जितुमुस्सहन्ति, तं मे मती होति चरामि धम्मं॥ 


३६८ मत्ता गजा भिन्नगळा [पभिन्नगला (सी०)] पभिन्ना, नगरानि महन्ति जनं हनन्ति। 
न मच्चुनो महदितुमुस्सहन्ति, तं मे मती होति चरामि धम्मं॥ 


३६९.इस्सासिनो कतहत्थापि वीरा [वीरा (सी० पी०)], दुरेपाती [पती (क०)] अक्खणवेधिनोपि । 
न मच्चुनो विज्झितुमुस्सहन्ति, तं मे मती होति चरामि धम्मं॥ 

३७०सरानि खीयन्ति ससेलकानना, सब्बं हिदं [हि तं (सी० पी०), पितं (स्या०)] खीयति दीघमन्तरं । 
सब्बं हिदं [हि तं (सी० पी०), पितं (स्या०)] भञ्जरे कालपरियायं, तं मे मती होति चरामि धम्मं॥ 


३७१-सब्बे समेवं हि नराननारिनं [नरानरीनं (पी०), नारी नरानं (स्या०), नरनारीनं (क०)], चलाचलं पाणभुनोध 
जीवितं । 
पटोव धृत्तस्स दुमोव कूलजो, तं मे मती होति चरामि धम्मं॥ 


३७२दुमप्फलानेव पतन्ति माणवा, दहरा च बुद्धा च सरीरभेदा। 
नारियो नरा मज्झिमपोरिसा च, तं मे मती होति चरामि धम्मं॥ 


३७३नायं वयो तारकराजसन्निभो, यदब्भतीतं गतमेव दानि तं। 
जिण्णस्स ही नत्थि रती कुतो सुखं, तं मे मती होति चरामि धम्मं॥ 


३७४यक्खा पिसाचा अथवापि पेता, कुपिताते [कुपितापि ते (सी० पी०)] अस्ससन्ति मनुस्से । 
न मच्चुनो अस्ससितुस्सहन्ति, तं मे मती होति चरामि धम्मं॥ 


३७५यकखे पिसाचे अथवापि पेते, कुपितेपि ते निज्झपनं करोन्ति। 
न मच्चुनो निज्झपनं करोन्ति, तं मे मती होति चरामि धम्मं॥ 


३७६अपराधके दूसके हेठके च, राजानो दण्डेन्ति विदित्वान दोसं । 
न मच्चुनो दण्डयितुस्सहन्ति, तं मे मती होति चरामि धम्मं॥ 


३७७अपराधका दूसका हेट्टका च, लभन्ति ते राजिनो निज्झपेतुं | 
न मच्चुनो निज्झपनं करोन्ति, तं मे मती होति चरामि धम्मं॥ 


३७८न खत्तियोति न च ब्राह्मणोति, न अडका बलवा तेजवापि। 
न मच्चुराजस्स अपेक्खमत्थि, तं मे मती होति चरामि धम्मं॥ 


३७९सीहा च ब्यग्घा च अथोपि दीपियो, पसय्ह खादन्ति विप्फन्दमानं । 
न मच्चुनो खादितुमुस्सहन्ति, तं मे मती होति चरामि धम्मं॥ 


३८०मायाकारा रङ्गमज्झे करोन्ता, मोहेन्ति चक्खूनि जनस्स तावदे । 
न मच्चुनो मोहयितुस्सहन्ति, तं मे मती होति चरामि धम्मं॥ 


३८१.आसीविसा कुपिता उग्गतेजा, डंसन्ति मारेन्तिपि ते मनुस्से । 
न मच्चुनो डंसितुमुस्सहन्ति, तं मे मती होति चरामि धम्मं॥ 


३८२.आसीविसा कुपिता यं डंसन्ति, तिकिच्छका तेस विसं हनन्ति। 

न मच्चुनो दट्टुविसं [दट्ठस्स विसं (क०)] हनन्ति, तं मे मती होति चरामि धम्मं॥ 


३८३४म्मन्तरी वेत्तरणी [वेतरणी (सी० पी०)] च भोजो, बिसानि हन्त्वान भुजङ्गमानं । 
सुस्यन्ति ते कालकता तथेव, तं मे मती होति चरामि धम्मं॥ 


३८४विज्जाधरा घोरमधीयमाना, अदस्सनं ओसधेहि वजन्ति। 
न मच्चुराजस्स वजन्तदस्सनं [वजन्ति अदस्सनं (स्या० क०)], तं मे मती होति चरामि धम्मं॥ 


३८५धम्मो हवे रक्खति धम्मचारिं, धम्मो सुचिण्णो सुखमावहाति । 
एसानिसंसो धम्मे सुचिण्णे, न दुग्गति गच्छति धम्मचारी॥ 


३८६न हि धम्मो अधम्मो च, उभो समविपाकिनो । 
अधम्मो निरयं नेति, धम्मो पापेति सुग्गतिन्ति॥ 


अयोघरजातकं चुह्दसमं । 
तस्सुद्दानं - 


मातङ्ग सम्भूत सिवि सिरिमन्तो, रोहण हंस सत्तिगुम्बो भल्लातिय। 
सोमनस्स चम्पेय्य ब्रह्म पञ्च-पण्डित चिरस्संवत अयोघराति॥ 


वीसतिनिपातं निद्टितं । 
९६. तिसनिपातो 


७११. किछन्दजातक (९) 


१. किंछन्दो किमधिप्पायो, एको सम्मसि घम्मनि। 
कि पत्थयानो कि एसं, केन अत्थेन ब्राह्मण॥ 


२. यथा महा वारिधरो, कुम्भो सुपरिणाहवा [सुपरिणामवा (क०)]। 
तथूपमं अम्बपक्कं, वण्णगन्धरसुत्तमं॥ 


३. तं वुय्हमानं सोतेन, दिस्वानामलमज्झिमे । 
पाणीहि नं गहेत्वान, अग्यायतनमाहरिं॥ 


४. ततो कदलिपत्तेसु, निक्खिपित्वा सयं अहं। 
सत्थेन नं विकप्पेत्वा, खुप्पिपासं अहासि मे॥ 

५. सोहं अपेतदरथो, व्यन्तीभूतो [ब्यन्तिभूतो (सी० पी० क०)] दुखक्खमो । 
अस्सादं नाधिगच्छामि, फलेस्वञ्जेसु केसुचि [केसुपि (क० सी०)]॥ 


६. सोसेत्वा नून मरणं, तं ममं आवहिस्सति। 
अम्बं यस्स फलं सादु, मधुरग्गं मनोरमं । 
यमुद्धरिं वुय्हमानं, उदधिस्मा महण्णवे॥ 


७. अकखातं ते मया सब्बं, यस्मा उपवसामहं। 
रम्मं पति निसिन्नोस्मि, पुथुलोमायुता पुथु॥ 


८. त्वञ्च खो मेव [मे (सी०), मम (?)] अक्खाहि, अत्तानमपलायिनि। 
का वा त्वमसि कल्याणि, किस्स वा त्वं सुमज्झिमे॥ 


९. रुप्पपट्टपलिमट्ठीव [रुप्पपट्टप्लमट्टीव (स्या०), रूपपट्टपमट्टीब (क०)], ब्यग्घीव गिरिसानुजा। 
या सन्ति नारियो देवेसु, देवानं परिचारिका॥ 


१०. या च मनुस्सलोकस्मिं, रूपेनान्वागतित्थियो । 
रूपेन ते सदिसी नत्थि, देवेसु गन्धब्बमनुस्सलोके [देवगन्धब्बमानुसे (स्या०)]। 
पुट्ठासि मे चारुपुब्बङ्गि, बृहि नामञ्च बन्धवे॥ 


११. यं त्वं पति निसिन्नोसि, रम्मं ब्राह्मण कोसिकिं । 
साहं भुसालया वुत्था, वरवारिवहोघसा॥ 


१२. नानादुमगणाकिण्णा, बहुका गिरिकन्दरा। 
ममेव पमुखा होन्ति, अभिसन्दन्ति पावुसे॥ 


१३. अथो बहू वनतोदा, नीलवारिवहिन्धरा । 
बहुका नागवित्तोदा, अभिसन्दन्ति वारिना॥ 


९४. ता अम्बजम्बुलबुजा, नीपा ताला चुदुम्बरा [तालमुदुम्बरा (स्या० क०)]। 
बहूनि फलजातानि, आवहन्ति अभिण्हसो॥ 


१५. यं किञ्चि उभतो तीरे, फलं पतति अम्बुनि । 
असंसयं तं सोतस्स, फलं होति वसानुगं॥ 


१६. एतदञ्ञाय मेधावि, पुथुपञ्ञ सुणोहि मे । 
मा रोचय मभिसङ्गं, पटिसेध जनाधिप॥ 

१७. 


१८. 


१९. 


२०. 


२१. 


२२. 


२३. 


२४. 


२५. 


२६. 


न बाहं वइवं [वद्भवं (सी० पी०)] मज्जे, यं त्वं रह्ठाभिवड्डन । 
आचेय्यमानो राजिसि, मरणं अभिकङ्कसि॥ 


तस्स जानन्ति पितरो, गन्धब्बा च सदेवका। 
ये चापि इसयो लोके, सञ्ञतत्ता तपस्सिनो। 


असंसयं तेपि [ते (सी० पी०)] जानन्ति, पट्टभूता [वद्भभूता (सी० पी०)] यसस्सिनो॥ 


एवं विदित्वा विदू सब्बधम्मं, विद्धंसनं चवनं जीवितस्स। 
न चीयती तस्स नरस्स पापं, सचे न चेतेति वधाय तस्स॥ 


इसिपूगसमञ्ञाते, एवं लोक्या विदिता सति [पति (क० स्या० क०)]। 
अनरियपरिसम्भासे, पापकम्मं जिगीससि [जिगिंससि (सी० स्या० पी०)]॥ 


सचे अहं मरिस्सामि, तीरे ते पुथुसुस्सोणि । 
असंसयं तं असिलोको, मयि पेते आगमिस्सति॥ 


तस्मा हि पापकं कम्मं, रक्खस्सेव [रक्खस्सु च (स्या०)] सुमज्झिमे । 
मा तं सब्बो जनो पच्छा, पकुट्टायि [पकत्थासि (सी० पी०), पत्वकखासि (स्या०)] मयि मते॥ 


अञ्ञातमेतं अविसय्हसाहि, अत्तानमम्बञ्च ददामि ते तं । 
सो दुच्चजे कामगुणे पहाय, सन्तिञ्च धम्मञ्च अधिट्टितोसि॥ 


यो हित्वा पुब्बसञ्जोगं, पच्छा संयोजने ठितो। 
अधम्मञ्चेव चरति, पापञ्चस्स पवड्डति॥ 


एहि तं पापयिस्सामि, कामं अप्पोस्सुको भव। 
उपानयामि सीतस्मिं, विहराहि अनुस्सुको॥ 


तं पुप्फरसमत्तेभि, वक्कङ्गेहि अरिन्दम । 
कोञ्चा मयूरा दिविया, कोलड्टिमधुसाळिका । 


कूजिता हंसपूगेहि, कोकिलेत्थ पबोधरे॥ 

२७. अम्बेत्थ विप्पसाखग्गा [विप्पसूनग्गा (सी० स्या० पी०), विप्पओनग्गा (क०)], पलालखलसन्निभा। 


२८. 

कोसम्बसळला [कोसुम्भसलला (सी० स्या० पी०)] नीपा, पक्कतालविलम्बिनो॥ 


माली तिरिटी कायूरी, अङ्गदी चन्दनुस्सदो [चन्दनस्सदो (सी०)]। 

रत्ति त्वं परिचारेसि, दिवा वेदेसि वेदनं॥ 


२९. सोळसित्थिसहस्सानि, या तेमा परिचारिका । 
एवं महानुभावोसि, अब्भुतो लोमहंसनो॥ 


३०. कि कम्ममकरी पुब्बे, पापं अत्तदुखावहं । 
यं करित्वा मनुस्सेसु, पिट्टिमंसानि खादसि॥ 


३१. अज्झेनानि पटिग्गय्ह, कामेसु गधितो [गथितो (सी० पी०), गिद्धितो (स्या० क०), गिद्धको (क० अट्ठ०)] अहं। 
अचरिं दीघमद्धानं, परेसं अहितायहं॥ 


३२. यो पिट्टिमंसिको होति, एवं उक्कच्च खादति । 
यथाहं अज्ज खादामि, पि्ठिमंसानि अत्तनोति॥ 


किछन्दजातकं पठमं । 
५९१२. कुम्भजातक (२) 


३३. को पातुरासी तिदिवा नभम्हि, ओभासयं संवरिं चन्दिमाव। 
गत्तेहि ते रस्मियो निच्छरन्ति, सतेरता [सतेरिता (सी० स्या० क०)] बिज्जुरिवन्तलिकखे॥ 


३४. सो छिन्नवातं कमसी अघम्हि, वेहायसं गच्छसि तिट्ठसी च। 
इद्धी नु ते वत्थुकता सुभाविता, अनद्धगूनं अपि देवतानं॥ 


३५. वेहायसं गम्ममागम्म [कममागम्म (सी० स्या०)] तिट्ठसि, कुम्भं किणाथाति यमेतमत्थं । 
को वा तुवं किस्स वा ताय कुम्भो, अकखाहि मे ब्राह्मण एतमत्थं॥ 


३६. न सप्पिकुम्भो नपि तेलकुम्भो, न फाणितस्स न मधुस्स कुम्भो। 
कुम्भस्स वज्जानि अनप्पकानि, दोसे बहू कुम्भगते सुणाथ॥ 


३७. गळेस्य यं पित्वा [पीत्वा (सी० पी०)] पते पपातं, सोब्भं गुहं चन्दनियोळिगल्लं । 
बहुम्मि भुञ्जेय्य अभोजनेय्यं, तस्सा पुण्णं कुम्भमिमं किणाथ॥ 


३८. यं पित्वा [यं वे पीत्वा (सी०)] चित्तस्मिमनेसमानो, आहिण्डती गोरिव भक्खसारी [भक्खसादी (सी० स्या० 
अइ०)]। 
अनाथमानो उपगायति नच्चति च, तस्सा पुण्णं कुम्भमिमं किणाथ॥ 


३९. यं वे पिवित्वा अचेलोव नग्गो, चरेय्य गामे विसिखन्तरानि। 

सम्मूळहचित्तो अतिवेलसायी, तस्सा पुण्णं कुम्भमिमं किणाथ॥ 


४०. यं पित्वा उड्डाय पवेधमानो, सीसञ्च बाहुञ्च [बाहञ्च (पी०)] पचालयन्तो। 
सो नच्चती दारुकटल्लकोव, तस्सा पुण्णं कुम्भमिमं किणाथ॥ 


४१. यं वे पिवित्वा अग्गिदड्ा सयन्ति, अथो सिगालेहिपि खादितासे । 
बन्धं वधं भोगजानिञ्चुपेन्ति, तस्सा पुण्णं कुम्भमिमं किणाथ॥ 


४२. यं पित्वा भासेय्य आभासनेय्यं, सभायमासीनो अपेतवत्थो। 
सम्मक्खितो [समक्खितो (सी०)] वन्तगतो ब्यसन्नो, तस्सा पुण्णं कुम्भमिमं किणाथ॥ 


४३. यं वे पिवित्वा उक्कद्ठो आविलक्खो, ममेव सब्बा पथवीति मञ्जे [मञ्ञति (सी०)]। 
न मे समो चातुरन्तोपि राजा, तस्सा पुण्णं कुम्भमिमं किणाथ॥ 


ढ़ 


०९ 


 मानातिमाना कलहानि पेसुणी, दुब्बण्णिनी नग्गयिनी पलायिनी। 
चोरान धुत्तान गती निकेतो, तस्सा पुण्णं कुम्भमिमं किणाथ॥ 


४५. इद्धानि फोतानि कुलानि अस्सु, अनेकसाहस्सधनानि लोके । 
उच्छिन्नदायज्जकतानिमाय, तस्सा पुण्णं कुम्भमिमं किणाथ॥ 


४६. धञ्ञं धनं रजतं जातरूपं, खेत्तं गवं यत्थ विनासयन्ति। 
उच्छेदनी वित्तवतं [उच्छेदनी वित्तगतं (स्या०), उच्छेदनिवित्तगतं (क०)] कुलानं, तस्सा पुण्णं कुम्भमिमं 
किणाथ॥ 


४७. यं वे पित्वा दित्तरूपोव [दुद्डरूपोव (सी०)] पोसो, अक्कोसति मातरं पितरञ्च । 
सस्सुम्पि गण्हेय्य अथोपि सुण्हं, तस्सा पुण्णं कुम्भमिमं किणाथ॥ 


४८. यं वे पित्वा दित्तरूपाव नारी, अक्कोसति ससुरं सामिकञ्च। 
दासम्पि गण्हे परिचारकम्पि, तस्सा पुण्णं कुम्भमिमं किणाथ॥ 


४९. यं वे पिवित्वान [यञ्चे पीत्वान (पी०)] हनेय्य पोसो, धम्मे ठितं समणं ब्राह्मणं वा। 
गच्छे अपायम्पि ततोनिदानं, तस्सा पुण्णं कुम्भमिमं किणाथ॥ 


५०. यं वे पिवित्वा दुच्चरितं चरन्ति, कायेन वाचाय च चेतसा च। 
निरयं वजन्ति दुच्चरितं चरित्वा, तस्सा पुण्णं कुम्भमिमं किणाथ॥ 


७१. यं याचमाना न लभन्ति पुब्बे, बहुं हिरञ्ञम्पि परिच्चजन्ता। 
सो तं पिवित्वा अलिकं भणाति, तस्सा पुण्णं कुम्भमिमं किणाथ॥ 


www.tipitaka.org Vipassana Research Institute 


Page 283 sur 3]0 


५२. यं वे पित्वा पेसने पेसियन्तो, अच्चायिके करणीयम्हि जाते। 
अत्थम्पि सो नप्पजानाति वृत्तो, तस्सा पुण्णं कुम्भमिमं किणाथ॥ 


५३. हिरीमनापि अहिरीकभावं, पातुं करोन्ति मदनाय [मदिराय (पी०)] मत्ता। 
धीरापि सन्ता बहुकं भणन्ति, तस्सा पुण्णं कुम्भमिमं किणाथ॥ 


५४. यं वे पित्वा एकथूपा सयन्ति, अनासका थण्डिलदुक्खसेय्यं । 
दुब्बण्णियं आयसक्यञ्चुपेन्ति, तस्सा पुण्णं कुम्भमिमं किणाथ॥ 


५५. यं वे पित्वा पत्तखन्धा सयन्ति, गावो कुटहताव न हि वारुणिया। 
[यं वे पित्वा पत्तकखन्धा, सयन्ति गावो कूटहतारिव। न हि वारुणिया वेगो, नरेन सुस्सहोरिव। (सी०)] वेगो 
नरेन सुसहोरिव [यं वे पित्वा पत्तक्खन्धा, सयन्ति गावो कूटहतारिव । न हि वारुणिया वेगो, नरेन सुस्सहोरिव । 
(सी०)], तस्सा पुण्णं कुम्भमिमं किणाथ॥ 


५६. यं मनुस्सा विवज्जेन्ति, सप्पं घोरविसं मिव [विसमिव (स्या०), विसं इव (क०), विसामिव (?)]। 
तं लोके बिससमानं, को नरो पातुमरहति॥ 


५७. यं वे पित्वा अन्धकवेण्डपृत्ता, समुहदतीरे परिचारयन्ता [अन्धकवेण्हृपुत्ता (सी० पी०), अण्डकवेण्डपृत्ता (क०)]। 
उपक्कमुं मुसलेहञ्ञमञ्ञं, तस्सा पुण्णं कुम्भमिमं किणाथ॥ 


५८. यं वे पित्वा पुब्बदेवा पमत्ता, तिदिवा चुता सस्सतिया समाय। 
तं तादिसं मज्जमिमं निरत्थकं, जानं महाराज कथं पिवेय्य॥ 


५९. नयिमस्मिं कुम्भस्मिं दधि वा मधु वा, एवं अभिञ्ञाय किणाहि राज। 
एवञ्हिमं कुम्भगता मया ते, अवखातरूपं तव सब्बमित्त॥ 


६०. न मे पिता वा अथवापि माता, एतादिसा यादिसको तुवंसि । 
हितानुकम्पी परमत्थकामो, सोहं करिस्सं वचनं तवज्ज॥ 


६१. ददामि ते गामवरानि पञ्च, दासीसतं सत्त गवं सतानि। 
आजञ्जयृत्ते च रथे दस इमे, आचरियो होसि ममत्थकामो॥ 


६२. तवेव दासीसतमत्थु राज, गामा च गावो च तवेव होन्तु। 
आजञ्जयृत्ता च रथा तवेव, सक्कोहमस्मी तिदसानमिन्दो॥ 


६३. मंसोदनं सप्पिपायासं [सप्पिपायञ्च (सी०)] भुञ्ज, खादस्सु च त्वं मधुमासपूवे । 
एवं तुवं धम्मरतो जनिन्द, अनिन्दितो सग्गमुपेहि ठानन्ति॥ 

कुम्भजातकं दुतियं । 
५१३. जयद्दिसजातकं (३) 


६४. चिरस्सं वत मे उदपादि अज्ज, भक्खो महा सत्तमिभत्तकाले। 
कुतोसि को वासि तदिङ्घ बृहि, आचिक्ख जाति विदितो यथासि॥ 


६५. पञ्चालराजा मिगवं पविट्टो, जयहिसो नाम यदिस्सुतो ते। 
चरामि कच्छानि वनानि चाहं, पसदं इमं खाद ममज्ज मुञ्च॥ 


६६. सेनेव त्वं पणसि सस्समानो [सय्हमानो (स्या क०)], ममेस भक्खो पसदो यं वदेसि। 
तं खादियान पसदं जिघञ्जं [जिघच्छं (?)], खादिस्सं पच्छा न विलापकालो॥ 


६७. न चत्थि मोक्खो मम निक्कयेन [विक्कयेन (सी०)], गन्त्वान पच्चागमनाय पण्हे। 
तं सङ्करं [सङ्गरं (सी० स्या० पी०)] ब्राह्मणस्सप्पदाय, सच्चानुरक्खी पुनरावजिस्सं॥ 


६८. कि कम्मजातं अनुतप्पते त्वं [अनुतप्पती तं (सी० पी०)], पत्तं समीपं मरणस्स राज। 
आचिक्ख मे तं अपि सक्कुणेमु, अनुजानितुं आगमनाय पण्हे॥ 


६९. कता मया ब्राह्मणस्स धनासा, तं सङ्करं पटिमुक्कं न मुत्तं । 
तं सङ्करं ब्राह्मणस्सप्पदाय, सच्चानुरक्खी पुनरावजिस्सं ॥ 


७०. या ते कता ब्राह्मणस्स धनासा, तं सङ्करं पटिमुक्कं न मुत्तं । 
तं सङ्करं ब्राह्मणस्सप्पदाय, सच्चानुरक्खी पुनरावजस्सु॥ 


७९. मुत्तो च सो पोरिसादस्स [पुरिसादस्स (पी०)] हत्था, गन्त्वा सकं मन्दिरं कामकामी। 
तं सङ्करं ब्राह्मणस्सप्पदाय, आमन्तयी पुत्तमलीनसत्तं [सत्तुं (स्या० पी० क०)]॥ 


७२. अज्जेव रज्जं अभिसिञ्चयस्सु, धम्मं चर सेसु परेसु चापि। 
अधम्मकारो च ते माहु रडे, गच्छामहं पोरिसादस्स जत्ते [अन्ते (स्या०)]॥ 


७३. कि कम्म कुब्बं तव देव पाव [देवपादे (सी० स्या० पी०)], नाराधयी तं तदिच्छामि सोतुं । 
यमज्ज रज्जम्हि उदस्सये तुवं, रज्जम्पि निच्छेय्यं तया विनाहं॥ 


७४. न कम्मुना वा वचसा व तात, अपराधितोहं तुवियं सरामि। 
सन्धिञ्च [सद्भि च (क०)] कत्वा पुरिसादकेन, सच्चानुरक्खी पुनाहं गमिस्सं॥ 


७५. अहं गमिस्सामि इधेव होहि, नत्थि ततो जीवतो विप्पमोक्खो । 

सचे तुवं गच्छसियेव राज, अहम्पि गच्छामि उभो न होम॥ 


७६. अद्धा हि तात सतानेस धम्मो, मरणा च मे दुक्खतरं तदस्स। 
कम्मासपादो तं यदा पचित्वा, पसय्ह खादे भिदा रुक्खसूले॥ 


७७. पाणेन ते पाणमहं निमिस्सं, मा त्वं अगा पोरिसादस्स अत्ते । 
एतञ्च ते पाणमहं निमिस्सं, तस्मा मतं जीवितस्स वण्णेमि [वरेमि (सी०)]॥ 


७८. ततो हवे धितिमा राजपुत्तो, वन्दित्वा मातु च पितु च [वन्दित्थ मातुच्च पितुच्च (सी० पी०)] पादे। 
दुखिनिस्स माता निपता [निपती (सी० पी०)] पथब्या, पितास्स पग्गय्ह भुजानि कन्दति॥ 


७९. तं गच्छन्तं ताव पिता विदित्वा, परम्मुखो वन्दति पञ्जलीको । 
सोमो च राजा वरुणो च राजा, पजापती चन्दिमा सूरियो च। 
एतेहि गृत्तो पुरिसादकम्हा, अनुञ्ञातो सोत्थि पच्चेहि तात॥ 


८०. यं दण्डकिरञ्ञजो गतस्स [यं दण्डकारञ्ञगतस्स (पी०)] माता, रामस्सकासि सोत्थानं सुगुत्ता। 
तं ते अहं सोत्थानं करोमि, एतेन सच्चेन सरन्तु देवा । 
अनुञ्जातो सोत्थि पच्चेहि पृत्त॥ 


८१. आवी रहो वापी मनोपदोसं, नाहं सरे जातु मलीनसत्ते। 
एतेन सच्चेन सरन्तु देवा, अनुञ्ञातो सोत्थि पच्चेहि भातिक [भात (सी०), भाता (स्या० पी०)]॥ 


८२. यस्मा च मे अनधिमनोसि सामि, न चापि मे मनसा अप्पियोसि। 
एतेन सच्चेन सरन्तु देवा, अनुञ्ञातो सोत्थि पच्चेहि सामि॥ 


८३. ब्रहा उजू चारुमुखो कुतोसि, न मं पजानासि वने वसन्तं । 
लुहं मं जत्वा “पुरिसादको"ति, को सोत्थि माजानमिधा'वजेय्य॥ 


८४. जानामि लुद्द पुरिसादको त्वं, न तं न जानामि वने वसन्तं । 
अहञ्च पृत्तोस्मि जयद्दिसस्स, ममज्ज खाद पितुनो पमोक्खा॥ 


८५. जानामि पुत्तोति [पृत्तोसि (स्या० क०)] जयद्दिसस्स, तथा हि वो मुखवण्णो उभिन्नं । 
सुदुक्करञ्जेव [सुदुक्करञ्चेव (स्या पी० क०)] कतं तवेदं, यो मत्तुमिच्छे पितुनो पमोक्खा॥ 


८६. न दुक्करं किञ्चि महेत्थ मञ्जे, यो मत्तुमिच्छे पितुनो पमोक्खा । 
मातु च [मातुच्च (सी०)] हेतु परलोक गन्त्वा [गम्या (सी० स्या०), गम्य (पी०)], सुखेन सग्गेन च सम्पयुत्तो॥ 


८७. अहञ्च खो अत्तनो पापकिरियं, आवी रहो वापि सरे न जातु। 

सङ्घातजातीमरणोहमस्मि, यथेव मे इध तथा परत्थ॥ 


८८. खादज्ज मं दानि महानुभाव, करस्सु किच्चानि इमं सरीरं । 
रुक्खस्स वा ते पपतामि अग्गा, छादयमानो मय्हं त्वमदेसि मंसं॥ 


८९. इदञ्च ते रुच्चति राजपुत्त, चजेसि [चजासि (सी० पी०)] पाणं पितुनो पमोक्खा। 
तस्मा हि सो [तस्मातिह (सी० स्या०)] त्वं तरमानरूपो, सम्भञ्ज कट्ठानि जलेहि अग्गिं॥ 


९०. ततो हवे धितिमा राजपुत्तो, दारुं समाहत्वा महन्तमगिगें । 
सन्दीपयित्वा पटिवेदयित्थ, आदीपितो दानि महायमग्गि [मया यक्खमग्गि (क०)]॥ 


९१. खादज्ज मं दानि पसय्हकारी, कि मं मुहं पेक्खसि हट्ठलोमो। 
तथा तथा तुय्हमहं करोमि, यथा यथा मं छादयमानो अदेसि॥ 


९२. को तादिसं अरहति खादिताये, धम्मे ठितं सच्चवादिं वदञ्ञुं 
मुद्धापि तस्स विफलेय्य सत्तधा, यो तादिसं सच्चवादिं अदेय्य॥ 


९३. इदञ्हि सो ब्राह्मणं मञ्जमानो, ससो अवासेसि सके सरीरे। 
तेनेव सो चन्दिमा देवपुत्तो, ससत्थुतो [ससट्ठको (स्या०)] कामदुहज्ज [कामरुहज्ज (क०)] यक्ख॥ 


९४. चन्दो यथा राहुमुखा पमृत्तो, विरोचते पन्नरसेव भाणुमा [भानुमा (सी० पी०)]। 
एवं तुवं पोरिसादा पमुत्तो, विरोच कपिले [कम्पिल्ल (सी० पी०), कपिल्ले (स्या०)] महानुभाव । 
आमोदयं पितरं मातरञ्च, सब्बो च ते नन्दतु जातिपकखो॥ 


९५. ततो हवे धितिमा राजपृत्तो, कतञ्जली परियाय [परियगा (सी०), पग्गय्ह (स्या० पी०)] पोरिसादं । 
अनुञ्ञातो सोत्थि सुखी अरोगो, पच्चागमा [पच्चाग (पी०)] कपिलमलीनसत्ता [कम्पिल्ल'मलीनसत्तो (सी० 
पी०), कपिल'मलीनसत्ता (क०)]॥ 


९६. तं नेगमा जानपदा च सब्बे, हत्थारोहा रथिका पत्तिका च। 
नमस्समाना पञ्जलिका उपागमुं, नमत्थु ते दुक्करकारकोसीति॥ 


जयद्दिसजातकं [जयदिसजातकं (क०)] ततियं। 
५१४. छद्दन्तजातक (४) 


९७. कि नु सोचसिनुच्चङ्गि, पण्डूसि वरवण्णिनि। 
मिलायसि विसालक्खि, मालाव परिमद्दिता॥ 

९८. दोहळो मे महाराज, सुपिनन्तेनुपज्झगा [नु'पच्चगा (सी० स्या० पी०)]। 
न सो सुलभरूपोब, यादिसो मम दोहळो॥ 


९९. ये केचि मानुसा कामा, इध लोकस्मि नन्दने । 
सब्बे ते पचुरा म्ह, अहं ते दम्मि दोहळं॥ 


१००.लुद्दा देव समायन्तु, ये केचि विजिते तव। 
एतेसं अहमक्खिस्सं, यादिसो मम दोहळो॥ 


१०१. इमे ते लुका देवि, कतहत्था विसारदा। 
वबनञ्ञू च मिगञ्ञू च, ममत्थे [मम ते (पी०)] चत्तजीविता॥ 


१०२.लुहपुत्ता निसामेथ, यावन्तेत्थ समागता । 
छब्बिसाणं गजं सेतं, अद्दसं सुपिने अहं । 
तस्स दन्तेहि मे अत्थो, अलाभे नत्थि जीवितं॥ 


९०३.न नो पितूनं न पितामहानं, दिट्ठो सुतो कुञ्जरो छब्बिसाणो । 
यमद्दसा सुपिने राजपृत्ती, अक्खाहि नो यादिसो हत्थिनागो॥ 


९१०४ दिसा चतस्सो विदिसा चतस्सो, उद्धं अधो दस दिसा इमायो। 
कतमं दिसं तिट्ठति नागराजा, यमद्दसा सुपिने छन्बिसाणं॥ 


१०५ इतो उजुं उत्तरियं दिसायं, अतिक्कम्म सो सत्तगिरी ब्रहन्ते । 
सुबण्णपस्सो नाम गिरी उळारो, सुपुप्फितो [सम्पुप्फितो (स्या०)] किम्पुरिसानुचिण्णो॥ 


१०६.आरुय्ह सेलं भवनं किन्नरानं, ओलोकय पब्बतपादमूलं । 
अथ दक्खसी मेघसमानवण्णं, निग्रोधराजं अथ सहस्सपादं [पोरं (क०)]॥ 


१०७तत्थच्छती कुञ्जरो छब्बरिसाणो, सब्बसेतो दुप्पसहो परेभि । 
रक्खन्ति नं अद्टुसहस्सनागा, ईसादन्ता वातजवप्पहारिनो॥ 


१०८.तिट्ठन्ति ते तुमूलं [तुमूल (स्या०), भिमूल (पी० क०)] पस्ससन्ता, कुप्पन्ति वातस्सपि एरितस्स। 
मनुस्सभूतं पन तत्थ दिस्वा, भस्मं करेय्युं नास्स रजोपि तस्स॥ 


१०९.बहू हिमे राजकुलम्हि सन्ति, पिळन्धना जातरूपस्स देवी। 
मृत्तामणीवेळुरियामया च, कि काहसि दन्तपिळन्धनेन। 
मारेतुकामा कुञ्जरं छब्बिसाणं, उदाहु घातेस्ससि लुद्दपुत्ते॥ 

११०.सा इस्सिता दुक्खिता चस्मि लुह, उद्धञ्च सुस्सामि अनुस्सरन्ती। 
करोहि मे लुद्दक एतमत्थं, दस्सामि ते गामवरानि पञ्च॥ 


१११. कत्थच्छती कत्थमुपेति ठानं, वीथिस्स का न्हान [नहान (सी० पी०)] गतस्स होति। 
कथज्हि सो न्हायति [नहायति (सी० पी०)] नागराजा, कथं विजानेमु गति गजस्स॥ 


११२. तत्थेव सा पोकखरणी अदूरे [अविदूरे (स्या० क०)], रम्मा सुतित्था च महोदिका [महोदका (स्या० क०)] च। 
सम्पुप्फिता भमरगणानुचिण्णा [किण्णा (कत्थचि)], एत्थ हि सो न्हायति नागराजा॥ 


९१३. सीसं नहातुप्पल [नहातो उप्पल (सी० स्या० पी०)] मालभारी, सब्बसेतो पुण्डरीकत्तचङ्गी। 
आमोदमानो गच्छति सन्निकेतं, पुरक्खत्वा महेसि सब्बभहं॥ 


११४ तत्थेव सो उग्गहेत्वान वाक्यं, आदाय तूणिञ्च धनुञ्च लुद्दो। 
वितुरियति [वितुरिय सो (सी० अट्ट०)] सत्तगिरी ब्रहन्ते, सुवण्णपस्सं नाम गिरिं उळारं॥ 


११५.आरुय्ह सेलं भवनं किन्नरानं, ओलोकयी पब्बतपादमूलं । 
तत्थदसा मेघसमानवण्णं, निग्रोधराजं अद्ुसहस्सपादं॥ 


११६. तत्थद्दसा कुञ्जरं छब्बिसाणं, सब्बसेतं दुप्पसहं परेभि । 
रकखन्ति नं अदुसहस्सनागा, ईसादन्ता वातजवप्पहारिनो॥ 


११७.तत्थहसा पोकखरणि अद्रे, रम्मं सुतित्थञ्च महोदिकञ्च। 
सम्पुप्फितं भमरगणानुचिण्णं, यत्थ हि सो न्हायति नागराजा॥ 


११८.दिस्वान नागस्स गति ठितिञ्च, वीथिस्स या न्हानगतस्स होति। 
ओपातमागच्छि अनरियरूपो, पयोजितो चित्तवसानुगाय॥ 


११९. खणित्वान कासुं फलकेहि छादयि, अत्तानमोधाय धनुञ्च लुद्दो। 
पस्सागतं पुथुसल्लेन नागं, समप्पयी दुक्कटकम्मकारी॥ 


१२०.विद्धो च नागो कोञ्चमनादि घोरं, सब्बे च [सब्बेब (सी० स्या० पी०)] नागा निन्नदुं [निन्नादु (स्या०), निन्नादं 
(क०)] घोररूपं । 
तिणञ्च कट्ठज्च रणं [चुण्णं (क० सी० पी०)] करोन्ता, धाविंसु ते अद्टदिसा समन्ततो॥ 


१२९. वधिस्समेतन्ति [वधिस्समेनन्ति (स्या०)] परामसन्तो, कासावमद्दक्खि धजं इसीनं । 
दुक्खेन फुट्ठस्सुदपादि सञ्ञा, अरहद्भजो सब्मि अवज्झरूपो॥ 


९२२.अनिक्कसावो कासावं, यो वत्थं परिदहिस्सति [परिदहेस्सति (सी० पी०), परिधस्सति (कत्थचि)]। 

अपेतो दमसच्चेन, न सो कासावमरहति॥ 


१२३.यो च वन्तकसावस्स, सीलेसु सुसमाहितो। 
उपेतो दमसच्चेन, स वे कासावमरहति॥ 


९२४ समप्पितो पुथुसल्लेन नागो, अदुटुचित्तो लुइकमज्झभासि । 
किमत्थयं किस्स वा सम्म हेतु, ममं वधी कस्स वायं पयोगो॥ 


१२५ कासिस्स रञ्ञो महेसी भदन्ते, सा पूजिता राजकुले सुभद्दा। 
तं अद्दसा सा च ममं असंसि, दन्तेहि अत्थोति च मं [अत्थोति ममं (स्या० क०)] अवोच॥ 


१२६.बहू हि मे दन्तयुगा उळारा, ये मे पितूनञ्च [पितुन्नम्पि (पी०)] पितामहानं । 
जानाति सा कोधना राजपुत्ती, वधत्थिका वेरमकासि बाला॥ 


९२७उद्टेहि त्वं लुद्द खरं गहेत्वा, दन्ते इमे छिन्द पुरा मरामि। 
बज्जासि तं कोधनं राजपृत्ति, “नागो हतो हन्द इमस्स दन्ता” ॥ 


१२८.उट्टाय सो लुद्दो खरं गहेत्वा, छेत्वान दन्तानि गजुत्तमस्स। 
वग्गू सुभे अप्पटिमे पथब्या, आदाय पक्कामि ततो हि खिप्पं॥ 


१२९.भयट्टिता [भयद्दिता (सी० पी०)] नागवधेन अट्टा, ये ते नागा अड दिसा विधावुं। 
अदिस्वान [अदिस्व (सी० पी०)] पोसं गजपच्चमित्तं, पच्चागमुं येन सो नागराजा॥ 


१३०.ते तत्थ कन्दित्वा रोदित्वान [रोदित्व (सी० पी०)] नागा, सीसे सके पंसुकं ओकिरित्वा। 
अगमंसु ते सब्बे सकं निकेतं, पुरक्खत्वा महेसि सब्बभई॥ 


१३१. आदाय दन्तानि गजुत्तमस्स, वग्गू सुभे अप्पटिमे पथब्या। 
सुबण्णराजीहि समन्तमोदरे, सो लुद्दको कासिपुरं उपागमि । 
उपनेसि सो राजकञ्ञाय दन्ते, नागो हतो हन्द इमस्स दन्ता॥ 


१३२.दिस्वान दन्तानि गजुत्तमस्स, भत्तु्पियस्स पुरिमाय जातिया। 
तत्थेव तस्सा हदयं अफालि, तेनेव सा कालमकासि बाला॥ 


१३३.सम्बोधिपत्तो स [च (सी० स्या०), व (पी०)] महानुभावो, सितं अकासि परिसाय मज्झे। 
पुच्छिंसु भिक्खू सुविमुत्तचित्ता, नाकारणे पातुकरोन्ति बुद्भा॥ 


१३४ यमद्दसाथ दहरिं कुमारि, कासायवत्थं अनगारियं चरन्तिं । 
सा खो तदा राजकञ्ञा अहोसि, अहं तदा नागराजा अहोसिं॥ 

९३५.आदाय दन्तानि गजुत्तमस्स, वग्गू सुभे अप्पटिमे पथब्या। 
यो लुद्दको कासिपुरं उपागमि, सो खो तदा देवदत्तो अहोसि॥ 


१३६.अनावसूरं चिररत्तसंसितं, उच्चावचं [उचं नीचं (सी० स्या० पी०)] चरितमिदं पुराणं । 
बीतद्दरो वीतसोको विसल्लो, सयं अभिञ्ञाय अभासि बुद्धो॥ 


१३७.अहं वो तेन कालेन, अहोसि तत्थ भिकखवो। 
नागराजा तदा होमि [होसि (सी० स्या० पी०)], एवं धारेथ जातकन्ति॥ 


छहन्तजातकं चतुत्थं । 
५१५. सम्भवजातकं (५) 


१३८.रज्जञ्च पटिपन्नास्म, आधिपच्चं सुचीरत। 
महत्तं पत्तुमिच्छामि, विजेतुं पथवि इमं॥ 


१३९.धम्मेन नो अधम्मेन, अधम्मो मे न रुच्चति। 
किच्चोव धम्मो चरितो, रञ्ञो होति सुचीरत॥ 


९४०३ध चेवानिन्दिता येन, पेच्च येन अनिन्दिता । 
यसं देवमनुस्सेसु, येन पप्पोमु [पप्पेमु (सी० अट्ठु०)] ब्राह्मण॥ 


९४१.योहं अत्थञ्च धम्मञ्च, कत्तुमिच्छामि ब्राह्मण । 
तं त्वं अत्थञ्च धम्मञ्च, ब्राह्मणवखाहि पुच्छितो॥ 


१४ २नाञ्ञत्र विधुरा राज, एतदवखातुमरहति । 
यं त्वं अत्थञ्च धम्मञ्च, कत्तुमिच्छसि खत्तिय॥ 


१४३एहि खो पहितो गच्छ, विधुरस्स उपन्तिकं । 
निक्खञ्चिमं [निकखं रत्त (सी०), निक्खमिमं (पी०)] सुवण्णस्स, हरं गच्छ सुचीरत। 
अभिहारं इमं दज्जा, अत्थधम्मानुसिट्टिया॥ 


१४ ४स्वाधिप्पागा भारद्वाजो, विधुरस्स उपन्तिकं । 
तमद्दस महाब्रह्मा, असमानं सके घरे॥ 


१४५एरज्जोहं पहितो दूतो, कोरब्यस्स यसस्सिनो। 
“अत्थं धम्मञ्च पुच्छेसि”, इच्चब्रवि युधिड्टिलो। 
तं त्वं अत्थञ्च धम्मञ्च, विधुरक्खाहि पुच्छितो॥ 

९४६गङ्गं मे पिदहिस्सन्ति, न तं सक्कोमि ब्राह्मण । 
अपिधेतुं महासिन्धुं, तं कथं सो भविस्सति॥ 


९४७न ते सक्कोमि अकखातुं, अत्थं धम्मञ्च पुच्छितो। 
भद्रकारो च मे पुत्तो, ओरसो मम अत्रजो। 
तं त्वं अत्थञ्च धम्मञ्च, गन्त्वा पुच्छस्सु ब्राह्मण॥ 


९४८स्वाधिप्पागा भारद्वाजो, भद्रकारस्सुपन्तिकं [भद्रकारस्स सन्तिकं (सी० स्या०)]। 
तमद्दस महाब्रह्मा, निसिन्नं सम्हि वेस्मनि॥ 


१४९२ज्जोहं पहितो दूतो, कोरब्यस्स यसस्सिनो। 
“अत्थं धम्मञ्च पुच्छेसि”, इच्चब्रवि युधिद्टिलो। 
तं त्वं अत्थञ्च धम्मञ्च, भद्रकार पबूहि [ब्रवीहि (सी० पी०)] मे॥ 


१५० मंसकाजं [मंसकाचं (पी०)] अवहाय, गोधं अनुपतामहं । 
न ते सक्कोमि अक्खातुं, अत्थं धम्मञ्च पुच्छितो॥ 


१५९.सञ्चयो [सञ्जयो (सी० स्या० पी०)] नाम मे भाता, कनिट्टो मे सुचीरत। 
तं त्वं अत्थञ्च धम्मञ्च, गन्त्वा पुच्छस्सु ब्राह्मण॥ 


१०२ स्वाधिप्पागा भारद्वाजो, सञ्चयस्स उपन्तिकं । 
तमद्दस महाब्रह्मा, निसिन्नं सम्हि वेस्मनि [परिसति (स्या०), परीसति (पी०)]॥ 


९५३.ञ्जोहं पहितो दूतो, कोरब्यस्स यसस्सिनो। 
“अत्थं धम्मञ्च पृच्छेसि”, इच्चब्रवि युधिडिलो। 
तं त्वं अत्थञ्च धम्मञ्च, सञ्चयक्खाहि पुच्छितो॥ 


१५४सदा मं गिलते [गिलती (सी०), गिलति (पी०)] मच्चु, सायं पातो सुचीरत। 
न ते सक्कोमि अकखातुं, अत्थं धम्मञ्च पुच्छितो॥ 


१५५सम्भवो नाम मे भाता, कनिट्टो मे सुचीरत। 
तं त्वं अत्थञ्च धम्मञ्च, गन्त्वा पुच्छस्सु ब्राह्मण॥ 


९५६.अब्भुतो बत भो धम्मो, नायं अस्माक रुच्चति। 
तयो जना पितापृत्ता, तेसु पञ्ञाय नो विदू॥ 


१५७न तं सक्कोथ अकखातुं, अत्थं धम्मञ्च पुच्छिता। 
कथं नु दहरो जञ्ञा, अत्थं धम्मञ्च पुच्छितो॥ 

१५८ मा नं दहरोति उञ्ञासि [मञ्ञासि (स्या क०)], अपुच्छित्वान सम्भवं । 
पुच्छित्वा सम्भवं जञ्ञा, अत्थं धम्मञ्च ब्राह्मण 


१५९.यथापि चन्दो विमलो, गच्छं आकासधातुया । 
सब्बे तारागणे लोके, आभाय अतिरोचति॥ 


१६०.एवम्पि दहरूपेतो, पञ्जायोगेन सम्भवो । 
मा नं दहरोति उज्ञासि, अपुच्छित्वान सम्भवं । 
पुच्छित्वा सम्भवं जञ्ञा, अत्थं धम्मञ्च ब्राह्मण ॥ 


१६१. यथापि रम्मको मासो, गिम्हानं होति ब्राह्मण । 
अतेवञ्ञेहि मासेहि, दुमपुप्फेहि सोभति॥ 


१६२.एवम्पि दहरूपेतो, पञ्जायोगेन सम्भवो। 
मा नं दहरोति उञ्ञासि, अपुच्छित्वान सम्भवं । 
पुच्छित्वा सम्भवं जञ्ञा, अत्थं धम्मञ्च ब्राह्मण॥ 


९६३.यथापि हिमवा ब्रह्मे, पब्बतो गन्धमादनो। 
नानारुक्खेहि सञ्छन्नो, महाभूतगणालयो। 
ओसधेहि च दिब्बेहि, दिसा भाति पवाति च॥ 


१६४ एवम्पि दहरूपेतो, पञ्जायोगेन सम्भवो। 
मा नं दहरोति उज्ञासि, अपुच्छित्वान सम्भवं । 
पुच्छित्वा सम्भवं जञ्ञा, अत्थं धम्मञ्च ब्राह्मण॥ 


१६५ यथापि पावको ब्रह्मे, अच्चिमाली यसस्सिमा। 
जलमानो वने गच्छे [चरं कच्छे (पी०)], अनलो कण्हवत्तनी॥ 


९६६.घतासनो धूमकेतु, उत्तमाहेवनन्दहो । 
निसीथे [निस्सीवे (स्या०), निसिवे (क०)] पब्बतग्गस्मिं, पहूतेधो [बहुतेजो (स्या० क०)] विरोचति॥ 


१६७एवम्पि दहरूपेतो, पञ्जायोगेन सम्भवो। 
मा नं दहरोति उञ्जासि, अपुच्छित्वान सम्भवं । 
पुच्छित्वा सम्भवं जञ्ञा, अत्थं धम्मञ्च ब्राह्मण॥ 


१६८ .जवेन भद्रं जानन्ति, बलिबद्दञ्च [बलिवदज्च (सी० पी०)] वाहिये । 
दोहेन धेनुं जानन्ति, भासमानञ्च पण्डितं ॥ 

१६९.एवम्पि दहरूपेतो, पञ्जायोगेन सम्भवो। 
मा नं दहरोति उञ्ञजासि, अपुच्छित्वान सम्भवं । 
पुच्छित्वा सम्भवं जञ्ञा, अत्थं धम्मञ्च ब्राह्मण॥ 


१७० स्वाधिप्पागा भारद्वाजो, सम्भवस्स उपन्तिकं । 
तमहस महाब्रह्मा, कीळमानं बहीपुरे॥ 


१७१.रञ्जोहं पहितो दूतो, कोरब्यस्स यसस्सिनो। 
“अत्थं धम्मञ्च पुच्छेसि”, इच्चब्रवि युधिडिलो। 
तं त्वं अत्थञ्च धम्मञ्च, सम्भवकखाहि पुच्छितो॥ 


९७२.तग्घ ते अहमक्खिस्सं, यथापि कुसलो तथा। 
राजा च खो तं जानाति, यदि काहति वा न वा॥ 


१७३.“अज्ज सुवे"ति संसेय्य, रञ्ञा पुठ्ठे सुचीरत। 
मा कत्वा अवसी राजा, अत्थे जाते युधिड्टिलो॥ 


१७४ अज्ञत्तज्जेव संसेय्य, रञ्जा पुद्ठो सुचीरत। 
कुम्मग्गं न निवेसेय्य, यथा मूळहो अचेतसो [अचेतनो (क०)]॥ 


९७५३अत्तानं नातिवत्तेय्य, अधम्मं न समाचरे। 
अतित्थे नप्पतारेय्य, अनत्थे न युतो सिया॥ 


१७६यो च एतानि ठानानि, कत्तु जानाति खत्तियो। 
सदा सो वड़ते राजा, सुक्कपकखेव चन्दिमा॥ 


१७७जातीनञ्च पियो होति, मित्तेसु च विरोचति। 
कायस्स भेदा सप्पञ्ञो, सग्गं सो उपपज्जतीति॥ 


सम्भवजातकं पञ्चमं । 
५१६. महाकपिजातकं (६) 


९७८ बाराणस्यं [बाराणस्सं (सी० पी०)] अहृ राजा, कासीनं रटुवहुनो । 
मित्तामच्चपरिब्यूळहो, अगमासि मिगाजिनं [मिगाजिरं (सी०), मिगाचिरं (पी०)]॥ 


१७९ तत्थ ब्राह्मणमद्दक्खि, सेतं चित्रं किलासिनं । 
विद्भस्तं कोविळारंव, किसं धमनिसन्थतं॥ 

१८०.परमकारुञ्ञतं पत्तं, दिस्वा किच्छगतं नरं । 
अवच ब्यम्हितो राजा, “यक्खानं कतमो नुसि॥ 


९८९. “हत्थपादा च ते सेता, ततो सेततरं [सेततरो (पी०)] सिरो। 
गत्तं कम्मासवण्णं ते, किलासबहुलो चसि॥ 


१८२.“वट्टुनावळि [वट्ुनाबलि (पी०)] सङ्कासा, पिट्टि ते निन्नतुन्नता। 
काळपब्बाव [काळपब्बा च (स्या०), काळा पब्बा च (पी०)] ते अङ्गा, नाञ्जं पस्सामि एदिसं॥ 


१८३.“उम्घट्टपादो तसितो, किसो धमनिसन्थतो। 
छातो आतत्तरूपोसि [आदित्तरूपोसि (क०), अतित्तरूपोसि (स्या० क० अट्ठ०)], कुतोसि कत्थ गच्छसि॥ 


१८४ :दुद्सी अप्पकारोसि, दुब्बण्णो भीमदस्सनो। 
जनेत्ति यापि ते माता, न तं इच्छेय्य पस्सितुं॥ 


१८५.“कि कम्ममकरं [कम्ममकरा (सी० स्या० पी०)] पुब्बे, कं अवज्झं अघातयि । 
किब्बिसं यं करित्वान, इदं दुक्खं उपागमि" ॥ 


१८६.तग्घ ते अहमक्खिस्सं, यथापि कुसलो तथा। 
सच्चवादिन्हि लोकस्मिं, पसंसन्तीध पण्डिता॥ 


१८७एको चरं गोगवेसो, मूळहो अच्चसरिं वने। 
अरञ्जे इरीणे [ईरिणे (सी० स्या० पी०)] विवने, नानाकुञ्जरसेविते॥ 


९८८.वाळमिगानुचरिते, विप्पनट्टोस्मि कानने । 
अचरं तत्थ सत्ताहं, खुप्पिपास [खुप्पिपासा (सी० पी०)] समप्पितो॥ 


१८९.तत्थ तिन्दुकमद्दक्खि, विसमटं बुभुक्खितो। 
पपातमभिलम्बन्तं, सम्पन्नफलधारिनं॥ 


१९०.वातस्सितानि भकखेसि, तानि रुच्चिसु मे भुसं । 
अतित्तो रुक्खमारूहिं [मारुय्ह (सी० स्या०)], तत्थ हेस्सामि आसितो॥ 


१९१. एकं मे भक्खितं आसि, दुतियं अभिपत्थितं । 
ततो सा भञ्जथ साखा, छिन्ना फरसुना विय॥ 


१९२.सोहं सहाव साखाहि, उद्धंपादो अवंसिरो। 
अप्पतिट्ठे अनालम्ब, गिरिदुग्गस्मि पापतं॥ 

९९३.यस्मा च वारि गम्भीरं, तस्मा न समपज्जिसं [समपज्जसिं (सी०), समभज्जिसं (पी०)]। 
तत्थ सेसिं निरानन्दो, अनूना [अनाथो (सी०)] दस रत्तियो॥ 


१९४ .अथेत्थ कपि मागञ्छि [मागच्छि (स्या० क०)], गोनङ्गुलो दरौचरो। 
साखाहि साखं विचरन्तो, खादमानो दुमप्फलं॥ 


१९५ सो मं दिस्वा किसं पण्डु, कारुञ्जमकरं मयि। 
अम्भो को नाम सो एत्थ, एवं दुक्खेन अट्टितो॥ 


१९६.मनुस्सो अमनुस्सो वा, अत्तानं मे पवेदय। 
तस्सञ्जलिं पणामेत्वा, इदं बचनमब्रवि॥ 


१९७-मनुस्सोहं ब्यसम्पत्तो [वसम्पत्तो (स्या० क०)], सा मे नत्थि इतो गति। 
तं वो बदामि भहं वो, त्वञ्च मे सरणं भव॥ 


९९८.गरुं [गरु (सी० पी०)] सिलं गहेत्वान, विचरी [विचरि (पी०)] पब्बते कपि। 
सिलाय योग्गं कत्वान, निसभो एतदब्रवि॥ 


९९९.एहि मे पिट्ठिमारुस्ह, गीवं गण्हाहि बाहुभि। 
अहं तं उद्धरिस्सामि, गिरिदुग्गत वेगसा ॥ 


२००तस्स तं वचनं सुत्वा, वानरिन्दस्स सिरीमतो। 
पिट्टिमारुय्ह धीरस्स, गीवं बाहाहि अग्गहिं॥ 


२०९.सो मं ततो समुट्ठासि, तेजस्सी [तेजसी (स्या० पी० क०)] बलवा कपि। 
विहञ्ञमानो किच्छेन, गिरिदुग्गत वेगसा॥ 


२०२.उद्धरित्वान मं सन्तो, निसभो एतदब्रवि। 
इङ्घ मं सम्म रक्खस्सु, पस्सुपिस्सं मुहुत्तकं॥ 


२०३सीहा ब्यग्घा च दीपी च, अच्छकोकतरच्छयो। 
ते मं पमत्तं हिंसेय्युं, ते त्वं दिस्वा निवारय [दिस्वान वारय (पी०)]॥ 


२०४एवं मे परित्तातून [परित्तातुन (क०)], पस्सुपि सो मुहुत्तकं । 
तदाहं पापिकं दिट्ठिं, पटिलच्छिं अयोनिसो॥ 


२०५भकखो अयं मनुस्सानं, यथा चञ्जे वने मिगा। 
यं नूनिमं वधित्वान, छातो खादेय्य वानरं॥ 

२०६.असितो [आसिको (पी०)] च गमिस्सामि, मंसमादाय सम्बलं । 
कन्तारं नित्थरिस्सामि, पाथेय्यं मे भविस्सति॥ 


२०७ततो सिलं गहेत्वान, मत्थकं सन्निताळयिं । 
मम गत्त [भत्त (सी० स्या०), हत्थ (पी०)] किलन्तस्स, पहारो दुब्बलो अहु॥ 


२०८ सो च वेगेनुदप्पत्तो, कपि रुहिर [रुधिर (सी०)] मक्खितो। 
अस्सुपुण्णेहि नेत्तेहि, रोदन्तो मं उदिक्खति॥ 


२०९माय्योमं करि भइन्ते, त्वञ्च नामेदिसं करि। 
त्वञ्च खो नाम दीघावु [दीघायु (पी०)], अञ्जे [अज्ञं (पी०)] वारेतुमरहसि॥ 


२१०.अहो वत रे पुरिस, ताव दुक्करकारक । 
एदिसा विसमा दुग्गा, पपाता उद्धतो [उद्धटो (पी०)] मया॥ 


२११. आनीतो परलोकाव, दुब्भेय्यं मं अमञ्जथ। 
तं तेन पापधम्मेन, पापं पापेन चिन्तितं॥ 


२१२.मा हेव त्वं अधम्मट्ठ, वेदनं कटुकं फुसि । 
मा हेव पापकम्मं तं, फलं वेळुंव तं वधि॥ 


२९३.तयिमे नत्थि विस्सासो, पापधम्म असञ्ञत [पापधम्मं अमञ्ञथ (पी०)]। 
एहि मे पिट्टितो गच्छ, दिस्समानोव सन्तिके ॥ 


२१४ मुत्तोसि हत्था वाळानं, पत्तोसि मानुसि पदं । 
एस मग्गो अधम्मट्ट, तेन गच्छ यथासुखं ॥ 


२९५इदं वत्वा गिरिचरो, रहदे [रुहिरं (स्या० क०)] पक्खल्य मत्थकं । 
अस्सूनि सम्पमज्जित्वा, ततो पब्बतमारुहि॥ 


२९६.सोहं तेनाभिसत्तोस्मि, परिळाहेन अट्टितो। 
डय्हमानेन गत्तेन, वारिं पातुं उपागमि॥ 


२१७.अग्गिना विय सन्तत्तो, रहदो रुहिरमक्खितो। 
पुब्बलोहितसङ्कासो, सब्बो मे समपज्जथ॥ 


२१८.यावन्तो उदबिन्दूनि, कायस्मिं निपतिंसु मे। 
तावन्तो गण्ड [गण्डू (सी० पी०), गण्डु (स्या०)] जायेथ, अद्धबेलुवसादिसा॥ 

२१९.पभिन्ना पग्घरिंसु मे, कुणपा पुब्बलोहिता । 
येन येनेव गच्छामि, गामेसु निगमेसु च॥ 


२२०दण्डहत्था निवारेन्ति, इत्थियो पुरिसा च मं। 
ओक्किता [ओकिण्णा (सी०)] पूतिगन्धेन, मास्सु ओरेन आगमा [मागमा (सी० पी०)]॥ 


२२१.एतादिसं इदं दुक्खं, सत्त वस्सानि दानि मे। 
अनुभोमि सकं कम्मं, पुब्बे दुक्कटमत्तनो॥ 


२२२तं वो वदामि भदन्ते [भ्रं वो (सी० पी०)], यावन्तेत्थ समागता। 
मास्सु मित्तान [मित्तानं (सी० पी०)] दुम्भित्थो, मित्तदुब्भो हि पापको॥ 


२२३कुट्टी किलासी भवति, यो मित्तानिध दुब्भति [यो मित्तानं इधद्ुभि (सी० अट्ठ०), यो मित्तानं इध दुब्भति (पी०)] । 
कायस्स भेदा मित्तदु [मित्तदुब्भी (स्या० क०)], निरयं सोपपज्जतीति [सो उपपज्जतीति (सी० स्या० पी०)]॥ 


महाकपिजातकं छट्टं । 
५१७. दकरक्खसजातक (७) 


२२४सचे वो वुस्हमानानं, सत्तन्नं उदकण्णवे। 
मनुस्सबलिमेसानो, नावं गण्हेय्य रक्खसो । 
अनुपुब्बं कथं दत्वा, मुञ्चेसि दकरक्खसा [दकरक्खतो (पी०)]॥ 


२२५मातरं पठमं दज्जं, भरियं दत्वान भातरं । 
ततो सहायं दत्वान, पञ्चमं दज्जं [दज्ज (स्या०)] ब्राह्मणं । 
छट्राहं दज्जमत्तानं, नेव दज्जं महोसधं॥ 


२२६.पोसेता ते जनेत्ती च, दीघरत्तानुकम्पिका। 
छब्भी तयि पदुस्सति [पदुटुस्मि (सी० स्या०)], पण्डिता अत्थदस्सिनी। 
अज्ञं उपनिसं कत्वा, वधा तं परिमोचयि॥ 


२२७तं तादिसिं [तादिसं (क०)] पाणददिं, ओरसं गब्भधारिनिं [गब्मधारिणि (सी० स्या०)]। 
मातरं केन दोसेन, दज्जासि दकरक्खिनो [दकरक्खतो (पी०)]॥ 


२२८दहरा वियलङ्कारं, धारेति अपिळन्धनं । 
दोवारिके अनीकद्रे, अतिवेलं पजग्घति [सञ्जग्घति (क०)]॥ 


२२९.अथोपि पटिराजूनं, सयं दूतानि सासति। 


www.tipitaka.org Vipassana Research Institute 


Page 298 sur 3]0 


मातरं तेन दोसेन, दज्जाहं दकरक्खिनो॥ 


२३० ३इत्थिगुम्बस्स पवरा, अच्चन्तं पियभाणिनी [अच्चन्तपियवादिनी (सी० पी०)]। 
अनुग्गता [अनुब्बता (स्या०), अनुपुब्बता (क०)] सीलवती, छायाव अनपायिनी॥ 


२३१.अक्कोधना पुज्जवती [पञ्ञवती (सी० पी०)], पण्डिता अत्थदस्सिनी। 
उब्बरिं [उप्परिं (सी०)] केन दोसेन, दज्जासि दकरक्खिनो॥ 


२३२खिइ्टारतिसमापन्नं, अनत्थवसमागतं । 
सा मं सकान पुत्तानं, अयाचं याचते धनं॥ 


२३३-सोहं ददामि सारत्तो [सारतो (स्या०)], बहुं उच्चावचं धनं । 
सुदुच्चजं चजित्वान, पच्छा सोचामि दुम्मनो । 
उब्बरिं तेन दोसेन, दज्जाहं दकरक्खिनो॥ 


२३४ययनोचिता जनपदा [जानपदा (सी० स्या० पी०)], आनीता च पटिग्गहं । 
आभतं पररज्जेभि, अभिट्ठाय बहुं धनं॥ 


२३५धनुग्गहानं पवरं, सूरं तिखिणमन्तिनं । 
भातरं केन दोसेन, दज्जासि दकरक्खिनो॥ 


२३६येनोचिता [मयोचिता (सी०), मयाचिता (पी०)] जनपदा, आनीता च पटिग्गहं । 
आभतं पररज्जेभि, अभिट्ठाय बहुं धनं॥ 


२३७धनुग्गहानं पवरो, सूरो तिखिणमन्ति च [तिखिणमन्तिनो (क०)]। 
मयायं [मया सो (सी० पी०)] सुखितो राजा, अतिमञ्ञति दारको॥ 


२३८ उपड्ठानम्पि मे अय्ये, न सो एति यथा पुरे। 
भातरं तेन दोसेन, दज्जाहं दकरक्खिनो॥ 


२३९.एकरत्तेन उभयो, त्वञ्चेव धनुसेख च [धनुसेखवा (सी० स्या० पी०)]। 
उभो जातेत्थ पञ्चाला, सहाया सुसमावया॥ 


२४०चरिया तं अनुबन्धित्थो [अनुबन्धो (क०)], एकदुक्खसुखो तव। 
उस्सुक्को ते दिवारत्ति, सब्बकिच्चेसु ब्यावटो । 
सहायं केन दोसेन, दज्जासि दकरक्खिनो॥ 


२४१चरिया मं अयं [चरियाय अयं (सी० पी०)] अय्ये, पजग्धित्थो [सञ्जग्घित्थो (स्या०)] मया सह। 

अज्जापि तेन वण्णेन, अतिवेलं पजग्घति॥ 


२४ २३उब्बरियापिहं अय्ये, मन्तयामि रहोगतो। 
अनामन्तो [अनामन्ता (सी०)] पविसति, पुब्बे अप्पटिवेदितो॥ 


२४ ३लद्भद्वारो [लद्भवारो (सी० पी०)] कतोकासो, अहिरिकं अनादरं । 
सहायं तेन दोसेन, दज्जाहं दकरक्खिनो॥ 


२४ ४कुसलो सब्बनिमित्तानं, रुतञ्ञू [रुदञ्जू (सी० स्या० पी०)] आगतागमो। 
उप्पाते सुपिने यृत्तो, निय्याने च पवेसने॥ 


२४०प्रट्टो [पद्धो (सी० पी०)] भूमन्तलिक्खस्मिं, नकखत्तपदकोविदो। 
ब्राह्मणं केन दोसेन, दज्जासि दकरक्खिनो॥ 


२४ ६प्ररिसायम्पि मे अय्ये, उम्मीलित्वा उदिक्खति । 
तस्मा अच्चभमुं लुद्दं, दज्जाहं दकरक्खिनो॥ 


२४ ७छससमुद्दपरियायं, महिं सागरकुण्डलं । 
बसुन्धरं आवससि, अमच्चपरिवारितो॥ 


२४८चातुरन्तो महारद्ठो, विजितावी महब्बलो। 
पथब्या एकराजासि, यसो ते विपुलं गतो॥ 


२४९सोळसित्थिसहस्सानि, आमुत्तमणिकुण्डला। 
नानाजनपदा नारी, देवकञ्जूपमा सुभा॥ 


२५०एवं सब्बङ्गसम्पन्नं, सब्बकामसमिद्धिनं । 
सुखितानं पियं दीघं, जीवितं आहु खत्तिय॥ 


२५१.अथ त्वं केन वण्णेन, केन वा पन हेतुना । 
पण्डितं अनुरकखन्तो, पाणं चजसि दुच्चजं ॥ 


२५२यतोपि आगतो अय्ये, मम हत्थं महोसधो । 
नाभिजानामि धीरस्स, अनुमत्तम्पि दुक्कटं॥ 


२५३सचे च किस्मिचि काले, मरणं मे पुरे सिया। 
सो मे पुत्ते [पुत्ते च मे (सी० स्या० पी०] पपुत्ते च, सुखापेय्य महोसधो॥ 

२५८अनागतं पच्चुप्पन्नं, सब्बमत्थम्पि पस्सति [सब्बमत्थं विपस्सति (सी० स्या० पी०)]। 
अनापराधकम्मन्तं, न दज्जं दकरक्खिनो॥ 


२५७इदं सुणाथ पञ्चाला, चूळनेय्यस्स [चूळनीयस्स (सी०)] भासितं । 
पण्डितं अनुरक्खन्तो, पाणं चजति दुच्चजं॥ 


२५६मातु भरियाय भातुच्च, सखिनो ब्राह्मणस्स च। 
अत्तनो चापि पञ्चालो, छन्नं चजति जीवितं॥ 


२५७एवं महत्थिका [खहिद्भिया (स्या०), महिद्धिका (क०)] पञ्जा, निपुणा साधुचिन्तिनी। 
दिटटधम्महितत्थाय, सम्परायसुखाय चाति॥ 


दकरक्खसजातकं सत्तमं। 
५१८. पण्डरनागराजजातक (८) 


२५८विकिण्णवाचं अनिगुय्ह [अनिगूळ्ह (पी०)] मन्तं, असञ्जतं अपरिचक्खितारं [अपरिरक्खितारं (क०)] । 
भयं तमन्वेति सयं अबोधं, नागं यथा पण्डरकं सुपण्णो [सुवण्णो (क०)]॥ 


२५९यो गुस्हमन्तं परिरक्खनेय्यं, मोहा नरो संसति हासमानो [भासमानो (पी०)]। 
तं भिन्नमन्तं भयमन्वेति खिप्पं, नागं यथा पण्डरकं सुपण्णो॥ 


२६०नानुमित्तो गरु अत्थं, गुय्हं वेदितुमरहति। 
सुमित्तो च असम्बुद्धं, सम्बुद्धं वा अनत्थ वा॥ 


२६१.विस्सासमापज्जिमहं अचेलं [अचेलो (सी० पी०)], समणो अयं सम्मतो भावितत्तो। 
तस्साहमक्खि विवरिं [विवरं (सी०)] गुय्हमत्थं, अतीतमत्थो कपणं [कपणो (पी०)] रुदामि॥ 


२६२.तस्साहं परमं [पुरिमं (सी०)] ब्रह्मे गुय्हं, वाचञ्हि मं नासक्खि [नासक्खि (पी०)] संयमेतुं। 
तप्पकखतो हि भयमागतं ममं, अतीतमत्थो कपणं रुदामि॥ 


२६३यो वे नरो सुहदं मञ्ञमानो, गुय्हमत्थं संसति दुक्कुलीने। 
दोसा भया अथवा रागरत्ता [रागरत्तो (सी० स्या० पी०)], पल्लत्थितो [पल्लित्थो (पी०), पल्लत्तितो (क०)] 
बालो असंसयं सो॥ 


२६४तिरोकखवाचो असतं पविट्टो, यो सङ्गतीसु मुदीरेति वाक्यं । 
आसीविसो दुम्मुखोत्याहु तं नरं, आरा आरा [आरा अरा (पी०)] संयमे तादिसम्हा॥ 

२६५अन्नं पानं कासिक [कासिकं (पी०)] चन्दनञ्च, मनापित्थियो मालमुच्छादनञ्च। 
ओहाय गच्छामसे सब्बकामे, सुपण्ण पाणूपगताव त्यम्हा॥ 


२६६ को नीध तिण्णं गरहं उपेति, अस्मिंध लोके पाणभू नागराज । 
समणो सुपण्णो अथ वा त्वमेव, कि कारणा पण्डरकग्गहीतो॥ 


२६७समणोति मे सम्मतत्तो अहोसि, पियो च मे मनसा भावितत्तो। 
तस्साहमक्खि विवरिं गुय्हमत्थं, अतीतमत्थो कपणं रुदामि॥ 


२६८न चत्थि सत्तो अमरो पथब्या, पञ्ञजाविधा नत्थि न निन्दितब्बा । 
सच्चेन धम्मेन धितिया [धिया (सी० पी०)] दमेन, अलब्भमब्याहरती नरो इध॥ 


२६९.मातापिता परमा बन्धवानं, नास्स ततियो अनुकम्पकत्थि। 
तेसम्पि गुय्हं परमं न संसे, मन्तस्स भेदं परिसङ्कमानो॥ 


२७०मातापिता भगिनी भातरो च, सहाया वा यस्स होन्ति सपक्खा। 
तेसम्मि गुय्हं परमं न संसे, मन्तस्स भेदं परिसङ्कमानो॥ 


२७९.भरिया चे पुरिसं बज्जा, कोमारी पियभाणिनी। 
पृत्तरूपयसुपेता, जातिसङ्घपुरक्खता, तस्सापि गुय्हं परमं न संसे। 
मन्तस्स भेदं परिसङ्कमानो॥ 


२७२न गुय्हमत्थं [गुय्हत्थं (क०)] विवरेय्य, रक्खेय्य नं यथा निधि। 
न हि पातुकतो साधु, गुय्हो अत्थो पजानता॥ 


२७३थिया गुय्हं न संसेय्य, अमित्तस्स च पण्डितो। 
यो चामिसेन संहीरो, हदयत्थेनो च यो नरो॥ 


२७४गुय्हमत्थं असम्बुद्धं, सम्बोधयति यो नरो। 
मन्तभेदभया तस्स, दासभूतो तितिक्खति॥ 


२७५य़ावन्तो पुरिसस्सत्थं, गुय्हं जानन्ति मन्तिनं । 
तावन्तो तस्स उब्बेगा, तस्मा गुय्हं न विस्सजे॥ 


२७६विविच्च भासेय्य दिवा रहस्सं, रत्ति गिरं नातिवेलं पमुञ्चे । 
उपस्सुतिका हि सुणन्ति मन्तं, तस्मा मन्तो खिप्पमुपेति भेदं॥ 


२७७य्रथापि अस्स [अयो (स्या०), अय (क०)] नगरं महन्तं, अद्वारकं [आळारकं (पी०)] आयसं भद्दसालं । 

समन्तखातापरिखाउपेतं, एवम्पि मे ते इध गुय्हमन्ता॥ 


२७८ये गुय्हमन्ता अविकिण्णवाचा, दळहा सदत्थेसु नरा दुजिव्ह [दुजिव्हा (स्या० पी०)]। 
आरा अमित्ता ब्यवजन्ति तेहि, आसीविसा वा रिव सत्तुसङ्घा [सत्तसङ्घा (सी० स्या०)]॥ 


२७९हित्वा घरं पब्बजितो अचेलो, नग्गो मुण्डो चरति घासहेतु। 
तम्हि [तम्ही (पी०)] नु खो विवरं गुय्हमत्थं, अत्था च धम्मा च अपग्गतम्हा [अपागतम्हा (सी), अपगतम्हा 
(स्या०), अवागतम्हा (पी०)]॥ 


२८०कथंकरो होति सुपण्णराज, किंसीलो केन वतेन वत्तं । 
समणो चरं हित्वा ममायितानि, कथंकरो सग्गमुपेति ठानं॥ 


२८९.हिरिया तितिक्खाय दमेनुपेतो [दमेन खन्तिया (सी० स्या० पी०)], अक्कोधनो पेसुणियं पहाय। 
समणो चरं हित्वा ममायितानि, एवंकरो सग्गमुपेति ठानं॥ 


२८२माताव पृत्तं तरुणं तनुज्जं [तनूजं (सी०)], सम्फस्सता [सम्पस्स तं (सी० पी०)] सब्बगत्तं फरेति। 
एवम्पि मे त्वं पातुरहु दिजिन्द, माताव पत्तं अनुकम्पमानो॥ 


२८३ हन्दज्ज त्वं मुञ्च [मुच्च (सी०)] वधा दुजिव्ह, तयो हि पृत्ता न हि अञ्ञो अत्थि। 
अन्तेवासी दिन्नको अत्रजो च, रज्जस्सु [रजस्सु (सी० स्या० पी०)] पृत्तञ्जतरो मे अहोसि॥ 


२८४इच्चेव वाक्यं विसज्जी सुपण्णो, भुम्यं पतिट्ठाय दिजो दुजिव्हं । 
मुत्तज्ज त्वं सब्बभयातिवत्तो, थलूदके होहि मयाभिगुत्तो॥ 


२८५आतङ्किनं यथा कुसलो भिसक्को, पिपासितानं रहदोव सीतो। 
वेस्मं यथा हिमसीतड्टितानं [हिमसिसिरड्ितानं (पी०)], एवम्पि ते सरणमहं भवामि॥ 


२८६सन्धिं कत्वा अमित्तेन, अण्डजेन जलाबुज। 
विवरिय दाठं सेसि, कुतो तं भयमागतं॥ 


२८७सङ्केथेव अमित्तस्मिं, मित्तस्मिम्पि न विस्ससे । 
अभया भयमुप्पन्नं, अपि मूलानि कन्तति॥ 


२८८कथं नु विस्ससे त्यम्हि, येनासि कलहो कतो। 
निच्चयत्तेन ठातब्बं, सो दिसब्मि [सो दिसम्हि (पी०)] न रज्जति॥ 


२८९ विस्सासये न च तं [नं (सी स्या० पी०)] विस्सयेय्य, असङ्कितो सङ्कितो च [असङ्कितो च सङ्कितो (सी० पी०)] 
भवेय्य। 

तथा तथा विञ्ञू परक्कमेय्य, यथा यथा भावं परो न जञ्ञा॥ 


२९०ते देववण्णा [देववण्णी (पी०)] सुखुमालरूपा, उभो समा सुजया [सुजयो (सी० स्या० पी०)] पुञ्जखन्धा 
[पुञ्जगन्धा (पी०)]। 
उपागमुं करम्पियं [कादम्बियं (सी०), कारम्बियं (पी०)] अचेलं, मिस्सीभूता अस्सवाहाव नागा॥ 


२९१.ततो हवे पण्डरको अचेलं, सयमेबुपागम्म इदं अवोच । 
मुत्तज्जहं सब्बभयातिवत्तो, न हि [ह (पी०)] नून तुय्हं मनसो पियम्हा॥ 


२९२:पियो हि मे आसि सुपण्णराजा, असंसयं पण्डरकेन सच्चं । 
सो रागरत्तोव अकासिमेतं, पापकम्मं [पापं कम्मं (सी० पी०)] सम्पजानो न मोहा॥ 


२९३. मे पियं अप्पियं वापि होति, सम्पस्सतो लोकमिमं परञ्च । 
सुसञ्जतानञ्हि वियञ्जनेन, असञ्जतो लोकमिमं चरासि॥ 


२९४अरियावकासोसि अनरियोवासि [अनरियो चासि (सी० पी०)], असञ्ञतो सञ्जतसन्निकासो। 
कण्हाभिजातिकोसि अनरियरूपो, पापं बहुं दुच्चरितं अचारि॥ 


२९५ अदुट॒स्स तुवं दुन्मि, दुब्मी [दूभि, दूभी (पी०)] च पिसुणो चसि। 
एतेन सच्चवज्जेन, मुद्धा ते फलतु सत्तधा॥ 


२९६ तस्मा हि मित्तानं न दुब्मितब्बं, मित्तदुब्भा [मित्तदुब्भा हि (स्या०)] पापियो नत्थि अञ्ञो। 
आसित्तसत्तो निहतो पथब्या, इन्दस्स वाक्येन हि संवरो हतोति॥ 


पण्डरनागराजजातकं [पण्डरकजातकं (सी० स्या० पी०)] अट्टं । 
५१९. सम्बुलाजातकं (९) 


२९७क्रा वेधमाना गिरिकन्दरायं, एका तुवं तिट्ठसि संहितूरु [सञ्जतूर (सी० पी०), सञ्चितूरु (स्या०)]। 
पुद्ठासि मे पाणिपमेय्यमज्झे, अक्खाहि मे नामञ्च बन्धवे च॥ 


२९८.ओभासयं वनं रम्मं, सीहब्यग्घनिसेवितं । 
का वा त्वमसि कल्याणि, कस्स वा त्वं सुमज्झिमे । 
अभिवादेमि तं भद्दे, दानवाहं नमत्थु ते॥ 


२९९.यो पुत्तो कासिराजस्स, सोत्थिसेनोति तं विदू । 
तस्साहं सम्बुला भरिया, एवं जानाहि दानव। 
अभिवादेमि तं भन्ते [भद्दन्ते (सी० स्या०)], सम्बुलाहं नमत्थु ते॥ 

३००बेदेहपृत्तो भददन्ते, वने वसति आतुरो 
तमहं रोगसम्मत्तं, एका एकं उपटुहं [उपड्ठहिं (सी०)]॥ 


३०१.अहञ्च वनमुञ्छाय, मधुमंसं मिगाबिलं [मिगाविलं (सी०)]। 
यदा हरामि तं भक्खो, तस्स नूनज्ज नाधति [नाथति (क०)]॥ 


३०२कि वने राजपृत्तेन, आतुरेन करिस्ससि । 
सम्बुले परिचिण्णेन, अहं भत्ता भवामि ते॥ 


३०३-सोकट्टाय दुरत्ताय, कि रूपं विज्जते मम। 
अञ्ञं परियेस भद्दन्ते, अभिरूपतरं मया॥ 


३०४एहिमं गिरिमारुस्ह, भरिया मे [मय्हं (सी० स्या० पी०)] चतुस्सता । 
तासं त्वं पवरा होहि, सब्बकामसमिद्भधिनी॥ 


३०५नून [ननु (सी० स्या० पी० क०)] तारकवण्णाभे [हाटकवण्णाभे (पी०)], यं किञ्चि मनसिच्छसि। 
सब्बं तं पचुरं मय्हं, रमस्स्वज्ज [रमसुज्ज (सी० स्या०)] मया सह॥ 


३०६नो चे तुवं महेसेय्यं, सम्बुले कारयिस्ससि। 
अलं त्वं पातरासाय, पण्हे [मञ्जे (सी० पी०)] भक्खा भविस्ससि॥ 


३०७तञ्च सत्तजटो लुद्दो, कळारो पुरिसादको । 
वने नाथं अपस्सन्तिं, सम्बुलं अग्गही भुजे॥ 


३०८.अधिपन्ना पिसाचेन, लुद्देनामिसचकखुना । 
सा च सत्तुवसम्पत्ता, पतिमेवानुसोचति॥ 


३०९.न मे इदं तथा दुक्खं, यं मं खादेय्य रक्खसो। 
यञ्च मे अय्यपृत्तस्स, मनो हेस्सति अञ्ञथा॥ 


३१०.न सन्ति देवा पवसन्ति नून, न हि नून सन्ति इध लोकपाला। 
सहसा करोन्तानमसञ्ञतानं, न हि नून सन्ति पटिसेधितारो॥ 


३११.इत्थीनमेसा पवरा यसस्सिनी, सन्ता समा अग्गिरिबुग्गतेजा । 
तञ्चे तुवं रक्खसादेसि कञ्ञं, मुद्धा च हि सत्तधा ते फलेय्य। 
मा त्वं दही [जही (पी०)] मुञ्च पतिब्बताय [पतिब्बता सा (सी०), पतिब्बता या (पी०)]॥ 


३१२.सा च अस्सममागच्छि, पमुत्ता पुरिसादका । 

नीळं [निइं (स्या० क०)] पळिनं सकुणीव [फलिनसकुणीव (सी० स्या० पी०)], गतसिङ्गेव आलयं॥ 


३१३.सा तत्थ परिदेवेसि, राजपुत्ती यसस्सिनी। 
सम्बुला उतुमत्तकखा, वने नाथं अपस्सन्ती [अपस्सती (सी०)]॥ 


३९४समणे ब्राह्मणे वन्दे, सम्पन्नचरणे इसे। 
राजपृत्तं अपस्सन्ती, तुम्ह॑म्हि [तुम्हं हि (पी०)] सरणं गता॥ 


३१५ वन्दे सीहे च ब्यग्घे च, ये च अज्ञे वने मिगा। 
राजपुत्तं अपस्सन्ती, तुम्हंम्हि सरणं गता॥ 


३९६.तिणा [तिण (पी०)] लतानि ओसध्यो, पब्बतानि वनानि च। 
राजपृत्तं अपस्सन्ती, तुम्हं॑म्हि सरणं गता॥ 


३१७ वन्दे इन्दीवरीसामं, रत्ति नक्खत्तमालिनि । 
राजपुत्तं अपस्सन्ती, तुम्हंम्हि सरणं गता॥ 


३१८.वन्दे भागीरथि गङ्ग, सवन्तीनं पटिग्गहं । 
राजपुत्तं अपस्सन्ती, तुम्हंम्हि सरणं गता॥ 


३९९.वन्दे अहं पब्बतराजसेट्ं, हिमवन्तं सिलुच्चयं । 
राजपुत्तं अपस्सन्ती, तुम्हंम्हि सरणं गता॥ 


३२०.अतिसायं वतागच्छि, राजपृत्ति यसस्सिनि। 
केन नुज्ज समागच्छि [समागच्छि (सी० पी०)], को ते पियतरो मया॥ 


३२९.इदं खोहं तदावोचं [तदवोचं (सी० स्या०)], गहिता तेन सत्तुना। 
न मे इदं तथा दुक्खं, यं मं खादेय्य रक्खसो । 
यञ्च मे अय्यपुत्तस्स, मनो हेस्सति अञ्जथा॥ 


३२२:चोरीनं बहुबुद्धीनं, यासु सच्चं सुदुल्लभं । 
थीनं भावो दुराजानो, मच्छस्सेबोदके गतं॥ 


३२३-तथा मं सच्चं पालेतु, पालयिस्सति चे ममं । 
यथाहं नाभिजानामि, अञ्ञं पियतरं तया। 
एतेन सच्चवज्जेन, ब्याधि ते वूपसम्मतु॥ 


३२४ये कुञ्जरा सत्तसता उळारा, रक्खन्ति रत्तिन्दिवमुय्युतावुधा । 

धनुग्गहानञ्च सतानि सोळस, कथंविधे पस्ससि भद्दे सत्तवो॥ 


३२५.अलङ्कतायो पदुमुत्तरत्तचा, विरागिता पस्सति हंसगग्गरा। 
तासं सुणित्वा मितगीतवादितं [मितगीतवादिनं (पी०)], न दानि मे तात तथा यथा पुरे॥ 


३२६-सुवण्णसंकच्चधरा सुविग्गहा, अलङ्कता मानुसियच्छरूपमा। 
सेनोपिया [सेनूपिया (पी०)] तात अनिन्दितङ्गियो, खत्तियकञ्ञजा पटिलोभयन्ति [पटिलाभयन्ति (पी०)] नं॥ 


३२७सचे अहं तात तथा यथा पुरे, पति तमुञ्छाय पुना बने भरे। 
सम्मानये मं न च मं विमानये, इतोपि मे तात ततो वरं सिया॥ 


३२८ यमन्नपाने विपुलस्मि ओहिते, नारी विमड्ाभरणा अलङ्कता। 
सब्बङ्गुपेता [पञ्चङ्गुपेता (सी० स्या० पी०)] पतिनो च अप्पिया, अबज्झ [अवज्झ (स्या०), आबज्झ (पी०)] 
तस्सा मरणं ततो बरं॥ 


३२९.अपि चे दलिद्दा कपणा अनाळिहया, कटादुतीया पतिनो च सा पिया। 
सब्बङ्गुपेतायपि अप्पियाय, अयमेव सेय्या [सेय्यो (स्या० क०)] कपणापि या पिया [कपणापि या (क०)]॥ 


३३०सुदुल्लभित्थी पुरिसस्स या हिता, भत्तित्थिया दुल्लभो यो हितो च। 
हिता च ते सीलवती च भरिया, जनिन्द धम्मं चर सम्बुलाय॥ 


३३९.सचे तुवं विपुले लद्धभोगे, इस्सावतिण्णा मरणं उपेसि । 
अहञ्च ते भद्दे इमा राजकज्ञा [इमा च कञ्ञा (पी०)], सब्बे [सब्बेव (सी० स्या० पी०)] ते वचनकरा 
भवामाति॥ 


सम्बुलाजातकं नवमं । 
५२०. गन्धतिन्दुकजातकं (२०) 


३३२.अप्पमादो अमतं पदं [अमतपदं (सी० पी०)], पमादो मच्चुनो पदं । 
अप्पमत्ता न मीयन्ति, ये पमत्ता यथा मता॥ 


३३३.मदा पमादो जायेथ, पमादा जायते खयो। 
खया पदोसा [खया च दोसा (सी०)] जायन्ति, मा पमादो [मा मदो (सी० स्या० पी०)] भरतूसभ [भारधूसभ 
(क०)]॥ 


३३४बह्‌ हि खत्तिया जीना, अत्थं रड पमादिनो । 
अथोपि गामिनो गामा, अनगारा अगारिनो॥ 

३३५खत्तियस्स पमत्तस्स, रइस्समिं रटुवहुन। 
सब्बे भोगा विनस्सन्ति, रज्ञो तं वुच्चते अघं॥ 


३३६नेस धम्मो महाराज, अतिवेलं पमज्जसि। 
इद्धं फोतं जनपदं, चोरा विद्धंसयन्ति नं॥ 


३३७न ते पुत्ता भविस्सन्ति, न हिरञ्ञं न धानियं [न हिरञ्ञनिधानिया (क०)]। 
रट्टे विलुप्पमानम्हि, सब्बभोगेहि जिय्यसि॥ 


३३८सब्बभोगा परिजिण्णं, राजानं वापि खत्तियं [खत्तिय (क०)]। 
जातिमित्ता सुहज्जा च, न तं मञ्जन्ति मानियं [मन्तियं (स्या०)]॥ 


३३९.हत्थारोहा अनीकद्ठा, रथिका पत्तिकारका। 
तमेवमुपजीवन्ता, न तं मञ्जन्ति मानियं॥ 


३४०असंविहितकम्मन्तं, बालं दुम्मन्तिमन्तिनं । 
सिरी जहति दुम्मेधं, जिण्णंव उरगो तचं॥ 


३४१-सुसंविहितकम्मन्तं, कालुड्ायिं अतन्दितं । 
सब्बे भोगाभिवडुन्ति, गावो सउसभामिव॥ 


३४२उपस्सुतिं महाराज, रट्टे जनपदे चर। 
तत्थ दिस्वा च सुत्वा च, ततो तं [त्वं (क०)] पटिपज्जसि॥ 


३४३एवं वेदेतु पञ्चालो, सङ्गामे सरमप्पितो [समप्पितो (सी० पी०)]। 
यथाहमज्ज वेदेमि, कण्टकेन समप्पितो॥ 


३४ ४जिण्णो दुब्बलचक्खूसि, न रूपं साधु पस्ससि। 
कि तत्थ ब्रह्मदत्तस्स, यं तं मग्गेय्य [मग्घेय्य (पी०)] कण्टको [कण्डको (सी० स्या० पी०)]॥ 


३४५ब्ह्वेत्थ ब्रह्मदत्तस्स, सोहं [योहं (सी० स्या० पी०)] मग्गस्मि [मग्गोस्मि (पी०)] ब्राह्मण । 
अरक्खिता जानपदा, अधम्मबलिना हता॥ 


३४६रत्तिञ्हि [रत्तिञ्च (सी०)] चोरा खादन्ति, दिवा खादन्ति तुण्डिया। 
रढुस्मि कूटराजस्स, बहु अधम्मिको जनो॥ 


३४७एतादिसे भये जाते [तात (सी० पी०)], भयट्टा तात [ताव (सी० पी०)] माणवा। 
निल्लेनकानि कुब्बन्ति, वने आहत्व कण्टकं ॥ 

३४८क्रदास्सु नामयं राजा, ब्रह्मदत्तो मरिस्सति। 
यस्स रटुम्हि जिय्यन्ति, अप्पतिका कुमारिका॥ 


३४९द्‌ब्भासितञ्हि ते जम्मि, अनत्थपदकोविदे । 
कुहिं राजा कुमारीनं, भत्तारं परियेसति॥ 


३५०न मे दुब्भासितं ब्रह्म, कोविदत्थपदा अहं । 
अरक्खिता जानपदा, अधम्मबलिना हता॥ 


३५९२त्तिञ्हि चोरा खादन्ति, दिवा खादन्ति तुण्डिया । 
रटुस्मि कूटराजस्स, बहु अधम्मिको जनो । 
दुज्जीवे दुब्भरे दारे, कुतो भत्ता कुमारियो॥ 


३५२एवं सयतु पञ्चालो, सङ्गमे सत्तिया हतो। 
यथायं कपणो सेति, हतो फालेन सालियो॥ 


३५३अधम्मेन तुवं जम्म, ब्रह्मदत्तस्स कुज्झसि। 
यो त्वं सपसि राजानं, अपरज्झित्वान अत्तनो [अत्तना (पी०)]॥ 


३५४धम्मेन ब्रह्मदत्तस्स, अहं कुज्झामि ब्राह्मण । 
अरक्खिता जानपदा, अधम्मबलिना हता॥ 


३५५रत्तिञ्हि चोरा खादन्ति, दिवा खादन्ति तुण्डिया। 
रहुस्मिं कूटराजस्स, बहु अधम्मिको जनो॥ 


३५६सा नून पुन रे पक्का, विकाले भत्तमाहरि । 
भत्तहारिं अपेक्खन्तो, हतो फालेन सालियो॥ 


३५७एबं हञ्ञतु पञ्चालो, सङ्गामे असिना हतो [दळहं (पी०)]। 
यथाहमज्ज पहतो, खीरञ्च मे पवड्टितं॥ 


३५८य्नं पसु खीरं छट्टेति, पसुपालं विहिंसति [पसुपालञ्च हिंसति (सी०), पसु फालञ्च हिंसति (पी०)]। 
कि तत्थ ब्रह्मदत्तस्स, यं नो गरहते [गरहतो (पी०)] भवं॥ 


३५९गारय्हो ब्रह्मे पञ्चालो, ब्रह्मदत्तस्स राजिनो। 
अरक्खिता जानपदा, अधम्मबलिना हता॥ 


३६०३त्तिञ्हि चोरा खादन्ति, दिवा खादन्ति तुण्डिया। 

रइस्मिं कूटराजस्स, बहु अधम्मिको जनो॥ 


३६१.चण्डा अटनका [अटनक (पी०), अकटना (क०)] गावी, यं पुरे न दुहामसे। 
तं दानि अज्ज दोहाम, खीरकामेहुपह्दुता॥ 


३६२.एवं कन्दतु पञ्चालो, विपृत्तो विप्पसुक्खतु । 
यथायं कपणा गावी, विपुत्ता परिधावति॥ 


३६३.यं पसु पसृपालस्स, सम्भमेय्य [पब्भमेय्य (सी० पी०)] रवेय्य वा। 
को नीध अपराधत्थि, ब्रह्मदत्तस्स राजिनो॥ 


३६४ अपराधो महाब्रह्म, ब्रह्मदत्तस्स राजिनो। 
अरक्खिता जानपदा, अधम्मबलिना हता॥ 


३६५३त्तिञ्हि चोरा खादन्ति, दिवा खादन्ति तुण्डिया । 
रहुस्मिं कूटराजस्स, बहु अधम्मिको जनो । 
कथं नो असिकोसत्था, खीरपा हञ्जते पजा॥ 


३६६एवं खज्जतु पञ्चालो, हतो युद्धे सपुत्तको । 
यथाहमज्ज खज्जामि, गामिकेहि [गामकेहि (सी० पी०)] अरञ्जजो॥ 


३६७न सन्बभूतेसु विधेन्ति [विधन्ति (क०)] रक्खं, राजानो मण्डूक मनुस्सलोके। 
नेत्तावता राजा अधम्मचारी, यं तादिसं जीवमदेय्यु धङ्का॥ 


३६८.अधम्मरूपो वत ब्रह्मचारी, अनुप्पियं भाससि खत्तियस्स। 
बिलुप्पमानाय पुथुप्पजाय, पूजेसि राजं परमप्पमादं [राजं परमप्पवादं (सी०), राजा परमप्पवादिं (स्या०)]॥ 


३६९.सचे इमं ब्रह्मे सुरज्जकं सिया, फोतं रदं मुदितं [पूरितं (क०)] विप्पसन्नं । 
भुत्वा बलि अग्गपिण्डञ्च काका, न मादिसं जीवमदेय्यु धङ्काति॥ 


गन्धतिन्दुकजातकं दसमं । 
तस्सुद्दानं - 


किछन्द कुम्भ जयद्दिस छद्दन्त, अथ पण्डितसम्भव सिरकपि। 
दकरक्खस पण्डरनागवरो, अथ सम्बुल तिन्दुकदेबसुतोति॥ 


तिसनिपातं निद्टितं । 

जातकपाळिया पठमो भागो निट्टितो। 

